Ludwig Renn TRINI 


1. ESIMENE OSA ÜLESTÕUS 


I. RAHVAPIDU 


Trinidad on katoliiklik, hispaania nimi ja tähendab kolmainsust. Seda teadis muidugi ka perekond 
Cuevas *, kui nad tollele 1904. aastal sündinud Mehhiko poisile selle nime panid, sest nad oskasid 
mõningal määral hispaania keelt ja mitte ainult oma indiaani murrakut, mida külas kõneldi. Trinidad 
aga on väikese poisi jaoks liialt suurejooneline nimi. Sellepärast hüüti teda, nagu kõiki Trinidade 
külades, lihtsalt Triniks. . 

Enamik perekonna liikmeid olid sõnaahtrad inimesed. Ainult vanavanaema oli suur jutuvestja. Tal 
jätkus ka aega väikesele Trinile lugusid rääkida, kuna Trini vanaema Ambrosia koos ema Lupega 
hoolitses kogu majapidamise eest. Isa oli surnud varsti pärast Trini sündimist. Vanaema hõõrus 
väsimatult maisi, sõtkus tainast ja kloppis. selle peopesade vahel ringikujulisteks kookideks, mida 
Trini ema siis plekil röstis. Need kuumad, sitked koogid ühes pruunide keedetud ubadega, mida päev 
päeva kõrval söödi, olidki ainsaks toiduks. Sinna juurde joodi mingi rohutaolise taime kuivatatud 
lehtedest valmistatud teed. Läheduses asuva väikese ojakese vesi oli veiste tammumisest ia 
pesupesemisest päris sogane ja eelkõige oli vanavanaema Trinile sisendanud mitte iial seda vett juua. 
«Mine oma vanaemakese Ambrosia juurde!». ütles ta, ja sealjuures mängles ta pruunis näos palju 
sõbralikke kortsukesi. «Kui sul janu on, annab ta sulle teed juua. Ta on hea.» 

Et vanaema on hea, seda ei kuulnud Trini meelsasti. Ta ei armastanud oma ranget, sõnaahtrat 
vanaema ja isegi kartis tema kõvasti kokkupigistatud suud ning 

tumedate silmade karmi pilku. Kogu oma väikese südamega rippus ta hea vanavanaema küljes. Ema 
vastu oli ta võrdlemisi ükskõikne, niisama nagu too tema vastu. See tuli sellest, et ta oli samasuguse 
välimusega nagu kõik lapsed külas - pruun, ümmarguste mustade silmadega ja lühikeste käte ning 
jalgadega. Ta oli koauni veelgi tumedam ja indiaanlasetaolisem kui kõik teised. «Milleks küll,» 
mõtles ema, «on meil niisugust vaja? Oleks ta vähemalt veidi heledam, võiks teda pidada his- 
paanlaseks ja ta võiks ehk kellekski peenemaks saada.» 

Trini mõistis, et ema silmis oli ta võrdlemisi kasutu põngerjas. üldiselt aga ei kohelnud ema teda 
halvasti. Indiaani naised ei kohtle oma lapsi iialgi halvasti. 

Elu külas oli üksluine. Enamik mehi töötas näruse tasu eest suures San Bartoldo mõisas, mis 
kuulus krahv Ariolale, mõned aga ka oma isiklikel tibatillukestel põllulappidel. 

Sellest igapäevasusest erinesid vaid. mõned üksikud pidupäevad. Kõige kaunim oli surnute püha. 
Siis sõitsid nad koos surnuaeda. Vanavanaema hoidis Trini käest kinni. Vanaema ja ema kandsid 
kausse ja savikannu käärinud agaavimahla - pulguega. 

Vanaisa ja reibas onu Jeronimo seevastu ei kandnud midagi. Mehed ei hakka ju ometi sööginõusid 
tassima! Onu rääkis, et ta oli pidanud täna hommikul krahvinnale krahvlikust aiast lilli viima. 

«Ma ei mõista, milleks surnulilli, kuna tema sugulaste hauad on ei tea kus! Niisiis tulin 
sammaskäiku tema tubade ees. Ta astub ühe sammu minu poole ja võtab lilled oma kätte, aga 
niisuguse näoga, nagu oleks see vanajumala enda süda. Ja kui kokku nööritud ta oli! Tema toaneitsi 
kaebab, milline nuhtlus on teda riietada. Juba nii paljude korsetihaakide nööpimine on pingutav. 
Pärast peab toaneitsi nöörid veel niisuguse jõuga kokku tõmbama, et nad talle kätte lõikavad.» 
Vanaisa noogutas tummalt peaga. 

Trini aga vaatas vanavanaemale murelikult otsa. «Kas too seal aga äkki keskelt pooleks ei murdu?» 
Kõik puhkesid naerma ja see tundus nii koomilisena, 

et Trini ema hiljem surnuaial teistele naistele sosistas, missugust asjatut hirmu tema poeg krahvinna 
pärast tunneb. Enne aga, kui ta mõne naisterühma juurde läks, vaatas ta igakord ettevaatlikult ümber, 
kas mõnda mõisaametnikku või selle naist läheduses pole. Samuti levitas Jeronimo Trini sõnu 
meeste hulgas, kes sealjuures väga arusaadavaid märkusi tegid, sest krahvinnat ei sallitud. 

Samal ajal riputas kühmus seljaga vanavanaema kirjusid paberiribasid näotutele puuristidele oma 
mehe haual. Ta tegi seda lõbusa näoga. Surnu pidi ju selle üle rõõmustama. ümberringi asuvaid 
haudu kaunistati samuti. 

Nüüd tuli sinna vanaema Ambrosia, käes pruun kauss, mille ta hauale asetas. Muide, ta ei näinud 
sugugi. välja nagu vanaema ja polnud veel neljakümmetki aastat vana. Kui naised olid keedetud 
ubadega kausid haudadele asetanud, hakkasid nad rõõmsalt juttu ajama. 

Äkki vaibus tasase vestiuse sumin. Kõik vaatasid surnuaia sissekäigu poole. Seal paljastasid 
talupojad päid, sest lähenes mõisavalitseja oma pooleldi linnamoodi riietatud naisega. Ta vaatas 
indiaanlastele umbusklikult otsa ja läks mööda, ilma et ta oleks neile noogutanudki. 

Ta naine põlvnes külast ja oli indiaanlane. Ka tema oli tõmmanud korseti pingule mitte just väga 
saleda keskkoha ümber. Kui ta nüüd kummardus, et oma isa või vanaisa hauda kaunistada lilledega, 
mida Jeronimo oli pidanud talle tooma, oli näha, kuidas korseti varvad tema selja kohal eemale 
hoidusid. 

Trini oli end oma vanavanaema pika kohevil undruku taha peitnud ning vaatas sealt välja. Valitseja 
näis oma naisele midagi ebasõbralikku lausuvat. Too pöördus tema poole ja vastas ärritatud 
peanoogutusega. 

«Miks nad. pole rõõmsad?» mõtles Trini. «Surnute juures peab ju rõõmus olema!» 

Ta silmitses mõlema iga liigutust ja nägi ka indiaanlaste tuimi pilkusid, mis olid suunatud paarile, 
kes ei jäänud kauaks ja ebasõbralike nägudega lahkus. 

Vaevalt olid nad jõudnud küllalt kaugele, kui lõbus kõnesumin uuesti algas. Inimesed istusid 
hauaküngastele ja sõid oma maisikooke. Nad sõid ka ube, mida nad olid 

surnutele kaasa toonud. Sinna kõrvale jõid nad pulguet. See tõstis tuju veelgi. Lapsed jooksid ümber 
haudade ja mängisid. Üks poiss oli endale surnumaski näo ette asetanud. Teised kogunesid tema 
ümber. «Kust sa selle said?» 

«Onu Juan tõi linnast kaasa. Keegi rikaste laps viskas selle minema, sest et nina loppis oli. Siis 
võttis onu maski maast üles ja kinkis mulle.» 
«Anna seda korraks ka mulle!» nõudsid paljud. 
Üksteise järel panid nad maski ette. Mõned olid sealjuures rahulikud, teised hüppasid sellega ringi ja 
mängisid vaimu. Kui Trini selle sai, imestas ta tolmuse liimi lõhna üle, nii et unustas hüppamise. 

Nii käis laste käsi nagu täiskasvanutelgi surnuaial hästi. Siia jäädi õhtuni. Mõned mehed olid liiga 
palju joonud ja rääkisid rumalusi igaühele, kes neid kuulas. Trini mängis naabri tütre Juanitaga. Nad 
veeretasid endid lamedaks muutunud ja juba umbe kasvanud kalmukünkalt vaheldumisi alla. Lõpuks 
jooksid mõlemad vanemate juurde, et veel pisut süüa. Seejärel oli Trini nii väsinud, et ta oma 
vanavanaisa kalmukünkale nõjatudes magama jäi. 
Ta ei ärganud ka siis, kui teda koju kanti. 
Niisugune eriti lõbus rahvapidu toimus igal aastal. Järgmisel korral Trini juba enam ei imestanudki, 
kui indiaanlased otsekohe vait jäid, niipea kui mõisavalitseja surnuaiale tuli. Ta võttis seda -kui juba 
tuntud seika ja alles hiljem hakkas ta taipama, miks see nii ori. Nüüd oli ta vanavanaema mõningaid 
jutte juba mitu korda kuulnud. Ta tundis neid hästi, nad olid tal juba peas. Juttudest sai ta ka teada 
küla ja suure mõisa ajalugu. 


II. SANGARLIKUD LAPSED CHAPUL TEPECI LOSSIST 


Ööd San Bartoldos olid enamasti külmad ja see pole mingi ime kahe tuhande meetri kõrguses. 
Kohe, kui pimedaks läks, heideti magama ning mähiti end telgedel kootud villasesse tekki. Kuid oli 
ka soemaid aegu. Kui siis ka veel kuu paistis, istus perekond onniktse ees ja 


8 

silmitses ümbrust. Selles valgustuses näis see Trinile otsekui nõiutud. Kauge mäeahelik kerkis 
mustana mitte veel päris tumeda taeva kohal. Järk-järgult kustus ka viimne õhtuvalgus. Siis valitses 
vaid kuu ja sealjuures võis sageli näha üle mäeaheliku hõljumas midagi valendavat, mis oli nagu 
kerge udusulg. Mõne aja pärast võttis. too hõljuv valendus teise kuju. 

Vanavanaema ,kõneles Trinile, et see on suure tuldpurskava mäe suitsupilv. 

«Aga kuidas suits välja pääseb?» küsis Trini. «Kas siis mäe sees on auk?» 

«Jah, suur auk, sealt tulebki suitsu. Nii vähemalt on mulle räägitud. Meie perekonnast pole veel 
keegi seal üleval käinud. Seal elab mingi jumal. Paater Felix, meie kirikhärra, saab pahaseks, kui ta 
midagi. taolist kuuleb. Ta ütleb, et niisugune vana indiaanlaste ebausk ei sobi kokku püha kristliku 
kiriku õpetusega. Inimesed aga kardavad siiski sinna üles ronida, eriti kui paks pilvemüts mäetipul 
ripub ja laiali ei lähe, ehkki tuul puhub.» 

«Miks,» küsis Trini, «kardavad inimesed just siis nii väga?» 

«Räägitakse, et siis külastab jumal oma naist. Naine lamab lumemantli all väljasirutatuna 
kõrvalasuval mäel. Sa oled teda kindlasti juba näinud. Mäe nimi on Lamav Naine.» 

Jah, Trini tundis teda. Ta vaatas uuesti valendavat suitsuplagu mäe kohal. See oli nüüd täiesti 
säbrus. 

«Kunagi,» jätlkas vanavanaema tasa, «kui ma olin veel peaaegu laps, käisin seal läheduses. See 
oli möödunud sajandi keskel. Mis me sealt otsisime. seda ma enam ei mäleta. Igatahes olime päev 
läbi mööda maad ringi uidanud ja ma olin väga väsinud. Me läksime minu isa vaderi juurde. Seal 
aga polnud rahulik. Peeti nõu, kas ei tuleks mägedesse minna, kuna Põhja-Ameerika väeosad olid 
juba üsna lähedal.» 

«Kuidas, Põhja-Ameerika?» küsis Trini. 

«Miks nad oma kaugelt maalt siia tulid,» vastas vanake, «seda ma ka ei mäleta.» 

«See on ju päris selge!» kostis vanaema Ambrosia hääl. «Rikkad ahnepäitsud Ameerikast tahtsid 
Mehhikos 

röövida. Sellepärast nad tookord sõdisidki. Nad võtsid ära kogu maa sealpool Rio Grandet ega 
andnud seda enan iial tagasi, need röövlid!» 

«Jah, Ambrosia,» vastas vanavanaema leplikult, «seda sa tead paremini kui mina.» Siis jätkas ta 
oma jutustust. «Teisel päeval nägin ma ameeriklasi. Neil olid head mundrid seljas, mitte nii, nagu 
meie sõduritel, kes jooksid räbalates ringi. Me kõik imestasime selle üle, et sõduril võivad olla jalas 
korralikud saapad. Vader jutustas meile, et meie kindral olevat üks neist suurtest mõisaomanikest, 
kes saab sõdurite toidu ja riietuse jaoks küll palju raha, kuid topib selle peaaegu kõik oma tasku ja 
laseb oma sõduritel nälgida ja närudes ringi joosta,» 

«Ja kas ameeriklased jäid teie juurde?» küsis Trini. 

«Ei, nad läksid edasi Mexiko linna. Jah, ma pean sulle veel midagi rääkima. Linnaserval kõrgel 
kaljul oli vana Chapul Tepeci loss. Kuna aga meie kindral ei võidelnud nagu kord ja kohus, seadsid 
lossis end vastu 

panuks valmis mõningad noored ohvitseriõpilased. Nad olid alles pooleldi lapsed, tahtsid aga 
võidelda nagu, kord ja kohus, et ameeriklased linna ei saaks tulla. Niisiis tulistasid nad lossist. Mida 
said aga teha paar last nii paljude ameeriklaste vastu, keda juhtis tõeline kindral? Gringod tungisid 
sisse ja torkasid mõõgaga läbi kõik, kes sees olid.» 

Trini ajas pahameeles silmad pärani: «Aga. . .!» Ta ei leidnud enam sõnu. 

«Näed sa, Trini,» lausus vanavanaema vaikselt, «need olid tõelised kangelased, need lapsed. Ja 
neid nimetataksegi sangarlikeks lasteks. Kui nendest räägitakse, siis meenuvad kõigile ameeriklased, 
keda keegi meie rahva hulgast ei armasta, kuna nad lapsed surnuks torkisid. 

«Gringosid mitte üksnes et ei armastata, vaid neid vihatakse!» lausus Ambrosia karmilt. 
Suitsuplagu kauge vulkaani kohal oli uuesti võtnud teise kuju. 


III. VÕÕRAS KUNINGAS KULDSES TÕLLAS 


ühel järgneval õhtul jutustas vanavanaema jälle möödunud aegadest. «Elu oli meil raske. Seal 
härrastemajas istus noor krahv. Ta kandis toredat nime - Felipe krahv Ariola y Miraflores. Ta oli 
ilus, lõbus härra ja suur pillaja. Noh, ja kust tuli ta raha? Arusaadavalt tema pärisomandist, meilt. Ta 
ei muretsenud millegi üle. Ta valitseja võis teha ja toimetada, mis ta iganes tahtis, kui ta yaid 
muretses härrale küllaldaselt raha jahtideks ja tema kalli linnaelu jaoks. Valitseja kärpis meie palka 
või trahvis meid pisiasjade eest. Mõnikord pidas kogu meie palga kinni. 

Oli päevi, niil tuli palju külalisi ilusate hobuste seljas ratsutades, väljaõmmeldud ülikondades, 
mõned isegi hõbedaste tikanditega kuubedel ja ratsapükstel. Daamid üsna pikkades kleitides istusid 
hobustel, jalad ühel pool. Nende nahk oli täiesti valge ja kui nad paar sammu õues jala käisid, 
hoidsid nad enda kohal siidist päevavarje, et mitte pruuniks päevituda nagu meie. Südaööni 

kuulsime külalisi Heledalt valgustatud härrastemajas pidutsemas. 

Tookord elasime onnis, mis asus seal läheduses. Me lamasime siis pimeduses ja tegime nagu 
magaksime. Kuid ka indiaanlased mõtlevad, võib-olla küll aeglasemalt, kui peened hispaania 
härrased, kes kõrges koolis on käinud. Miks me just tookord nii palju mõtlesime, sellel oli oma 
põhjus. Oli valitud uus president, Benito Juarez, kes pani meid imestama. Nimelt polnud ta ei kindral 
ega mõisaomanik, vaid advokaat. Sealjuures nägi ta täiesti indiaanlase moodi välja, tumeda näoga ja 
laia suuga nagu meiesugune. Ainult et ta ei kandnud talupojakuube, vaid oli alati riietatud musta. Ma 
nägin teda kord. Ta istus rässakana taga oma tõllas. See polnud aga mingi ilus härrastetõld, vaid üsna 
väike klappkatusega troska, niisama vaene ja hale nagu tema ülikondki. Nii sõitis ta mööda tolmust 
tänavat. See Juarez oli rahva hulgas väga armastatud. Kuid hispaania härrad oma suurtes mõisates 
vihkasid teda, samuti nagu piiskopidki, kes olid ju suurte hispaania härrade vennad ja onud. Kõrged 
preestrid vihkasid teda sellepärast, et ta tahtis kirikult ta hiigelmõisad ära võtta ja maa talupoegadele 
jagada. Niisiis jutlustasid nad kirikutes Juarezi vastu ja nimetasid teda Kristuse vaenlaseks ja 
babüloonia elajaks. Ka suurtelt mõisaomanikelt tahtis Juarez ühte osa nende maast ära võtta. Seda 
nimetati reformiks. Kõik inimesed ei rääkinud muust kui reformist. 

See oli tol ajal, kui ühel päeval meie juures väga elavaiks muutus. Palju rikkaid härrasid tuli ratsa. 
Just nagu mõnituseks ratsutasid nad läbi meie põldude, nagu poleks mingeid teid olemas. Mais oli 
just õitsema hakkamas. Mis see aga härrastele korda läks, kui nende hobused meie maisinatukese ära 
tallasid ja meie nälgima pidime! Tuli ka terve vankrite voor. Seal istus piiskop preestritega ja kõigi 
teistega, kes teda veel ümbritsevad. Ta oli paks mees, paterdas oma vankrist välja ning härrastemaja 
laia välistreppi mööda üles. Iga paari astme järel ta peatus ja ähkis õhupuudusest. Krahvinna tuli 
talle vastu, tegi sügava niksu ja suudles sõrmust ta pondunud sõrmes. Hiljem kuulsime härrastemaja 
avatud 

akendest kirikulaulu ja kellukese tilisemist. Seal peeti härrastele missat 8. Me ei tea, mis hiljem 
juhtus. Härrased lukustasid end uste taha. Ka aknad suleti. Ukse ees seisid kaks krahvi kubjalst 
relvadega. Need olid ümbruskonna kõige tooremad poisid, kes juba nii mõnegi sulase olid 
poolsurnuks peksnud. Sellepärast ei söandanud teenrid ukse taga kuulata. Me võisime aga endile ette 
kujutada, mis seal sees toimus. Ka meie mehed tulid kokku, mitte liiga suurtes rühmades, et 
mõisainimesed ei märkaks. Kindlasti ei tahtnud piiskop ja mõisaomanikud anda meile maad, mida 
president Juarez oli lubanud. 

Varsti pärast seda ilmusid meile prantsuse väeüksused. Need võitlesid Juarezi vastu. Tookord 
räägiti, et prantslased olevat kaasa toonud ertshertsog Maximiliani. 

See oli ühel ööl, meie magasime juba, kui tuli hulk mehi. keda ma ei tundnud. Nad sosistasid 
indiaani keeles ja istusid siis meie onni põrandale maha. Ka külast tuli varsti inimesi, nii et muutus 
üsna kitsaks. Meie inimesed küsisid sinnatulnute käest, mis tähendab ertshertsog. Üks neist vastas, et 
ertshertsog olevat tehtud Mehhiko kuningaks ja pidavat takistama, et suurte härrade maa meile 
antaks. «Seda saavad ka krahv ja teised niisama hästi takistada,» ütes minu isa. Külamees ütles: 
«Võõras ertshertsog ei tea midagi meie hädast. Sellepärast arvavad isandad ja piiskopid; et ta hakkab 
meid veel hullemini orjastama.» Nii ka tuligi. Keiser laskis prantsuse sõdureid võidelda meie 
president Juarezi vastu. Maximilian ise läks Mexiko linna. Talle ja ta naisele meeldis Chapul Tepeci 
loss nii väga, et ta laskis selle üles ehitada ja hakkas seal kõrgel elama. Meie mõisaomanik olevat 
teda seal sagedasti -külastanud. Nad sobisid kokku. Krahv laskis oma valitsejal meilt viimsegi ära 
võtta ja ertshertsog nõudis kogu aeg oma ministritelt raha oma ehituste ja oma ilusa elu jaoks. Ka 
teda ei huvitanud, kust see tuli. Oma ülbuses laskis ta endale suure kuldse tõlla teha, aknaruudud 
külgedel ja ümberringi kaunistatud. See aina läikis. Sinna istus ta koos oma naisega, ise ordenite ja 
lintidega mundris ja naine siidkleidis. Nii sõitsid nad lossist alla linna. Räägiti, et nad tegevat seda 
sellepärast, et end rahvale näi- 

data. Kord nägin ma teda tema kuldtõllas. Hõbetressidega kutsar istus pukis, kõrval teine mees, 
samuti väga kirevais rõivais ja läikima hõõrutud saabastega. Mõlemad olid siniste silmadega 
välismaalased. Peegliklaasist ruudu taga nägin ma ertshertsogit suure heleda habemega, mis oli 
kalasaba -kujul lahku kammitud. Ertshertsoginnal oli valge kaela ümber kett, milles läikisid 
kalliskivid. Kui keegi tervitas, noogutasid nad armulikult läbi suure aknaruudu. Ma tahtsin seisatuda, 
et neid mõlemaid paremini vaadata, aga isa haaras mul käest ja tõmbas mu kõrvaltänavasse. 
Sealjuures lausus ta: «See pole meie jaoks. Ta on võõras!» Ja nii mõtles kogu rahvas. 

Kuid selle ertshertsogi käsi ei käinud hästi. Tema prantsuse sõdurid sõitsid üle mere tagasi ja oma 
sõdureid polnud tal küllaldaselt. President Juarez aga oma vana musta ülikonnaga istus oma 
armetusse troskasse ja sõitis jälle oma pealinna poole. Ta sõdurid võitlesid tema eest. Kui nad meie 
lähedusse jõudsid, tekkis härrastemajas suur ärevus. Krahvinna saatis kupja meie onni teatama, et 
mina pean tema teenijana kaasa minema. Ma ei tahtnud, kuid mis see aitas? Me olime ju pärisorjad, 
kuigi räägiti, et pärisorjust enam ei olevat. Nii pidin ma pakkidega täidetud vankri taga jooksma, 
kuna krahvipaar ja veel mõningad härrased ees ratsutasid. Kui me siis surmani väsinult ühte 
härrastemajja saabusime; pidin ma veel lahti pakkima, asemed üles tegema ja asjad tolmust puhtaks 
harjama. Selle eest ei saanud ma isegi ühtki sõbralikku pilku. Nii reisisime me Oueretaro linna. 
Sealoli ees ka ertshertsog. Ta naine oli sõitnud üle mere, et paluda Rooma paavstilt abi oma mehele. 
Ma ei tea, mnlega ta seal hakkama sai. Arvatavasti karjus ta seal nii, et ta kinni pandi. Ta oli hulluks 
läinud.» 

Trini ei suutnud end enam tagasi hoida ja küsis: «Kas ertshertsog sõitis seal Oueretaros oma 
kuldtõllas 9 ringi?» 


Kõik naersid. 
«Ei,» vastas vanavanaema, «seal käis ta ainult jala. 


Kõik oli väga viletsaks muutunud. Me elasime kitsalt kokku surutuna vähestes tubades. Kui ma 
ükskord ukse 

ees seisin, tuli üks siniste silmadega härra ja küsis minult katkendlikus hispaania keeles, kas ma 
võiksin temast krahvile teatada, tema o:evat keisri ihuarst. 
Krahv võttis ta muidugi kohe vastu ja nad tervitasid teineteist mingis võõras keeles. Kohe pärast 
tema lahkumist kutsus mind krahvinna. Esimest korda oli ta minu vastu lahke ja ütles, et keisri väed 
olevat löödud ja pole teada, mis nüüd võib juhtuda. Ta palus mind, et ma seisaksin ukse juures, et 
presidendi väeüksused sissemarssimisel näeksid, et siin elavad indiaanlased. «Niisugune pettus!» 
mõtlesin ma. «Ka krahvinna tahab äkki indiaanlane olla!» Varem ta vaid sülitas meie peale! Pealegi 
kartsin ma sõdureid. Kuna ma aga ei osanud midagi selle vastu öelda, läksin ma ukse juurde. Seal 
ma siis seisin mõni aeg ja nägin järsku ertshertsogit möödumas. Ta ei kandnud enam oma võõramaa 
mundrit, vaid laia õlgkübarat ja tikitud ülikonda nagu mõni mehhiko mõisaomanik. Nii ta läks koos 
oma ihuarstiga. Ma imestasin, et ta just mõisaomaniku ülikonnaga sõduritele ja presidendile 
meeldida tahtis. Sest need olid ju peaaegu kõik talupojad mõisatest, kes tahtsid maad saada ega 
sallinud isandaid. Sel päeval nad aga linna ei tulnud. Mitu päeva hiljem see toimus, seda ma enam ei 
mäleta. Ertshertsog ja tema kaks kindralit olid surma mõistetud. 
Meie ronisime omamaja lamedale katusele, et pisutki hukkamisest näha. Õlgkübarate tõttu paistis 
vaevalt midagi maapinnast. Seal tuligi ertshertsog oma mõlema kindraliga. Ees ja taga sammusid 
president Juarezi sõdurid. Aga kuidas nad välja nägid! Peaaegu kellelgi polnud kuube, mõnel polnud 
isegi särki. Nad käisid palja jalu, alt narmeridavate pükstega. Niisugused olid need võidukad 
sõdurid. Mahalaskmist me ei näinud, kuulsime vaid püssipauke.» 
«Kas krahv ka maha lasti?» küsis Trini. 

«EL,» vastas vanavanaema. «Kuid on juba hilja. Ma ei saa sulle täna enam jutustada, mis siis 

juhtus, kui ertshertsog oli maha lastud.» 

IV. VANAVANAEMA JÄÄB HAIGEKS 


Ühel hommikul ei tõusnud vanavanaema üles, vaid jäi matile lamama. 
Trini ema tõmbas oma meheisa viigipuu juurde, viitas onnile ja sosistas: 
«Teda ei ole enam kauaks. Kas ehk peaks kutsuma vaderi Mariana? Ta teab igasugu rohtusid.» 
Trini seisis maisiaida taga. Oma teraste kõrvadega kuulis ta kõnelust. 
«Mine Mariana juurde,» ütles Trini vanaisa, «kui sa arvad, et sellest on abi.» 
«Jah, aga Ambrosia?» sosistas ema. 
«Mis temaga on?» küsis vanaisa. 
«Sa tead, et ta on Mariana vastu ja nimetab teda nõiaks, kes oma rohtudega inimesi petab, et neilt 
raha taskust välja meelitada.» 

«Siis ära mine Mariana juurde. Vanadusnõrkuse vastu ei saa keegi midagi. Oota veel päev või 
paar. Võib olla vajab minu ema vaid rahu.» 

Nad läksid lahku. Trini seisis tardunult. Sõna «vanadusnõrkus» oli talle tundmata, aga ta mõistis, 
et tema vanavanaema, tema armas vanavanaema võib-olla sureb. 

Teda peaks ometi abistama! Kuid vanaema on selle vastu. 

Trini ei armastanud Ambrosiat. Aga et ta pealegi tahtis takistada kallile vanavanaemale õigel ajal 
abi toomast. Kas ei peaks ta salaja tädi Mariana juurde jooksma ja temalt küsima, mida 


vanavanaemale anda? 

Kui tädi Mariana aga raha tahab? Ja kui ta nõid on, siis võib ta koguni... 

Trinile ei olnud päris selge, missugune võim on niisugusel nõial. Just sellepärast kartis ta teda. 
Kuri ei näinud paks tädi Mariana küll olevat, aga ... nõid! 

Aida juures nägi Trini, et tema vanaema läks kiiresti onni poole. Kas oli midagi juhtunud? Suures 
hirmus jooksis ta sinna ja vaatas onni sisse. Ambrosia põlvitas mati äärel ja küsis: «Toon ma sulle 
pisut teed? See soojendab.» 

«Ei,» vastas vanake tasa. «Saada Trini minu juurde!» 
Ukse juures seisev poiss läks üleni kuumaks. Ta sil- 

mad täitusid pisaratega. Tema vanavanaema tahtis teda, just nimelt teda! Poiss astus kiiresti sisse ja 
põlvitas vanavanaema kõrvale. Ettevaatlikult asetas ta oma pehme põse vanavanaema kortsulise 
vastu. «Kallis vanavanaema!» lausus ta nuuksudes. 

Vanavanaema pööras oma näo tema poole. Kõikides kortsukestes mängles sõbralikkus. «Kas sul 
on nii suur hirm minu, vana inimese pärast?» küsis ta. 

Trini ei saanud kurvastuse tõttu vastata. Siis jätkas vanake: «Nii halb minuga lugu veel ei ole. Ära 
võta seda pealegi nii südamesse. Kõik inimesed surevad kord. Nii on see alati olnud ja nii see 
jääbki.» 

Trini nuuksus nüüd veel rohkem. Alles vanavanaema sõnadest sai talle täiesti selgeks, et ta kogu 
südamega ainult tema küljes rippus. 

Vanavanaema keeras näo ülespoole ja silmitses tardunult tuhmi onnikese lage. «Trini,» lausus ta siis 
vaikselt, «ma olen sulle juba mõndagi vanadest aegadest jutustanud. Me olime pärisorjad.» 

Trini pisarad lakkasid. «Mis on pärisorjad?» 

«Tead sa, me kuulusime krahvile. Ta võis meid kõigeks sundida. Kui mõni meist, kel kurnavast 
tööst tema juures villand sai, ära põgenes, siis toodi ta vägivallaga 

tagasi. Mõnikord niisugune jooksik ka tapeti teel. Hiljem räägiti, et ta olevat nii vaenulikult käitunud, 
et tuli end tema vastu kaitsta. See oli muidugi vale. Teinekord ei otsinudki nad mõrvale mingit 
vabandust, vaid ütlesid, et meid hirmutada: «Niisugust ussisugu tulebki surnuks lüüa.»» 

«Vanavanaema,» sõnas Trini, «nad tõid ju hiljuti onu Melchori tagasi. Siis sidusid tragunid tal 
käed jaluste külge. Ma ise nägin!» 

«Sa tahad öelda,» lausus vanake, «et tänapäeval on see samuti. Jah, nad kinnitavad, et pole enam 
mingit pärisorjust, aga siin on sul õigus, pärisorjus kestab ikka edasi.» Ta peatus ja jätkas siis 
vaikselt: «Ma tunnen end täna pisut nõrgana. Aga nii lamada ja jutustada on väga hea. Tule, heida 
minu kõrvale teki alla ja soojenda pisut oma vanaks jäänud vanavanaema!» 

Pärast viivu mõtlemist jätkas ta uuesti aeglaselt: 
«Sinu onu Jeronimo on ju krahvi juures aednikuks. 

Ta on tark poiss ja katsub igal pool kõike kuulata, kus midagi võib teada saada. Ega sa ei tea ju, et ta 
üleeile siin käis? Jah, sa magasid siis juba. Ta tuli selleks, et meile jutustada, et Mexiko linnas 
valitseb suur ärevus. Päris kindlasti ei teadnud ta ka, mille pärast see on. Ta ütles, et need inimesed, 
kes ajalehtedes kirjutavad, nõuavad, et peaks ükskord suurmaapidamistele lõpu tegema. Krahv tuli 
sealt kiiresti mõisa, nii halvas tujus nagu ei iial varem. Karjub kõigi peale, kes talle ette juhtuvad. 
Aga, ütleb Jeronimo. härrade viha on meie rõõm! Pange tähele, nüüd juhtub midagi!» 

Ta silmitses uuesti lage. 

«Vaata, Trini, selle läbi, mis Jeronimo ütles, on mul vanad ajad jälle uuesti meeles. Sest tookord, 
president Juarezi all, rohkem kui kuuskummend aastat tagasi, hakkas see ka niiviisi peale. 
Igasugused kuuldused olid liikvel. Talupojad pistsid pead 'kokku. Kohe pärast seda algas sõda. Meie 
põllud rüüstati ära, kõikjal valitses nälg. Kui lõpuks ectshertsog Maximilian tapeti, mõtlesime meie, 
et nüüd läheb elu paremaks. Sest. president Juarez võttis tõesti kloostritelt maa ära. Selle eest tasusid 
piiskopid kätte. Ühel ööl tõid nad ministri Melchor Ocampo tema majast ja lasksid ta otse maja ees 
maha.» 

«Piiskopid?» küsis Trini. «Oma preestrikuubedes?» 

«Ega nad ise ei lasknud, vaid õhutasid ohvitsere Melthor Ocampot maha laskma, kuna ta oli 
abistanud Juarezi kirikult maa äravõtmisel. Varsti pärast seda märkasime siin, et midagi on 
muutunud. Algul me ei teadnud, mis. Ma olin ju krahvinna juures ja ta oli ertshertsogi 
vangivõtmisest saadik minu vastu päris lahke. Siis järsku vallandati mind. Mulle see sobis, kuna ma 
tahtsin abielluda. Ma imestasin ainult, et ta vallandamisest mulle ise ei teatanud, vaid tegi seda oma 
toaneitsi kaudu. Too oli valgenahkne olevus, kes vaatas meile, indiaanlastele, ülevalt alla. Mõni päev 
hiljem asus terve perekond linna. See oli samal ajal, kui kindral Porfirio Diaz presidendiks valiti, kes 
ju tänaseni Mehhikos valitseb. Pole ühtki talupoega, kes teda armastaks. Me ei saanud algul aru, mis 
inimene ta on, ja arvasime koguni, et meile antakse nüüd lõpuks lubatud San Bartoldo mõisa maa. 
Seda arvasime sellepärast, et don Porfirio oli koos 

Juareziga ertshertsogi vastu võidelnud. Kuid me eksisime rängalt! Õigupoolest oleksime pidanud 
seda juba siis märkama, kui me teada saime, et krahv don Porfirio juures alati külas käis nagu oma 
parima sõbra juures. Nad elasid pealinnas uhkelt ja lõbusalt, meil aga tõmbas mõisavalitseja rihma 
üha rohkem koomale. See alatu pettis mõisatöölisi nende pisukese tasuga kus aga sai. Üks meestest 
julges kord suud pruukida. Siis tõusis valitseja aeglaselt püsti, lõi oma suure, paljude arvudega 
raamatu kinni ja lausus: «Sina oled selles süüdi, et ma täna enam kellelegi välja ei maksa. Kümne 
päeva pärast võite jälle tulla.» 


Kümne päeva järel, mille jooksul me nälgisime, saime vaid poole tasust, vastuhakkamise pärast, 
nagu ta ütles. Seekord ei söandanud keegi kaevata, sest ühe nädala eest oli viidud minema 
mõisatööline, kes kaebas. Ta anti sõduriks ja me ei näinud teda enam iial.» 


Vanavanaema jutt katkes, ta liigutas end pisut ja lausus: 


«Vaata korraks välja, Trini, kuidas ilm on!» 

Taevas oli säravalt sinine ja päike kõrvetas. Silmapiiril aga seisid mustjassinised pilved. Varsti 
katavad nad kogu taeva ja siis tuleb äike. See toimus praegu vihmade ajal iga päev samal tunnil. 
Trini ütles seda haigele. Too vastas: 


«Jäta mind üksi kuni vihmavaling algab. Siis on mul jälle parem.» 

Trini läks läbi tuhmrohelise orelkaktuste müüri külatänavale. Kaks meest ajasid kalkuniparve. 
Neil olid vitsad käes, millega nad takistasid suurtel lindudel talude õuedele jooksmast. Vanaisa tuli 
kõplaga põllult ja küsis: 

«Mida vanavanaema teeb?» 
«Ta jutustas mulle,» vastas Trini. 


«See on hea.» 


Vahepeal oli juba pool taevast äikesepilvedega kattunud, 'kuna päike veel kõrvetavalt paistis. 
Tuuleiil keerutas tolmu piki tänavat, nii et Trini pidi end ringi keerama, et tolm mitte silma ei satuks. 
Langesid esimesed vihmapiisad. Koer jooksis üle tänava ja otsis varju. 

Trini läks onni juurde. Vaevalt sai ta sisse minna, kui algas äge vjhmavaling. 

Katuselt kallas alla nagu kannust. 

«Tule siia!» ütles vanavanaema. «Heida uuesti minu kõrvale! Juba oma lapsepõlvest saadik tunnen 
ma neid sadusid, aga ikka ja jälle paistavad nad mulle imeväärsetena. Ilma nendeta ei saa me elada. 
See vesi on hea juua ja ka taimedele on ta kosutuseks. Just praegu tuletab sadu mulle midagi meelde. 
See oli ka ükskord vihmaaja alguses, kui krahvinna esimest korda jälle mõisa tuli. Ta tõi oma lapsed 
ikaasa ja oli üsna muutunud. Nii väga, kui tema nipsakas toaneitsi meid ka põlgas, oli ta siiski 
lobisemishimuline. Ta jäi sageli siia-sinna seisatama, et tühja juttu puhuda. Nii saime teada, mis oli 
juhtunud. Krahv, nagu kõik temataolised härrad, oli oma naisest hoolinud vaid niikaua, kui see noor 
ja ilus oli. Siis hakkas ta küllalkutsete puhul Üksi võõrsil käima. Ta andis palju raha välja ja tal oli 
mitmes ikohas linnas naisi, kellel oli temalt lapsi. Toaneitsi nimetas neid kohti väikesteks majadeks 
ja väitis, et neid olevat neli. Seda teadis muidugi ka krahvinna. Seetõttu muutus ta ka pisut 
osavõtlikumaks võõra häda vastu. Ta käis nüüd tihti kirikus ja palvetas seal kaua. Vahel külastas ta 
isegi mõnda haiget talunaist ja rääkis sellele Kristusest ja pühakutest. See aitas meid aga vähe, kuna 
mõisavalitseja ei hooyood Kristusest ega pühakutest. Arusaadavalt käis ka tema korrapäraselt missal. 
Kui ta aga kirikust välja tuli, näls, nagu oleks ta seal mõne uue kurattikkuse välja haudunud. Ta nägu 
oli siis alati nii kalk ja tige, et seda ei tahtnud üldse vaadatagi.» 

Vanavanaema rääkis edasi indiaanlaste hädast, sellal, kui vihm peksis vastu katust. Trini oli 
surunud end üsna tema ligi, ja oli ammu uinunud, kuni vanavanaema seda lõpuks märkas. Siis 
mõtles ta naeratades: 

«Trini on hea laps ja rumal pole ta ka. Kui vaid teaks, mis teha, et tema elu oleks kergem kui oli 
meie oma. Nälga pole ta veel tundnud, kuid ega seegi jää tulemata.» 

Nüüd uinus ka vanavanaema, ja küllap see oli talle kasulikum kui vader Mariana vahendid. Vihm 
voolas üha. Uksest tuli karget, vürtsikat maa hõngu ja inimestele kasulike taimede lõhna. 

V. HAPUNÄOLINE KRAHV LOOB KORDA 


Vanavanaemal oli õigus - temaga ei olnud lugu veel nii hull. Juba kahe päeva pärast tõusis ta jälle 
püsti ja istus ka sel õhtul ukse ees. Loodus oli igapäevaste vihmavalingute tõttu roheliseks 
muutunud. Trini tõi oma vanavanaemale buganvilia punase õie ja tahtis selle tema tervekssaamise 
täheks talle juustesse asetada. Vanavanaema aga pööras pea kõrvale. 

«Seda kannavad noored tüdrukud, mitte minusugune vana!» ütles ta. 

Kohmetult seisis nüüd Trini seal oma tõesti kauni õiega ega teadnud, mis sellega teha. 
Vanavanaema aitas teda ja lausus: 

«Pane see mulle pihku. Siis tunnen ma sellest rõõmu. See meenutab mulle mu noorust. Aga see, 
mida ma sulle täna jutustan, pole tollest vanast ajast, vaid hoopis hilisemast, mil ma juba vanaema 
olin. 

Lähenes aasta 1900. Leidus inimesi, kes ütlesid, et tuleb maailma lõpp. Aga maailm ei läinud 
hukka, vaid vana krahv suri. Ta naine oli juba ammu surnud, samuti ka tema poeg. Ta ise elas linnas 
ja oli muutunud imelikuks. Kõik kinkis ta inimestele, kes tema ümber keerlesid. Ta suur maja pidi 
küll kõle välja nägema. Kõikides nurkades mustus. Inimesed tassisid ta mööbli laiali, tema aga seisis 
seal juures ja lehvitas neile veel sõbralikult järele.» 


«Meile ei kinkinud ta aga midagi!» sõnas Ambrosia vahele. «Kes vana narri pettis, see sai talt veel 
lahkeid sõnu kuulda. Meil aga nülgis mõisavalitseja naha seljast.» 

«Ja, nii oli see tõepoolest,» jätkas vanavanaema. «Valitseja väitis, et ta pidavat vana isanda. eest 
hoolitsema. Tegelikult aga pistis ta enamiku oma tasku. Kui siis vana krahv oma viimsel madratsil 
tühjas majas suri, teadsime me vaid, et krahvi pojapoeg suure mõisa pärib ja et ta välismaal 
kasvatuse on saanud. Keegi ei tundnud teda. 

Vaevalt sai vana mulla alla, kui mõisasse ratsutas väga ebasobiv paar. Suure, ilusa hobuse seljas 
istus väga kangelt noor, pikk mees. Ta kõrval ratsutas viletsa kronu 

seljas paks prillidega mees. Pikk pidi olema mõni peen härra. Ta ei peatunud aga härrastemaja ees, 
vaid ratsutas otseteed valitseja juurde. Tundmatu külastuse tõttu ehmunud valitseja tuli uksest välja 
ning pühkis kiiruga oma rasvaga määrdunud vurrusid. Kindlasti oli ta just äsja söönud, sest oma 
apluses määris ta end alati õli ja rasvaga. Mina seisin parajasti seal ja nägin, kuidas võõras härra 
külmalt hobuse seljast maha ronis ja valitsejale ütles: «Ma olen krahv Sigismondo Ariola ja tulen 
koos doktor Eduardo Aristaga, et moisa raamatuid revideerida. Doktor on minu nõuandja juriidilisel 
alal. Viige meid oma büroosse!» 

See pikk, jäik mees oli niisiis meie uus isand. Valitseja läks näost kaameks. Ta kummardas 
sügavasti ja püüdis sõbralikku nägu teha. Kuid võis selgesti märgata tema hirmu, kui ta lausus: 

«Kas härra krahv ei tahaks enne midagi süüa? Mul on... .» 

Härra ei lasknud tal edasi rääkida, vaid tõukas ta pahaselt kõrvale. 
«Kõigepealt tuleb arved klaariks teha!» 

Minu kõrval seisis üks mõisatööline. See sosistas mulle kõrva: 

«Nüüd võetakse valitseja kõri pihku! Kas aga meil sellest paremaks läheb?» 

Mõne aja pärast tuli krahv valitsejamajast välja ja hakkas kõike põhjalikult üle vaatama. 
Sealjuures ei liikunud tal ükski joon näos. Keegi ei teadnud, kas ta polnud mitte millegagi rahul või 
oli tal alati selline hapu nägu. Ta vaatles suurt härrastemaja. Selles polnud palju aastaid elatud. 
Aknaraamid olid katki ega läinud enam kinni. Põrandalauad nõtkusid, kui neile astuda. Öösiti 
jooksid kõrgetes, tühjades tubades rotid. Polnud ühtki voodit. 

Krahv käskis ööseks ühe toa korda seada. Sealjuures pöördus ta valitseja poole sõnadega: «Küllap 
te leiate muist varastatud mööblitest üles!» 

See alatu mehike higistas hirmu pärast ja laskis oma majast üht-teist härrastemajja viia. Krahv 
vaatas seda pealt, käevarred ristamisi, advokaat aga sirutas oma ümarat keha, et peremehe kõrvani 
ulatuda. Nähtavasti oli raamatute kontrollimisel palju rohkem ilmsiks tulnud, kui aimata võis. 
Krahvi nägu oli täiesti ükskõikne. Ainult kord noogutas ta doktori sõnade juures ja küsis: 
«Tähendab, vangla jaoks küps?» 

Advokaat tõusis kikivarvule ja sosistas midagi. 

«Jah, homme,» vastas isand. 

See ütlus, «Jah, homme», kandus varsti üle kogu küla. Oldi arvamisel, et valitseja homme 
vahistatakse. Ka tema ise oli samal arvamisel, sest järgmisel hommikul oli ta kadunud. Oma naise 
aga jättis ta maha. Naine jäi hätta ja otsis meie juurest abi, kuigi ta varem oli meid vaevu märganud. 
Kui ta nüüd mõne juurde meie hulgast tuli, läks see enamasti minema. Las ta töötab nagu meiegi! 
Leidus vaid üks inimene külas, kes valitseja naisele vastu tuli, nimelt kirikhärra lobisemishimuline 
kokk. Tihti istusid nad kahekesi köögis. Et ube ja maisikooke saada, pidi naine keelekandjale alati 
midagi uut 


23 
jutustama. Kokk hoolitses siis selle eest, et kõik külas seda teada said. Valitseja oli aastate jooksul 


ühe osa mõisa sissetulekutest linna varjule toimetanud. Hiljem, kui oli juba selge, et krahv enam 
kaua ei ela, saatis valitseja ülelöödud raha välismaale. Tõenäoliselt reisis ta oma rahale järele, kuhu, 
seda ei teatud kaua aega. Mitte see, et mees ta üksi hätta jättis, ei vihastanud naist kõige rohkem, 
vaid mõte, et ta arvatavasti juba ammu mõne teise, ilusama naisega abiellunud on. Nii toimivad meie 
rikkad inimesed. Alles mitme aasta pärast sai naine teada, kus ta mees asub. Kuid ta anuvatele 
kirjadele ei vastanud mees iial. Ka krahv otsis teda. Selle kohta ei tea me aga midagi kindlat. 

Varsti pärast valitseja põgenemist saabus krahvinna. Ta istus lahtises tõllas, peas ilmatu lai kübar, 
millel ilutses terve kunstlillede peenaro Ta varrukad olid ülal suurtesse voldilistesse kultilatesse 
koondatud, nii et õlad väga laiad näisid. Seevastu oli ta keskelt kokku nööritud nagu sipelgas. Ta 
toaneitsi tuli kärmesti tõllast välja ja sirutas talle käe, et teda väljumisel abistada. Krahvinna lehvitas 
endale lehvikuga tuult, tõmbas suu üsna ahtakeseks ja lausus, nina püsti ning silmad pool suletud: 

«Selline reis on ju väga väsitav. Mul on peavalu. Hoolitse selle eest, et ma paar tundi puhata 
saaksin!» 

Küll ta võis imestada, kui nägi laokile jäetud maja põgenenud valitseja mõninga mööbliesemega! 
Elu siin ei. muutunud ka kiiresti jõukamaks. Minu nooruses oli siin sageli nii kärarikkaid pidusid 
peetud, et me öösiti vaevalt magada saime. Nüüd põletati õhtuti lihtsalt kokkuhoiust vaevalt 
paremaid lampe kui on meie õlilambikesed. Algul ei tundunud see meile just halb. Krahv läks iga 
päev oma uue valitseja juurde ja istus temaga raamatute taga. Kui mõnel mõisatöölisel palgast kinni 
peeti, siis pidi krahv seda enne kinnitama. See oli hea meie jaoks. Kui kellelgi oli midagi kaevata, 
siis krahv isegi kuulas selle ära, muidugi mõista oma alati hapu näoga. Kuid enam ei karistatud selle 
eest. Nii näis meile olevat saabunud parem aeg, õigluse aeg. Aga, nagu öeldakse: 
ehk küll härral pehmed käed, 
ei need iial tee sul head. 

Krahv seadis ametisse uued kupjad, kes polnud niisugused joodikud nagu vanad. Ta andis neile 
kindlad juhised kogu aja põllutöödel juures viibida ja mitte mingisugust hooletust kahe silma vahele 
jätta. Juba nädala pärast ajas ta ühe kupja minema, kuna see oli lubanud, et töölised töö juures pisut 
puhkasid. See avaldas teistele mõju. Et oma kohta mitte kaotada, sundisid nad indiaanlasi 
järelejätmatult tagant. Nüüd algas nii kibe töö, nagu seda vana krahvi lodevas majapidamises mõel- 
dagi ei osatud. Indiaanlane on ju heasüdamlik ja töökas, aga midagi taolist ta ei suuda. Tema vimm 
sööbib temasse, kuni ta täiesti seda täis on. Niiviisi siis läks meilgi. 

Krahv sai väga rikkaks. Ta harjus ära pooleldisisustatud majaga ja kulutas vaid vastumeelselt 
midagi selle korrastamiseks. Rikkalikke pidusid tema juures ei peetud. See tuli ka sellest, et tema 
naabrid, teised mõisaomanikud, teda ei sallinud. Nad tahtsid hästi elada ja ei millegi pärast muret 
tunda. Nad nimetasid krahvi mõisapidamist sunnitööks. Sa ära aga arva, et nad seda ütlesid 
armastusest meie vastu. Neile lihtsalt ei meeldinud lasta endale tema kaudu meenutada, et ka nemad 
millegi üle muret tunda võiksid. Pealegi oli krahv Ariola nii jäik ja igav, et varsti ei külastanud teda 
enam mitte keegi naabritest. 

Teenrid jutustasid meile, kuidas oli olukord söögiaegadel. Ühes laua otsas istus krahv, teener selja 
taga, teises laua otsas ta naine, samuti teener selja taga. Nende vahel istusid lapsed prantsuse 
kooliõpetajannaga. Nad tohtisid rääkida ainult siis, kui vanemad neid kõnetasid, ja ka siis ainult 
prantsuse keeles. Ükskord viibis siin härra Torres, kellel seal Tepotlas see hiiglasuur mõis on. Kui ta 
minema ratsutas; siis mõnitas ta valju häälega seda maja. Ta ei oska prantsuse keelt ja pole enam 
iialgi siia tulnud. 

Krahvinna laskis toaneitsil endale igal hommikul soengu teha, ent milleks? Kes teda küll vaatab? 
Keegi ei tule ju külla. Krahvinna istub siis sammaskäigus kiiktoolil ja loeb palveraamatuid ning 
romaane. Ja meie inimesed peavad nende härraste jaoks orjama! Kui see vaid hästi lõpeks!,» 

«See ei lõpe hästi,» kostis pimedast nurgast Ambrosia hääl. «Südametus võib vaid südametusega 
lõppeda!» 
Trini ehmus vanaema ähvardavast toonist. Ta kartis teda rohkem. kui iial enne. 


VI. TAUD 


Saabus aasta 1910. Trini oli kuue aastane. 

Ligines pidu, mida lapsed eriti armastasid, nimelt loomade õnnistamine kirikuõuel. Eelmisel aastal 
oli Trini ema viinud sinna kitse, kuna Trini kandis süles valget kukke, kelleloli punane paelake 
ümber kaela seotud. 

Loomade õnnistamine toimus alati õhtuhämaruses, see aga on aeg, mil noored loomad heameelega 
ringi hüppavad. Trinile valmistas lõbu, kuidas loomad üksteist vahtisid ja nuusutasid, kuidas 
kitsekesed hüplesid ja noored koerad haukuda püüdsid. Kõik olid puhtaks pestud, nii loomad kui ka 
inimesed, ja kõigil oii naerutuju. Ka õnnistamine ei toimunud tõsises kirikus, kus ei tohi naerda, vaid 
kirikuõuel. 

Trini sepitses koos Juanitaga peoplaane ja tuli koju alles siis, kui juba pimedaks läks. Vanaema 
Ambrosial oli tema jaoks maisikook valmis. Trini kükitas maha ja hakkas sööma, imestas aga, 
kuidas ainult vanaema seal oli. Ta ei söandanud vanaema kõnetada ja küsida, kus siis teised viibivad. 
Eriti imestas ta vanavanaema puudumise üle, kes polnud, niikaua kui tema mäletas, õhtuti iialgi 
kodunt lahkunud. Pärast seda, kui Trini oli ka teed joonud, tahtis ta magama heita. Ambrosia aga ei 
lasknud teda ära minna, vaid haaras tal õlgadest kinni. «Kui sa onni lähed,» ütles ta, «siis ole 
ettevaatlik! Neil polnud isu ja nad on juba pikali heitnud.» 

«Kas vanavanaema on haige?» ki'tsis Trini. «Eks näeme.» 

Trini mõtles vaevalt oma emale ja vanaisale, ainult vanavanaemale, oma kallile vanavanaemale! Kui 
vaid temaga oleks kõik korras! Ta oli Trinile lubanud rääkida onu Jeronimost ja sellest, mis onu 
hiljuti oli teinud, kui üks krahvi kubjastest püüdis läheneda Jeronimo mõrs- 

jale Rosariale. Senini teadis Trini vaid, et onu ja kubjas teineteist hirmsasti vihkasid. Kumbki aga ei 
söandanud teise vastu midagi ette võtta. Sest onu ei tahtnud oma kohta krahvi aednikuna kaotada, 
kupjal aga polnud onule midagi ette heita. Krahvil oli kombeks, mis kubjastele sugugi ei meeldinud, 
tülide puhul, eriti aga veriste tülide puhul, mõlemaid tülitsejaid üksikasjaliselt küsitleda. See oli 
lugu, millest vanavanaema võiks kindlasti toredasti jutustada. Aga kui ta haige oli! 

Trini läks on ni sissekäigu juurde. Sees oti täiesti pime. Ta katsus oma palja jalaga magamismati 
põimitud äärt, laskus kummargile ja roomas ettevaatlikult ümber jalutsi oma kohale. 

«Trini?» küsis vanakese hääl väga tasa. «Vanavanaema?» küsis Trini sama tasa vastuseks. 

«Täna ei saa ma sulle midagi jutustada, küll aga homme või ülehõmme.» Kuna vanavanaema enam 
midagi ei lausunud, roomas Trini edasi ja mähkis end väga ettevaatlikult oma tekki, et mitte mingit 
kära teha. Kui ta juba lamas, valdas teda uuesti hirm vanavanaema pärast. Seejärel aga uinus ta 
varsti. 

Hommikul ärgates ei suutnud ta kuidagi virguda. 

Siis meenus talle eilne õhtu. Ta avas silmad. Läbi lahtise ukse nägi ta päikesepaistet. 
Vanavanaema lamas teki sisse mähituna' tema kõrval. Ta kuulis ka vanaisa end liigutavat ja oigavat. 
Pisut uimasena roomas Trini välja. 

Kui ta end sirgu ajas, tuikus ta nagu joobnu. 

«Poisu!» ütles Ambrosia. «Sa oled haige! Heida uuesti pikali! Või tahad sa süüa?» 

Trini pidi kõigepealt järele mõtlema, mida vanaema talt oli :küsinud. Kui ta selgueele jõudis, et 
vanaema küsib, kas ta ehk maisikooki tahab, vastas ta: «Ei!» 

Pea oli tal nii raske, et ta viivitamata oma kohale tagasi roomas.. Ta tundis end väga halvasti. 


Krahv istus kabinetis laua ääres. Valitseja seisis pooleldi tema selja taga ja andis seletusi pikast 


numbrite reast koosneva ettekande kohta. Siis ilmus uksele aednik Jeronimo ja võttis mütsi peast. 
Krahv tõstis pilgu ja vaatas talle küsivalt otsa. 
«Härra,» algas noor aednik hispaania keeles, sest 

krahv ei osanud indiaani keelt, «ma olen täna üksinda aias.» 

«Miks? Ma juba kuulsin, et paljud pole tööle tulnud. Kas siin on tegemist streigiga? Ka siia 
tungivad praegu sellised ideed! Streik, et inimeste nõudmisi läbi suruda!» Seda öeldes lõi ta oma 
pika käega raamatule. 

Jeronimo vastas tasa: 

«Ei, härra, et nad tööle ei tule, sel pole mingit tagamõtet. Nad on haiged.» 

«Lollus!» hüüdis krahv. «Nad on laisad, ei taha teha tööd, mida peab tegema iga mimene, ka mina!» 
Aednik hoidis oma mütsist mõlema käega kinni, liigutas seda enda ees edasi-tagasi ning lausus: 
«Härra, ma tahtsin teilt midagi paluda.» 

Teine vaatas talle pahaselt ning põnevusega otsa. 

«Kas ei võiks tuua arsti - linnast?» 

«See oleks alles...» alustas krahv raevukalt ja valitseja, kerge kummardusega vabandust paludes, et 
kat. kestab oma isanda juttu, lausus: «Kunas on ennem midagi taolist nähtud! Kui paar indiaanlast 
haigestub, kohe arsti tuua! Kes siis peab selle eest maksma? Kas sul on selleks raha?» 

Krahv polnud oma lauset lõpetanud ja näis järele mõtlevat. Siis tõstis ta oma pea ja vaatas 
Jeronimole. 

«Kuidas see haigus end tunda onnab, ma mõtlen - kas nad köhivad? Kas neil on palavik?» küsis ta. 
«Nad ei kõhi, aga nad on väga tulised ega ole mõistuse juures.» 

«See on tavaline malaaria!» hüüdis krahv. «See läheb mööda. Seda on paljudel.» 

Jeronimo vastas tasa: 

«Meie juures mitte. Sel aastaajal pole kunagi olnud haigusi.» 

«Või nii!» Krahv tõusis ja kõndis toas ägedalt edasitagasi. Siis jäi ta Jeronimo ette seisatuma. 
«Hea küll. Mine oma aeda tagasi. Ma mõtlen järele.» 

Mille üle ta järele mõtelda tahtis, jäi Jeronimole selgusetuks. 

«Kindlasti ei lase ta arsti tuua,» mõtles Jeronimo. «Meie inimesed võivad surra! Aga oota sa! Sa 
juhtisid vaid mu tähelepanu sellele, et me võime ka töötamast 

keelduda ja sind minema ajada, nii nagu tegid indiaani puuviljatöölised möödunud nädalal Lagunas. 
Hoia end, sa vereimeja!» 


Krahv jättis oma valitsejaga lühidalt ja ebasõbralikult jumalaga. ja läks härrastemajja. 
Sammaskäigu viltjs istus tema naine laias, kirju kattega pehmes tugitoolis. Tal oli, nagu alati, 
hoolikalt tehtud soeng ja ta luges prantsuskeelset romaani. 

«Mu kallis!» lausus krahv samuti prantsuse keeles. «See, mis ma sulle praegu ütlen, jäägu parem 
meie vahele. Veel täna reisid sa lastega, kodukooliõpetajaga ning kasvatajaga ära!» 

Ehmunult vaatas naine talle otsa. 

«Miks? Kas tõesti on puhkenud revolutsioon? Sa ju eile rääkisid sellest ohust. Kas me ei peaks 
paluma endale sõdureid, kes meid ohutult linna viiksid?» 

Krahv naeris vastu oma harjumusi. 

«Ei, seda mitte, vaid aednik Jeronimo teatas mulle midagi. Paljud indiaanlased on haigestunud.» 
«Ah, ainult see!» vastas krahvinna rahunenult ja tõmbas jälle huuled ahtalt kokku, millega ta rõhutas 
oma puhast hispaania päritolu, vastukaaluks indiaanlaste väga laiale suule. «See rahvas kasvab nagu 
umbrohi ega saa nii kergesti hukka. Küllap paks Mariana annab neile mingit rohtu. Ta on kuulus 
ravija ning tunneb kõiksugu taimi!» 

«Mu armas,» vastas krahv kurjalt. «Sellest on mul hoopis teine arvamus kui sul. Indiaanlaste 


vahenditest ei pea ma midagi. Ma olen Inglismaal kasvatuse saanud ja olen arvamusel, et moodne 
arstiteadus suudab palju rohkem kui nõid Mariana rohud.» 

«Ilus, aga miks me peame ära sõitma?» 

«Ma kordan, minu armas, et siin on tegemist ohtliku taudiga, ja kuna siin hügieenist aimugi pole, 
peate teie lahkuma.» 

«Selle aednik Jeronimo loba pärast, kellest sa räägid, et ta su töölisi üles ässitab?» 

«Nii ma pole seda ütelnud. Kui mul oleks tema vastu tõendeid, istuks ta juba ammu luku ja riivi 
taga. Antud juhul olen ma aga isegi tänulik, et ta mind mõttele viis 

teid kiiresti ära saata. Sa jäta mulle vana Manuela siia, las ta hoolitseb minu eest!» 

Krahvinna vaatas mehele uurivalt näkku ja nägi, et tal tuleb sõna kuulda. Aga niisuguse kiiruga? 
Ta tõusis ja hüüdis toaneitsit. 

Krahv läks oma tuppa ja hakkas kirjutama. Iga reisi eel töötas ta selleks välja kirjaliku kava. 
Seekord pidi ta oma naisele andma kaasa volituse panga jaoks ja kindlaks määrama, kui palju raha 
naine kohe pangast välja võtab. 

Haiged indiaanlased olid unustatud. 


VII. NÕID MARIANA 


Kõigi laste hulgast, kes vanaema Ambrosial olid olnud, erines temast kõige rohkem poeg 
Jeronimo. Ta oli väga elav ning oskas tungivalt ja veenvalt rääkida. Kuigi ta erines sellepoolest oma 
karmist, sõnaahtrast emast, hindas ema teda ja võttis vahel isegi ta nõu kuulda. Sellepärast oli tal hea 
meel, kui Jeronimo veel õhtul hilja tema poole tuli. 

«Ema,» küsis Jeronimo, «kuidas teil täna olukord on?» 

«Halvasti,» vastas ema. «Sinu isa näib küll jälle suutvat end püsti ajada, vanavanaema on aga vaid 
luu ja nahk. Trini ja tema ema ei paista täie mõistuse juures olevat. Tahavad ainult kogu aeg juua. 
Muud midagi ei kuule nendelt.» 

Pärast pikemat vaikimist alustas Jeronimo uuesti: «Ma olin eile krahvi juures ja palusin teda lasta 
linnast arsti tuua. Tema aga ainult saatis oma perekonna linna. Nüüd oleme iseendi hooleks jäetud. 
Kuid mida me teeme? Paks Mariana jookseb ühest onnist teise onni.» 

«Ja pomiseb nõiasõnu?» katkestas Ambrosia teda pahaselt. 

«Võib-olla ka seda. Aga kuule, ema!» 

«Mis on?» küsis ema. 

«Kui me midagi paremat ei tea, kas ei peaks temaga proovima ?» 

Ambrosia mõtles veidi ja lausus siis: «Too ta siia! Kahju ta ei tee.» 

Järgmise päeva ennelõunal tuli Mariana, jäi sara ette, mille all keedeti, seisatama ja lausus: «Tere 
hommikut. Ambrosia.» 

«Tere hommikut,» vastas vanaema kuivalt. 

«Kas ma pean haigete juurde minema?» küsis Mariana. «Ilma sinu loata ma ei lähe.» 
«Sul on minu luba.» 

Marianal oli käes korv, milles asus pütt ning palju muid esemeid. Vana kombe järgi kandis ta 
mitut undrukut üksteise peal, mille tõttu ta väga kohmakas välja nägi. Ta pruunid jalad alid 
lühikesed ja väga laiad. Ümmargusest näost vaatasid heatahtlikud silmad. Ta astus onni ja küürutas 
vanaisa aseme kõrvale maha. 

Vanaisa vaatas talle otsa ja naeratas. «Tere hommikut, Mariana. Mul on juba parem. Aga mõlemad 
naised ja laps! Aita neid, kui sa suudad!» Mariana läks Trini ema juurde ja kõnetas teda tasa: «Lupe, 
kas sa aled ärkvel? E1? Ma annan sulle midagi, mis leevendab ja palaviku ära kaotab.» Ta võttis 


midagi potist ja määris seda emale otsaesisele. See ali pruunikas salv, mis lõhnas rohtude järgi. Siis 
võttis ta valge puuviljariide riba ja asetas selle nagu sideme ümber otsaesise. Seejärel tõstis ta hellalt 
Lupe pea ja sidus riideriba kukla taga kinni. 

Äkki ärkas Lupe ja pomises midagi arusaamatut. «Küll läheb paremaks, Lupe,» ütles Mariana 
sõbralikult. «Kannatust! Küll läheb paremaks.» 

Siis pöördus ta vanavanaema poole. See vaatas ukse vahelt paistvat valgust. Ta silmad alid pärani 
avatud ja näisid määratu suurtena. Põsenukid tungisid sisselangenud näost teravalt esile. Ta lausus 
nõrga häälega: 

«See on asjata. Minu aeg on möödas. Aita Trinit!» «Vanaemakel» lausus Mariana. «Muidugi aitan 
ma Trinit. Kuid miks ka mitte sind? Ma olen nii tihti kuulanud sinu jutustusi.» 

Ta tegi ka vanavanaemale rahusalviga sideme. Kuid vanake pamises: 

«Ei saa minust enam jutustajat.» 

Samal ajal liigutas Trini end teki all. Kui Mariana 

tema näo teki alt vabastas, vaatas poiss talle ehmunult otsa. «Kas sina oledki nõid?» 

«Lapsuke!» vastas indiaanlasnaine. «Seda on sulle kindlasti mõni täiskasvanutest rääkinud! Ära 
ütle niiviisi! Aga sa ei tea ju, mida sa räägid.» 

Trini ei teadnud seda tõesti. Ta tundis vaid sõbralikke käsi, kui talle side ümber pea asetati. Siis 
pööras ta pea kõrvale ja hingas otsekui kergendatult.. 

Kui Mariana järgmise onni juurde läks, nägi ta eemalt tulemas paater Felixi, täielikus omnaadis ', 
koos poisikesest kirikuteenriga. Ta oli teel surija juurde. 

Mariana peitis end kaktuseheki taha ja vaatas läbi avause. Paater Felix oli võrdlemisi tüse, kuid ka 
tema nägi murelik välja. Mariana oli kuulnud, et ta püüdvat alati viimse salvimise juures kätt 
märkamatult nina ees hoida. Paater oli arvamisel, et muidu võiks ta haigust sisse hingata. Pooled 
päevad palvetas ta kirikus oma koguduse tervenemise eest. Mariana mustad silmad jälgisid teda, kui 
ta möödus, ega paistnud sugugi nii heatahtlikud, kui haigete juures. 

«Ta mõtleb vaid endale,» pomises Mariana. «Surijate juurde ei tohi minna vastikuse ja hirmuga. 
Ka mina ei 

hoia kätt nina ees, kui ma haiget abistan.» Ta raputas pead ja läks uuesti tänavale. Eelkõige oli just 
paater see, kes teda nõiaks hüüdis. Sealjuures tuli aga paatri kokk salaja tema, paksu Mariana juurde, 
et osta pulbrit vihastamise vastu. Seda kartis kokk väga. «Paljud inimesed surevad vihastamise 
kätte,» ütles ta, «eelkõige väikesed lapsed.» Ja siis jutustas ta pikalt ja laialt, kes kõik olid öö jooksul 
vihastamise kätte surnud! 

Mariana ei pidanud keelekandjast kirikhärra köögitüdrukust just palju. Aga targem oli ta küll tema 
arvates kui paater Felix. Mariana vanaisa oli paljude, paljude aastate eest öelnud: 

«Mariana: pea meeles! Hispaanlased ja indiaanlased on erinevad. Mis hispaanlased on meie maale 
toonud, see on halb. Me peame säilitama oma esivanemate tarkust.» 

See oligi, mille järgi Mariana õma haigeid ravis. Ta päris vanadelt naistelt, mida nad oma nooruses 
olid näinud vanu inimesi ravivahendiks kasutamas. Nii sai ta ka oma teadmised taimede ja nende 
saladuste kohta, ja ka sõbralikkus oli tema juures kujunenud teadlikuks reegliks. Seepärast tegi see 
talle valu, kui teda nõiaks nimetati. «Nõid,» lausus ta kibestunult, «on naine, kes kavatseb kurja teha. 
Mina aga ei taha kurja. Ma pole nõid.» 


VIII. JERONIMO ÖISED KÜLASTUSED 


Kui Trini hakkas teda ümbritsevast elust uuesti osa võtma, puudus asemel ta kõrval vanavanaema. 


Ka oma ema ei näinud ta. Kas ema töötas ehk väljas? Trini oli veel nii nõrk, et ta jälle uinus, enne 

kui keegi täiskasvanutest ta juurde tuli. See oli sügav, pikk uni. Sellepärast ei märganud ta, et paks 

Mariana kummardus ta üle ja silmitses ta nägu, mille otsaesisel asetses valge side. Mariana kuulatas 

hoolikalt ta hingamist. See oli rahulik ja kuueaastase lapse kohta sügav. Ükski muskel ei liikunud. 
Rahustunult läks ta Välja Ambrosia juurde ja lausus tasa: 

«Kui kõik ei peta, siis on poiss juba kõige raskemast üle. Ma ei annaks talle aga veel enne süüa, 
kui ta seda ise küsib. Las ta parem magab. Kui tal siis nälg on, anna talte algul pisut, siis võid üha 
rohkem anda!» 

Põlvitav Ambrosia hõõrus konarlikus kivikünas maisi. Ta tegi seda mõlema käega. Sealjuures 
liigutias ta hõõrumiskivi edasi ja tagasi, edasi ja tagasi, tehes indiaanlasnaiste lõputut tööd 
maisiterade peenendamisel. 

Mariana vaatas kannatlikult temale alla ja ootas, millal vailkiv Ambrosia suu lahti teeb. 

«Üha rohkem anda?» lausus Amgrosia süngelt. «Kaks suud meie juures ei söö enam, sa tead. Aga 
härra seal mõisas võttis meilt kõigilt maisi. See on nende noorte poisikeste jaoks, kes juba mõnda 
päeva mõisas viibivad. Ta ütleb, nad on selleks seal, et meid röövlite eest kaitsta. Nad on kõi'k 
mõisaomanikkude pojad, aga millal on mõisaomanikud meid ennem röövlite eest kaitsnud? 
Inimesed, kes meid röövivad ja alati on röövinud, need on ju mõisaomanikud ise! Nüüd see maisi 
andmine selle härrastekamba jaoks, kas see siis on midagi muud kui röövimine?» Kibestunult sulges 
ta suu. 

«Kas ka teil on liiga vähe?» küsis Mariana ja kaotas hetkeks oma sõbraliku rahu, mille ta kui 
külatark endale juurde oli harjutanud. «Minul on olukord väga halb.» 

Ambrosia vaatas üles. «Mariana, sa said minust valesti aru! Sa pead selle saama, mis sulle haigete 
ravitsemise eest kuulub, kuigi ka meil on nappus. Kes tööd teeb, peab selle eest ka tasu saama. Meil 
oli see ikka nii. Ainult härrad oma suurtes majades tegid teisiti. Tule homme uuesti! Selleks ajaks 
mõõdan ma sulle maisi valmis..» Ta noogutas Marianale palju sõbralikumalt kui tal muidu kombeks 
oli. 

Paater Felixi käitumine oli põhjuseks, et Ambrosia oma arvamust Mariana kohta muutis. Paater oli 
käinud Trini ema ja vanavanaema juures, et neile viimset sal 

vimist teha. Pühalilkku talitust sooritas ta niisuguse näoga, millelt võis lugeda, et ta ei olnud asja 
juures. Poolkuuldavalt pomises ta kiiruga ladinakeelseid sõnu ja katsus, et onnist võimalikult ruttu 
kaduda sai. Ambrosia mõtles endamisi: «Küllap kardab preester haiguse 

vaimu, kelle kohta. ta väidab, et seda polegi olemas.» Varsti pärast teda tuli Mariana vaatama, kuidas 
haigetel läheb. 

«Ma oleksin varem tulnud,» ütles ta, «aga paater Felix jooksis mulle alati risti teele vastu, ja 
temale ma end heameelega näidata ei taha. Muidu ta ütleb mulle veel, et ma pean oma taimedega 
ravitsemise lõpetama! Aga kes hoolitseb haigete eest? Kas ehk tema? Tema tuleb alles siis, kui kõik 
juba läbi on.» 

Ambrosia mõtles Mariana jutu üle järele. «Võib-olla,» sõnas ta endamisi, «on Mariana tõepoolest 
nõid, aga on ju ilmne, et ta taotleb head. Parem on uskuda seda, mida oma silmaga näed, kui 
inimeste jutte.» 

Oli veel muudki, mille üle Ambrosia oma igapäevases tegevuses, maisihõõrumisel, järele mõtles. 
Talle oli selge, et ta poeg Jeronimo midagi plaanitseb. Ta võis ka arvata, mis see oli. Jeronimo 
külastas öösiti mõisatööliste onne ja kõneles nendega tasa ja ettevaatlikult mõisaomanike poegadest, 
keda krahv oli koondanud oma mõisa. 

«Miks,» küsis Jeronimo, «tulevad need poisid äkki kõikidest mõisatest siia? Nende isad elavad 
niisama päevast päeva. Kes kunagi on külastanud hapunäolist krahvi, see ei tule enam iial tagasi. Ka 


krahvinna oma ahtaks tõmmatud suuga pole kuigi mõnus! Etta indiaani keelt ei oska, noh, selle eest 
räägib ta midagi muud. Mõnikord, kui ta midagi lillede kohta küsib, seisan ma nagu nui seal, kuna 
ma mitte midagi aru ei saa. Siis pöördub ta kõrvale ja lausub, ise mahe nagu lilleke: «Jah, sa ei oska 
ju ladina keelt!» Kust peaksingi ma seda oskama? Nii ülipeened on nad siin, San Bartoldo mõisas, 
kuid teistes mõisates ei ole elu härrastemajas enamasti üldse peen. Seat käivad nad jahil, joovad kuni 
täis on ja kiusavad meie tüdrukuid. Sealjuures ei räägi nad ladina keelt, vaid nii nagu meie, ainult 
palju ebasündsamalt. Mõnigi kord meiesugune häbeneb, kui ta peab kuulma, mis nad tüdrukutele 
ütlevad. Ja miks, küsin ma teilt, tulevad need mitte sugugi peened härraste pojad siia, kus nad peavad 
krahvinnaga rääkima, nagu oleksid nad. . noh, ma ei taha öelda! Miks nad äkki seda peent krahvi nii 
on armastama hakanud?» 

«See ei tähenda head!» ütles üks töölistest tasa. Ta häälest kostis viha ja põlgust. 

«Selge, et ei tähenda head!» sõnas Jeronimo. «Aga mida see tähendab?» Iialgi ei öelnud ta kohe, 
kuhu ta sihib, vaid ergutas oma öiseid kuulajaid ütlema, mis vaja. 

«Lagunas,» alustas Jeronimo uuesti ettevaatlikult, «te teate, see on eriti viljarikas maariba, kus 
peaaegu kogu maa kuulub võõrastele härradele, kel on puuvilja-istandused - Lagunas ajasid 
indiaanlased hiljuti peened härrad minema.» 

«Kui me ühiselt ette võtame,» lausus keegi, «siis suudame ka meie seda!» 

«Suudame?» küsis Jeronimo. «Ja härrastepojad mõisas, kes iga päev oma heade püssidega märki 
lasevad? Keset Melehori põldu on nad märklaua üles seadnud ja trambivad seal ringi.» 

Tekkis vaikus. Jeronimo teadis, et ta sõnad jäävad idanema mõisatööliste ajudes. 

Ka Ambrosia peas idanesid Jeronimo mõtted. Ambrosia jälgis väga täpselt kõike, mis külas 
toimub, ja mõtles kõige üle järele, mida ta kuulis. Inimesed ei kartnud teda, kuna ta oli tuntud 
vaikivana ega rääkinud tial midagi edasi: Sellepärast tulid nii mõnedki oma kõige sügavamate 
muredega tema juurde, kui nad kindlasti kedagi vajasid, kellele kõik südamelt ära rääkida. 

Ambrosia põlvitas põrandal ning hõõrus maisi. Kui Jeronimo ei läheks vaid inimeste juurde, kes 
hoiavad valitseja või silmakirjaliku paater Felixi poole! 

Preestrilt kandusid Ambrosia mõtted üle külatargale Marianale. Paater Felix vaatas Marianale kui 
oma vaenlasele, ehkki too katoliku kiriku käskudest rangelt kinni pidas. «Kas Jeronimo külastab 
öösel ka tema onni? Kas võib seda naist usaldada? Ta pojad töötavad mõisas ja neil käib käsi 
halvasti. Jah, arvatavasti võib Jeronimo tema poole minna. Mariana lai nägu näib nii heatahtlikuna. 
Ta hoiab meie poole, kui vaja - kuigi tema rohud mõlemat naist ei aldanud. Aga Trinit nad aitasid!» 
Ambrosia tõusis, pühkis käed oma tumepunase seeliku külge puhtaks ja läks ümber nurga onni ukse 
juurde. 

Trini oli üles ärganud ja lausus: «Memm!» See kõlas loomulikult ja mitte enam nii nagu oleks ta 
veel haige. 
Vanaema astus tuppa. «Mida sa tahad? Oled sa näljane?» 
«Kus on vanavanaema?» küsis Trini. 

Ambrosia istus maha tema mati kõrvale, et aega võita. 
Sealjuures mõtles ta: kõige parem on talle kohe kõik välja öelda. «Trini!» algas ta. «Sinu 
vanavanaema on surnud. Ja ka sinu ema. Nad on juba maetud.» 

Poiss ei vastanud midagi, vaid vaatas üles tumeda katuse poole. Nüüd oli ta üksi vanaema 
Ambrosiaga ja vanaisaga, kes olid mõfemad tummad nagu kalad. 


IX. PIPRAKAUN LILLEPOTIS 


Kui taud möödus, tuli krahvinna linnast tagasi. Ta tõi kaasa posti oma mehele. Posti hulgas oli 
tugevasti pitseeritud kiri, .kirjutatud kunstliku, hoogsalt paisutatud käekirjaga. Ahaa, kuberneri 
vastus taotlusele aednik Jeronimo Cuevase vangistamiseks! 

«Väga austatud ja üllas sõber ning heategija! 

Te võite kujutleda, milliseks auks mulle oli saada nii kõrgelt isikult kui teie, härra krahv ja markii, 
tema enda käega kirjutatud kiri. Meie sügavaimaks kahetsuseks aga esineb juhuseid, kus meie ei saa 
toimida nii, nagu meile meie süda ette kirjutab, et oma heategijale vastata samasuguse 
suuremeelsusega, nagu ta meile oma sõprust üles näitas. Olukorrad on kujunenud sellisel viisil, mida 
ei võinud arvata ükski inimene, kes nii nagu teie või mina üldiste asjade eest muretses.» 

Seesugune väljendus oli isegi krahvile liig. Igaüks teadis, et kuberner kõige häbitumal viisil varastas 
riigikassat ja tüssas kõiki inimesi, kellel oli õnnetus temast oleneda. 

Krahv luges edasi: 

«Ma palun teid, et te sellest, mis ma teile teatavaks teen, mitte kellelegi edasi ei jutustaks, enne kui 
asi saab üldtuntuks. Meie austatud president don Porfirio Diaz, kes enam kui kolm õnnistatud 
aastakümmet kuni käes- 

oleva 1910. aastani on isamaal headtegevat rahu säilitanud, pidi vastutustundetute elementide poolt 
sunnituna pealinna maha, jätma. Ta astus Veracruzis laevale ja rei'sis Prantsusmaale, kus asuvad 
teatavasti juba ammu tema suured, diktatuuri ajal kogutud varandused.» 

«Niisugune näru!» lausus krahv endale. «Kui kurikavalalt ta kukutatud diktaatorile veel pihta 
annab!» 

«Igal juhul,» jätkus kuberneri kiri, «poleks kuigi tark sellisel ebakindluse ajajärgul midagi ette 
võtta, mis võiks meid viia vastuollu uue ning liberaalse presidendi Maderoga.» 

Kirja lõpu paisutatud fraasidega sõprusest ja igavesest tänulikkusest millegi eest, mis jäigi 
teadmata, libistas krahv silmadega vaid põgusalt üle, sest ta kuulis. sammaskäigus liginemas kiireid 
samme. 

Krahvinna tuli, lillepott käes, tema järel toaneitsi, prantsuse guvemant ja vana paks Manuela, kõigil 
silmad erutusest suured, kuna lapsed, poiss ja tüdruk, tundsid rõõmu täiskasvanute ärevusest. 
«Vaata siia!» hüüdis krahvinna vihaselt ja sirutas lillepoti oma mehe poole. 

«Ma ei saa midagi aru,» vastas too jahedalt. «Milleks see piprakaun siin on? Ja miks te ta punase 
paelaga kinni sidunud olete?» 

«Seda pole meie teinud!» hüüdis krahvinna veelgi vihasemalt. 

«Kui mõni teine seda teinud on, siis näeb ta päris kena välja, arvatavasti on see mõni indiaanlaste 
komme.» 

Krahvinna raputas ägedalt oma äsja friseeritud pead. 

«Ei, see on nõidus!» 

«Ah, jätke mind rahule oma indiaani ebausuga. Mul on tähtsamatki teha,» ütles krahv ja hakkas 

uuesti kirja lugema. 

Siis asetas krahvinna lillepoti otse keset kubemeri kirja ja sõnas rõhuga: 

«Sulle peab tähtsam olema see, et Jeronimo mind ära nõiduda tahab!» 

Jeronimo nime juures jäi krahv kuulatama. 

«Noh, jutusta siis, mis juhtus!» 

«Räägi, Manuela!» käskis krahvinna põlgaval toonil, millega ta tavaliselt taotses inimestega rääkida, 
vähe 

malt siis, kui ta sellele mõtles, mis ta oma seisusele võlgnes. 
«Härra!» algas vana indiaanlasnaine. «Armuline krahvinna ütles mulle: «Manuela, istuta need 
lilled ümber! Jeronimo saatis nad mulle aiast minu tagasituleku puhul, aga tavalises lillepotis. Aga 


kas minu buduuris võib midagi nii labast seista?»» 

«Buduaar! ütlesin ma muidugi!» Krahvinna pöördus guvemandi poole, et see ei mõtleks, et tema, 
krahvinna, hääldab nii valesti prantsuse keelt. Sealjuures ei osanud guvemant ei indiaani ega 
hispaania keelt ega saanud üldse aru, millest on jutt. 

«Noh, ja edasi?» küsis .krahv kannatamatult. 

«Ma toon niisiis,» jätkas vanaeit õhinal, «ühe neist ilusatest pottidest, mis krahvinna sai oma 
nimepäevaks, ja küsin: «Kas see, käskijanna?»» 

«Manuela mõtleb neid hiina vaase, mis sa mulle kinkisid,» selgitas krahvinna. 

«Ma küsin niisiis: «Kas see, käskijanna?» Ja tema vastas: «Jah, Manuela, see.» Ma asetan ilusa 
poti teise poti kõrvale, kus lilled sees olid, ja hakkan nüüd kõike ühest potist välja tõstma ja teise poti 
sisse asetama.» 

«Ja-jah!» ütles krahv kannatamatult. «Seda ma juba usun. Aga mis siis ometi juhtunud on?» 

«Härra, kui ma viimase mulla harilikust lillepotist teise, ilusamasse raputan, siis näen ma midagi 
ja kutsun ka kohe Concha, ma mõtlen seda sealt köögist, ja ütlen talle: «Concha, mida sa näed siin?» 
Ta vastab: «Jah, Manuela, ma näen. See on ju kohutav!»» 

«Kuidas see siis kohutav on?» küsis krahv, keda see loba nii tüütas, et tal kannatus kippus 
katkema. «Mis on kohutav? Piprakaun? Seda näeb ta ju iga päev oma köögis!» 

Manuela vaatas krahvile mõistmatult otsa. 

«Aga härra, ometi mitte punase paelaga seotult ja lillepotis.» 

Krahvil oli selle kõige kuulmisest viljand ja ta lausus rangelt: 

«Nüüd aitab! Mul on tegemist.» 

Seekord ei lasknud krahvinna end tagasi tõrjuda, vaid lausus rõhutatult kõvasti: 

«Jeronimo saatis selle mulle! Et mind ära nõiduda!» 

«Kuidas nii, mu armas?» 

«Et sa sellest ka aru ei saa! Kas teile Inglismaal siis midagi mõistlikku ei õpetatud? Iga inimene siin 
Mehhikos teab, mis niisugune piprakaun tähendab. Ta on seest tühjaks tehtud, lubjaga täidetud ja siis 
paelaga kinni seotud. See on nõidus!» 

«Jah, hästi,» vastas krahv kerge pilkega. «Ja mis sa arvad, mis kahju see nõidus sulle teeb?» 

Krahvinna oli tema tundetusest nii häiritud, et tahtis juba küsida, kas ta ehk ka püha missat ei usu. 
Kuna nad aga polnud ainult kahekesi, siis surus ta oma küsimuse tagasi ja kavatses ükskord krahviga 
tõsiselt tema uskmatuse üle kõnelda. Niisiis lausus ta vaid: 

«Aga kui ma ära närtsin nagu kuivanud leht? See ei huvita sind?» 

Paks Manuela oli murelikult pealt kuulanud. «Härra,» ütles ta, «ma olen lihtne vana naine, kes 
pole midagi õppinud, aga see siin,» ta viitas lillepotile, «see on kuriteg ja suur patt. 

«Ahaa!» Krahv nõjatus tooli seljatoele. «Suur patt? Kuritegu? Kas ka teised ütlevad seda, kui nad 
sellest kuulevad?» 

«Kõik!» vastas Manuela. «Kuidas nad siis ei ütle!» 
«Nii? Ja kuidas peaks sinu arvamise järgi selle eest karistama ?» 

Nüüd ehmus heasüdamlik vanaeit. «Härra, ma palun teid, ta on ka inimenel Ärge laske teda selle 
eest maha lasta. Ta on ju veel noor. Kindlasti ei tee ta seda enam, kui te teda ainult pisut karistate!» 
Ta vaatas krahvile anuvalt otsa. 

«Hästi,» vastas krahv. «Maha teda ei lasta. Aga korraliku mälestuse peab ta saama!» 

Manuela haaras krahvi käe ja suudles seda. Siis võttis ta mullase poti kuberneri kirjalt. 

Väljumisel küsis guvernant krahvinnalt kõige armastusväärsemas prantsuse keeles, mis on juhtunud. 
Veel ikka erutatud krahvinna püüdis seda prantslannale selgeks teha. Guvemant ei suutnud imestuse 
pärast midagi vastata. Ta oli kasvanud üles Pariisis, kus jutte niisugustest nõiakunstidest vaid 
uskmatu naeratusega kuulati. 

Krahv aga võttis kuberneri kirja ja asetas selle kõrvale. Mis huvi võis talle enam pakkuda see 
müüdav kelm, kes äkki püüdis näidata, nagu toimiks ta kõige rangemalt seaduse järgi! Küllap loodab 
ta uuesti tulutoovat kubernerikohta liberaalselt presidendilt Maderolt. 

«Seda närukaela, kubemeri, pole mul enam vaja,» mõtles krahv. «Nüüd on mul ükskord ometi 
põhjus Jeronimo karistamiseks. Rahvas ise annab selleks õiguse - nõiduse pärast! Mind ainult 
imestab, et mu naine pole märganud järgmist: niisugust paela, millega piprakaun oli seotud, pole 
ühelgi indiaanlase!. See peaks olema tema enda jagu. See on pigem mõni isik meie majapidamisest, 
kes piprakauna potti asetas, ja muidugi mitte mees, vaid kindlasti naine. Ma olen aga sellele tundma- 
tule tänulik, et ta annab mulle ettekäände näidata Jeronimole nii, et ta mäletab. Ja üsna tugevasti, 
nagu sellisele ässitajale kuulub!» 


X. RIPPUTÕMMATU 


Oli pärastlõuna. Trini istus väikese Juanitaga naabri õues. See tähendab, õuest ei saa siin just juttu 
olla. Onni ümber ja veel väiksema aidakese ümber asusid põõsad. Maapind oli kivine. 
Juanital oli käes puutükk, mida ta kiigutas nagu last. 
Siis asetas ta selle hoolikalt maha ja vadistas enda ette: 
«Ta ei saa enam rinda. Ma pean talle maisikooki tegema.» 
Trini tõstis äkki silmad üles ja näitas oma vanaema õuele. 
«Seal on midagi lahti! Tule kaasa!» 
Nad jooksid s:nna. 
Üks mees rääkis tõtates Ambrosiale: 
«Nad vedasid ta sinna, kus nad tavaliselt laskmist harjutavad. Seal sidusid nad ta kinni. Kindlasti 
tahavad nad teda maha lasta!» 
Ambrosia jättis korraga töö pooleli. «Ma lähen sinna!» ütles ta. 

«Ara seda tee!» hoiatas mees. «Sellega ei aita sa kedagi.» 

Ambrosia mõõtis teda tumeda pilguga ja kaalutles. «Kes võib emale pahaks panna, kui ta muretseb 
oma poja pärast! Ma ei tea veel, mida ma teen, aga ma lähen sinna!» Ta mähkis endale tumeda räti 
ümber pea ja läks kiiresti minema. 

Trini jooksis võõra juurde, kes Ambrosiale järele vaatas. Ambrosia energia avaldas võõrale ilmselt 
mõju. 

«Onu!» ütles Trini. 

Võõras vaatas tema poole alla. «Mis sa tahad?» 

«Keda nad tahavad maha lasta? Onu Jeronimot?» küsis Trini hirmuga. 

«Aednik Jeronimot, mu poiss. Ma ütlesin seda aga Ambrosiale, mitte sulle. Et sa suu pead!» 

«Ma vaikin!» vastas Trini, pisut solvununa mõttest, et tema võiks midagi edasi rääkida. Siis 
jooksis ta äkki minema. 

«Poiss!» hüüdis mees talle järele. «Jää siia!» 

Aga Trini ei kuulanud teda. See, kes ta ustavuses kahtles, oli tema jaoks vaid poolik inimene. Ta 
tahtis järgneda oma vanaemale. Vanaema oli küll temast ees, kuid Trini tundis teed krahvi mõisa 
juurde. 

Ta kuulis eemalt lasku. Ehmunult jäi ta seisma. Siis jooksis ta aga nii, nagu tema lapsejalad võtsid. 
Ta ju armastas onu Jeronimot, kes võis nii kenasti jutustada, peaaegu samuti nagu surnud 
vanavanaema. Trini mõistis teda väga hästi. 

Jälle lask! 
Ta nägi Ambrosiat seismas müüri ääres ja kellegagi ägedalt kõnelemas. Trini tõmbus põõsa taha, et 
teda ei nähtaks; ja ootas, kuni Ambrosia lahkus. Pisut hinge tõmmata oli talle ka vajalik, sest ta 


polnud haigusest veel päris tervenenud. 
Uuesti lasud. 
Nad ei võinud ju onu tulistada. Muidu oleks ta juba ammu surnud olnud. 

Ambrosia oli juba külast eemal ja läks üles mööda lausjat nõlvakut, mille taga asusid 
mõisahooned. Kõheldes järgnes Trirti vanaemale mõninga vahemaa tagant. Ikka ja jälle kuulis ta 
laske, nüüd juba palju kõvemini. 


42 


Ambrosia kadus kõrgendiku taha. Nüüd hakkas Trini uuesti jooksma, aga mitte otse edasi, vaid 
mööda jalgrada vasemale, mis viis aiandisse. Siin teadis Trini, mida peale häkata. Ta võis end siin ka 
ära peita, kui vaja oli. 

Mitte kaugelt eespool kuulis ta karjumist ja naeru. Need pidid küll mõisaomanike pojad olema. 
Mdiaanlased ei naera nii. Ta muutus ettevaatlikuks ja piilus läbi okaspõõsaste. Mõisa müüri küljes 
rippus käsipidi kinni seotuna keegi mees, nägu ettepoole. Ta lai õlgkübar 

vedeles maas. See pidi olema onu. Rühm hästiriietatud noormehi liikus valjusti rääkides sealt 
paremale. Veel pisut rohkem paremal seisis eemal tänaval Ambrosia, liikumatult nagu orelkaktus. Ta 
jäi seisma ka siis, kui noormehed, püssid seljas, temale järjest lähemale tulid. 

Trini tõmbus lkõrgendiku taha vasemale, kust ta võis rippuvat meest silmitseda, ilma et 
noorhärrad teda oleksid näinud. 

Ambrosia oli nähtavasti kõnetanud mõisaomanike poegi, sest need ümbritsesid teda. 

Trini tungis veelgi rohkem ettepoole ja nägi nüüd selgesti, et see oli Jeronimo, kes rippus köie 
otsas, mis oli seotud tal ümber randmete. Ka nägi ta Jeronimo paremal õlal midagi tumedat. Mis võis 
see olla? See tundmatu laik tegi teda eriti rahutuks. Suures hirmus liikus ta põõsaste vahel veel pisut 
ettepoole. Nüüd võis ta onu nägu üsna selgesti näha. Ta silmad olid avatud ja ta liigutas neid. 
Järelikult polnud ta surnud. Tume laik tema õlal oli küll vist veri. Jah, kõrvast tilkus verd valgele 
talupojakuuele. 

Veel rohkem ettepoole minna Trini ei julgenud. Ta tundis end ka nõrgana ega teadnud, kuidas ta 
Jeronimot abistada saaks. 

Eemal seisis Ambrosia ikka veel kangestunult teel, kuna viimased härrastepojad kadusid mõisa 
värava taha. Trini pidi lahkuma enne, kui vanaema märkab, et ta on temale järgnenud. Trini jooksis 
põõsa tagant põõsa taha ja vaatas kogu aeg ringi. Suurt hirmu tundes jõudis ta hingetuna külla. 
Vasakul tänava ääres seisis Rosaria, Jeronimo alles noor mõrsja. Ta nuttis, kuna Trini vanaisa seisis 
rõhutult ta kõrval. 

Trini, mures onu pärast, jooksis nende Juurde. «Vanaisa, onu Jeronimo ripub müüri küljes. Ta kõrv 
jookseb verd!» 

Kiiresti pöördus Rosaria Trini poole: «Kas ta ripub veel? Kas ta elab?» 

«Jah, ta liigutab silmi.» 

«Ah!» hüüatas Rosaria. pisut See kõlas pisut kergendatult. Siis küsis ta: «Kust sa seda tead? Kas 
sa olid seal ?» 

«Jah, üsna lähedal.» 

«Kas nad veel lasevad tema pihta?» küsis vanaisa. «Ma ei kuule enam midagi.» 

«Ei, nad on ära. Vanaema rääkis nendega.» «Ambrosia?» küsis vanaisa ehmunult. «Kas ta on seal ?» 
«Ma ei tea. Aga sealt ta tuleb!» 

Kõik vaatasid Ambrosiat, kes ligines kiiresti. 

«Kas sa rääkisid nendega?» küsis vanaisa. 


«Jah, ma küsisin neilt, miks nad minu poega tulistavad. See on toores kamp! Nad ütlevad; et nad 
pole üldse lasknud tema pihta, vaid temast mööda, aga nii lähedalt kui võimalik. Üks neist härradest 
hooples isegi, kui hästi nad lasevad, keegi neist olevat tal kõrva läbi lasknud ilma pead riivamata. 
Nad pole Jeronimole öelnudki,. et nad teda ei taha tulistada, las ta mõtleb, et tal viimne tunnike on 
tulnud!» Ambrosia surus huuled kibestunult kokku ja vaatas kaugusseo Siis pööras ta oma tõsised, 
mustad silmad Rosariale. «Lõpuks ähvardasid nad veel, et kui keegi ta maha võtab, siis nad alles 
näitavad meile! Nad lasevad tal ise alla prantsatada, kui ta nii kaua on rippunud, et ta seda kogu oma 
eluaeg tunneb.» 
«Mida ta peab tundma?» küsis Rosaria. 
«Ka mina ei mõista seda,» vastas Ambrosia. «Nad kinnitavad, ta olevat tahtnud krahvinnat ära 
nõiduda.» «Seda Jeronimo küll ei tee!» hüüdis Rosaria,. «Selge,» vastas Ambrosia kuivalt. «Aga mis 
teeme meie? Oleks hea, kui kõik läheksid härrastemaja ette.» Vanaisa vastas: «Meil pole relvi. Neil 
aga on.» «Siis. ..» vastas Ambrosia, aga ei lõpetanud lauset, vaid läks süngelt onni juurde. 

«Kui kaua nad tal veel rippuda lasevad?» küsis Rosaria kartlikult. 

Vanaisa kehitas õlgu. «Seal all Chiapas on mõisaomanikud juba sageli indiaanlasi üles riputanud. 
Nad lasevad õnnetuid öö läbi rippuda. Siis ei saa inimene ennast enam liigutada. Ta kukub maha ja 
jääb lamama.» 

Rosaria hakkas uuesti nuuksuma. 

«Ära nuta!» lausus vanaisa hellalt. «Pärast võid sa teda põetada.» 

Päike oli juba vajumas. Trini hakkas äkki tuikuma, kuid ta ei tahtnud, et seda märgatakse. Paks 
Mariana oli talle öelnud, et ta peaks paar päeva rahulikult lamama, kuni ta oma jõu tagasi saab. 
Ettevaatlikult lähenes ta onnile. Siis läks tal silme ees mustaks ja suur hirm võttis võimust. 
Ambrosia nägi, kuidas ta kukkus, ja jooksis teda üles tõstma. Trini tuli varsti teadvusele ja sõi ka 
pisut. Siis aga valdas teda selline väsimus, et ta istudes uinus. Ambrosia kandis Trini asemele ja 
kattis hoolikalt kinni. Ta ei imestanud nõrkushoo üle. 


XI. KUUVALGE ÖÖ 


Sel ööl tõusis Ambrosia tasa ja hakkas sorima oma mehe tööriistade hulgas. Selle kolina peale 
ärkas vanaisa. «Mis see on?» küsis ta eneselt. «Kas mingi loom on seal?» Varastele ta ei mõelnud, 
kuna neid külas ei leidunud. 

Kui ta enese püsti ajas, märkas ta, et tema naise ase oli tühi. Ta läks välja ja nägi tema varju. 
«Ambrosia, mis sa seal teed?» 

Ambrosia viivitas vastusega. Siis ütles ta: 

«Ma otsin midagi, millega saaks Jeronimo nööri katki lõigata.» 

«Ka mina olen sellele mõelnud. Ta ripub aga liiga kõrgel ja nöörid on arvatavasti kinnitatud müüri 

sise = poolel. Sisse me aga ei pääse.» 

«Aga kui me sirbi kepi külge seome?» küsis Ambrosia. 

«See läheb. Aga kas sa mõtled üksinda sinna minna?» 

«Kui keegi teine temast ei hooli.» 

«Ma tulen sinuga kaasa.» 

«Hästi. Niikuinii ei suuda ma teda üksi kanda, kui ta on kangestunud ega saa kohe käia.» 
Nad võtsid tööriistad ja läksid öösse. Põigiti nende ees seisis kuusirp sügavmustal taeval. 

Tänavatolmust tõusis koer ja hiilis kõrvale. Need koerad, kes õieti kellelegi ei kuulunud, heitsid 
pimeda tulekul pehmesse, veel päevasest päikesest sooja tolmu, et seal magada. 

Küla taga ei kostnud enam peaaegu ühtki häälitsust. paljad jalad astusid kuulmatult. Nõrka 
kuuvalgust jätkus just selleks, et näha mõne sammu ulatuses enda ette. Kaugus aga paistis ähmasena 
ja ebamäärasena. Siis oli juba kindlam usaldada kuulmismeelt. 

Enne väikesele kõrgendikule saabumist astusid nad teelt kõrvale vasakule ja sammusid kobamisi 
mööda jalgrada edasi. Kui nad jõudsid juba nii kaugele, et said üle kõrgendiku vaadata, polnud 
võimalik mõisamüüri ääres midagi silmaga seletada. 

Nad llikusid edasi väga ettevaatlikult, mitte ainult sellepärast, et krõbinat vältida, vaid kergesti 
oleksid võinud ka okkad jalga minna. Sageli vedelesid niisugustel jalgradadel maharaiutud okkalised 
oksad. Siis kuulsid nad midagi ja jäid seisma. Oli see köhatamine? 

Ambrosia andis mehele märku paigale jääda. Ta ise hiilis edasi. Kuna ta sirpi ja keppi kaasa ei 
võtnud, oli selge, et ta tahtis vaid kindlaks teha, missugune on olukord. 

Krõbin, kindlasti saapaid kandva mehe sammudest. Siis oli taas kõik vaikne. 

Vanaisa kujutles, kuidas ta poeg, rõõmsameelne Jeronimo, seal rippus, tõenäoliselt ikka veel 
rippus. Kuidas ta käerandmed küll võisid valutada! Ja õlad! Käed olid tal arvatavasti täitsa surnud. 
Kuidas võis küll seda nii palju tunde taluda? Kas ta kõrv ikka veel verd jookseb? 

Äkki nägi ta enda ees kellegi piirjooni. Ambrosia? Jah. Ambrosia möödus temast ja vanaisa 
järgnes talle. Kas ta oli loobunud plaanist poega nööri küljest vabastada? Kuid miks? 

Ambrosia jäi seisma ja sosistas: «Seal seisab üks mees valvel, püssiga, nagu näha.» 

«Ja Jeronimo?» 

«Müür on nii sügavas pimeduses, ma ei näinud. Kuid mulle tundus, nagu kuuleksin ma teda raskesti 
hingavat.» 

Jeronimo isa tundis tõusvat viha härraste pojukeste jõugu vastu. Kuid ta taltsutas end kiiresti. «Siis 
peame me küll. tagasi minema?» küsis ta. 

«Jacinto!» sosistas Ambrosia. «Kui sa lähed eemale tänavale ja räägid kõvasti, nagu oleks palju 
inimesi 

tulemas, ehk laseb valvur end siis sinna meelitada? Ja vahepeal lõikan ma Jeronimo nööri läbi.» 
Vanaisa kaalutles. «Need noored poisid on memmepojukesed. Nad kardavad öösel. Valvur hakkab 
tulistama ja äratab teised üles. Kui sa Jeronimo nööri oled läbi lõiganud, ei saa ta kohe joosta ja sa ei 
suuda teda küllalt kaugele kanda, enne kui teised tulevad.» 
Nad seisid pimeduses, kummagi pilk eemale suunatud. Rippuma tõmmatu lähedus pani neid tundma 
tema valusid. Meeleheitel tunnetasid nad oma abitust. 
Tummalt läksid nad tagasi ja heitsid onnis vaikselt pikali, et Trinit mitte äratada. Mure poja pärast 
ei lasknud neil magada. Nad tõusid mõlemad hommikul vara ja püüdsid töös oma muret unustada. 


XII. HOMMIKUEINE HÄRRASTEMAJAS 


Vana Manuela talitas krahvlikus köögis. Laia kolde kolmes keetmislohus hõõgusid põlema 
süüdatud puusöed. Kahe lohu ees seisis köögitüdruk Concha, mõlemas käes pilliroost lehvik, millega 
ta lohkudesse tuult lehvitas. Kolmanda ees seisis Manuela ise ja liigutas lehvikut kiiresti edasi ja 
tagasi, et süsi täie leegiga lõkkele punuda. Pruunid ümarakõhulised potid seisid juba sütel ja vesi pidi 
varsti keema hakkama. Kuna krahv jõi teed, krahvinna, prantslanna ning härrastepojad kohvi ja 
lastele inglise kombe järgi putru keedeti, siis tehti juba vara hommikul kolmes keetmislohus tuld. 

Heasüdamliku ja alati heatujulise Manuela jutt voolas tavaliselt katkestamatu vooluna. 

Täna ta aga vaikis. Ta süda tõmbus kokku teadmises, et ta oli kaassüüdlane, et härrastepojad 
riputasid Jeronimo müüri külge ja teda tulistasid. Missugune kurat küll käskis tal segada ennast 
sellesse piprakauna loosse! Tagantjärele näis talle pealegi küsitav, kas Jeronimo oligi see, kes tahtis 
krahvinnat ära nõiduda. 

Ta ei aimanud, et ka krahv ise ei uskunud kogu seda lugu, vaid võttis nõiduse ainult ettekäändeks, 


et Jeronimot karistada, kuna ta pidas teda ässitajaks. 

Krahv istus juba enne hommikusööki oma töötoas; otsaesine kipras. Liikusid rahutukstegevad 
kuuldused, et mõningates provintsides on talupojad härraste vastu üles tõusnud. 

Vahepeal kogunesid mõisaomanike pojad söögituppa ja lobisesid üksteisega, kuni krahv sisse 
astus. Kohe vaikisid kõik ja tervitasid teda kummardusega. 

Üks noormeestest astus krahvi juurde, kohmetuna selles majas valitsevast temale harjumatust 
jäigast käitumisest. 

«Me lasksime aedniku alla. Et talle mälestusmärki jätta, lõikasime tal nina ja kõrvad ära. Ta 
jookseb aga praegu nii kõvasti verd, et ma kardan, ta võib verest, tühjaks joosta. Ennast ise aidata ta 
veel ei suuda.» 

«Ühelgi juhul ei tohi ta surra!» ütles krahv. «Siis pole sel karistusel enam hirmutavat mõju, vaid ta 
võib meile koguni kahju tuua. Ma palun, et keegi teist otsekohe ratsutaks külla ja ütleks 
indiaanlastele, et nad võivad oma Jeronimo ära viia. Kui nad vajalikul määral ei kiirusta, siis on see 
nende endi süü, kui aednikuga midagi juhtub.» Seejärel pöördus ta teiste poole: «Ja nüüd, mu härrad, 
asume hommikueinet võtma!» 

Tikitud ülikondadega noormehed jagunesid ümber pika laua ja jäid oma toolide taha seisma. 
Krahv läks oma äsja sisenenud naisele vastu, tõstis ta käe oma huulte 

juurde ja lausus viisakalt prantsuse keeles: «Ma loodan, mu armas, et sa hästi magasid. Kui ma 
eile hilja veel kord verandale astusin, leidsin, et öö oli ebatavaliselt vaikne ja kaunis.» 

Pärast seda vormikohast tervitust asus igaüks oma kohale lauas, kusjuures krahvinna noorhärrade 
kergele kummardusele vastas peanoogutuse ja naeratusega. Krahv seisis juba oma tooli ees, istus aga 
alles siis, kui krahvinna oli istunud, kusjuures teenrid neile toolid põlveõndlate juurde lükkasid. Kõik 
teised võtsid samuti istet. Pärast nii paljut ranget vormilikkust ei söandanud keegi noormeestest 
rääkida muidu, kui krahv või ta naine neid kõnetasid. Pisut pilkehimuline guvernant oli hiljuti oma 
vennale Pariisi kirjutanud: «Mõnikord näib mulle, et siinsed inimesed pärinevad. Päikesekuninga, 
Louis XIV ajast, kust nad uuesti on ellu ärganud. Nad 

käituvad nagu vanades näidendites, mida me pisut igavust tundes võime aeg-ajalt Pariisi lavadel 

näha. Ka nende kõnelused söögilauas kõlavad nii, nagu oleksid nad neid mõnest prantsuse vana 

klassiku raamatust lugenud, pähe õppinud ja kordaksid nüüd väärikalt, aga täiesti ilma hingeta.» 
Täna aga polnud guvernandil sugugi tuju naljatamiseks. Ta oli kuulnud, et aednik Jeronimo lamab 

väljas üleni verisena müüri ääres, suutmata end liigutada, ja et keegi ei hoolitse tema eest. Talle 

tundus see kohutav ja ebainimlik. 

«Igal hommikul, kui ma näen, kuidas loodus on taas nii värske ja päi.ke kõike uue säraga elustab, 

tunnen ma rõõmu,» ütles krahvinna, kallutades veidi pead oma paremal käel istuva naabri, väga 

jämeda välimusega noormehe poole.. 

Noormees vastas vaid «jah», kuna ta ei osanud kasutada ühtki sellist lillelist kõnekäändu. 


XIII. AMBROSIA KÕNE 


Krahv eksis, kui ta vana Manuela jutust järeldas, et indiaanrased võtavad Jeronimo ripputõmbamise 
vastu kui õiglase karistuse nõidumiskavatsuse eest. Indiaanlased ei uskunudki, et Jeronimo on see, 
kes pani piprakauna lillepotti. Lausa vapustatud olid nad aga pärast mõisnikupoja külaskäiku, kes 
teatas, kui tugevasti Jeronimo verd jookseb. Valjusti karjudes jooksis Rosaria mööda teed mõisa 
poole. Noorhärra ratsutas galopeerides ees. Tal oli hakanud hirm, kui ta indiaanlaste nägusid nägi. 
Peaaegu kogu küla valgus Rosariale järele. Sõnatult sammusid valgetes talupojakuubedes ja laiade 


kübaratega mehed, hallide pearätikutega naised ja lapsed. 
Trini hoidis Juanital käest kinni. Juanita oli kergesti erutuv laps ja nuuksus. 
Äkki lakkas ta nuuksumast ja lausus: 
«Sa ei tohi aga jälle nii kaugele minna nagu eile. Muidu kukud sa jälle ümber. Ma jään sinu juurde.» 

Ta tõmbas Trini kõrvale õue, kus elas Rosaria. Trini tundis end nii nõrgana, et ta laskis seda sündida 
ja ka kuulekalt maha istus. 

Juanita lobises oma heleda lapsehäälega sellest, mida Rosaria kõik teeb oma Jeronimo heaks. See 
viis teda. mõttele järele vaadata, kas vesi on käepärast, et teed keeta. Jeronimol on ju ometigi janu. 
Juanita õhutas roolehvikuga tuld ja asetas teevee keema, nagu ta igapäev oma ema seda tegemas 
nägi: 

Trini vaatles ja imetles, kui kärmesti väike 
tüdruk seda juba teha oskab. 
«Mine korraks tänavale, Trini!» hüüdis Juanita. 
«Vaata, kas nad juba tulevad!» 
«Jajah!» hüüdis Trini vastuseks. «Jookseme neile vastu!» 

«Ei!» sädistas Juanita, täiesti süvenenuna oma perenaisekohustustesse. «Siin peab kõik valmis 
olema, ka soe vesi, haavade pesemiseks. Ma ei saa ära minna.» 

Trini silmitses rongkäiku, mis ligines aeglaselt nagu matusel. Ega onu ometi surnud pole? Täis 
hirmu jooksis ta rongkäigule vastu. 

Mehed kandsid teivastel lamavat Jeronimot. Üks neist hoidis ta pead, verest läbiimbunud 
sidemetega kõrvade ja nina ümber. Jeronimo vaatas Trinile, kes oli tardunult seisatanud. 


Mehed tulid läbi taraaugu. Ettevaatlikult asetasid nad Jeronimo maha. 

Vahepeal oli Rosaria märganud väikest Juanitat köögis. «Mis sa siin teed?» küsis ta. 

«Siin on soe, puhas vesi pesemise jaoks,» sädistas tüdruk. «Ja ka teevesi keeb juba. Onu Jeronimol 
on ju ometigi janu.» 

Rosarial tulid pisarad silma. Ta tõstis Juanita kõrgele ja suudles teda. Tüdruk polnud aga sellega 
sugugi nõus. Taloli ju ometi vaja perenaisetööd teha. Ta siputas oma paljaste jalgadega, et teda alla 
lastaks. 

Kaks meest toetasid Jeronimot tema istmel, kuna ta ise veel ei suutnud end ülal hoida. 
Ettevaatlikult, kuid kiirete liigutustega võttis Mariana sidemed lahti. Kohkudes nägi Trini, kui 
moondunud oli onu, ilma kõrvadeta, eelkõige aga äraraiutud ninaga, üleni verine! 


51 


Mariana asetas kuivi lehti haavadele ja ütles: «Pesta me sind ei saa. Enne peab verejooks järele 
jääma. Kas valutab?» 

Kui onu suu avas, nägi Trini, et ka ta huuled olid tursunud. «Mitte pea,» ütles ta väsinult, «käed ja 
õlad.» 

«Muidugi,» vastas Mariana. «Rosaria teeb sulle kuuma vett, mitte tulist! Selles sa hoiad oma käsi. 
Sa ära ehmy, kui nad paksuks lähevad. Siis sa näed, kuidas valu kaob ja sa väsid. Siis sa võid 
magada. Magamine on terviseks.» 

Äkki elavnes kokkukogunenud rahvahulk. Mööda tänavat ligines üks krahvi kubjastest. Tal olid 
saapad ning kamassid jalas ja ümber keha lai vöö hiiglasuure püstoliga. See oli see mees, kes 
varitses Jeronimo mõrsjat. Teeseldud ükskõiksusega tuli ta lähemale ja tegi, muiu ei märkaks ta 
talupoegade vihkamisest hõõguvaid pilkusid. 
«Härra laseb teile ütelda,» sõnas ta põlgavalt allatõmmatud suunurkadega, «et peate tööle tulema.» 
Indiaanlased seisid tummalt ega liikunud paigast. 
«Kuidas on?» küsis ta ähvardavalt, kuigi ta ei tundnud end päris kindlana. 

Siis lükkas Ambrosia kellegi kõrvale, jäi kupja ette seisma, vaatas ta!le otsa ning pöördus seejärel 


talupoegade poo:e. «Tehke tee vabaks!» ütles ta ja näitas kätega, mida ta mõtles. 

Indiaanlased tõmbusid tagasi, nii et moodustus läbipääs, mille ühes otsas seisis kubjas ja teises 
otsas võis näha Jeronimot, nägu seotud puhta, valge sidemega, mille vahelt paistsid vaid silmad ja 
suu. Ta kuub ja püksid olid verega määritud. 

Ambrosia vaatas uuesti kupjale otsa ja viitas siis oma väljasirutatud käega Jeronimo poo!e: 

«See onteietegu! Ja nüüd peaksime meie teie jaoks töötama? Mine oma härra juurde ja ütle 
talle: see on meie maa, mida ta oma maaks nimetab, see on indiaanlaste maa! Kui ta soovib, et seda 
haritakse, pangu siis tööle need härrastepojad, keda ta oma lossis söödab. Ta toidab neid maisiga, 
mis meilt on ära võetud. Miks peaksid meie inimesed tema jaoks töötama?» Ambrosia jäi valt ja 
vaatas kupjale üksisilmi otsa. 


Sa 


Kupjal hakkas väga ebamugav. «Kuule, naine!» ütles ta juhmi naeratusega. «Sind pannakse vangi! 
Teid kõiki aga...» 

Ta ei lõpetanud lauset, kuna talle ei tulnud ühtki sobivat ähvardust meelde. «Ruttu tööle, marss!» 
Ikka ei liigutanud end keegi. 

Siis pöördus Ambrosia indiaanlaste poole: 

«Kas siis keegi teist ei tahagi midagi lausuda? Kas te võite mõisas töötada, kui on juhtunud 
niisugune asi?» 

Ta viitas Jeronimole. «Ma arvan, et nüüd ei saa enam tööle asuda. Eile riputasid härrastepojad tema 
üles ja lõikasid tal kõrvad ja nina ära. Homme võib see juhtuda kellegi teisega. Enne peavad 
härrastepojad ära minema, siis võite uuesti tööle asuda. See on minu arvamine, ühe vana naise 
arvamine, Mida arvate teie, mehed?» 

«Nii see on!» hüüdis keegi. 

Äkki rääkisid enne nii tummad indiaanlased kõik läbisegamini. Mitte kõik polnud Ambrosiaga ühel 
arvamisel. 


Jeronimo liigutas end oma istmel ja ajas enese vaevaga püsti. Teda tuli toetada. Pikkamööda 
lausus ta: 


«Ma ei hakka siin enam töötama. Selleks ei saa mind 

keegi sundida. Kui teie tahate tööle minna, hästi, siis pean ma veel täna lahkuma, kuna ma seda selle 
lurjuse kuuldes rääkisin.» Ta püüdis näidata kupja peale, ei suutnud aga kätt tõsta ja näis ilmselt 
tundvatsuurt valu selle katse juures. «Kui te isanda juurde tööle lähete, peab ka Ambrosia siit 
lahkuma, kuna ta muidu kui ässitaja vangistatakse ja arvatavasti ka maha lastakse. Kas te soovite 
seda? Kui te mitte veel täna ei otsusta, siis olete sunnitud tegema seda homme! Siis aga pole siin 
enam neid, kel on julgust, nagu minu emal Ambrosial.» 

Ta vajus tagasi istmele, kumatuna üle jõu käivast pingutusest ja valust. 

Nüüd tungis Rosaria ette. «Jeronimo ei või lahkuda!» hüüdis ta niisuguse õhinaga, et sõnad teda 
peaaegu lämmatasid. «Te näete isegi! Saatke kuradile see kubjas! Mida ta otsib meie külast? 
Niisuguse rämpsuga pole meil midagi ühist!» 

«No hästi!» vastas kubjas kurjalt irvitades. «Aga oodake te .. .» 

«Ei ühtki sõna enam!» hüütt' talle. Kubjas tõmbus kiiresti tagasi. 
«Kui aga härrastepojad külasse tulevad?» küsis üks mehehääl kõvasti. 

Jälle tõusis Jeronimo vaevaliselt. Ta tuikus kergelt, kuigi teda toetati. «Kui nad tulevad, siis 
lahkume meie külast. Peab saatma luurajad mäe peale, kes valvavad nende tulekut ja kohe meile 
teatavad. Seadke end minekuks valmis!» Jõuetuna langes ta tagasi. 

Kõik seisid alles nõutuna, kui Mariana koosolijatele hüüdis: 


«Nüüd aga minema! Te näete ju, Jeronimo ei suuda enam! Haige vajab rahu.» 
Ka Trini vajas rahu. Juanita talutas teda kättpidi koju ja kõneles sealjuures kummalise, 
vanainimeseliku tooniga. Oli selge, et ta aimas järele paksu Marianat, kui see haigetega kõneles. 

XIV. HÄRRA TORRES TEPOTLAST 


Kaks ratsanikku sõitsid mõisa avarale õuele. Vanem, hästitoidetud mees mõisniku tikitud 

ülikonnas, viskas hobuse ratsud oma relvastatud saatjale. 

Sammaskäigust tuli joostes tema poole üks noorhärradest ja hüüdis: «Sina, isa?» 

«Kas krahv on siin?» küsis kõnetatu. Kui poeg noogutas, jätkas ta: «Vii mind otsekohe tema 
juurde!» 

Krahv oli kuulnud valju kõnelust ja tuli oma külalisele vastu. «Kallis naaber, nii kiire?» küsis ta. 
«Jah, kahjuks väga,» vastas külaline. «Kas mu poeg võib meie kõneluse juures viibida? Ta peab 
teadma, mis Tepotlas on juhtunud.» 

«Endastmõistetavalt. Palun, astuge sisse! Suitsetage! Mul on siin Kuuba sigareid, mida ma alati 
lasen endale saata otse.» 

Võõras mõisaomanik oli härra Torres, kellele kuulus rikas Tepotla mõis. Ta süütas sigari ja puhus 
suitsu mõtlikult kaugele. 

«Et teile eellugu jutustada, härra krahv - minu töölised ja ka kõik teised külas peavad ostma minu 
mõisapoest. Nii on see meil sisse seatud ja niisugune kord kehtis juba minu vanaisa ajal. Kuid näib, 
et minu töölised on kuulnud midagi neist ässituskõnedest, mida liberaalid linnades levitavad. Need 
ässitajad räägivad, et suurtes mõisates valitsevat ikka veel pärisorjus! Nad väidavad, et mõisapood 
olevat eriti võigas kumamise vorm. 

Minu töölised, selle asemel, et tänulikud olla, et ma neile tööd annan, - sest mis teeksid nad 
muidu? Nad peaksid nälgimal - ähvardavad streigiga. Need on välismaalt sissetoodud ideed! Streik? 
Meie isad ei tundnud isegi seda sõna!» Ta ähkis vihast. «Eile töölised ei tulnud tööle peale kolme, ja 
õhtul peksid streikijad need läbi. Täna - ma tean seda usaldusväärsetest allikatest - tulevad 
indiaanlased, et minu maisitagavarasid ära riisuda. See on tõsi, et neil on maisist puudus, aga 
riisumine! See on ju mäss! Peaaegu juba revolutsioon! Seepärast palun ma teid, härra krahv, veel 
täna kõikide noorhärradega minu juurde tulla. Me kogusime neid ju siia niisugusteks juhtudeks, kui 
kuulsime rahutustest 

teistes provintsides. Eks näeme, kas indiaanlased söandavad hästi sihitud tule vastu rünnakule 
minna.» 

«Endastmõistetavalt pean ma oma kohuseks teid aidata,» vastas krahv. «Ehk võiks teie poeg kohe 
oma sõpradele teatada, et nad end valmis seaksid?» 

«Väga hea. Seega langeb mul kivi südamelt.» 
Poeg tormas toast. 
Ta isa vaatas talle naeratades järele. «Niisugune värske noorus! Kuidas ta küll rõõmustab kord ka 
midagi üle elada!» 
«Me oleme niisuguseid juhtumeid ette nähes juba midagi ette võtnud,» pöördus krahv härra Torrese 
poole. «Ühe lontruse, kes mu töölisi üles ässitas, tõmbasime ööseks käsipidi rippu ja lõikasime tal 
kõrvad ja nina maha, nii nagu seda ässitajatega tehakse. Ma arvan, et sellest jätkub, et inimesi 
niisugustest kavatsustest, nagu on teie töölistel, kallis naaber, eemale peletada.» 
«Suurepärane!» sõnas külaline ja puhus suust mõnuga suitsurõngaid. 
Siis ilmus uksele kubjas, kes oli saadetud külasse. 
«Noh?» küsis krahv. «Kas töölised on lõpuks kohal?» 


«Ei, härra,» vastas kubjas tasa. 

«Mis?» karjus krahv kohkunult. «Tule sisse, lähme, räägime pikemalt!» 
Kiiruga väljus krahv toast. Külastaja puhus edasi suitsurõngaid. 

Vähe aja pärast, tuli krahv erutatult tagasi. 

«Neetud olukord! Minu inimesed seavad tööle tuleku tingimuseks, et härrastepojad, nagu nad neid 
nimetavad, mõisast lahkuksid. Me peame siirduma teie mõisa, härra Torres, see on selge. Aga mis 
mu töölised siis teevad, kui meie ära läheme, nagu nad nõuavad? See näeb ju nii välja, nagu 
annaksin ma järele. Midagi taolist,» süngelt tõmbas ta kulmud kokku, «on niisuguse üldise ärevuse 
hetkel väga ohtlik!» Ta hüppas püsti. «Mis ma pean tegema? Igaks juhuks saadan ma oma perekonna 
juba täna linna.» 

XV. TEISTSUGUNE KÜLALINE TEPOTLAST 


Jeronimo oli maganud kogu ennelõuna ja ärkas alles pärastlõunal. Kõigepealt liigutas ta 
ettevaatlikult oma jalgu. Need olid korras. Siis tahtis ta haarata oma käerandmest. Sealjuures tegid 
aga õlad talle nii suurt valu, et ta vaid randmeid liigutas. See õnnestus tal üsna hästi. Tähendab, 
Marianal oli olnud õigus, et käed paranevad. Oiates tõusis ta piisti, kuna seda polnud võimalik ilma 
õlgu liigutamata teha. Seda kergem tundus tal kõndimine. 

Tasakesi läks ta välja, kõndis ümber majanurga ja: seisis ootamatult Rosaria ees, kes ehmunult 
hüüdis: «Oi, Jeronimo!» Kui Rosaria aga läbi sidemete märkas Jeronimo naeratust ja teda nii kindlalt 
jalgadel seismas nägi, siis valdas teda selline rõõm, et ta hõiskas: «Mul ongi juba kõik valmis. 
Maisikoogid ja ka oad. Kas sa tahad kohe süüa?» 

«Jah, Rosaria. Aga ütle mulle, kas härra on veel korra kellegi nõudma saatnud, et meie inimesed 
tööle tuleksid?» 

«Ei, pole kuulnud.» Rosaria täitis savikausi keedetud pruunide ubadega ja andis Jeronimole kuhja 
kuumi maisikooke. 

Jeronimo istus ja sõi pisut vaevaliste liigutustega. Pärast sööki jäi ta vaikides endassesüvenenult 
istuma. See tuli ka sellest, et tal õlad iga väiksemagi käeliigutuse juures valu tegid. Alles siis tõstis ta 
pilgu üles, kui rühm mehi tänaval nähtavale ilmus. Ka nemad märkasid teda ja tulid läbi kaktuseheki 
hoovi. 

Nad jäid Jeronimo ette seisma ja tema isa ütles naerdes: «Nae, sa saad jälle istuda!» 
«Aga mitte tööd teha,» vastas Jeronimo. «Ma saan vaevalt käsi liigutada.» 

«Seda võin ma arvata,» vastas isa. «Me saatsime, nagu sa soovitasid, luurajad mäele. Lõunaks tuli 
üks neist tagasi ja ütles, et krahv olevat mõisnike poegadega minema ratsutanud. Vahepeal saime me 
ka teada, et krahvinna oma lastega on kiiruga asjad kokku pakkinud ja ära reisinud, koos kahe 
kupjaga. Nähtavasti läksid nad linna. Mida see tähendab?» 

Ka Jeronimo ei mõistnud seda. Ta oli just äsja mõtelnud, et krahv ja tema jõuk tahavad midagi 
küla vastu ette võtta. Tunti ju mõisaomanikke. Iga talupoegade ülestõusu puhul olid nad rünnanud 
külasid, ja kui talupojad olid enne seda ära põgenenud, siis süütasid nad kõik põlema ja hävitasid 
halastamatult. 

«Ma ei usalda seda rahu,» algas Jeronimo isa uuesti. 

«Kui saaks vaid välja uurida, kuhu härrastepojad ratsutasid!» 

«Kõige suurem lobasuu härrastemajas,» ütles Rosaria, «on vana kokk Manuela.» 

«Kui sa mingil ettekäändel sinna läheksid?» küsis Jeronimo isa. 

Rosaria hüüdis pahaselt: 

«Miks mina! Seal on ju see lurjus kubjas, kes ainult seda varitsebki, et mind kord üksinda tabada!» 


Kõik said aru, et see ei lähe. Nad ei leidnud ka ettekäänet, millega keegi saaks kahtlust äratamatoa 
mõisa minna, ja läksid laiali, ilma mingile otsusele jõudmata. 

Nii möödus rahulikult õhtu ja ka öö. Vastu hommikut hakkasid koerad haukuma ja mõne aja 
pärast kuulis Jeronimo tasast hüüet. Ta ajas end püsti, mis talle ikka veel valu tegi. 

«Tule siia!» hüüdis Ambrosia. 

Jeronimo kohtas väljas peale oma ema veel kedagi õlgkübaraga meest. Ta juhtis oma öised külalised 
pisut kõrvale, kus nad maha istusid. 

«Minu nimi on Paco,» sõnas võõras, «ja ma tulen Tepotlast. Sa ju tead, et teie härra eile koos 
mõisnike poegade kambaga meie härrastemajja tuli?» 

«Ah, nad on seal!» hüüdis Jeronimo. «Aga miks nad sinna ratsutasid?» 

«Meie juures on asi väga halb, pole enam maisi, midagi pole enam. Kui me endid ise ei aita, siis 
surevad meil lapsed ja vanad inimesed ära! Sealjuures on härral mõisas kõik salved täis. Ta ootab 
ainult, et hinnad tõusevad. Ainult siis kavatseb ta natuke välja anda. Seda teeb ta selleks, et viimsed 
talupojad, kel veel on oma maad, selle talle paari koti maisi eest ära müüksid. 

Üleeile me otsustasime rünnata mõisat ja maisi endi vahel ära jagada.» 

«Ah nii!» ütles Jeronimo. «Nüüd ei saa te seda aga enam teha, kui härrastepojad oma püssidega seal 
ON.» 

Paco hingas raskelt. «Me peame aga maisi saama! Pole enam võimalik niiviisi elada! Kelle poole 

me peame pöörduma? Siis otsustati mind siia saata.» 

«Siia?» küsis Ambrosia. «Kahe nädala pärast oleme võib-olla ka meie nii kaugel.» 

«Me ei taha midagi indiaanlastelt, vaid härradelt,» vastas Paco. 

«Tähendab, te vajate meie käte abi?» sõnas Jeronimo. 

«Tahaksime teid ju hea meelega aldata, aga kuidas?» 

«Meil on järgmine mõte,» vastas, Paco. «Kas teil härrastemajas on veel relvastatud mehi?» 
«Niipalju kui mina tean, kõigest kaks kubjast püstolitega.» 

«Kui te ründate mõisat ja võtate tagasi maisi, mis härra teilt on välja pigistanud, meelita te sellega 
härrastepojad meie juurest ära. Siis ründame meie oma mõisat ja meelitame nad jälle meie juurde. 
Vahepeal saadame ka teistesse mõisatesse ümbruskonnas teate, et nad sama teeksid.» 

Jeronimo ei vastanud. 
Pärast mõningat vaikust ütles Ambrosia: «Siis põletavad mõisnikud meie küla maha.» 

«Te peate enne seda siit ära minema ja ka maisi ja kõik muu ära viima. Kas teil ei ole ligiduses 
mõnda mäge, kuhu seda kõike viia? Seal on kindlasti olemas mõni paik, kus tagavarasid peita 
saab.» 

«On küll, isegi väga hea peidupaik.» 

«Näed sa,» algas Paco uuesti. «Nii põletavad nad äärmisel juhul jeie onnid maha aga nälga te ei 
tunne.» 

Tekkis uuesti vaikus. Taevaserv idas hakkas pisut valgenema. 

«See on raske otsus,» ütles Jeronimo lõpuks. «Ma ei saa sulle selle peale vastust anda. Kas teeb 
kogu küla kaasa, või ei tule sellest midagi välja.» 

«Muidugi on see nii,» vastas Paco. Heledamaks muutuvas valguses võis märgata, et taloli tark nägu 
ja et ta polnud enam väga noor. 
«Aga,» alustas Jeronimo jälle, «sellest oleks meil vaid siis abi, kui mõisnikud. . .» 

«Kui nad enam tagasi tulla ei saaks!» vastas Paco elavalt. «Me peame samasugused relvastatud 
üksused moodustama, nagu mõisaomanike poegadel on. Kas arvad, et me seda ei suudaks?» 

«Suudame küll,» vas.tas Jeronimo. «Aga kes teeb meie inimestele selgeks, et nad seda tegema 
peavad? Nendega on raske. Nad on harjunud küürutama.» 


«Selles on sul õigus.» 

Muutus järjest valgemaks. Varsti pidid talupojad üles tõusma. 

«Ema!» ütles Jeronimo. «Kellega kõigepealt sellest plaanist rääkida?» 

«Sinu isaga. Aga sõber Tepotlast peab jääma siia, et seda kõigile selgeks teha.» 
«Ma jään, kui teil sellega tõsi taga on.» 

«Meil on tõsi taga!» vastas Ambrosia Jeronimo asemel. 

Paco vaatas talle imestunult otsa. 


XVI. NÕUPIDAMINE 


Sel hommikul näis elu külas peaaegu väljasurnud. Õieti oleks võinud minna mõisa tööle, kuna 
härrastepojad olid ju ära läinud. Kuid lugu tundus siiski kahtlane. 

Vahepeal pidasid Paco ja Jeronimo koos Ambrosiaga ja tema mehega nõu. 

Trini konutas maja nurga taga ja kuulis kõik, kuigi nad rääkisid tasa. Paco pani ette, et töölised 
läheksid järgmisel hommikul mõisa, nii nagu tahaksid nad uuesti tööd alustada, ründaksid sealjuures 
kupjaid ja võtaksid neilt relvad ära. Siis võivad nad rahulikult maisi jagada. 

«Nonoh!» ütles Jeronimo. «Just nimelt meie mõisa töölised on väga ärahirmutatud. Nendelt ei 
oota ma tugevaid rusikaid.» 

Tekkis vaikus. 
Siis ütles Ambrosia: «Teie, mehed, unustate alati meid!» 

Küsivalt vaatasid teised talle otsa. 
«Kellel on kõige suurem huvi selle vastu, et maisi oleks? Naistel, kes oma meestele peavad toitu 
valmistama.» 
«Nii siis kavatsed sa naisi mõisa saata?» küsis Paco. 
«Ei, kõik koos peavad sinna minema. Mehed on liiga järeleandlikud, kui asi söögisse puutub. Meie, 
naised, peame maisi nõudma, ja küllap me juba mehi selleks ergutame. Aga enne seda peab naistele 
selgeks tegema, et härra mõisas hakkab varsti jälle oma püssikangelaste jaoks vilja nõudma.» 
Kolm meest vaatasid Ambrosiale otsa. Neile meeldis see mõte. 
«Niisiis peab kogu küla sinna minema. Kes aga teeb selle naistele selgeks?» 

«Seda teen mina ja ka Mariana - ja võib-olla ka Rosaria. Ma räägin algul nende mõlemaga ja siis 
Jagame me omavahel onnid ära.» 
Ta tahtis juba lahkuda, kui Paco ütles: 
«Plaan on hea, kuid selle peab kiiresti täide viima. Muidu saavad nad seal mõisas sellest teada, ja siis 
on see palju raskem. Peab takistama, et kupjad ei saaks tulistada, kuigi neid on ainult kaks.» 

«Mul on niisugune mõte,» ütles Jeronimo. «Me peame kupjad kõnelusse tõmbama, et nad 
tähelepanelikuks ei muutuks, kui nii palju inimesi mõisa tuleb.» 
«Ja kes peab seda tegema?» küsis Paco. 
«Mõisatöölised,» vastas Jeronimo. «Nad küsivad kõigepealt, kas see on tõsi, et mõisaomanike, pojad 
on ära, ja kuhu nad läksid. Siis peavad nad nõu, kas uuesti tööd alustada. Nad peavad ikka edasi 
rääkima, kuni kogu küla on kokku kogunenud. Siis hakkab Rosaria edasi rääkima. Tal on alles 
suuvärk! Mina ei saa sinna ligigi!» ütles ta naerdes. 

Ta isa raputas pead. «Mis sa seal räägid! Meie töölised peaksid nii kavalaid kõnesid pidama? Seda 
ei suuda keegi neist.» 
«Aga sina?» küsis Paco Jeronimolt. «Sina oled ju mõisas aednik. Mine nendega kaasa ja aja 
kubjastele puru. silma! Seda sa ju ometi oskad.» 
«Aga mind kahtlustavad nad mõisas kõige rohkem.» 

vastas Jeronimo. «Vaata mind vaid, kuidas mul pea on kinni seotud. Juba eemalt näevad nad, kes 
seal tuleb ja mõtlevad, et ma tulen muidugi kätte maksma.» 

«Ah, sind küll!» ütles Paco. «Sa seod endale räti ümber ja katad sellega pool nägu. Peale selle hoiad 
sa end teel mõisa teiste varjus.» 

Jeronimo pearätikuga! Selle ettepaneku üle naersid kõik neli väga. Selletaoline asi oli aga just 
Jeronimole meele järgi, ja ta nõustus endale Rosaria pearätiku ümber siduda laskma, et juhtimist 
enda peale võtta. 

Ainult Paco Tepotlast jäi õue. Ta leidis Trini majanurga tagant. Pahaselt kortsutas ta kulme ja 
küsis: 

«Miks sa istud siin? Kas sa kuulasid?» 
«Ma elan vanaema Ambrosia juures,» vastas Trini pisut hirmunult. 

Pinge mehenäos andis järele. «See naine on sinu vanaema? Siis pidi ta aga noorelt abielluma. Ta 
pole veel sugugi nii vana, ja on,» lisas ta mõtlikult, «suurepärane naine! Tark, ja nagu näib, ka 
vapper!» 

«Vanaema Ambrosia on väga vapper!» ütles Trini oma heleda häälega. «Ta tahtis üleeile öösel 
onu Jeronimo nöörist vabastada, kui ta müüri küljes rippus.» 

«Nii?» ütles Paco ja laskus maha Trini kõrvale. «Ja mida arvad sa, poiss, Oma onust Jeronimost?» 

Trini imetles oma onu väga, kuid ta ei osanud seda sõnades väljendada. «Nad lõikasid onul kõrvad 
ja nina ära,» ütles ta. 

Paco kuulis Trini sõnadest ta suurt austust onu vastu. 

«Lapsed,» mõtles ta, «mõistavad tihti paremini kui täiskasvanud, mis inimeses peitub.» 


XVII. RÜNNAK SAN BARTOLDO MÕISALE 


Kuna sel hommiikul keegi ei töötanud, oli võimalik kogu küla kiiresti lilkvele ajada. Ambrosia 
rääkis selgelt ja pikkamisi naistele, nii et ka mehed aupaklikult kuulasid. Rosaria aga rääkis 
leegitsevate sõnadega teistele naistele, kõige meelsamini noorematele. Ta meenutas Jeronimot ja 
seda, mis temaga oli tehtud. 

«Ta oli nii ilus poiss, aga kuidas näeb ta nüüd välja, kui ta sidemed ära võtab? Nii on need härrad! 
Nad teevad meid sandiks! Nad lasevad meil nälgida! Kui kauaks on sul veel oma lastele toitu, 
Pancha? Niisiis! Me nõuame seda tagasi, mis need vereimejad meilt on varastanud!» 

Mariana jälle kõneles omaviisi. Nii hästi kui ta oskas rääkida haigetega, sattus ta siiski segadusse, 
kui ta nägi naisi endaees seismas. Ta pidi peaaegu häbi pärast nutma hakkama, kui ta lause keskel 
takerdus ega osanud edasi rääkida. Kuid keegi ei naernud selle üle. Teda mõisteti niigi. Imelik, 
kuidas just ta kobamine õigete sõnade leidmiseks muutis naised eriti otsustavaks. 

«Toome mehed välja ja lähme,» lausus üks naistest süngelt. «Lapsed aga jäävad siia.» 

See rühm naisi kogunes tänavale ja hüüdis õuedesse: 

«Tulge kaasa! Ega sa ometi ei hakka eemale hoidma, mis? Kes kaasa ei tule, see ei saa ka midagi, 
kui me maisi jaotame!» 

Tepotla saadik Paco nägi, kuidas inimesed tulid kaktusehekkide tagant nähtavale ja hakkasid 
pikkamööda külast väljuma. 

Trini vaatas tema poole. «Onu, ma tean üht kohta, kust kõik on häsii näha.» 

«Noh, vii mind sinna!» 

Nad järgnesid eemalt talupoegade voorile, mis peaaegu kadus tolmupilve. Enne kõrgendikku 
käänas Trini ära selle koha poole, kust ta üleeile oli vaadanud müüri külge rippu tõmmatud onu 
Jeronimot. 


Indiaanlaste rongkäigu algus pöördus juba mõisa värava poole ja kadus selle taha. Polnud midagi 
kuulda, Äkki kõlas lask! 
«Kes võis seal lasta, onu?» küsis Trini. 
«Tasa, poiss! Kas sa ei kuule midagi?» 
Kostus nagu paljude inimeste hääli. Varsti pärast seda oli kuulda koera niutsumist ja kõlas raske 
prantsatus. 
«Poiss!» ütles Paco sõbralikult. «Mine koju! Siit ma oskan ise edasi minna.» 
«Kas ma pean minema?» küsis Trini. 
«Jah, sa pead. See siin pole midagi sinu jaoks.» 
63 
Trini keeras ümber ja hiilis tagasi. Ta oli väga pettunud, et ta pidi lahkuma. 
Paco otsis endale teed läbi okastaimedega kaetud kivirägastiku. Ta jõudis vaid pikkamööda edasi. 
Aga mis see tähendab? Seal kihutas ratsanik galopeerides eemale. 

«Ta ratsutab Tepotla suunas,» pomises Paco. «Kindlasti on see üks kubjastest. Küllap ta teatab 
oma härraie, mis siin toimub. Ma pean ka sinna minema! Meie talupojad peavad teadma, mis on 
juhtunud. Aga mis siis õieti lahti on?» 

Ta püüdis kiiremini edasi jõuda. 

Mõisaväravast. tulid indiaanlased, kandes midagi õlgadel, millel lamas inimene, nimelt keegi naine. 
Paco oli juba küllalt lähedal, et seda näha. Pealegi jõudis ta tallatud teerajale, kus oli võimalik 
kiiremini astuda. 

Mida enam ta lähenes mõisale. seda selgemini kuulis ta läbisegi rääkivaid hääli, ja nägi varsti läbi 
värava talupoegi kärmesti edasi-tagasi kõndivat. Härrastemaja välistrepil seisid indiaanlased ja 
pildusid sööginõusid vastu maad, nii et need purunesid. Paremal anti maisi 

välja. Seal paistis üldisest liikumisest ka Jeronimo pea valge sidemega, millest ulatus väljamust 
juuksetutt. 

Jeronimo rääkis ägedasti oma isaga: 

«Las lõhuvad pealegi kõik ära. Mis meil neist asjadest kasu on?» 

«Aga kui härra tagasi tuleb!» hüüdis üks mõisatöölistest etteheitvalt. «Ta maksab siis meile kätte!» 

«Enne, kui ta seda jõuab teha,» vastas Jeronimo, «on ka Tepotla mõis rüüstatud!» Ta pöördus 
sinnailmunud Paco poole: «Eks ole tõsi? Kas te Tepotlas olete valmis seda tegema?» 

Paco märkas, et Jeronimo silmad olid nii iseäralikud. Kas oli see' tingitud ärevusest mõisahoone 
vallutamise pärast? Ta vastas: «Me ei jäta teid hättä. Ma lähen oma külla tagasi. Kui teie härra, 
krahv, oma relvastatud noormeestega on hakanud siia poole liikuma, siis ründame Tepotla mõisat. 
Me ainult ootame seda. Ei tohi nüüd härrastele rahu anda. Aga enne, kui ma ära lähen, pean ma 
sinuga veel rääkima, Jeronimo.» 

«Praegu mitte!» vastas Jeronimo nii järsult, et Paco uuesti selle üle imestas. Jeronimo aga jätkas 
kohe: «Vaata ometi! Siin leidub talupoegi, kes ei taha aru saada, mis lahti on. Nad tahavad härraste 
omandit kaitsta. Kui me aga ära ei lõhu, siis kindlustavad nad end siin jälle. Ta ei tohi siit aga enam 
midagi ees leida, ei ühtki voodit, ei ühtki katust, ei ühtki tera maisi ega mingit kööki!» 

«Sa oled meeletu,» sõnas Jeronimo isa. «Ma mõistan seda, kuna nad sinu Rosaria tapsid. Aga. . .» 

Nüüd taipas Paco, miks Jeronimol olid niisugused silmad. Kuid Jeronimo seisukoht oli õige. 
Sellepärast ütles ta kindlalt: 

«Siin võib teha ainult üht - mõis maha põletada. Viige mais minema, ja süüdake mõis põlema! 
Muidu lastakse teid homme kõiki maha!» 

Üldises kisas ja läbisegi rääkimises vaatasid kõik talle otsa. Siis ütles Jeronimo isa rahulikult ja 
selgelt: «Tal on õigus. Me peame mõisa maha põletama.» Paco küsis uuesti Jeronimolt: 

«Saan ma nüüd sinuga rääkida?» 

«Jah,» vastas Jeronimo ja läks kuulekalt kõrvale. Seal lamas surnult maas saabaste ja kõrgete kamas- 
sidega mees. 
«Kes see on?» 

«Kubjas,» vastas Jeronimo ja vaatas kõrvale. «See, kes Rosaria maha laskis! Rosaria vihkas teda 
ja käratas tema peale, nõudes maisi küla jaoks. Siis tõmbas kubjas välja püstoli ja laskis Rosaria 
maha.» 

«Mis sa nüüd teed?» 

«Ma ei tea!» vastas Jeronimo ägedalt. 

«Tule minuga kaasa!» 

Imestunult vaatas Jeronimo sidemete vahelt talle otsa. «Kuhu?» küsis ta. 

«Hädaoht on suur! Härrad on ohtlikud! Me peame neist ette jõudma. Niipea, kui nad siia 
pöörduvad, peab Tepotla mõis põlema! Kui nad sinna tagasi läheväd, peavad talupojad järgmises 
külas mõisat ründama. Selleks aga on tarvis kedagi, kes seda siin on näinud ja mõistab ka rääkida. 
Sul lõikasid nad kõrvad ja nina maha, sind võetakse kuulda!» Ta peatus ja kui Jeronimo midagi ei 
vastanud, jätkas ta: «Me kõik mõistame su valu. Tahad sa sellele alistuda? Või tahad sa midagi teha, 
et see iial ei korduks?» 

Jeronimo tõstis pea üles. «Oma väljavenitatud kätega ei saa ma veel tööd teha,» ütles ta. «Ma 
tulen sinuga kaasa.» 


XVIII. ÖINE LASKMINE 


Tepotlasse jõudes paigutasid mõlemad mõisnikud relvastatud noormehed otsustavatesse 
punktidesse laiali suurel nelinurksel hoonete all oleval maa-alal. Lõuna ajal tohtis vaid osa neist oma 
postilt lahkuda, et sööma minna. Seejärel tuli teiste kord. 

«Küla näib magavat,» ütles härra Torres krahvile. «See on väga kahtlane. Ma kuulsin jällegi ühe 
luuraja kaudu, et indiaanlased kavatsevad täna pimeda tulekul rünnata, ja ma tean nende plaani. See 
on osavasti välja mõeldud, aga me ei lähe sellele lilmile!» 

Ta ei teadnud, et see luuraja, üks tema kubjastest, oli 

külas nii. rumalasti käitunud, et talupojad kohe märkasid, et ta tuli vaid selleks, et neilt midagi 
kuulda saada. Nad vastasid talle umbusklikult. Sealjuures möödus palju aega. Kohe selle kõneluse 
alguses oli üks suurematest poistest oma isa juurde jooksnud ja talle luurajast rääkinud. 

Isa mõtles järele ja lausus lõpuks: «Poiss! Kas sa oskad teeselda?» 

«Seda ma oskan!» vastas poiss ja kuulas põnevusega, mis isa ütleb. Tal paistis tema jaoks olevat 
suurepärane ülesanne. 

Sellal, kui poiss sai oma ülesande, lonkis luuraja külas ringi ja kõnetas mitmeid, et midagi 
indiaanlaste kavatsustest teada saada. Lõpuks asus ta tagasiteele. Sealjuures pidi ta mööduma suurest 
väljast, kus agaavid oma lihavaid, okkalisi lehti laiali sirutasid. See väli kuulus mõisale. Agaavidest 
kääriti pulguet ja teguila viina, mille müük oli mõisahärrale üheks suuremaks sissetuleku allikaks. 

Äkki tõusis ühe suure taime tagant püsti ilma kübarata indiaanlaspoiss. Luuraja ehmus ja haaras 
püstoli järele. Poiss aga viipas talle sõbralikult, et ta lähemale tuleks. Pisut umbusklikult läks luuraja 
taimede vahele ja küsis jõhkralt: «Mis sa tahad?» 
«Ei midagi halba!» vastas poiss. «Ainult ärge te kel lelegi rääkige, et ma teile midagi ütlesin.» 
«Mis sa siis tahad mulle öelda?» 
«Ka mina tahaksin härra juures hea meelega niisugusele kohale saada, nagu teie. Peente pükstega ja 
kannustega saabastega!» 


«Meil pole kedagi vaja!» vastas luuraja vaenulikult. 

«Praegu võib-olla mitte, kuid hiljem. Kui ma teile midagi nii tähtsat teatan!» 

«Mida siis?» 

«Kas keegi ei saa teada, et ma teiega rääkisin? Need seal külas,» ta näitas sõrmega sinnapoole, 
«tapavad mu, kui nad sellest kuulevad!» 

«Noh, ütle juba, mis lahti on!» Luuraja hakkas huvi tundma. 

Poiss vaatas igale poole ringi ja sosistas luurajale: 

«Talupojad ei räägi teile tõtt. Ma kuulsin seda külas. Nad tahavad täna öösel, kui pimedaks on 
läinud, mõisat rünnata. Nad tungivad kolmest küljest peale.» 

Luuraja laskis endale sellest plaanist täpsemalt jutustada. ja lõi siis poisile õlale. «Kui selgub, et see 
on tõsi, küllap siis härra on nõus sind ametisse võtma.» 

Luuraja oli väga rahul, et sai härrale teate tuua. Lõuna paiku kohtus ta uuesti agaavipõllul poisiga, 
kes talle veel teatas, et talupojad plaanitsevad ukse ees kellukesega märku anda, et kaitsjaid sinna 
meelitada, kuna kallaletung toimub kahelt poolt teistelt külgedelt, katkise müüri juurest ja 
külgväravast. 

Need olid luuraja teated. Mõlemad härrad vaatasid veel kord valvepostid üle ja kinnitasid 
noormeestele, et nad mingil tingimuseloma kohalt ei tohi lahkuda, mis 
ka ei juhtuks. 

Härrastemaja poole tagasi tulles nägi krahv seal üht hobust ja tundis selles ära oma mõisa hobuse. 
Hobune oli saduldamata ja üleni higine. 

«Seal on midagi juhtunud!» ütles ta ärevalt Tepotla 

omanikule. «Näib, et keegi minu inimestest on nii suure kiiruga siia kihutanud, et tal polnud isegi 
aega hobust saduldada.» 

Vahepeal tuli ka kubjas joostes. «Härra, teie mõisat rüüstatakse!» 

«Ja teie ei tulistanud neid?» 

«Margarita tulistas. Nad lõid ta selle eest maha. Ma ei saanud enam püstolit haarata. Mehed kargasid 
mu peale, võtsid mult püstoli ära ja lasksid mul siis joosta.» 

Krahv põrnitses talle otsa. 

«Kas ma võin saada endale poole noormeeste salgast?» küsis ta härra Torreselt erutatult. 

«Armas krahv,» vastas too, «mõelge ise järele. Käskjalal läks vaja vähemalt tund aega, et siia 
jõuda. Kuni te noormeestega sinna jõuate, läheb jälle tunde. Vahepeal on talupojad teinud kõik, mida 
nad heaks arvasid. Seal ei päästa te enam midagi ja siin läheb vahepeal kurat lahti!» 

Krahv surus hambad kokku ja läks oma võõrustajaga majja. Ta laskus polsterdatud tugitooli ja 
suitsetas kiirete tõmmetega ja rahutult. 

Vastu õhtut laskis härra Torres härraste köögist valvureile anda piima sees keedetud kuuma kohvi 
ja saiakesi. Nad ei tohtinud ju oma kohtadelt lahkuda. Noormehed olid pikast seismisest väsinud ja 
eelseisvast võitlusest mõeldes erutatud. Mõned jõid piimakohvi kiiresti ära, teised jätsid ta 
puutumata. K 

Mida pimedamaks läks, seda pingsamalt vaatasid nad välja. Mõlemad mõisnikud võtsid püssid 
selga ja läksid mööda välistreppi alla õuele. 

Majaproua tõttas kööki, ja käskis erutatult tule ära kustutada. Nüüd istus kogu teenijaskond 
pimedas. Mõned kartsid talupoegi väga. Üks noor indiaanlasneiu nuttis. 

Siis kuulsid nad imelikku heli, tilinat, mida tekitas kindlasti niisugune savikelluke, nagu neid 
siinses ümbruses valmistati. 

Mõisaomanik ütles hoovil oma külalisele: «Kas te kuulete! See on märguanne pealetungiks! Kui 
see teile sobib; siis läheme katkise müüri juurde. Seal on kõige ohtlikum koht.» 

Nad sammusid hobusetalli tagant läbi ja kohtusid postilseisvate valvuritega, kes hoidsid 

ettesirutatud püsse käes. Oli väga pime. 

Akki kostis lask. 

Veel üks. 

Ümberringi lajatasid püssipaugud. «Kas nägite midagi?» hüüdis härra Torres ühele noormehele 
valjusti, et end üldises käras kuuldavaks teha. 

Noormees tulistas. 

«Kas nägite midagi?» kisendas isand uuesti. «Seal liikus keegi!» karjus noormees vastuseks ja laadis 
ruttu püssi. 

Ka härra Torres ja krahv tulistasid. 

Alles siis, kui ta oma magasini oli tühjaks lasknud, tuli isandale meelde, et tal padrunivööd ümber 
polnud. Tulistamine jätkus raginal nagu ennegi. «Härra krahv! Härra krahv!» hüüdis keegi. 

«Mis on?» A 

Kubjas, kes oli toonud teate San Bartoldo mõisa rüüstamisest, ligines tõtates. 

«Härra, seal, San Bartoldo suunas, on näha punast kuma taevas.» 

«Kust seda näha võib?» hüüdis krahv läbi ragina. «Sealt!» 

Nad jooksid nii kiiresti kui nad pimeduses said, härrastemajja, trepist üles ja ruttasid lamedale 
katusele. 

Jah, sealt paistis ühe kõrgendiku tagant tuhm punakas kuma. 

Krahv vaatas sinnapoole ja püüdis endale sisendada, et see pole tema mõis. Vaevalt märkas ta, et 
tulistamine vaibus. Alles siis, kui oli peaaegu vaikseks jäänud, laskus ta pikkamisi trepist alla ja läks 
õuele. «Vähemalt siin on rünnak tagasi löödud,» mõtles ta. 

Ta kuulis erutatud kõnelust. 

«Keegi peab minema ja järele vaatama, kas seal väljas on surnuid ja haavatuid!» lausus härra Torresi 
hääl raevukalt. 

«Mina mitte!» vastas noor hääl. «Mul pole enam sugugi laskemoona!» 

«Mina ka mitte,» lausus keegi teine pisut rahuliku 

malt. «Kõik meie omad on end täiesti lagedaks tulistanud.» 
«Jumala pärast!» vastas mõisaomanik. «Kui indiaan lased uuesti peale tungivad!» 
«Meil on ju mõõgad,» vastas keegi. 

«Sind küll! Mõõgad!» segas end keegi teine jutusse. «Nendega ei tee sa midagi. Neil tarvitseb vaid 
pikad teibad võtta!» 

Abitult seisid nad õuel. Ei olnud enam erilist mõtet valvepostil olla ilma laskemoanata. 

Alles nüüd märkas härra Torres krahvi oma kõrval. «Kuhu te äkki kadusite? Kartsin juba, et teiega 
on midagi juhtunud!» 

Krahv kõhkles ja ütles siis: «Minu mõis näib põlevat.» 

Kõik vaatisid tema poole, ehkki keegi ei näinud pimeduses rohkem kui piirjooni. 

«Vähemalt,» jätkas ta tasa, ja tema häälest kõlas rahuldus kättemaksu üle, «said indiaanlased siin 
sellise mälestuse, et nad niipea midagi taolist selles ümbruses ette ei võta. San Bartoldo küla ehitab 
minu mõisa uuesti iiles, kui ka pooled inimesed sealjuures kärvavad!» 

Ta läks pikkamisi välistrepi juurde, astus seda mööda üles ja hüüdis ülalt alla: «Armas härra 
Torres! Kas ei võiks nüüd uuesti süüdata lambid? Siin on ju nii troostitu!» 


XIX. TEEL TEPOTLASSE 


Paco, saadik Tepotlast, oli lahkunud koos Jeronimoga. Vastu õhtut jõudsid nad orgu, mille kõrval 
paremal kerkis kõrgendik. 
«Siit,» ütles Jeronimo, «võime viimast korda vaadata San Bartoldole.» 


Nad läksid järsku, peaaegu paljast nõlvakut mööda üles ja jõudsid varsti mäeharjale. Siis pöördusid 
nad ringi. Taamal hõljus raske must suits. 

«Põleb põhjalikult,» sõnas Jeronimo. Ta oli täna vaikne. Härrastemaja hävis leekides, aga ka kogu 
tema isiklik elu oli lõhutud, oli kadunud kõik, mida ta tulevikult oli lootnud - abielu Rosariaga ja 
lapsed, keda ta 

nii väga armastas. Kõigest sellest ei midagi enam, selle asemel vaid tundmata tulevik. Kas saab ta 
veel kunagi aednikuna töötada? Igatahes ei võta teda enam ükski mõisnik tööle. Selleks nad 
lõikavadki indiaanlastel kõrvad ja nina ära, et neid eluaeg ära tuntaks kui ässitajaid.. 

Nad pöörasid tulekumale selja ega näinud temast varsti enam midagi. Pimenes. 

Paco mõtles oma külale. Oli hea, et kumbki neist oli võtnud kaasa suure virna maisikooke. 
Kõikidest SanBartoldo onnidest olid tulnud naised, kaasas pisut toitu. See oli hüvastijätt vigastatud 
Jeronimoga ja ka austuseavaldus tema Rosariale, kes oli surnud selle eest, et külal oleks kuni 
järgmise lõikuseni küllaldaselt toitu. 

Äkki jäid mõlemad kuulatama: lasud! Ragisev püssituli! Ehmunult lausus Paco: «Meie talupojad 
asusid siiski rünnakule! Kuid miks? Miks ei võinud nad oodata?» 

Nad ruttasid edasi, lõid oma sandaalides jalad kivide vastu. 

«Neid surnuid küll, mida see maksma läheb!» mõtles Paco, «Langenud vähemalt ei tunne enam 
midagi, kuid teised! Kes onnab neile süüa, kui nad oma valudes lamavad? Nüüd ei saa enam rünnak 
mõisa le õnnestuda! Pärast sellist veresauna! Ei iial enam!» 

Hoolimata jahedast ööst muutusid nad higiseks. Varsti vaibus püssituli. Kiire käik tekitas Jeronimole 
valu. 

Nad nägid juba esimese onni katust varjuna vastu taevast, ent ei kuulnud mingit kisa ega ärevust 
külas. 

Erutatult kummardus Paco läbi kaktuseheki õuele. Täielik vaikus seal ehmatas teda veel rohkem. 
«On siin keegi?» küsis ta tasa. 

«Ah, sina, Paco!» vastas kõlav mehehääl. «Mis valgusekuma see sealon? Sa tuled ju sealtpoolt?» 
«Mis siin on juhtunud?» karjus Paco. «Miks te asusite rünnakule? Te tahtsite ju esialgu oodata.» 
Siis kostis korraga mitmehäälne naer köögikatuse sügavast varjust.. 

«Keegi pole rünnanud. Benjamini vanem poeg valetas isanda nuuskurile, et me täna pimeda 
tulekul rünnata kavatseme, ja ütles, et alguse märgiks helistatakse 


72 


väikest savikellukest värava ees. Siis läks poiss ise sinna ja tilistas kella. Me nüüd nimetamegi teda 
vaid Helistajaks. Ma veel ütlesin talle: «See on liiga lapsik, mis sa välja mõtlesid!» Aga mis sa 
arvad, mis juhtus? Poiss seisis alles kellukesega seal, kui korraga laskmine lahti läks. Ei tea, mis 
härrastepoegadele pähe lõi. Kurat manas neile midagi silma ette. Emilia ütleb, et see on püha Vituse 
tegu, kes nende mõistuse segi ajas. Seejuures polnud seal ühtki meie inimest, välja arvatud 
Benjamini poeg, Helistaja. Vaene poiss pidi küll väga ehmatama! Kuid nad ei tabanud teda. Ta istub 
siin minu kõrval ja naerab. Toredasti tegi ta seda, eks ole? Noh, ega me algul, kui me veel ei 
teadnud, mis seal lahti on, ei naernud. Alles pärast hakkasime naerma. Nüüd naerab kogu küla - 
ehkki meil pole enam midagi süüa. Oled sa midagi korda saatnud? Mis valguskuma sealon?» 

«San Bartoldo mõis põleb,» vastas Paco. «Kui härrastepojad minema ratsutasid, siis läksid talupojad 
rünnakule ja jagasid maisi endi vahel.» 

«Mis?» hüüdis mees pimedas. «Nad said maisi? Kas nüüd San Bartoldo härra sõidab oma 
härrastepoegadega sinna? Seda me peame kohe külas teatavaks tegema! Paco, lase end kallistada! 
Kes see siin on? Tal on ju pea seotud.» 

«Härrastepojad lõikasid tal kõrvad ja nina ära, ja ta viis küla rünnakule mõisa vastu.» 
«Vend!» ütles mees. «Tere tulemast meie külla. Ja kui meil külas peaks leiduma kõigest üksainus 


maisitera, siis saad sina selle endale!» 


XX. JÕUK JOOKSEB LAIALI 


Mida enam öö edenes, seda rahutumaks muutusid noormehed Tepotla mõisas. Enamasti jäid nad 
oma koh tadele, ei näinud aga enam õieti selle eesmärki, sest enamikul polnud enamühtki padrunit. 
Teistest teadsid nad, mitu lasku neil veel oli. Igatahes väga vähe. 

Ikka ja jälle ronisid kaks-kolm neist härrastemaja katusele, et vaadata San Bartoldo poole. 
Valgusekuma ei vähenenud. 

«Ma tahaksin koju minna,» ütles üks. «Siin ei too ma enam mingit kasu, ja kui talupojad teada 
saavad, kui kerge oli San Bartoldot rünnata - mis siis? Meil on kodus viis kubjast. Sinna juurde ka 
veel minu isa. Kui ma tagasi lähen... Meil on veel laskemoona - seitsmest püssist aitab, et. talupoegi 
tagasi hoida.» 

«Jah, sellest aitab,» vastas keegi teine. «Kui aga meile see Madero valitsus Mexiko linnast selga 
langeb? Ja talupoegade streigi vastu saab laskmisega vähe ära teha.» 

«Tulge ka alla!» ütles kolmas. «Ma värisen külmast. Eile öösel oli mul valve, täna öösel jälle. 
Olen surmani väsinud.» 

Lõpuks hakkas pisut valgemaks minema. Kõikidest valvepunktidest vaadati, kas värava ees või 
müüri ääres lebab surnuid. Esialgsel vaatlemisel polnud midagi näha. 

Kui päike silmapiiril nähtavale ilmus, tulid ka mõlemad mõisaomanikud värava juurde. Polnud 
midagi näha. Nad saatsid kaks kubjast välja, kes pidid ümbruse läbi uurima. 

Sõnaahtralt istusid mõlemad härrad hommikueinet sööma. Nad ei tahtnud endale tunnistada, et ka 
nemad olid tühjusesse tulistanud ja oma laskemoona mõttetult ära klõpsutanud. 

Varsti tulid kupjad tagasi. Nad olid leidnud vaid ühe asja: tükid kellukesest, millega eile õhtul 
värava ees tilistati. Mõisaomanikud silmitsesid kildusid kupja peopesal. Siis selle peale olid nad 
liimile läinud! 

Lõuna paiku toimus äge vaidlus. Mõisaomanike pojad tahtsid koju minna. 

«Aga see ei lähe ju!» hüüdis härra Torres. «Indiaanlased siin ootavad vaid seda, et teie ära 
läheksite! Meil on veel kõigest kolm lasku! Kui te ära lähete, siis pean ka mina oma perekonnaga ära 
minema!» 

«Aga mis kasu on teil meist?» küsis Üks noormeestest. «Minul igatahes pole enam ühtki padrunit. 
Meil kodus on aga veel laskemoona.» 

«Tähendab, sa tuled siis tagasi, kui sa laskemoona oled võtnud?» 
Noormees viivitas vastusega. Siis ütles ta: 

«Mina? Üksi läbi selle mässulise ümbruskonna?» 
Mõisahärra vaatas abiotsivalt krahvi poole. 
Too lausus tasa: 
«Ma olen selle öö jooksul palju järele mõtelnud, pärast seda, kui ma nägin oma põleva mõisa kuma. 
Hommikul selgus veel, et me oleme tühja tuult tulistanud. Ka linnas on üht teist teha ja seal on ka 
minu perekond juba ees. Ma palun seda mulle mitte pahaks panna, kui ma koos viimse relvastatuga 
oma mõisast siit minema ratsutan.» 

«Siis on läbi!» ütles härra Torres ja läks oma naise juurde, kes istus tugitoolis ja teda tummalt 
silmitses. «Sa kuulsid, Carlota? Lase kokku pakkida! Enne ööd peame olema läinud.» 

Krahv jättis oma võõrustajaga väga vormiliselt jumalaga ja ronis õues hobuse selga, keda kubjas 
tema jaoks kinni hoidis. 


Mõlemad sõitsid tummalt väravast välja. Tee linna kulges San Bartoldo lähedalt. Musta suitsupilve 
Järgi võis märgata tema asukohta. 

Teekäänakul silmasid nad mõisat. Üksikud tulekeeled limpsasid ülespoole. Muidu tõusis vaid 
suitsu. Krahv heitis pilgu. sinnapoole ja ratsutas edasi. 


Teiselt poolt silmitses veel keegi hõõgumist ja suitsu. See oli Trini. Ta istus agaavi all ja vaatles 
müüri, mille küljes ta mõne päeva eest oli näinud rippumas onu Jeronimot. 


Jeronimo seisis kusagil võõras külas, juba mitte enam päris valge side pea ümber. Mehed, naised 
ja lapsed olid kogunenud tihedalt ta ümber ja kuulasid, kuidas ta jutustas, mis oli juhtunud San 
Bartoldos ja Tepotlas. Et härrastepojad juba nelja tuule poole olid laiali läinud, seda ta veel ei 
teadnud. 


1. TEINE OSA AIAND MÕISAVAREMETES 


I. MANUELA LOBISEMINE 


Pärast mõisa mahapõlemist ei juhtunud San Bartoldos enam midagi erilist. Ainult Trini 
vanavanemate onni kõrval toimus muudatus. Väikese Juanita ema oli surnud, ja tema asemel võttis 
Juanita isa vana koka Manuela oma onni. Manuela oli ainus krahvi teenijatest, kes külla jäi. Valitseja 
ja kupjad olid ära. Ühe neist olid talupojad ju surnuks löönud, pärast seda, kui ta Jeronimo mõrsja 
maha laskis. 

Keegi ei heitnud Manuelale juhtumit ette, sest ta ise süüdistas end nii ohtralt, et ei valmistanud - 
mingit lõbu tema lõputut jutuvada veelgi pikendada. 

«Kõikide pühakute nimel!» hädaldas ta. «Kui ma ometi poleks härrale öelnud, et Jeronimo tahtis 
krahvinnat piprakaunaga ära nõiduda. Siis poleks krahv Jeronimot rippu tõmmanud ja mina vana 
rumal naine ei taibanud, et mehed ei tee iial sellist nõidust! Nüüd pean ma kogu eluaeg seda süüd 
endaga kandma. Paater Felix ütles mulle, kui ma pihil käisin, see polevat mingi süü, vaid minu süü 
olevat see, et ma küllalt tugevasti ei usu pühasse kirikusse. Nõidused, ütles ta, on kuradi 
kõrvasosistamine. Midagi taolist polevat üldse olemas. Alles hiljem sain aru, et kogu see lugu ei 
klapi. Nõiduja, kes piprakauna lillepotti asetas, tahtis ju, et keegi närtsiks nagu kuivanud leht. Aga 
kas see pidi olema krahvinna, kes seda teab? Ma arvan, et hõiduja tahtis pigem krahvinna toaneitsile 
kätte maksta. Seda ninakat olevust vihkasid kõik. Ja siis küsin ma endalt veel: kes võib olla see, 
nõid, kes niisugust asja teeb? Mina ka ei salli toaneitsit, aga kes siis teda seepärast tahab närtsida 
lasta nagu kuivanud lehte? Küll peab see aga olema kuri inimene, kes niisuguse alatusega toime 
tuleb!» 

Juanita kuulas koos Trini'ga seda kõnevoolu pealt. 

Manuela lobises kõikidest inimestest, keda ta tundis ja loetles nende omadusi. Ta tahtis kindlaks 
teha, kes võis olla nõid. Algul Trinit need kõnelused huvitasid. Sest tema kodus niiviisi ei räägitud. 
Meelsasti oleks ta oma vanaemalt Ambrosialt küsinud, kuidas lood nõidusega on, kuid juba paljalt 
selle mõtte juures hoidis midagi teda tagasi. Ta tundis vanaema vastu määratu suurt lugupidamist. 
Varem nägi ta vaid tema karmust ja võrdles tema kinnist loomust vanavanaema avameelse 
sõbralikkusega. Mures onu Jeronimo pärast ja küla kokkukutsumisel mõisa vastu oli Ambrosia 
jätnud Trinile tugeva mulje. Kui ta suuremaks, ja tugevamaks saab, siis tahaiks ta ka olla 
samasugune nagu vanaema. Vanaemal oli alles iseloomu! Temalt aga: küsida, kuidas lood 
nõidumisega on, see polnud võimalik. 

Pikapeale ei suutnud ta enam Manuelat kuulata. Mõtted valgusid laiali. «ütle, tädi Manuela, mis 
teevad härra kupjad praegu, kui nad enam meie väljadel ringi käia ja karjuda ei saa?» 


«Kas mina tean?» vastas Manuela. «Nad on halvad mehed! Ja rumalad veel peale selle! Linnas ei 
saa neid kubjastena rakendada. Üht neist aga kasutab härra pistoleerona.» 
«Mis on pistoleero?» 

«Suured härrad on ju alati omavahel tülis. Kui kergesti võib üks härra teise vastu summukslööja 
palgata! 

Sellepärast' liiguvad suurused linnas ainult relvastatud saatjatega, kel on püstolid vööl. Sellepärast 
kutsutakse neid pistoleerooeks. Ka vankris istub härrade vastas alati kas üks või kaks niisugust.» 
«Ma ei tahaks iial saada niisuguseks!» ütles Trini. Manuela naeratas. «Jah, see on räpane elukutse. 
Kui palju halba nad küll teevad!» 

«Ja kas sa arvad, tädi,» küsis Trini, «et kupjad, kes nüüd siit ära on, pistoleerodeks hakkavad?» 
«Võib-olla, või sõduriteks.» 

«Kas sõduri elukutse on sama räpane?» 

«Ah, laps! Mida sa kõik küsid! Meie külast ei ole veel keegi läinud vabatahtlikult sõduriks. Neid on 
sunnitud 

sõjaväkke minema, kuna nad härrale või valitsejale ei meeldinud.» 

Trini tõusis järsku püsti. 

«Kuhu?» küsis Juanita oma heleda häälekesega. 

«Välja,» vastas Trini vaid ja jooksis !kiiresti minema. 

Alles siis, kui ta väljaspool küla oli, jäi ta seisma ja küsis endalt: kuhu? Ta ei teadnud isegi. Miski 
tegi teda rahutuks. Võib-olla tuli see sellest, et ta esimest korda oli kuulnud midagi linnainimestest. 
Ta kujutles kõvasüdamelist krahvi ja pisikeseks tõmmatud suuga krahvinnat, pistoleerosid ja 
surnukslööjaid, kujutles indiaanlasi, kes peavad sõduriks minema. Aga mitte üksnes see ei teinud 
teda rahutuks. Ka külas polnud kõik korras, kuid ta ei mõistnud, mis see oli. Talupojad näisid kõik 
millegi üle järele mõtlevat ja rahulolematust tundvat. 


II. HÄRRA TORRES RÕÕMUSTAB 


Mõisaomanik Torres kavatses just parajasti oma pojaga minema ratsutada, kui jõudis kohale 
käskjalg osariigi ' keskusest ja talle pitseeritud kirja üle andis. 

Härra läks kirjaga elutuppa, kus ta selle avas. Talle teatati, et uus president Madero mõistab 
talupoegade käitumise hukka. «Nad on ilma kultuurita,» olevat ta öelnud, «ja toimivad nagu 
barbarid. Sedavõrd, kui nende nõudmised on õigustatud, tuleb need kaalumisele võtta. Kõige 
karmimalt tuleb aga hukka mõista, kui nad vägivalda tarvitavad, ilma et meie otsust ära ootaksid. 
Mõisaomanikele tuleb soovitada silmaganähtavaid halbusi kõrvaldada, et erutatud .meeli kõigepealt 
rahustada. Kui siis veel konflikte tekib, siis võivad mõlemad pooled teatada siia kirjalikult 
oma seisukoha, nii et oleks võimalik vahekordi ülaltpoolt reguleerida.» 

Härra Torres tõusis kiiresti toolilt püsti ja hüüdis oma poega. 
Noor Torres astus sisse, ebakindlana, kuid siiski tulevase mõisaomaniku upsakusega. 
«Istu!» .ütles isa. «Ma sain praegu kirja, mis laseb meie olukorda hoopis uues valguses paista.» 

«Veel hullemas?» 

«Ei, just vastupidi. Me peame talupoegi tagasi hoidma. Anname pisut oma maisitagavarast odava 

hinnaga, et aega võita.» 

«Isa!» katkestas noormees teda ägedalt.«Talupoegadel pole raha. Kuidas nad maksavad maisi eest?» 
«Ah nii!» vastas härra Torres. «Mis me siis teeme? Jah, käes! Me pakume neile maisi kohe, kuna 

nad võla võivad hiljem tööga tasa teha. Läbirääkimisi pead sina!» 

«Miks mina?» 

Härra Torres naeris. «Noh, kas siis mina või? Sa tead ju, kuidas nad mind kutsuvad?» 


«Jah, tean, vereimeja,» vastas poeg. 

Isa sai pahaseks. «Kuid sul ei tarvitse seda korrata! Oleks olnud täiesti küllalt, kui sa seda oleksid 
mõtelnud. Aga nüüd asja juurde! Sa kutsud paar talupoega siia läbirääkimistele ja ütled neile, et sa 
oled mulle augu pähe rääkinud mõisatöölistele ja talupoegadele odavasti maisi anda, kuna sa tead, 
kui väga nad seda vajavad. Ole lahke ja järeleandlik.» Ta vaatas pojale küsivalt otsa. 

Poeg langetas pea ja ütles sünge näoga: 

«Parema meelega tulistaksin ma neid!» 

«Aga poeg, selleks ei jätku meil jõudu, vähemalt praegu mitte. Ma ütlen sulle, kuidas lugu edasi 
läheb. Kui nad hiljem veel midagi tahavad, seletame meie, et valitsus on meil keelanud rohkem 
mööndusi teha, ja et talupojad peavad oma noudmised kubemerile kirjalikult esitama.» 

Härra Torres hakkas naerma, hüppas püsti ja jooksis heameeles mööda tuba. «Peavad seda 
kirjalikult vormuleerima! Saab näha, kaugele nad sellega' jõuavad! Keegi külas ei oska lugeda ega 
kirjutada! Suurepärane, tõesti suurepärane mõte, mis valitsusel pähe tuli! See president Madero, 
liberaalne siga, on ju kuldaväärt mees!» Ta naeris pidurdamatult, jooksis ukse juurde ja karjus köögi 
suunas: «Tooge teguilat ja kaks klaasi!» Siis pöördus ta uuesti oma poja poole. «Sellepeale peame 
ühe napsu jooma! Suurepärane! Alles eile mõtlesime, et kõik meie kohal langeb kokku, sealjuures 
aga leidub veel niisugune väljapääs!» 

III. TEPOTLA TALUPOJAD ANNAVAD JÄRELE 


Paco, kelle Tepotla küla oli saatnud San Bartoldosse abi järele; läks suures rahutuses vana talupoja 
Pancho juurde, kes elas küla lõpus, ja leidis ta parajasti sirbitaolist kõblast maisilõikuseks teritamas. 


«Vader,» lausus Paco, «härrastepojad on ära läinud ja härra on hirmust meie ees oma naise linna 
saatnud. Miks te ei taha nüüd mõisat rünnata? See oli ju teie kavatsus, ja nüüd pole seal enam palju 
püsse.» 

«Tead sa, Paco,» vastas Pancho, «kirikhärra käis minu juures. Ta ütles, et see olevat igati õige, et 
me nälga surra ei taha. Aga kui me õiglust nõuame, siis peame ka õiglaselt toimima ega tohi võtta 
võõrast vara. Omandus on püha õigus. See seisab juba piiblis ja me ei tohi pattu teha härra maisi 
võttes.» 

«Meie lapsed aga tohivad nälga surra!» ütles Paco erutatult. «Nad tohivad sellepärast nälga surra, et 
härra tahab meid näljutada, et meie viimast maad endale saada!» 

Pancho mõtles järele. «Sina, Paco,» ütles ta lõpuks, «kuulud juba nooremate hulka. Te pole meie 
vanade inimeste ütlusi enam niipalju kuulnud. Minu vanaisa ütles alati: «Me ei taha muud kui 
õiglust. Tahame, et härra oleks õiglane meie vastu. Seepärast peame olema õiglased ka tema 
vastu.»» 

«Just nagu poleks ma neid ütlusi samuti kuulnud!» sõnas Paco. «Aga...» 
Läbi hekivärava tuli üks mõisahärra kubjastest. Ta oli silmnähtavalt kimbatuses ja ütles: «Tere, 
Pancho.» 

Mõlemad talupojad imestasid. Veel iial polnud ükski kubjastest neile «tere» ütelnud. Nad vastasid 
tervitusele ja ootasid, mida ta tahab. 

«Ma tulen noore härra poolt,» ütles ta, «ja pean teatama, et ta tahab kellegagi külast rääkida, kas 
ühega või mitmega.» 

Mõlemad talupojad olid umbusklikud. Kas tahab noorhärra neid mõisa meelitada, et neid seal 
kinni hoida ja küla seeläbi järeleandmisele sundida? 

«Milleks ta tahab meiega rääkida?» küsis Pancho lõpuks. 

«Noorhärra on vanahärrale augu pähe rääkinud, et ta müüks teile odavalt maisi. See oligi.» 


Vana Pancho vaatas rahuldatult Pacole otsa. See vastas aga pilgule ilma mingi sõbralikkuseta. 
«Tuled sa kaasa, Paco?» küsis Panchoo 
«Nii see ei lähe,» vastas Paco tusaselt. «Me ei saa küla nimel asju ajada, kui küla meid ei saada.» 
Ka Pancho sai sellest aru, see tegi teda aga kohmetuks. «Jah, Paco. Aga mis me ütleme sellele 
saadikule siin?» küsis ta. 
«Me saadame kedagi mõisa,» vastas Paco, «kui küla seda otsustab.» 
Kubjas keeras vaikides ringi ja läks pikkamisi mööda teed tagasi. Ta kartis, et, härra hakkab 
temaga kärkima, kuna ta ei too mingit kindlat vastust. 


Mõlemad härrad, vana ja noor, istusid suitsetades painutatud puust ameerika kiiktoolidel 

sammaskäigus ja ootasid saadikut. 
Kubjas käitus härraste ees veel kohmetumalt kui ennem talupoegadega. 
Pärast ta aruannet saatis härra ta minema, ilma etteheiteta,kuid ka ilma kiituseta. 

«Kõigepealt sööme rahulikult lõunat,» ütles härra Torres. «Me oleme juba midagi saavutanud. Kui 
indiaanlastel olid mingid plaanid meie vastu, siis on need nüüd juba sassi läinud. Enne, kui nad oma 
koosoleku on ära pidanud, ei võta nad midagi ette.» 

Üks tütarlaps ligines kartlikult välistrepile. 
«Kirikhärra koka tütar,» sosistas isa kahjurõõmsa naeratusega pojale. Too varjas oma nägu, et mitte 
oma naeru näidata. Oli teada, et kirikhärra oli lapse isa. 

Tüdruk tuli kartlikult, kuid säravate silmadega, sammaskäiku ja ulatas härra Torresele kirja. «Ma 
pean tema kõrgeaususe, kirikhärra poolt teatama, et ma seda kirja võin ainult teile edasi anda.» 

Härra Torres luges kirjutist, milles olid vaid mõned laused. «See on hea, mu laps. Vii kirikhärrale 
need sigarid, eriti head sorti! Ma lasen. teda tänada.» 

Vaevalt oli laps kuulmiskaugusest väljas, kui ta oma poja poole kummardus. «See läks hästi! 
Kirikhärra on, 

nagu ma teda palusin, mõningate talupoegadega rääkinud. Nad pole sugugi nii üles ässitatud, nagu 
ma mõtlesin. Muide, on kirikhärra saanud ka juba piiskopilt korralduse mõjutada indiaanlasi, et need 
oma kallaletungid mõisale järele jätaksid ja võimude vahetalituse vastu võtaksid.» Ta naeris. 

Lauas sõi poeg vähe, kuna ta oma südames kartis läbirääkimisi talupoegadega. See kartus tundus 
talle alandavana ja ta vihkas talupoegi. Hästi, ta on täna nende vastu lahke, aga kui mõisnikel on jälle 
võim käes nagu kord ja kohus, siis ta alles indiaanlastele näitab! 

Tuli üks kubjastest ja teatas, et indiaanlaste saadikud on kohal. 
Torres hüppas püsti. «Õienda see asi hästi!» ütles ta pojale. «Ära tee solvamistest väljagi, nagu ei 
kuulekski 

sa neid! Ma kaon, kuna ma mõjun neile nagu punane rätik härjale.» 

Ta läks kiiresti oma tuppa ja võttis seal istet. «Kui ma neile kord odavasti maisi annan,» otsustas 
ta, «on see mulle palju väiksem kahju, kui et nad mul mõisa maha põletavad. Aga mis nad, küll 
võivad omavahel veel läbi rääkida, need kuradid? Üldse-talupoegade nõupidamised! Juba mitme 
generatsiooni vältel oleme takistanud talupoegi koosolekuid pidamast. Me oleksime neid tulistanud, 
kui nad oleksid kogunenud! Aga nüüd? Nüüd soovitasin ma neile ise valida esindajaid minu vastu!» 
Raevukait puhus ta suitsu enese ette. «Aga mida oleksingi ma võinud, teha? Kas teised 
mõisaomanikud ja piiskopid on endale selgeks teinud, missuguse ohu nad siin välja kutsuvad? See 
on ju peaaegu nagu valimisõigus rahvale! Seda vist tahabki see president Madero, see demokraat! 
Kuigi ta meid täna päästab, homme peab ta lahkuma.» 

Sellal, kui härra Torres nende ebameeldivate mõtetega maadles, oli Paco veelgi rõhutum. 
Läbirääkimine mõisaomaniku pojaga oli väga lühike. Noorhärra pakkus kohest maisi väljaandmist ja 


ütles nagu muuseas, et maisi hinna võivad indiaanlased ju tööga tasuda. Sellepeale noogutasid 
mõlemad vanad sõbralikult ja sellega oli ettepanek juba vastu võetud. Paco tahtis vastuväiteid 
esitada ja eelkõige kindlaks teha töötundide arvu ühe tsentneri maisi eest. 
Ta ütles: «Kui me seda tööga peame tasuma, siis peame teadma. ..» 
Seal tabasid teda mõlema vana talupoja nii halvustavad pilgud, et ta märkas, nad hakkavad tema 
vastu .rääkima. Mis pidi ta tegema? Ta katkestas lause ja kuulas vaikides ning süngelt, kuidas 
mõlemad härrat tema vastutulelikkuse eest tänasid. 

«Niisiis, juba täna,» ütles noorhärra kahtlustäratavalt iseteadva naeratusega. «Te võite maisi järele 
tulla.» 

Tagasiteel onnide juurde vaatas Paco sõnatult maha. «Kuidas saan ma inimestele selgeks teha, et 
härra neid praegu võib-olla veel hullemini tüssab kui iial varem? Pole ka kindlaks määratud, kui 
palju maisi iga perekond võib saada! Ja kui me selle tasuks tööd teeme, ei saa 

me selle aja jooksul maisi oma töö eest. Aga kui kiiresti tarvitatakse ära see, mis me praegu saame! 
Siis on uuesti nälg. Oleks vähemalt Jeronimogi siin, et ma temaga nõu pidada saaksin! Nemad seal 
San Bartoldos toimisid õieti, jaotasid maisi ja põletasid mõisa maha. Aga siin?» 

Pärast lõunat läksid Tepotla küla elanikud korvide ja kottidega mõisa. mimesed olid heas tujus ja 
silmitsesid isegi valitsejat, kirjutajat ja kupjaid sõbraliku pilguga, kui neile maisi mõõdeti. 

Härra jõi oma pojaga ühe napsi teise järel, kuni neil silme ees õõtsuma hakkas, sõnad takerdusid ja 
nad enam lauseid lõpetada ei suutnud. . 

«Sina,» kraaksus härra Torres, «tegid. .. hästi! Saame näha, mis. .. Noh, joo ometi! See kes... 
hästi räägib. . . peab oskama ka napsu võtta!» 

Kaks teenrit tõid neile kummalegi suure tüki isuäratavalt lõhnavat praetud liha. Aga nad sõid vaid 
mõned suutäied. Teenrid nägid, kuidas isa ja poeg joobnult leineteist kaisutasid, õngitsesid taldrikud 
lihaga laualt, jooksid pimedasse kõrvaltuppa ja kugistasid toidu kiiresti alla. 

«Teguilat!» hüüdis härra. 
Teenrid jooksid minema, et viina tuua. Sealjuures jõid nad ise liialt palju tugevat jooki. 
Kui nad viisid voodisse mõlemad ainult veel lällutavad härrad, olid nad ka ise purjus. 


IV. JERONIMO PÖÖRDUB TAGASI 


Trini mängis Juanitaga naabriõues, kui keegi teda hüüdis. Kas polnud see mitte Jeronimo hääl? Ta 
hüppas püsti. 

Seal seisis onu ja viipas naerdes. Kuid ta naer oli hirmus. Ninaaugud ulatusid kõrgele üles ja olid 
kaks musta avaust. Trini tahtis juba sõbralikult hüüda: «Onu Jeronimo,» kuid ta oli liialt rabatud 
tema kohutavast välimusest. 

«Kus on sinu vanavanemad?» küsis Jeronimo. 

«Põllul. Läksid vaatama, millal mais küpseks saab,» vastas Trini. 
«Nii - tule korraks kaasa, Trini!» Onu läks Ambrosia köögikatusealuse juurde ja kükitas seal 
maha. «Ütle,» alustas ta, «kas krahv on end ka näidanud?» 
«Ei, ta on Mexiko linnas. Muud ei tea me midagi.» 
«Ega ta pole ka kedagi siia saatnud?» 
«Ei, keegi pole siin käinud.» 
«Ka mitte kedagi osariigi valitsusest?» 
«Mitte keegi.» 
«Ahaa! Tänapäev peab väga ettevaatlik olema, Trini!» Ta silmitses poissi tõsiselt. 


Alles seejuures märkas Trini, et onul on needsamad head silmad, mis varemgi. Teda rõõmustas ka, 
et Jel:°nimo rääkis temaga nagu täiskasvanuga ja ütles talle, et peab ettevaatlik olema. Küllap, tema, 
Trini, peab juba silmas. 

«Ja preester?» küsis Jeronimo. «Mida teeb paater Felix?» 
«Vanaema Ambrosia on tema peale pahane, kuna ta alati räägib omandi pühadusest ja uute ideede 
vastu.» Jeronimo elavnes. «Missuguste uute ideede vastu?» 

«Vanaema ütleb, et kirikhärra kirub sotsialismi. Aga me ei tea, mis see on.» 
Jeronimo langetas pea, nii et laia õlgkübara ääre alt polnud tema nägu näha. 
Alles mõne aja pärast. tõstis ta jälle pead. «Mis härraste aiast on saanud?» 
«Ma ei tea,» vastas Trini. «Seal kasvab palju umbrohtu.» 

«Tähendab, keegi külast ei tööta seal?» 

«EL» 

«See on hea,» ütles Jeronimo. «Ma hakkan seal jälle tööle.» 
«Aga härra on ju ära,» vastas Trini arusaamatuses. 

«Ta ei maksa sulle enam!» 

Jeronimo naeris. «Kuid seal kasvab hea aedvili. Seda sööme nüüd ise. Kui mul oleks vaid keegi, 
kes mind abistaks! Veel praegugi ei saa ma kätega kõike teha.» 

Ambrosia tuli läbi heki. Jeronimo tõusis püsti ja naeratas oma emale vastu. Ambrosia karmi näkku 
tuli sel 

line ilme, mida Trini iial varem polnud näinud. «Kuidas ta rõõmustab,» mõtles Trini. 

Kuid Ambrosia muutus kohe asjalikuks. «Kas sa jääd siia?» küsis ta. 

«Jah, ema.» 

Rohkem nad ei rääkinud. Õhtul aga, kui vanavanemad Jeronimo ja Triniga istusid onni ees, küsis 
Ambrosia: «Mida sa vahepeal oled teinud?» 

Jeronimo ei vastanud kohe. Oli ilmne, et teda see küsimus erutas. «Ah, ema,» ütles ta lõpuks, «kui 
meie talupojad vaid nii rumalad poleks! Kas arvad, et nad kusagil mujal siin ümbruskonnas on 
toiminud nii nagu meie? Härrad onnavad neile mõne lubaduse ja indiaanlased seisavad kohe 
alandlikult nende ees, müts peos ja söandavad vaevalt kõnelda!» 

Trini vaatas vanaema poole. Tema näoilmet polnud aga võimalik pimedas näha. 

«Igal pool läheb samuti,» jätkas Jeronimo. «Mingisugused kirjutajad või advokaadid tulevad 
linnast ja räägivad uue valitsuse heast tahtest. Me pidavat vaid ootama, ütlevad nad.» 

«Jah, ootama,» kordas Ambrosia. «Me peame alati ootama! Kui me aga kohe ei suutnud härradele 
vilja anda, siis polnud mingit ootamist!» 

«Ja preestrid on mõisahärradega kambas - mitte igal pool, see on tõsi. Aga enamus räägib jumala 
armust, ja et keegi ei sure muidu nälga, kui see pole talle ette määratud. Aga ema, mis ma sult tahtsin 
küsida: Trini ütles, et paater Felix mõnitab sotsialismi.» 

«Jah, Jeronimo, seda ta teeb ja toetub sealjuures Rooma paavstile. Aga ütle mulle, mis see 
sotsialism on?» 

«Ka mina ei tea seda.» 
«Mida ma eitea, see ei lähe ka mulle korda,» ütles vanaisa rahulikult. 

«Ei,» vastas Ambrosia. «See läheb kindlasti neile korda! Muidu preester ei räägiks nii ägedalt selle 
vastu.» Siis lisas ta vaiksemalt: «Ma olen selle üle järele mõtelnud: Preester on härrade poolt, see on 
selge. Ta mõnitab sotsialismi ,ja hoiatab meid selle eest. Sellepärast mõt- 

len ma, et sotsialism on meile hea. Sina, Jeronimo, tunned ju paljusid siin ümbruses. Kas sa ei saaks 
korraks järele kuulata, mis see on?» 
«Peab vaatama,» ütles Jeronimo pead noogutades. Kõik vaikisid ja vaatasid pimedusse. 
Mõne aja pärast oli kuulda uuesti Jeronimo häält. 


«Ma hakkan aias töötama. Sellega suudan ma ennast toita. Kas teate kedagi, kes võiks mind 
abistada?» 
«Meil seisab ees maisi koristamine,» ütles vanaisa. 
«Siis vajatakse kõiki töökäsi.» 

«Jah, tugevaid käsi!» vastas Jeronimo. «Minu juures on ka kergemat tööd. Seal tuleb kitkuda 
peenardelt umbrohtu.» 

«Ka selleks ei tea ma kedagi,» ütles Ambrosia vahele. 

«Onu!» lausus Trini äkki. 
«Mis on?» 
«Umbrohtu võin ju mina kitkuda!» 
Ambrosia naeris. «Ja väärtuslikud taimed ühes sellega välja tirida?» 
Jeronimo võttis sõbralikult Trinil õlgade ümbert kinni. «Ei, ema, ma arvan, ta suudab seda. Ta võib 
küsida minult, kui ta midagi ei tea.» 
«Hästi, kuidas sa ise arvad.» Ambrosia noogutas. «See on hea, kui ta aegsasti midagi õpib.» 

«Kas ma tulen kohe homme hommikul vara sinuga ühes, onu?» küsis Trini. Teda vaimustas mõte, 
et ta saab töötadä tõeliselt nagu täiskasvanu. 

«Kui sa soovid, siis kohe hommikul vara.» 


V. AIAND MÕISAVAREMETES 


Trini töötas onu Jeronimo juures. Juba pärast seda, kui päev otsa oli umbrohtu kõrvaldatud,võis 
näha, et paljud aedviljataimed on jõudsalt kasvanud. Onu pakkis korvi juurvilja täis ja läks väsinud 
Triniga külla tagasi. Tema onn oli mõisahoone põlemisel samuti tules hävinud, nii elas ta ajutiselt 
oma vanemate juures. 

Teel seletas ta: «Näed sa, Trini, mul on liiga palju aedvilja, kuid pole maisi. Maisiga ei saaks ma 
ka midagi 

peale hakata, kuna mul pole naist, kes mulle maisi hõõrub ja kooke teeb.» 
«Miks sa ei abiellu, onu?» küsis Trini. 
Seda poleks ta pidanud ütlema, sest ta teadis ju, et Jeronimo mõrsja Rosaria oli maha lastud. Lilga 
hilja tuli see Trinile meelde. 
Mõne aja pärast vastas Jeronimo: «Ja kes abielluks minuga? Nii, nagu ma välja näen!» 
«Aga sa oled ju nii tore poiss!» hüüdis Trini. 
Jeronimo naeratas kurvalt. «Saab näha.» Äkki pahvatas ta: «Kas arvad, et inimest võib nii kiiresti 
unustada?» 
Tummalt sammusid nad mööda teed küla poole tagasi. 
Ambrosia naeratas neile vastu, kui nad läbi kaktuseheki tulid. Kui muutunud oli ta järsku! Isegi ta 
mees imestas. «Jah, Ambrosia armastab Jeronimot,» mõtles 

ta, «ja ka Trinit. Ta muretseb mõlema pärast 
ja rõõmustab, kui nad tagasi tulevad.» 

Veel iial polnud Trinile maisikoogid nii hästi maitsenud kui sel õhtul. Ta oli seda ka ära teeninud 
ja oli nii väsinud, et kohe magama heitis. 

Ta vanavanemad ja Jeronimo istusid samal ajal ukse ees pimedas ja pidasid nõu. 

«Mis teen ma selle hulga aedviljaga, ema?» küsis Jeronimo. «Talupojad tunnevad vaevalt neid 
lillkapsaid, porgandeid, kaalikaid, herneid või kurke. Ja sedavõrd, kui nad neid tunnevad, kasvatavad 
nad neid ise. Kelle juurde ma peaksin minema maisi vahetama, et mul oleks süüa kuiva-ajal, mil 
aedvili ei kasva? Või toon ma sulle iga päev kaks korvitäit, nii et sööme nüüd värsket aedvilja ja 


hoiame maisi alles.» 

«Kaks niisugust korvitäit nagu täna?» küsis Ambrosia. «See on liiga palju. Pealegi ei tohi sa oma 
kätega veel nii palju kanda.» 

«Kui meil vaid oleks mõni linn läheduses,» ütles Jeronimo. «Siis saaks aedvilja turule viia. Vahest 
ehk võtab ka kirikhärra pisut.» 
«Seda teeb ta kindlasti hea meelega,» vastas Ambrosia. «Aga ta ütleb, et aedvili kuulub krahvile.» 
«Seda ta ei ütle, ema, kuna mitte tema ei osta, vaid tema kokk.» 
«Kui sina, Jeronimo, lähed sinna, märkab ta, kust see aedvili tuleb. Mõtle oma välimusele!» 
«Siis peab Trini kokale pakkuma.» 


«Kas ta ei ole veel liialt väike niisuguste ülesannete jaoks?» 


«Ei, ema, ma nägin täna, kui kiiresti ta õpib.» 
Järgmisel päeval ei öelnud Jeronimo Trinile hommikul kohe, et ta peab kirikhärra koka juurde 
minema. Poiss töötas onuga kuni varase pärastlõunani peenarde vahel. «Kas oled väsinud?» küsis 
Jeronimo. 
Trini ei tahtnud seda tunnistada. Ta oli uhke, et on tõeline töömees ja ütles nii kindlasti kui suutis: 
«Ei!» 

Onu naeris. «Noh, poiss, sellegipoolest teeme nüüd lõpu peale. Me peame siia uue onni ehitama. 
Seal asuvad vana onni varemed. Ma tahaksin aga uue kuhugi 

mujale rajada. Vaata, seal seisab mõisamüür veel tuge- 

vasti püsti. Kui me selle kõrvale ehitame onni, siis on meil juba üks sein olemas ja oleme tuulte eest 
kaitstud. Aita mul otsida sobiv koht müüri ääres!» 

Varsti leidsid nad ühisel nõul kõige parema koha. Jeronimo asetas kaks kivi sinna, kust pidid 
algama. külgseinad. Siis kandsid nad kive, onu suuri ja Trini vähemaid ning ladusid need üksteise 
peale. Seejärel andis Jeronimo Trinile korvi aedviljaga, apelsinide ja sidrunitega kirikhärra koka 
jaoks ja ütles talle, kui palju ta selle eest peab küsima. Onu vaatas poisile järele, kui too suure 
korviga minema läks. Trini oli talle nagu poeg, aga just sellepärast valutas tal süda. Rosaria oleks 
hoolimata ta moonutatud näost jäänud tema juurde. 

Ta raputas kurvalt pead ja läks mõisa värava juurde. 

Seal nägi ta Pacot, saadikut Tepotlast. 

«Tere õhtut, Jeronimo,» utles Paco. 

«Istu siia müüri hakatusele! Ma toon sulle apelsine. Sul on ju janu?» 

Paco istus. Madalalseisev päike paistis talle silma ja muutis kortsud ta näos eriti sügavaks. 

Isegi siis, kui Jeronimo tõi mahlakaid valminud apelsine, ei rääkinud Paco veel midagi. Lõpuks 
üttes ta: «Meie, indiaanlaste peade kohale koguneb torm ja me ise oleme ta esile kutsunud!» 
Jeronimo ootas kannatlikult mida ta sellega mõtleb. 

«Meie, sina ja mina,» alustas Paco uuesti, «kujutlesime, et saame nii hõlpsasti talupoegi tegudele 
viia. Aga aastasajad pärisorjust on teinud neid tahtetuiks inimesteks. Meie külas Tepotlas on nad 
jälle kummargil härra ees. Härra teab, et mina tahtsin neid õhutada mõisat ründama, samuti nagu.siin 
teie juures. Esialgu ta teeb näo, nagu ei teaks ta seda, aga kui kaua veel? Siis pean ma põgenema.» 
«Tule minu jgurde!» ütles Jeronimo. 

«Kui sa siis veel siin oled?» 

«Miks ei peaks ma siin olema?» 

«Kelle maa peale sa ehitad? Kelle maapinnal sa elad?» 

«Härra maapinnal. Aga ta on ära.» 

«Aga kui teie härra tagasi tuleb, kas teie talupojad ei hakka teda ka, uuesti kummardama?» 

«Maisilõikus seisab ees,» vastas Jeronimo. «Võib-olla juba esmaspäeval algab ta. Indiaanlased, 
kes varem härrade juures töötasid, hakkavad nagu senigi tema põldudelt koristama. Ega nad ometi ei 
lase maisi hävida.» 

«Ja kuhu nad maisi viivad?» küsis Paco. 

«Härra hooned on ära põlenud. Nii siis viivad nad maisi oma onnidesse.» 
«Mis nad ise selle kohta ütlevad?» küsis Paco umbusklikult. 

«Nad ei ütle midagi. Nad vaikivad omaette, nagu nende komme on.» 

«See'p see ongi, Jeronimo!» hüüdis Paco. «Nad vaikivad ega mõtle midagi. Isandad aga mõtlevad 
ja tegutsevad!» 

«Jah, aga mida sa siis kordad?» küsis Jeronimo. 

Paco silmitses ainiti üht piprataime teravaotsaliste viljadega, kuulsate mõrudate chile-kauntega. «Kui 
ma vaid seda teaksin!» ütles ta lõpuks. «Seal see on. Me pole midagi õppinud! Meie härra ütleb, et 
kui me tapame maad saada, siis peame kubernerile kirjaliku avalduse andma, mõjuva põhjendusega. 
Aga me pole õppinud kirjutama! Kas sa oskad kirjutada?» 

Jeronimo raputas pead. 

«Aga linna advokaadi juurde minna?» jatkas Paco. 

«Too nõuab raha ja petab meid!» 

Nad istusid koos ja vaikisid, kuna nad ei näinud mingit väljapääsu. Lõpuks ütles Jeronimo: «Sa 
ööbid täna minu ema onnis. Homme, kui sa tagasi lähed, võta midagi kaasa. Ma annan sulle 
korvitäie aedvilja! Kas su naine oskab lillkapsast toitu valmistada?» 

«Mul pole enam naist, Jeronimo. Ta suri viimase sünnituse puhul, samuti laps. Kõigist minu 
lastest on elus ainult poeg Braulio. Meie, indiaanlaste lapsed surevad üksteise järel. Ka see tuleb 
sellest, et me midagi ei tea ja nii vaesed oleme. Õppida! Me peame õppima!» 


VI. ADVOKAAT KÜLAS 


Juba varemgi paksuvõitu advokaat doktor Eduardo Arista oli viimastel aastatel päris ümmarguseks 
palliks muutunud ja ratsutamine valmistas talle raskusi. Selle 

pärast ei olnud talle krahvi ülesanne, sundida San Bartoldo talupoegi suuremat osa oma saagist ära 
andma, sugugi meeltmööda. Talle meeldis rohkem jahedas toas kohtute ja ametasutuste jaoks sõnu 
kirjalikult ritta seada kui päikeselõõmas läbi põldude ratsutada. Muide, kus saab siin lõunat süüa? 
Noh, võib-olla kutsub kirikhärra ta lõunale. 

Juba nägi ta mõisa musti varemeid enda ees. Milline muudatus, tookord nägus härrastemaja ja 
nüüd koht, kus vahest ainult ehk rotid võivad elutseda! 

Advokaat laskis oma paksu kogu taltsal hobusel läbi varemete õõtsutada ja silmas seal müüri ääres 
täiesti värske rohelusega kohta. Ahaa, seal töötab ju keegi aednik. Ei, see on laps, muide, väga ilus 
pruun indiaanlaspoiss. 

Doktor Arista oli liberaal nagu president Maderogi. See tähendab, ta oli suurmaapidajate valitsuse 
vastu, ohvitseride ja kiriku vastu ja soovis meelsamini, et võim läheks haritud kodanluse kätte, kelle 
hulka temagi kuulus. Ta tundis isegi teatud sümpaatiat indiaanlaste vastu, kui ei tarvitsenud nendega 
liiga lähedalt kokku puutuda. Siis lõhnasid nad liialt vaesuse järgi. 

«Ütle, väike,» kõnetas ta Trinit lahkelt hispaania keeles, «kellele kuulub see maa siin?» 

Trini tõusis, vaatas paksule mehele hobuse seljas umbusklikult otsa ja vastas indiaani keeles: «Siis 
pean ma onu siia kutsuma.» 

Sellest ei saanud advokaat aru ja küsis: «Kas sa ei tea, kellele see maa kuulub?» 

Trini tegi, nagu ei saaks ta aru ja jooksis värava juurde, kus Jeronimo otsis tahuwd kive oma onni 
jaoks. «Onu,» sosistas ta, «väljas on keegi paks mees ja küsib, kellele see maa kuulub.» 

«Ahaa!» ütles Jeronimo, pistis endale lehe suhu, nii, et see vaid pooleldi välja paistis ja astus 


aeglaselt läbi värava. Ta nägi kohe, et too paks mees ise polnud hädaohtlik. Ta näis olevat 
relvastamata ja vaevalt tuleb ta hobuselt alla, kuna ta ilma abita enam üles ronida ei saa: 
«Tere, härra,» ütles Jeronimo. «Mida te käsete?» 

«Teie kasutate seda maad?» 

Jeronimo noogutas. 

«Kellele see kuulub?» 

«Härra on ära,» vastas J:eronimo. 

«Niisiis kuulub see krahvile,» vastas advokaat õhinal. 

«Siis peate talle renti maksma.» 

Jeronimo ei vastanud kohe. «Kus ma pean aedvilja müüma?» küsis ta külmavereliselt. 
«Turul,» vastas doktor Arista. 

«Lähim turg on väga kaugel. Ja kui mul oleks vaid kedagi saata! Aga härra teenrid lasksid mu 
mõrsja maha. Nüüd vaadaku härra ise, kuidas aedvilja müüa.» 

Doktor Arista mõtles järele. Või nii on asi! Selle mehe mõrsja on maha lastud ja tal endal nina ja 
kõrvad ära lõigatud! Niisugused barbarid! See mees oli küll vist kõige kõvem pähkel siinse rahva 
hulgas, muidu poleks teda nii hirmsasti vigastatud. 

«Sõber!» ütles ta leplikult ja pühkis valge taskurätikuga näolt higi. «Kas teil on midagi juua anda?» 

«Hea meelega,» vastas Jeronimo, kes mõistis, et mees ei hakka edasi küsitlema. «Ma võin teile 
mõisa kaevust vett tuua, aga apelsin oleks parem.» 

«Jah, oleksin teile selle eest väga tänulik.» 
Jeronimo ei toonud mitte ühe apelsini, vaid korraga rohkem, ja võttis ka kohe noa välja, et üht neist 
lahti lõigata. 

Alles siis, kui apelsini punakas mahl Arista pinguliolevale vestile pritsis tuli talle pähe, etta ei või 
lasta indiaanlasel midagi endale kinkida. See oli ju krahvi omand, mida ta siin vastu võttis. Ta oli 
aga palavusest ja harjumatust ratsutamisest juba nii väsinud, et see õiguse rikkumine teda enam ei 
häirinud. Ta tänas Jeronimot ja andis talle isegi kätt. See kohutavalt moonutatud välimusega inimene 
avaldas talle mõju. «Ma pole ju nii ebainimlik, nagu need mõisaomanikud,» mõtles doktor Arista. 

Vaevalt oli ta ohjatõmmetega ja jalahoopidega oma väsinud looma aeglaselt liikuma sundinud. kui 
Jeronimo Trinit hõlmast tõmbas ja talle kiiresti sosistas: «Trini, nüüd oleneb kõik sinust! Jookse, mis 
jaksad seda teerada mööda Ambrosia juurde ja ütle talle: krahvi saadik on siin ja tahab meie rahvalt 
vilja nõuda. On kõige 

parem, kui kõik lähevad külast ära. Siis ei saa see mees nendega rääkida, said aru?» 

«Jah, onu, ma jooksen!» 

Ja Trini võis joosta! Ta tormas mööda jalgrada kõrgendiku poole. Seal vaatas ta ringi. Paks mees 
kõikus väsinult oma unise hobuse seljas ega märganud midagi ümbrusest. Ta oli linnas üles 
kasvanud ja vaatas maale kui hädavajalikule vahendile toiduainete kasvatamisel, mis muidu aga oli 
midagi igavat ja ebamugavat. Tal polnud vaja isegi hobust juhtida, see läks ise, kõrvad lontis, mööda 
igasugust teed, millel ta parajasti asus. 

Doktor Arista kaalutles, kuidas ta peaks talupoegadele lähenema. Ilmselt polnud see viis, kuidas ta 
aednikuga rääkis, sobiv selle saavutamiseks, mis talle ülesandeks oli tehtud. Keegi oli talle kord 
öelnud, et alati peab talupoegapelt kõigepealt küsima, kuidas on lõikuse väljavaated,. ja seejärel end 
kannatlikkusega varustama. Kindlasti. tähendab see määratut ajakaotust, ja ta tahtis veel täna linna 
tagasi pöörduda. Kuid lõpuks oli ju krahv talle lubanud küllaltki tõhusa protsendi talupoegade käest 
saadavast viljast. Sellepärast pidi ta seda vaeva nägema. 

Kuid ta kavatsused osutusid asjatuks. Küla oli silmatorkavalt vaikne. Keskpäeva lõõm väreles tee 
kohal, mis läbis küla. Varjus nägi ta lamamas koera, kes tõstis uniselt pea ja urises. 

Lõpuks nägi Arista katuse varjus istumas väga vana naist. 


«Vanaema!» hüüdis ta üle tee. «Kus mehed on?» 

Naine pomises vastumeelselt midagi indiaani keeles. Mis jäi Aristal muud üle, kui lasta end 
hobusel edasi kanda? 
Küla lõpul nägi ta naist, kes astus läbi kaktuseheki ja jäi teele kangelt seisma. Naine silmit-es 
advokaati. 

«Emake!» hüÜdis Arista lahkelt, kuigi naine ei vaadanud talle just emalikult. vaid ilmselt karmilt 
otsa. «Kus on mehed?» 

«Tööl,» vastas naine hispaania keeles. 
«Muidugi tööl, aga kas kaugel?» 
«Minu mees töötab põllul. Teistest ei tea ma midagi.» 
«Kas see on krahvi põld,. kus ta töötab?» 

«Ei, tema enda oma.» Naine vaatas talle tõrjuvalt otsa. 

Nii ei saanud advokaat naisega midagi peale hakata, kuna ta mees ei töötanud härra maa peal. 
«Tänan väga,» ütles ta pettunult ja pööras oma hobuse külla tagasi. Mis nüüd? 

Ta otsustas kirikhärra juurde ratsutada, et pisut jahedas toas istuda. Võib-olla kutsutakse teda isegi 
lõunale? 

Trini oli end ära peitnud ja kuulanud kõnelust oma vanaema ning paksu mehe vahel. Nüüd tuli ta 
naerdes välja. 

«Poiss,» ütles vanaema, «nüüd peame vaatama, kuhu ta läheb.» 
«Küll ma selle välja nuhin,» ütles Trini. 
Peagi tuli ta oma vanaema juurde tagasi. «Võõras on kirikhärra juures. Ta hobune seisab maja ees.» 

Ambrosia mõtles järele ja ütles: «Trini, sa lähed sinna ja küsid täiesti juhuslikult koka käest, kas sa 
talle täna õhtul võid jälle aiasaadusi tuua. Katsu seal võimalikult kaua viibida. Võib-olla kuuled sa 
veel midagi.» 

Trini noogutas õhinal. Need olid ülesanded temale! Ta jooksis algul kiiresti, äkki aga hakkas nagu 
igavust tundes paater Felixi maja poole lonkima. See polnud mingi talupoja-onn, vaid kollane maja 
lameda katusega, niisugune, nagu on majad väikestes linnades. 

Köögiuks oli lahti. Kokk talitas köögis. «Mul pole praegu aega!» ütles ta ja õhutas tuld ühes 
keetmislohus põlema. 

«Kas ma ei saa sind abistada, tädi?» küsis Trini. «Sa pole ju ometi tütarlaps!» vastas kokk. 
«Seda mitte,» vastas Trini.«Aga ma tean ju ka, kuidas puusüsi põlema õhutada.» Tõsi küll, igal muul 
juhul oleks Trini otsustavalt keeldunud naiste tööd tegemast. 

Kokk andis talle lehviku ja oli rahul, et leidis inimese, kellega võib lobiseda. «Tuli siia äkki keegi 
advokaat,» seletas kokk, «ja kogu küla on tühi. Ma ei oska seda iseg-i kujutleda. Nad tahavad ju 
alles kahe päeva pärast, lõikust alustada. Advokaat oli palavusest peaaegu sulamas. Tema 
kõrgeausus ütles talle ka, et ta talupoegadelt vaevalt midagi saab, kuna neil pole raha. Ja kes viib 
maisi linna? Kui nad ei taha, et eesel kotte linna 

veab, siis ütlevad nad lihtsalt, et minu eesel on kas lombakas, vana või koguni surnud. Teadagi, 
kuidas talupojad seda teevad.» 

Ni lobises ta edasi. 

Kui Trinil köögis tõesti enam midagi teha polnud ja härrad juba sõid, tundis ta äkki sügavat 
kaastunnet vaese januse hobuse vastu. Jootmine aga osutus erakordselt keeruliseks. Trini jooksis 
mitu korda kööki, küsis, missugust ämbrit võib võtta ja esitas veel terve rea taolisi asjatuid küsimusi. 
Aga ka need said lõpuks otsa. Siis alles tuli ta lagedale küsimusega, kas ta ei peaks tooma 
peenemaitselisi rohelisi sidruneid. «Tead, tädi, ma mõtlen neid päris õhukese koorega, mis nii 
magusad on. Kas sa tunned neid? Krahvinna pani neid alati tee sisse.» Trini ajas kokal suu nii vett 


jooksma, et ta lausa põles niisuguste sidrunitega tee järele. Siis hakkas Trini apelsinidest rääkima ja 
seletas, missuguseid apelsine leidub. Kuid ta ei teadnud neist kuigi palju ja hakkas juba rahutuks 
muutuma. 

Uks avanes. «Härra doktor, mulle valmistas suurt rõõmu oma täiesti maa moodi kodus kord ka 
linnakülalist vastu võtta. Mis te nüüd kavatsete teha?» kõneles . paater Felix. 
«Ma ratsutan veel kord läbi küla. Teie teated, kõrgeausus, näitasid mulle, et siit on vähe võtta.» 
Kirikhärra saatis oma külaase hobuse juurde. Kuidas too aga hobuse selga saab? Kirikhärra kutsus 
koka. 
Trini mõtles: «Kas võin ma end näidata? Aga miks mitte?» Ta jooksis välja ja tuli nagu kutsutud, 
sest advokaat püüdis oma lühikest jalga sadula jalusesse tõsta, kuid see ei õnnestunud tal. Siis tõstis 
Trini paksu mehe jala üles, pistis selle jalusesse ja hoidis kinni, kuna kokk ja pärast ka. kiriikhärra 
ise doktori ümmargust tagumikku ülespoole upitasid, kuni ta lõpuks sadulasse said. Külaline higistas 
jälle pingutusest. Ta haaras valjad pihku ja ütles hobusele: «Edasi!» Too mõistis seda ja õõtsutas 
advokaadi minema. 
Kirikhärra lehvitas talle järele ja keeras siis ringi. 
«Kes on see poiss?» küsis ta. 
«Ambrosia lapselaps,» vastas kokk. «Ta toob alati head aedvilja.» 

«Ah Ambrosia?» ütles paater Felix mõtlikult. Ta ei teadnud, mida Ambrosiast arvata. Ambrosia ei 
paistnud just väga usklik olevat. Teiselt poolt sisendas tema sõnakehv olemus ometi teatud 
lugupidamist. Sest lobisejatest oli tal juba oma koka tõttu villand. 

«Noh,» ütles ta Trinile, «saa sama tubliks nagu sinu vanaemagi!» 

Trini pidi nüüd kindlaks tegema, kas võõras on juba külast lahkunud. Ta lubas kokale magusaid 
sidruneid tuua ja jooksis õuest minema. 

Advokaat leidis läbi küla ratsutades jällegi ainult paar koera eest. Kui ta oleks pisut 
tähelepanelikum olnud, siis oleks ta märganud, kuidas küla tema järel äkki elavnes ja kõik rõõmsalt 
naersid, et lugu nii hästi õnnestus. See juhtum tõstis lugupidamist Ambrosia ja Jeronimo vastu, 
eelkõige endiste krahvi mõisa tööliste silmis, kes kaks päeva hiljem isanda põldudel viljakoristamist 
alustasid ja maisi oma onnidesse viisid. Ka Trinile noogutasid nad, kui nad teda nägid. See viis teda 
algul pisut kimbatusse, kuid muutis ka -tema olemust. Ta hakkas ümbritsevat elu paremini tähele 
panema ja küsis onult lakkamatult seletusi taimede ja palju muu kohta. 

VII. MÕTLEMAPANEVAD TEATED 


Tepotlas saadi teada, kuidas kogu küla San Bartoldos end ära peitis, kui advokaat tuli 
talupoegadele krahvi nõudeid esitama. Jeronimot tunti Tepotlas. Ta oli küllalt silmatorkav kõrvadeta 
ja ninata. Jutustati ka tema emast Ambrosiast, eelkõige aga Trinist, kes oli nii kiiiesti jooksnud küla 
hoiatama. 

Väikesed poisid Tepotlas leiutasid otsekohe mängu. See seisis selles, et keegi neist pidi jooksu 
pistma ja äkki karjuma: «Peitke end!» Kohe kadusid kõik nagu tina tuhka. Sealjuures võisid ka 
tüdrukud kaasa mängida, sest ka naised olid end ära peitnud. Siis tuli üks poiss pikkamisi mööda 
tänavat. Selle osa juurde kuulus ka, et mängija toppis endale midagi särgi alla põue, et hästi paks 
välja näha. Selliselt polsterdatuna higistas poiss tõepoolest palava päikese käes. Ta ei tohtinud mär- 
gata, kuidas teised lapsed põõsaste ja hekkide taga igasuguseid näovigureid tegid ja paksu mehe 
raskepärast kõnnakut järele aimasid. Kui siis mõni enam tagasi hoida ei suutnud ja naerma pahvatas, 
siis pidi ta advokaati kujutama ja end pilgata laskma. See oli õigupoolest pisut erinev teisend vanast 
indiaanlasmängust, kus samuti oli keelatud naerda. Lapsed mängisid seda järelejätmatult ja leidsid 


selle olevat suurepärase, kuna nende vanemad aiva sõnakehvemaks muutusid. Nad võrdlesid oma 
Tepotla küla San Bartoldoga, mis krahvile enam andameid ei andnud. Mais, mis nad tookord härra 
Torreselt olid saanud, oli juba peaaegu ära tarvitatud, ja ikka veel töötasid nad tema hinna 
tasumiseks lõputuid tunde. Uuesti ähvardas nälg. Peale selle oli üha rohkem kuulda ühe kindrali, 
nimega Huerta, röövretkedest.. Ta sõdurid süütasid põlema külad, kus talupojad olid mässu tõstnud. 
Nad rüüstasid aga ka teisi külasid ja tapsid igaühe, kes neile ei meeldinud. 

Härra Torres, Tepotla isand, kutsus poja enda juurde ja astus siis erutatult oma naise tuppa. «Ma 
toon väga äreva teate,» ütles ta tasasel häälel, sest ta ei tahtnud, et teenijad kuuleksid. Kuid sellest 
hoolimata kuuldi teda. Juan seisis liikumatult teises toas ja kuulatas. Teenijaskond teadis palju 
rohkem, kui härrased aimasid. Inimes- 

tel, kes lugeda ja kirjutada ei oska, an erksad meeled, eriti siis, kui neid halvasti koheldakse. 
«Kindral Huerta armee ligineb,» jätkas härra Torres. 

«Jumal tänatud,» ütles praua Torres, «viimaks ometi! 
Nüüd saad ometi kord indiaanlastele oma seisukoha selgeks teha!» 

Poeg hüüdis särava te silmadega: «Isa, kas ma võin armeesse minna? Kas sa ei räägiks 
ohvitseridega?» 

«Poeg!» vastas härra Torres. «Tahad minna nende hulguste juurde? On sul ka aimu, kui palju sina 
kui selle mõisa pärija seisad kõrgemal kui niisugune ohvitser? Ja ka sulle, Carlota,» sealjuures 
pöördus ta oma naise poole, «pean ma ütlema, et meie sõjaväe külaskäik täidab mind sügava 
kartusega. Sõdurid ei saa ohvitseridelt enamasti mingit tasu ja elavad sellest, mis nad röövivad. Nad 
söövad siin kõik paljaks. Muidugi kasutan ma armee siinolekut selleks, et anda nende kätte ässitaja 
Paco, nad võivad temaga midagi ette võtta - aga pärast vägede lahkumist pean ma kogu küla toitma, 
sest kellelgi pale siis enam midagi süüa.» 

Praua Torres lausus ülealevalt: «Küllap indiaanlased muretsevad ise endile midagi. On tõepoolest 
imelik, aga see rahvas tuleb ikka kuidagiviisi omadega välja.» 

«See pole sugugi imelik!» vastas härra Torres jõhkralt. «Nad võivad ainult sealt saada, kus midagi 
on, ja see koht on mõis. Kui sa ütled, et küllap indiaanlased juba muretsevad midagi, siis loodad sa, 
et nad meilt varastavad! Ei, see an lühinägelik. Ma pean neile süüa andma, siin ei aita midagi!» 

«Isa!» ütles poeg. «Sellest saan ma aru, et sa pead meie töölistele maisi andma. Aga milleks anda 
talupoegadele, kel veel maad on? Eks ole ju sulle kasulik, kui nad tulevad sinult kerjama. Sa võtad 
siis nende maa ära ja alles seejärel saavad nad maisi.» 

«Rumalus!» vastas Torres. «Nagu poleks teised seda juba proovinud! Aga mis välja tuli? Paljud 
talupajad jätsid oma maa sinna paika ja läksid mässajate juurde. Te alete muidugi ka juba 
partisanidest kuulnud?» 

«Jah, Pancho Villast ja tema jõugust!» vastas poeg. «Kui see oleks vaid jõuk! See on aga juba 
peaaegu armee! Muide, veel ohtlikum kui Pancho Villa, on teine 

talupoegade juht, Emiliano Zapata. See pole nii metsilk ja on palju targem.» 

«Kas sa võtad neid mässajaid tõsiselt, isa?» 

«Muidugi pale neil mingeid õigeid plaane,» vastas härra Torres. «Nad ei oska isegi lugeda. Aga see 
pole praegu meie jaaks probleem, vaid see, kuidas teha, et Huerta oma sõduritega meile võimalikult 
vähe kahju teeks. Ma mõtlesin teda isiklikult külla kutsuda, siin väga hästi vastu võtta ja paluda, et 
tema väed meilt vaid läbi marsiksid.» 


VIII. POISTE OMAVAHELINE SÕPRUS SAAB ALGUSE 


Teener. Juan tahtis tähtsaid uudiseid härrastemajast võimalikult kiiresti külla viia, kuid õhtusöögi 
ajal pidi ta laua ääres teenima ja ka veel pärast seda peeti teda kinni, kuna härra Torres jälle kord 


oma pojaga rikkalikult viina jõi. Nii sai Juan allespärast keskööd minema. 
Ta äratas Paco ja kordas kõik, mis härrastemajas kõneldi. Paco poeg Braulio lamas liikumatult teki 
all ja kuulas kõnelust pealt. 
Kui teener oli lõpetanud, kostis pimedusest Braulio hääl: «Siis peame küll ära minema, isa?» 
«Enne seda,» vastas Paco, «pean ma veel isa Benjaminiga rääkima. Homme öösel kaome.» 
«Siin,» ütles teener, «on sulle veel midagi.» 
Paco tundis väikest nahatükki oma pihus. «Mis see on?» küsis ta. 

«See sisaldab vaid ühe lause,» vastas teener. «See toob õnne. Ainus, mis mul an. Aga sina vajad 
seda rahkem kui mina.» 
Paco surus tugevasti teenri kätt. 


Braulio oli mitu aastat Trinist vanem. Pärast õdede vendade ja ema surma oli asunud onni vaikus. 
Isal ja pojal palnud vaja palju rääkida. Elu oli lihtne ja nad mõistsid teineteist ka ilma sõnadeta. 
Kumbki ei teadnud, kuivõrd sarnased nad juba olid. 

Päeval oli Brauliol köögikatusealuses tegemist. Ta 

silmitses iga eset, kas tasub seda kaasa võtta. Viimase maisitagavara puistas ta kotikesse. Ta pilk 
libises ikka ja jälle mõlemale kõverale viljalõikamise noale, mis rippusid teineteise kõrval. See oli 
nende kõige väärtuslikum vara. 

Kui pimedaks läks, heitsid nad pikali ja ootasid kuutõusu. Siis tõusid nad tasakesi üles. 
«Magamismatt?» sosistas Braulio. 

«Ei,» vastas Paco. 

Poeg imestas, miks nad ei vaja matti. Alles siis, kui nad olid juba külast väljas, küsis ta: 

«Isa, kuhu me lähme?» 

«Jeronimo juurde.» 

«Kas selle Jeronimo, kel nina ja kõrvad on ära lõigatud?» 

«Jah, Braulio. Ära sa talle aga otsa vahi, kui sa teda näed!» 

«Kas me näeme seal ka seda jooksjat, Trinit?» küsis poeg edasi. 

«Kindlasti, aga ta on sinust väiksem.» 

«See ei tee midagi.» Braulio isegi rõõmustas selle üle. Varem oli ta kaitsnud oma nooremaid 
õdesid-vendi. Nüüd tahtis ta kaitsta ka Trinit. 

Mdiaanlastele omaste ettevaatlike, kuid kiirete sammudega kõndisid nad mööda tolmust teed. 
Hommikuhämaruses istusid nad künkale ja sõid viigimarju, mida isa oli nende puu otsast võtnud. 
See oli tavaliselt pühapäeva toit. 

Täna oli Pacol süda raske. Kas ta näeb veel millalgi oma onni ja oma küla? Vaevalt saab S'an 
Bartoldossegi kauaks jääda, kui kindral Huerta röövvägi läheneb. 

Päike paistis juba palavalt, kui nad aiandi juurde jõudsid ja nägid apelsini- ning sidrunipuude vilus 
valgetes rõivastes Jeronimot ja Trinit töötamas. 

Braulio käitus nii, nagu isa talle oli soovitanud ega vahtinud vigastatud näoga aednikku, vaid 
vaatas kohe Trinile. Tolle suured, sõbralikud silmad meeldisid talle. Trini tõi apelsine. Siis istusid 
mõlemad poisid kõrvuti ja kuulasid meeste kõnelust. 

Jeronimo muutus tõsiseks. «Täna te ööbite siin,» ütles ta ja noogutas Pacole ning Brauliole. «On 
parem, kui 

teid külas enne ei nähtaks, kui ma oma vanematega olen rääkinud. Praegu tuli mul mõte - me toome 
nad siia. Sina, Trini, lähed vanaema juurde ja ütled: «Memm, onu kutsub teid külla. Üks papaya a 
on just küpseks saanud.» Siis pilgutad sa silmi. Ta mõistab siis, et midagi erilist on lahti.» 

«Ma jooksen kohe, onu.» 

«Ei, poiss, mine pikkamööda! Ära käitu silmatorkavalt!» 


«Kas ma võin kaasa minna, 1sa?» küsis Braulio. «Ei, sind ei tohi keegi näha.» 

«Onu,» ütles Trini, «ma tean niisugust teed, kus meid ei nähta, seda mööda jõuame peaaegu 
vanaema juurde. Seal võib ta peidus mind oodata.» 

«Noh, hästi,» vastas Jeronimo. «See on ka hea, kui Brauliole, saavad teed tuttavaks.» 

Paco ja Jeronimo vaatasid poistele järele, kes üksmeelselt teele asusid, omavahel elavalt juttu ajades. 
«Ei maksa arvata,» ütles Paco, «et lastel puudub niisugustes asjades arukus. Tuleb vaid usaldada 
neid.» 


Paco aitas Jeronimol kartuleid mullata, kui mõlemad poisid otsekui maa alt tema ette ilmusid. Nad 
naersid, et neil õnnestus Pacot üllatada. Too silmitses neid pisut kurvalt. Ta rõõmustas, et Braulio oli 
endale niisuguse seltsilise leidnud, nagu ta vajas. Kuid ta ei saanud unustada oma muret ligema aja 
pärast. 

«Kas vanavanemad tulevad varsti?» küsis ta. 

Vastuse asemel vaatas Braulio oma isast mööda, nii et Paco ringi keeras. Sealt tulidki vanavanemad. 
Poisid polnud Pacole mitte üksnes juurde hiilinud, vaid tema ka sisse piiranud. «Tähelepanuväärt!» 
ütles Paco. «Teid võib ju luurajatena kasutada!» 

Seda võtsid mõlemad suure kiitusena. Kui nad kord tõepoolest võiksid luurajad olla! 

Jeronimo tuli nende juurde. 

«Mis on lahti?» küsis Ambrosia murelikult. «See on ju Paco!» . 

«Istu kõigepealt!» sõnas Jeronimo. 

Siis teatas Paco, mida teener Tepotla härrastemajas oli kuulnud. Nad istusid kaua koos ja pidasid aru. 

«Kui ohvitserid mahapõletatud mõisat näevad, siis nad ei heida meile armu. Me peame õigel ajal 
teada saama, millal sõjavägi siia tuleb. Selleks on meil luurajaid tarvis.» 
Braulio ja Trini ajasid kõrvad kikki. 
«Nagu teated räägivad,» jätkas Ambrosia, «tulevad sõdurid Tepotla poolt. Kas sina, Paco, ei saaks 
seal luurata?» 
«Ei, ema,» katkestas Jeronimo. «Just tema ei tohi seda teha. Sest temale tahab Tepotla härra kätte 
maksta.» «Aga meil on luurajat tarvis,» vastas Ambrosia. «Isa!» lausus Braulio tuliselt. «Mina võin 
seda teha!» Neli täiskasvanut vaatas Brauliole. Keegi ei tahtnud nõustuda. 

«Ma ei näita end,» seletas Braulio, «vaid heidan maisi sisse pikali ja varitsen.» 

«EL, nii see ei lähe,» ütles Paco. «Pole teada, millal sõjavägi tuleb. Sa ei saa ju päevade või nädalate 
kaupa maisis lamada. Aga,» ta vaatas kaalutlevalt oma pojale, «see viib mind järgmisele mõttele. 
Seal Tepotlas on Benjamini poeg, keda Helistajaks kutsutakse.» Ta pöördus Ambrosia poole. «See 
on see poiss, kes tookord kubjast ninapidi vedas ja siis öösel mõisa värava ees kellukest helistas. 
Sina, Braulio, lähed Tepotlasse ja seletad talle. . .» 

«Ma mõistan juba, isa,» vastas Braulio. «Seal on rühm poisse ja Helistaja on nende juht. Nad 
peavad meile teatama, kui Huerta - oma bandiitidega tuleb.» 

Jeronimo naeris kogu oma moondunud näoga, nii meeldis talle see ettepanek Ka Pacole avaldas 
see mõju, sest nii kaugele polnud ta veel mõelnud. 
«Kas lähen kohe?» küsis Braulio. 
«Oota, me peame ka veel muud arutama,» vastas Paco. Nad pidasid nüüd aru, kuhu maisi 
tagavarasid San Bartoldost paigutada, sest ei saa ju alles viimasel minutil neid ära viia. Jeronimo 
pani ette peita need saviauku. 
«EL» vastas vanaisa. «Sinna võib ainult paari päeva tagavarasid paigutada. Aga ülejäänud mais on 
parem viia mäe otsa, Indiaani kindlusse. Juba meie esiisad tõm- 

busid sinna tagasi, kui hispaania härrad korraldasid karistusretki meie vastu.» 

Trini muutus selle kõneluse ajal rahutuks. Ta tahtis Braulioga Tepotlasse kaasa minna. Ka 
Helistajat oleks ta meelsasti näha tahtnud. Lõpuks ei kannatanud ta enam välja ja andis Brauliole 
märku. Too ei mõistnud teda kohe. Siis naeratas ta sõbralikult ja noogutas, nagu tahaks ta öelda: lase 
vaid mul toimida! 

Pärast sosistas ta Trinile: «Me lähme alles vastu hommikut, kui kuu on tõusnud. Sa tuled lihtsalt 
kaasa. Me väidame siis, et nii oli ju ometi kokku lepitud.» 


IX. TEPOTLA POISTE ÜHENDUS 


Helistaja rühm oli seda laadi salaühendus, nagu neid mehed kõik, naised arvatavasti vähem, 
tunnevad. Poisid läksid üle põldude ja küngaste oma kohtumispaikadesse. Kõige salapärasem neist 
oli savikoobas, kus leidus ka mõningaid kalliks peetavaid esemeid, eelkõige atlatl. See oli puust alus 
noolte lennutamiseks, missuguseid indiaanlased enne tulirelvade kasutusele võtmist tarvitasid ja 
millega veel tänapäeval linde lastakse. Seal sõid nad ka oma saaki, maisipäid, mis nad isanda põl- 
dudest möödudes olid murdnud. Mehed külas ei tundnud selle salaühenduse pärast rahutust, sest ka 
nemad ise olid oma nooruses niisugustesse kuulunud ja meenutasid meelsasti selle vaba elu väikesi 
rõõme. Nad vaatasid sellele kui harjunud asjale. See oli iidsete aegade pärand, küla kogukonna vaim, 
mis ebateadlikult trotsis mõisaomanike valitsust ja katoliku kirikut. 

Helistaja oli indiaanlasliku välimusega ja haruldaselt pikk poiss, kelle hääl hakkas parajasti 
murduma. Juba aastaid töötas ta põllul kaasa. 

Ta imestas, kui ta Brauliot nägi läbi kaktuseheki vaatavat, sest räägiti, et ta olevat koos oma isaga 
kadunud. Braulio viipas talle. «Pean talle järgnema,» mõtles Helistaja ja hakkas nagu juhuslikult 
Braulio järel kõndima. 

Braulio astus läbi kaktuseheki Paco mahajäetud õue ja kadus onni. Helistaja leidis seal oma 
imestuseks veel teise poisi, keda ta ei tundnud. 

«See on Jooksja San Bartoldost,» seletas Braulio. Kuulsat Trinit nähes naeris Helistaja rõõmu pärast. 
Kuid kätt ta talle ei andnud. Nii tundelisena ei näita end ükski tõeline poiss. 

«Tuleme sinu juurde salajase ülesandega,» ütles Braulio. «Kas kamp võib sellest teada?» 

Pool tundi hiljem läks silmatorkavalt palju poisse mitmesugustes suundades külast välja. Braulio 
juhtis Trini läbi paari heki avarale põllule, kus kasvasid sirgetes ridades istutatud agaavid. Nad 
sammusid üle põllu, tulid kivise künka juurde, möödusid sellest ringiga ja jõudsid roheliste põõsaste 
juurde, mille all kraavis istusid juba mõned poisid. Kõik silmitsesid tundmatut Trinit. 

Kui kamp oli koos, ütles Helistaja: «Mõlemad tulevad San Bartoldost ja tahavad meile midagi 
teatada, millest keegi ei tohi sõnagi rääkida. Kõnele, Braulio!» 

Braulio näris erutatult rohukõrt, ta pidi rääkima ega teadnud, millest alata. «Te ju teate,» ütles ta, 
«et isandate armee läheneb.» 

Kõik noogutasid. 

«Seal San Bartoldos,» jätkas ta, «valmistuvad talupojad küla maha jätma, kui sõdurid tulevad. 
Selleks, et nad seda õigeaegselt teada saaksid, saatsid nad meid,» ta viitas Trinile, «siia 
luureülesandega. Selleks vajame teie abi.» Braulio märkas, et see avaldas poistele suurt mõju, et 
võõras küla nende ühendust appi palus. 

«Milles abi peab seisma?» küsis Helistaja. 

«Te teatate meile, kui sõdurid tulevad,» vastas Braulio. «Kus sa elad?» küsis Helistaja. 

«Selleks peame ühele või kahele teie hulgast teed näitama, et te meid ööselgi üles leiaksite.» 

«Te peate näitama meile ka põlluteid,» ütles kõhn poiss. «Minu arvates peame me teadma, kuidas 
nähtamatult teie juurde pääseda, kui sõdurid on tänaval.» 

«Mine sina kohe nendega kaasa,» ütles talle Helistaja. 
«Ja mis ma oma vanematele ütlen, kuhu ma lähen?» küsis Kõhetu. 
See igatahes oli probleem. 


Mõne aja pärast ütles teine poiss: «Ilma täiskasvanuteta see ei lähe.» 

«Seda kõigile öelda?» küsis keegi ja raputas pead. «Mõned hoiavad isandate poole.» 

«Kuidas on sinu isaga, Helistaja?» küsis Kõhetu. «Tema sõna maksab külas. Teda tuleb asjasse 
pühendada ja tema peab meid aitama. Kas sa arvad, et ta siia tuleb?» 
«Ma ei tea, aga ma võin proovida!» 
Paljud noogutasid ja Helistaja jooksis minema, et oma isa mingil ettekäändel siia meelitada. 
Vahepeal nihutasid kaks poissi end Trinile lähemale. 


«Kes sa oled?» küsisid nad. 


«Trini.» 
«Jooksja?» 
«Jah, seda ta on,» ütles Braulio, kes oli uhke oma väikesele sõbrale. 
«Kas võõras härra oli tõesti nii paks?» tahtis keegi teada. 
Mõned poisid arutlesid ägedalt, mis nad ise peavad tegema, et õigeaegselt teada saada, millal sõdurid 
tulevad. 

«Seda võime ainult teistest küladest teada saada,» ütles Kõhetu. «Me peame samuti tegema nagu need 
mõlemad, kes San Bartoldost tulid. Me saadame alati kaks poissi külla ja palume sealseid poisse 
appi.» 


Benjamin, Helistaja isa, oli väga imestanud, kui ta äkki kraavis enda ees kõiki küla poisse nägi. Ta 
oli mees, kes meelsasti naeris ja talle tundus väga naljakana mõte, et just lapsed olid ette võtnud küla 
valvata. Siis aga muutus ta tõsiseks, võttis oma õlgkübara peast, kratsis kukalt, pani kübara uuesti 
pähe ja kükitas poiste juurde maha. See oli poiste meelest õieti tehtud. Sellega ta näitas, et ta neid 
tunnustab. Aga ikka veel ei rääkinud ta midagi. 

Kõhetu tealas talle kavatsusest saata ka teistesse küladesse käskjalad.-Benjamin oli peaaegu 
vapustatud sellest, et poisid näitavad siin täiskasvanutele, millele need ise oleksid pidanud tulema. 
Mida kauem ta siin istus, seda selgemaks sai talle, et ka nemad, täiskasvanud, peavad käskjalad 
ligematesse küladesse saatma. Muidugi tohtisid sellest ainult väljavalitud mehed teada. 

Ta vaatas poiste hulgas ringi, ikas seal on niisuguseid, keda ei saa usaldada. Ei, poistel olid tõsised, 
ausad näod. Ta mõtles ajale, mil ta veel ise oli poiss. Jah, poisid siin olid usaldatavad. 

«Ma võin sinu isaga rääkida,» ütles ta Kõhetule, «et ta laseks sind San Bartoldosse. Aga mis me 
talle ütleme, mida ta. oma naisele võiks seletada?» 

«Onu!» hüüdis Trini. «Ehk on sul juurvilja või puuvilja vaja? Meil on seda. Las ta toob midagi. 
Oleme kuulnud, et teil käsi halvasti käib, meil aga on aiasaadusi küllalt.» 

Nii tuligi, et Braulio ja Trini koos kahe poisiga San Bartoldosse tagasi pöördusid. Juba mõne aja 
pärast oli loodud regulaarne side kahe küla vahel. 


X. IMELIK HÄRRA MARIO 


Paigad, kust Huerta oma armeega, läbi läks, leekisid tulekahjudes. Paljudes kohtades moodustati 
partisaniüksusi, kes võitlesid isandate ja nende süütaja-jõukude 

vastu. Mõlemad suuremad partisaniüksused - üks lõunas Emiliano Zapata juhtimise all, teine põhjas, 
Pancho Villa juhtimise all - kasvasid kiiresti, kuna igast paigast, kust kindral Huerta läbi läks, 
indiaanlased nendesse voolasid. 

Paistis, et kindral Huerta liigub Tepotla ja San Bartoldo poole. Siis aga pöördus ta teise suunda. 


Möödus kuu kuu järel ja lahingutanner kaugenes üha enam. 

President Madero kuulis oma vägede metsikusest. Paaril korral püüdis ta vahele astuda. Kuidas 
aga võiski ta midagi põhiliselt muuta, seni kui ta omaenda rahva vastu sõdis, ja pealegi niisuguse 
loomastunud inimese juhtimisel, nagu kindral Huerta? 

Mahapõlenud mõisa müüri ääres asuvasse aeda jõudsid teated selle kohta, et Zapata ja Pancho 
Villa ei juhi enam mingeid tähtsusetuid talupoegade salku, vaid terveid talupoegade vägesid. 
Arvuliselt ületasid nad juba Huerta väe, häid relvi öli aga neil liiga vähe, sellepärast vältisid nad 
enamasti otseseid võitlusi. 

Paco oli arvanud, et ta jääb Braulioga vaid mõneks päevaks Jeronimo juurde. Kui aga aeg edasi 
läks, ütles ta kord õhtul Jeronimole midagi, mis tal juba kaua meeles oli mõlkunud: 

«Me elame juba palju ikuid sinu maal.» 
«Minu maal? Plehku pannud mõisahärra on küll teisel arvamusel,» vastas Jeronimo naerdes. 

«Ta ei ole aga ennast enam näidanud ja ma vaatan sellele aiandile kui sinu omale. Nüüd võiksin 
ma Tepotlasse tagasi minna.» 

Jeronimo võttis seda küsimusena ja mõtles järele. 

Kuu vaatas sel õhtul eriti heledalt läbi apelsinipuude lehestiku, milte all nad istusid. Peaaegu 
valmis Villadel oli kuupaistel eriliselt kahvatu värvus. 

«Paco,» ütles Jeronimo, «sa ju jutustasid mulle, et sinu maa Tepertlas on liiga väike selleks, et 
sind korralikult toita. Siin aga on maad. Mina üksi koos Triniga ei saa seda nii hästi harida, kui teie 
abiga. Peale selle arvan ma, et Trini oleks väga kurb, kui ta oma sõbra Braulio kaotaks.» 
«Tähendab, sa soovid, et me siia jääksime. Seda teeme me niuidugi heal meelel. Kas ei peaks ma aga 
ehitama 

onni sinu oma kõrvale? Tihti käib siin inimesi teistestl küladest, siis jääb alati sinu onnis kitsaks.» 
«Hästi, me aitame teil ehitada.» 

Nii tekkis teine onn müüri äärde ja siis veel kolmas. 

See aga toimus jälle terve aasta hiljem, nimelt 1912. aastal. 

Ühel ööl vastu hommikut kuulsid Jeronimo ja Trini oma onni ees samme ja mõnd tasast sõna. 
Hääle järgi otsustades pidi see olema poiss. 

Jeronimo tõusis. Väljas eraldas ta kahe poisi piirjooni. Siis selgus, et ka keegi kolmas oli seal. 
Trini, kes Jeronimo tagant uksest piilus, märkas kolmandat kõige enne. Ta imestas, sest poisid tulid 
tavaliselt kahekesi ja nüüd enamasti ka päeval. Ei tarvitsenud enam nii ettevaatlik olla. 

«Tere hommikut, Jeronimo,» ütles uks poistest. Trini kuutis häälest, see oli Kõhetu. «Me 
tahaksime ainult 1 midagi küsida. Keegi tuli meie juurde.» 

«Mis? Kes?» küsis Jeronimo. A 

«See pole meile veel selge,» vastas Kõhetu. «Keegi linnast.» 
«Küllap jälle mõni niisugune, kes andmeid tahab nõuda ?» 

«Ei, see on keegi hoopis teistsugune. Emilio Tuxpamist leidis ta.» 
«Leidis?» küsis Paco, kes samuti oli vahepeal välja tulnud. 

«Jah,» ütles Tuxpami poiss. «üleeile hommikul leidsime me agaavi all magava inimese. Ta oli 
linnamoodi. riides ja väga määrdunud. Kui mu isa ta äratas, oli ta väga ehmunud. Siis jutustas ta 
meile palju, miks ta pidi linnast põgenema. Meie inimesed peitsid ta külas ära ja andsid talle süüa. 
Ta oli peaaegu nälga suremas. Kuid nad ei taha teda endi juurde jätta, kuna nad teda ei usalda.» 
«Ja te tahate teda siia tuua?» küsis Paco. «Kui ta aga on mõni halb mees?» 

«Seda ta ei ole,» vastas Emilio. «Meie Tuxpami poisid, ei usu, et ta halb oleks, ainult pisut imelik. 
Mõned meie omadest hakkasid temaga juttu ajama mõttega, et saab kindlasti naerda. Kuid ta ei 
märganud üldse, et nad 

teda pilgata tahtsid ja jutustas neile väga palju. Ta ei põlga ka indiaanlasi. Kuna aga meie isad ei taha 
teda külas pidada, tõime ta Tepotlasse. Seal aga ei võtnud me teda külla kaasa, vaid peitsime ta 
väljaspool küla ära.» 


«Jah,» sõnas Kõhetu. «Tuxpami poisid tulid meie juurde. Me küsisime isa Benjaminilt, mis 
temaga teha. «Poisid,» ütles ta, «ärge segage end asjasse, millest te aru ei saa! Pealegi pole meil 
endil küllalt süüa ega saa toita lisaks veel kedagi, kes ei oska tööd teha.» Mis me peame tegema?» 

«Täna öösel me seda ei otsusta,» ütles Jeronimo. «Tulge, poisid, heitke pikali ja magage! 
Hommikuni on veel mitu tundi aega.» Ta tõmbas Paco kõrvale ja rääkis mõnda aega temaga. 

Hommikul tõusid Braulio ja Trini üles, sellal kui öisest kõndimisest väsinud poisid teistest 
küladest veel magasid. Meelsasti oleksid mõlemad teada tahtnud, mida Paco ja Jeronimo olid 
otsustanud. Need aga tegid rahulikult oma tööd nagu alati, kuni kolm, võõrast poissi olid välja 
maganud. Siis sõid nad kõik koos hommikueinet. 

Alles siis lausus Paco: «Braulio ja Trini jäävad siia! Meie teised kõik läheme ära. Hiljemalt 
homme varakult oleme me kahekesi tagasi.» 

Nad võtsid veel pisut toitu kaasa ja läksid, Braulio ja Trini vaatasid mõlemale mehele ja kolmele 
poisile järele. Kui meelsasti oleksid nad kaasa läinud! 

Päev läbi töötasid nad peenardel ja kandsid vett lagunenud mõisaõue peaaegu täiesti terveksjäänud 
kaevust. Kui pimedaks läks, heitsid nad magama, mõlemad Jeronimo onnis. 

Nad polnud veel kuigi kaua maganud, kui mitmesugused helid neid äratasid. Kellegi hääl rääkis 
kõvasti hispaania.keeles, ja sammude kaja järgi otsustades olid mehel saapad jalas. Nad kuulsid ka 
kahe paljasjalgse tasaseid samme. Mõlemad poisid roomasid kiiresti ukse juurde, kus nad oma 
rahustuseks ära tundsid Paco ja Jeronimo, koos kolmanda, umbes sama suure mehega. 

«Raäkige tasem!» ütles Paco. «Poisid magavad.» 

«Me ei maga,» ütles Braulio ja äkki seisid mõlemad teiste ees. 

Võõras imestas sellise kiire ilmumise üle. Ta oli linnainimene. Talupojaelu paistis talle harjumatu 
ja võõras. Sellepärast ei teadnud ta ka, kuidas ta poisse pidi tervitama, sirutas neile käe ja ütles: 
«Minu nimi on Mario Puente.» 

Poisid naersid tahtmatult, kunakäeandmist nende juures ei tuntud. 

Heideti magama. 

Alles hommikul said poisid külalist täpsemalt silmitseda. Nad olid teda suurejoonelisemalt ette 
kujutanud. Must ülikond oli üleni tolmunud, ja peale selle oli ta läbinisti täis õliplekke. 
Mururoheline lips oli seotud viltu ümber määrdunud valge püstkrae. 

Söödi hommikueinet ja siis läksid nii mehed kui ka poisid tööle. Mario seisis seal abitult ja 
silmitses töötajaid eemalt. Ta pilgutas kohmetult silmi. 

Pikkamööda länenes ta Jeronimole. Ta tundis poolehoidu Jeronimo vastu, keda oli vigastatud, ja 
kelle saatuses ta arvas leidvat midagi, mis sarnaneb tema omaga. 

«Härra Cuevas,» ütles ta, «kas ma ei võiks ka midagi teha?» 

Jeronimo pöördus ringi. «Selles ülikonnas?» 

Mario tundis end heidutatuna ja läks onni. Ta võttis kuue seljast, lipsu ja krae kaelast ning saapad 
jalast. Ta sokid olid katki. Kui ta ka need jalast ära tõmbas, häbenes ta oma musti jalgu, mis polnud 
nii terved ja päikesest pruunistunud nagu indiaanlastel. Kõhklevalt kükitas ta matil. Veel iial polnud 
ta tundnud end nii alandatuna. 

Ettevaatlikult väljus ta onnist, kuna ta arvas, etta ei saa palja jalu väljas kõndida. See polnud aga 
sugugi nii hirmus, ja ta astus uuesti Jeronimo juurde. «Kus saab siin end pesta?» küsis ta. 

«Trini, näita talle!» hüüdis onu ja imestas oma külalisega toimunud muudatuse üle. Sest ta teadis 
sama vähe, kuidas linnainimesi kohelda, kui too tundis talupoegade kombeid. 

Trini näitas härra Mariole teed mahapõlenud mõisahoovi ja kaevu juurde. Seal tõmbas ta puuämbri 
külma. 

kristallselge veega kaevust välja ja asetas selle kaevurakete kõrvale. 
«Aga see nõu on ju joogivee jaoks,» ütles paljasjalgne härra. «Selles ei saa ma endal jalgu pesta.» 


See probleem oli Trinile täiesti tundmatu. 

«Jah, aga kuidas te endil jalgu pesete?» küsis härra. 

«Üldse ei pese,» vastas Trini lihtsalt. 

«Aga mis te teete, et te nii. puhtad olete?» küsis ta Trini jalgadele viidates. 
«Ah, tolm. See kukub iseendast jälle ära. Mõnikord sajab ka vihma.» 

Härra Mario naeris nii, et tal pisarad silmi tulid. Trini seisis arusaamatuses seal ega mõistnud, 
miks see isevärki härra nii naerab. Irvitas ta nende, talupoegade üle? 

Mario märkas Trini süngest pilgust, et ta teda arvatavasti oli solvanud ja ütles: «Kui teie äkki 
mingi nõiduse läbi linna satuksite, siis arvatavasti naeraksite ka nii mõnegi asja üle, mis meie 
teeme.» 

«Mingi nõiduse läbi?» küsis Trini. «Kas saab läbi õhu lennata?» 

Mario vaatas Trinile tähelepanelikult otsa: ah nii, siin usuti veel nõidust! Kuidas talle seda nüüd 
kohe seletada? 

«Tead sa, mis?» ütles ta. «Sa valad mulle pikkamisi vett jalgadele ja mina pesen neid sealjuures.» 

Pesemise ajal mõtles Trini järele. Ta tahtis härralt küsida, kuidas nõiutakse. Samal ajal kaalus too, 
kuidas poisile tõestada, et nõidust ei ole. Mario võitles kirglikult ebausu vastu. 

«Härra,» ütles Trini, «onu Jeronimo olevat krahvinna ära nõidunud, aga mina ei usu seda.» 

Härra Mario tõusis pikkamisi üles ja silmitses ainiti Trinit. Talle meenus nagu midagi, kuid ta ei 
teadnud kohe, mis see oli. 

«Missuguse krahvinna?» küsis ta. 

«Siinse mõisahärra naise,» vastas Trini. 
Mario vaatas mõisahoone varemeid. 

«Kuidas on selle härra nimi?» 

«Krahv Ariola.» 

«Sigismondo Ariola?» küsis härra imestunult. 

«Jah, Sigismondo. Kas tunnete teda?» 

«Kas ma teda tunnen, mu laps!» hüüdis härra Mario. «Tähendab, ta istus siin, see suli! Ütle poiss, 
kuidas on su nimi?» 

«Trinidad Cuevas, härra.» 

«Ah, ära ütle mulle härra! Kutsu mind onuks või Marioks või kuidas sa soovid. Aga kas siin on 
olemas ka aednik Jeronimo?» 

Trini tahtis juba ütelda, et see on tema onu, aga äkki muutus ta umbusklikuks. Kust teadis võõras 
Jeronimost? Ja miks ta seda teada tahtis. Ta kallas ülejäänud vee välja ja jooksis äkki minema. 

Mario vaatas talle arusaamatuses järele, «Ikka ja jälle arusaamatused!» mõtles Mario. «Ma ei õpi 
kunagi, kuidas talupoegadega käituda! Ent kuhu ma peaksin pöörduma ?» 

Rõhutult läks ta mõisavaremete vahelt välja ja istus vilusse. Ta ei pannud tähele, et Trini 
Jeronimoga sosis 

tas ja tõstis pea alles siis, kui Jeronimo küsis: «Kas te tunnete krahv Ariolat, härra?» 
«Muidugi,» vastas ta. «Ma töötasin tema kantseleis.» 
Neli kuulajat ei teadnud, mis kantselei tähendab. See tegi neid veel umbusklikumaks. Oli õnn, et 
Mario kohe jätkas: «Ma juba küsisin sellelt poisilt, Trinilt, kas siin on aednik Jeronimo. Ma kuulsin 
ju krahvi kubjastelt, et nad ta siin terveks ööks rippu tõmbasid. Siis lõigati tal veel kõrvad ja nina 
ära.» Äkki ajas ta silmad pärani ja naeratas Jeronimole. «Kas sina ise oled see? Vend Jeronimo!» 

Kuna Jeronimo noogutas, embas Mario teda ja patsutas talle mitu korda õlale. 

Jeronimo seisis kangelt ega teadnud, mida sellest mõelda. Seda embamisviisi oli ta juba hispaania 
härrade juures näinud. Kuid indiaanlaste juures külas polnud see kombeks. Seal oldi üksteise vastu 
sõbralik, kuid seda näidati väga harva. 

Härra Mario laskis Jeronimo lahti ja märkas alles nüüd, kuivõrd ebasõbralikult teine teda silmitses. 
Ta haaras oma otsaesisest kinni. «Niisugune ma olen, ehmatan inimesi ja unustan neile rääkida, mis 


lahti on! Seda saab aga kiiresti seletada. Samuti nagu ta sind kiusas, Jeronimo, nii kiusas ta ka 
mind!» 
«Aga kui me sind ei usu?» ütles Paco. 

Mario langetas pea ja tõstis käed üles. «Siis peate mu minema saatma. Ma ei saa sepa tõestada. Ma 
tean ka, et ma teie silmis midagi väärt pole,. kuna ma teie tööd ei oska ega suuda arvatavasti seda ka 
ära õppida.» 

Ta pakkus sellise meeleheite pilti, et Jeronimo ütles: «Sa võid seda meile täna õhtul jutustada. 
Praegu on tööaeg.» Ta ütles seda ka selleks, et aega võita. 

Neli indiaanlast pöördusid ära ja jätsid Mario sinna seisma. 

«Kui nad mu minema ajavad,» mõtles Mario, «siis poleks ma esimene, kes kusagil teadmatuses 
hukkub! Aga niikaugel asi veel pole. Nad lasksid mul siin magada, andsid mulle süüa ega nõudnud, 
et ma tööd teeksin. Nad on ju siiski inimesed!» 

See viis ta ühele mõttele. 

Trini istutas taimi. 


1:1 
«Poiss,» ütles Mario. «Kas sa võid mulle näidata, kuidas seda tehakse? Siis ma aitan sind.» 
Mitte kohe ei teinud Mario õieti. Trini pidi seda talle mitu korda näitama. 

Paco ja Jeronimo silmitsesid eemalt, kuidas Mario tummalt ja tähelepanelikult peenra juures 
töötas. «Härra ei tööta iial,» mõtlesid mõlemad, «isegi siis mitte, kui ta näljas on.» See muutis nad 
linnakülalise vastu lahkemaks. 


XI. MARIO LUGU 


Töö peenra juures muutus härra Mariole vastu õhtut väga raskeks. Kui ta end sirgu ajas, tegid talle 
põlved ja ristluud valu. 

Jeronimo nägi, kuidas ta oma selga kompas ja ütles naerdes: «Sellega harjub ära. Aga tee tänaseks 
lõpp!» 

Heatahtlik toon oli Mariole leevenduseks. Ta kuulus inimeste hulka, kes kergesti meeleheitesse 
satuvad, kuid sama kergesti ka lohutuvad. Just see eraldas teda, nagu ta ka ise märkas, nii tugevasti 
talupoegadest. 

Ta istus apelsinipuu vilusse ja hingas sügavasti. Kõik ta liikmed olid väsinud ja ülepingutatud. 
«Mida kõige enne rääkida?» mõtles ta. «Siin peab teisiti rääkima kui linnainimestele, lihtsalt ja kõik 
kenasti järjekorras.» 

Õhtusöögil hämaruses märkas Jeronimo, kui aplalt ja palju Mario korraga sõi. 

«Söö enne!» ütles ta. «Ja siis joo pikkamööda! Härraste kaevu vesi on hea, mitte niisugune nagu 
külas. 

Aga ta on väga külm ja sa oled higistanud.» 

Mario tahtis vabandada ja hakkas elavalt kõnelema. 

Siis aga märkas ta, et polnud kombeks söögiajal rääkida. Isegi pärast, kui nad onni ees istusid ja 
loojuvat päikest silmitsesid, vaikis ta, kuni Paco ütles: «Sa tahtsid meile rääkida, kust sa krahvi 
tunned.» 

«Jah, selleks pean ma teile aga kõigepealt seletama, kust ma tulen. Ma pärinen Põhjast, Mehhiko- 
Ameerika piirilt. Minu isa oli seal tolliteenistuses, ja me rääkisime muidugi nii inglise kui ka 
hispaania keelt. Ta teenis hästi, see tähendab...» Mario sattus pisut segadusse. 

118 
«Noh,» jatkas ta, «on parem, kui ma jutustan teile kogu tõe, kuigi see mulle ka pisut valu teeb.» 

Trini ei mõistnud, kuidas võib tõe rääkimine valu teha. 

«Te peate nimelt teadma,» jatkas Mario, «kuidas seal oli. Tolliametnikud said nii vähe palka, et 
sellega oli võimatu perekonda toita ja sealjuures veel hästi riietuda, nii, nagu seda tolliteenistuses 
nõuti. Kui keegi väike ametnik selle üle kõrgemale ametnikule kaebas, ütles too: «Ah, küllap te 


teate, kuidas raha teha!» Sellega nõudis ta tolliametnikeit otseselt pettust. Ameerika härrad andsid 
minu isale raha, et ta kaubad tollivabalt maale laseks. Kodus ta ei öelnud, kui palju ta altkäemaksu 
saab, m:nu ema märkas ainult, et ta tema eest nii mõndagi varjab. Kui ema seda temalt kord küsis, 
muutus isa tooreks. Ta käitumine m:nu ema vastu muutus üha ebasõbralikumaks ja alatumaks. Meie, 
lapsed, rippusime aga ema küljes. Ta oli hea naine. Isa hakkas jooma ja kulutas oma raha ei tea kus. 
Tihti ei söönud ema midagi, et koguda minu kooliraha. Minu õed-vennad olid vanemad kui mina ja 
lahkusid sellest tülide majast. Mõnikord tulid nad, kui teadsid, et isa pole kodus. Siis tõid nad raha 
või midagi süüa. Muidu olin ma emaga üksinda. Ühel õhtul oli mu ema eriti ahastuses. Ta ütles 
mulle: «Mario, hoia end selle eest, et sa niisugust kohta ei võta, kus sinust muud ei saa tulla kui 
näru!» Neid sõnu pole ma kunagi unustanud. Ma ei teadnud, et need olid ta viimased sõnad. Ta laip 

Mario näis ikka veel oma armastatud ema surmast vapustatud olevat ja vaikis. Ta neli kuulajat 
austasid ta valu ja istusid.liikumatult. 

Alles mõne aja pärast jatkas Mario: «Arvatavasti te küsite, mis sai mu isast? Ma ei tea. Ainult ema 
matusel oli ta teatud määral kaine. Kõik õed-vennad kõndisid kirstu järel. Pärast matust kutsus mind 
mu vanem vend kõrvale ja küsis: «Mis sa nüüd peale hakkad?» Ma vastasin, et ma läheksin Mexiko 
linna, kui mul oleks selleks vajalik raha. Ta korjas selle viivitamatult õdedelt vendadelt kokku. Ma 
olin tookord kaheksateist aastat vana. 

Mitmepäevasel raudteesõidul õppisin ma tundma härrat, kelle vaated mulle hästi meeldisid. 
Linnas viis ta mind kohvikusse, kus liberaalid koos käisid. Tookord ei teadnud ma veel seda ega 
polnud isegi liberaali nimetustki kunagi kuulnud. Seal leidsin ma advokaate, arste, kirjanikke, kes 
kõik rääkisid kõva häälega diktaator Porfirio Diazi, mõisaomanike ja kiriku vastu.» 

«Kas mitte praegune president Madero pole liberaal?» küsis Jeronimo. 

«Jah, ka tema käis seal kohvikus. Nad kõik olid väga vihased kogu riigis lokkava müüdavuse 
pärast.. Mina rõõmustasin, sest ka minu ema viimased sõnad olid suunatud selle vastu. Seal kohvikus 
kuulsin ma, et krahv Ariola otsib oma kantselei jaoks meest, kes võiks ingliskeelseid kirju kirjutada. 
Meie juures, . piiriäärses kohas, tarvitses vaid üle sma minna ja kohe olid sa Põhja Ameerikas. Ma 
olin seal isegi mõnda aega koolis käinud. Kuna ma inglise keelt soravalt rääkisin ja kirjutasin, sain 
ma krahvi juures otsekohe koha.» 

«Milleks vaj as krahv niisugust meest?» küsis Jeronimo. 
«Ah, te ei tea vist küll midagi oma härra rahalistest tehingutest?» küsis Mario vastuseks. 

«Me teame ainult, kuidas ta siin mõisatöölisi taga sundida laskis. Lausa häbi, kuidas indiaanlased 
tema juures pidid töötama. Mis ta selle hulga maisiga tegi, seda me. ei tea.» 

«Sellega ta spekuleeris.» 

«Mis see on?» küsis Paco. A 

«Seda ei saa nii kergesti seletada,» vastas Mario mõtlikult. «Siin maal on mais odav. Krahv vedas 
teda välja ja nimelt maadesse, kus ta parajasti kallis oli. Nii sai ta palju raha ja pstis selle eest 
kullakaevanduse aktsiaid Paehueas ”.» 

«Mis see tähendab, aktsiad?» küsis Paco. 

«Seal Pachueas on kaevandusi, kus töölised kulda, hõbedat ja ka muud kaevavad. See on 
vaevarikas töö. Paljud on haiged ja kaevanduste omanikud peavad seal veel viinapoode, kus 
indiaanlastest mäetöölised oma tervise riismedki maha joovad. Kaevandused kuuluvad peamiselt 
välisrnaistele ühingutele; enamasti inglastele. Sel 

lisest kummamisest võttis ka krahv osa. Kõik kirjad inglise härradele kirjutasin ju mina ja ma tean, kui 
suured olid krahvi sissetulekud. Selle sunnitöö eest siin mõisas maksis ta väga madalat tasu. Siis 
müüs ta maisi kallilt ära. Selle eest omandas ta ühe osa kullakaevandusest. Ja mis indiaanlased talle 
seal sisse toovad, sellest pole teil,aimugi!» 


Jeronimo küsis kõhklevalt: «Siis ei ole krahv mõisa põletamise tagajärjel sugugi nii vaeseks 
jäänud?» 

«See mõis ei mängi praegu tema juures peaaegu enam mingit rolli. Ta on nii rikas! Selle peale 
vaatamata püüdis ta ükskord ka teilt maksu võtta. Ta saatis siis ühe advokaadi siia. Kuidas selle käsi 
siin käis, seda ma eitea .» 

Neli kuulajat hakkasid naerma. «Aga meie teame!» ütles Jeronimo. «Ma saatsin Trini külla, et 
kõik end ära peidaksid. Paks härra leidis eest vaid ühe vana naise. See on pisut peast segane ja räägib 
ainult indiaani keelt. Peale selle ilmus nähtavale kõigest minu ema Ambrosia, ja see vastas talle nii 
jahedalt, et tal kadus isu küsida.» 

«Ah, või niioli see!» hüüdis Mario. «Krahv ütles advokaadile, et ta peab alles siis uuesti 
mõisatööliste juurde minema, kui kindral Huerta on siin korra loonud.» 

«Sellest võid sa meile homme rääkida,» ütles Paco. 

«Või meie poisid jäävad muidu magama.» 
«Meie ei jää magama,» protesteeris Braulio. 

Alles siis, kui ta juba matil lamas, meenus Mariole, et veel hommikupoolel oldi valmis teda siit ära 

ajama. Aga kuna ta homme pidi edasi jutustama, oli ta vist lõpuks nende usalduse võitnud. 


XII. RELVATEHING 


Järgmisel hommikul valutasid Mariol kõik lilkmed, kuid ta töötas jälle koos Triniga, kellelt ta nõu 
küsis, kui ta midagi teha ei osanud. 

Pärast lõunat läks Jeronimo külla ja pöördus mõne tunni pärast tagasi. «Mario,» hüüdis ta, «tule 
korraks onni!» 

Natukese ajapärast lulid nad jälle välja ja kõik naersid. Mario oli muutunud talupojaks laia 
õlgkübaraga, valge kuuega ja. valgete pükstega. Ta silmitses end ülalt alla ja küsis lõpuks: «Kas näin 
ma nüüd tõesti samasugune nagu teiegi?» 

«Ainult veel pisut kahvatu. Aga küllap, saad sa varsti sama nahavärvi, mis meilgi,» vastas 
Jeronimo. «Sa olid oma linnariides liiga silmatorkav. Aga nii ei pane sind keegi tähele, kui ta sind 
nägema juhtub.» 

Sellega oli Mario teiste hulka vastu võetud. Kõige parema meelega oleks ta kõiki kaisutanud, kuid 
ta teadis juba, et sellised tunneteavaldused polnud siin just eriti hinnas. 

Õhtul jutustas ta: «Eile jäi mul sinna pooleli, kus krahv esimest korda rkindral Huertast paremas 
toonis rääkis. Te peate nimelt teadma, et ta rääkis minuga vaid inglise keeles ja kuna keegi ta 
teenistujaist seda keelt ei osanud, siis kõneles ta õige avameelselt. Kindral Huertat nimetas ta muidu 
alati müüdavaks närukaelaks ja ennasttäis, tooreks selliks, kellele ükski korralik inimene ei taha kätt 
anda. Seepärast imestasin ma, kui ta äkki oma arvamust Huerta suhtes oli muutnud. Aga on parem, 
kui ma teile enne midagi Huerta sõjaväest räägin, või teate juba?» 

«Ainult need meie külast on sõduriks antud ja kes härra enese või tema valitseja poolt sinna 
viidud, kes härrale ei meeldinud. Nad pole külla tagasi tulnud,» vastas Paco. 

«Noh. näete. Arvatavasti te ei tea, mispärast. Oletagem, et kord keegi indiaanlane, nimega Jose, 
ütleb niõisavalitsejale, et see teda palgamaksmise juures tüssab. Paar päeva hiljem viiakse Jose ära, 
seotakse tal käed selja taha kinni ja pekstakse ta läbi. Järgmises linnas pistetakse ta kasarmusse. Ta 
on sõdur, kui paljudeks aastateks, seda ta ei tea. Kui palju ta palka saab, ka seda ta ei tea. Kust ta 
süüa hakkab saama, ei tea ta samuti mitte, ja pole kedagi, kes talle seda ütleks. Kõik naeravad vaid 
kogenematu üle. Ta nälgib ja tunneb end mahajäetuna, kuni ta taipab, kuidas see kõik käib, Kui ta 
tahab palka saada, siis peab ta sellest ühe osa kirjutajale lubama, mõnikord on see pool, mõnikord 
veel 

enam. Kirjutaja annab muidugi jälle osa sellest kassapidajale, kassapidaja majorile, major kolonelile, 
kolonel kindralile. Kuidas peab aga vaene Jose oma napist palgast kõhu täis saama? Tal on ju vaja ka 
kedagi, kes talle maisi hõõrub ja maisikooke valmistab. Siis teeb ta nagu teisedki, ta võtab endale 
soldadera, see tähendab sõdurinaise. Algul muidugi ei saa ta seda endale lubada. Siis lepivad mitu 
meest omavahel kokku ja peavad endil naist. See peab nendega koos kasarmus elama. Kus tal mujal 
olekski veel elada? Soldaderad on ju puruvaesed naised. Kasarmud koosnevad suurtest saalidest. 
Sinna sisse ehitavad nad endile midagi onnitaolist või telgi paarist närusest kaltsuräbalast ja asetavad 
sellesse magamismati. Siis vajavad nad veel väikest keetmisahju ja kaht või kolme keedupotti. See 
on kõik. Mõne päeva pärast tuleb veltveebel ja leiab sealt uue telgi. Ta käseb selle jalamaid maha 
lõhkuda. Niisugused telgid olevat kasarmus keelatud. Ta ütleb nii, ehkki ümberringi seisavad lausa 
sellised räbalatelgid. Mis peab Jose tegema? Üsna lihtne: ta peab maksma. Siis ütleb veltveebel äkki, 
et ta teeb seekord erandi. Veltveebel peab muidugi midagi jälle kaptenile andma, ja nii läheb see 
edasi kuni kindralini. Mis Jose maksis, oli vähene, aga mis kindral paljudelt Josedelt saab, seda on 
väga palju. Nüüd on siis Jose viimase mündi oma palgast vereimejatele andnud. 

Millest peavad tema ise ja tema soldadera elama? Lisaks kõigele on naisel veel lapsed. Mõned 
müüvad õhtuti salaja tänavanurkadel marihuanat. Te teate, et see on keelatud.» 

«Miks see keelatud on?» küsis Braulio. 

«Poiss!» vastas Mario. «Mis sa mõtled, kui kahjulik see asi on! Kes seda suitsetab, ei tunne enam 
väsimust ja unustab. söömise. See oleks muidu päris kena, kui see inimestele harjumuseks ei 
muutuks. Varsti ei saa nad sellest enam loobuda. Kui neil ei ole marihuanat, siis tunnevad nad end 
õnnetuina. Siis teevad nad kõik, et marihuanat muretseda, kui see ka kõige suuremat kuritegu 
nõuaks. Paljud sõdurid mitte üksnes ei kaubitse marihuanaga, vaid suitsetavad seda ohtlikku asja ka 
ise. Kui mõni politseinik seda salajast kaubitsemist märkab, jookseb ta kohe juurde. Ka tema tahab 
altkäemaksu 

saada ja peab ühe ösa rahast oma ülemusele andma. Nii kogeb Jose sõdurina kõike seda alatust. Kui 
ta ei taha nälga surra, siis peab ta ise kaasa tegema. Mui. dugi ei saa kõik marihuanaga äritseda. 
Teised teostavad sissemurde või tungivad inimestele üksildastel tänavatel kallale ja röövivad nad 
paljaks. Kolmandad lähevad kaikakangelasteks.» 
«Mis see on?» küsis "Paco. 
«Kujuta endale ette,» vastas Mario, «et keegi ajalehekirjutaja on ühe rikka härra kohta kirjutanud, et 
ta on näru. See palkab endale nüüd jõugu kaikakangelasi. Need tungivad ajalehekirjutajale öösel 
kallale ja kolgivad ta vaese omaks. Samasugune lugu on valimiste ajal. Kui keegi tahab valimiskõnet 
pidada, lasevad tema vastased ta ööl enne seda niimoodi läbi kolkida, et ta kõnelda ei saa. Leidub ka 
mõrtsukaid, keda niiviisi palgatakseo Praegu on mõrtsukaid üsna odavasti saada, kuna talupoegade 
ülestõus kihutas minema hulga endisi kupjaid, valitsejaid ja äraostetavaid kirjutajaid. Krahv Ariola, 
kellele see mõis siin kuulus, jättis oma kolmest ellujäänud kupjast kaks endale alaliseks saatjaks. 
Sest tal on ka küllalt vaenlasi ja ta ei taha, et teda ühel õhtul tapetaks või läbi pekstaks. Kõikidel 
suurtel härradel on niisugused pistoleerod. Kuid krahvi mõlemad pistoleerod olid nii rumalad ja 
näisid nii räpased, et ta nad vallandas. Selle asemel võttis ta uue, ühe täiesti allakäinud tegelase! Kas 
arvate, et sellest tüübist on kohe näha, kui alatu ta on? Ei, See on noor ja alati hästi riietatud ja 
naeratab sulle sõbralikult näkku. Sa ei märka ka seda, et ta on relvastatud. Tal polegi enam niisugust 
suurt tapanuia vööl, nagu vanadel pistoleerodel, vaid ainult väike ameerika revolver püksitaskus. Ja 
niis on saanud vanadest kubjastest, kes teid siin San Bartoldos taga sundisid? Kaks neist läksid 
kindral Huerta väkke. Kolmandat kohtasin ma kord linnas. Ta vaatas mulle pooleldi jultunult, 
pooleldi kohmetult otsa. Kes teab, missugusel kõlvatul viisil ta oma raha teenib!» 

Mario peatus ja vaatas mõtlikult öösse. Trini oli kohkunud, et maailmas leidub nii palju halba. Ta 
tundis, nagu ähvarda'ks teda hädaoht ja vaatas Brauliole otsa, kes oli niisama jahmunud nagu Trinigi. 

«Ma jutustasin seda teile sellepärast,» jätkas Mario, «et te mõistaksite, missugune olukord valitses, 
kui diktaator don Porfirio Diaz kukutati. See tuli peaaegu üle öö. 

Nii nagu alati, kui meie juures valimised toimuvad, on mitmes kohas linnas laskmist. Siis aga oli 
kuulda, et diktaator on minema pühitud. Ma läksin veel hilja ühe sõbra juurde ja me unistasime 
sellest, missugune ilus aeg nüüd tuleb. Kõik müüdavad kindralid võetakse maha ja inimene võib 
hakata elama korralikku elu. Tõepoolest juhtus mõndagi, mis mulle meeldis ja ma mõtlesin, et järk- 
järgult roogitakse kogu see alatuse ja pettuse räpasus meie riigist välja. Ka siis ei märganud ma veel 
midagi, kui krahv ütles, et ta hakkab alles siis oma mõisa vastu huvi tundma, kui kindral Huerta on 
korra majja loonud. 

Siis aga. algas elav ingliskeelne kirjavahetus, osalt krahvi inglise ärisõpradega, kes elasid 
Mehhikos ja olid tema kullakaevandustes Pachucas osanikud, osalt Londoniga. Ühel päeval ilmus 
nähtavale üks inglane ja krahv kohtles teda ebatavalise viisakusega. Mina ei olnud läbirääkimiste 
juures. Võõras härra aga tahtis Mexiko linna tundma õppida. Selleks pidin ma olema talle saatjaks 
lokaalides, kus mängis indiaani orkester, ja vaatama koos temaga kolme kirikut, ratsutama vana 
indiaani püramiidide juurde Teotihuacani. Sealjuures kuulsin ma igal pool tehingutest tema ja 
president Madera ja ka kindral Huerta vahel. Siis oli mõis juba maha põletatud ja ma teadsin vaid, et 
Madera oli talupoegadele väga vihane, kuna nad mõisahooneid põletasid. Varstipärast seda kuulsin 
ma, Madero olevat nimetanud kindral Huerta ülemjuludajaks, et talupoegade ülestõusu alla suruda. 
See oli mulle arusaamatu, kuna ma ju teadsin, et Huerta on just üks hullemaid närukaelu, kes oma 
vaeste sõdurite arvel rikastub ja neid kurjategijaiks teeb. Ühel päeval, mil krahvi kohal polnud, vajati 
kiiresti tõlki inglasele mingisuguse läbirääkimise jaoks. Niisiis pidin mina istuma koos inglasega 
autosse ja me sõitsime minema. Mingi suurema maja ees väljusime autost ja sõdur juhtis meid 
hästisisustatud ruumi. Ma küsisin endalt: «Kus me oleme? Siin elab kindlasti keegi härra.» Vaevalt 
olime sisse astunud, kui 

tuli kindral Huerta. Kogu ta alatu nägu oli naeru täis ja ta andis meile kätt. Ta juba tundis inglast ja 
rääkis otsekohe väga avalikult. «Noh,» ütles ta, «kas olete nüüd pisut paremini järele mõtelnud, kui 
palju ma relvaäriga teenin?» Mul jäi peaaegu hing kinni, kui ma selle tervituseks öeldud lause pidin 
tõlkima. Inglane aga tundis. juba küllalt hästi seda ülemjuhatajast röövlit ja jäi täiesti rahulikuks. 

Ja nüüd läks lahti kauplemine, mille juures ma sain teada ennekuulmatust pettusest. «Mis, nii 
vähe?» karjus Huerta. «Niisuguste viletsate relvade eest nii vähe? Kui te mulle ei anna suuremat osa, 
siis lasen ma relvade vastuvõtu komisjonil teie relvad tagasi lükata! » 

«Komisjoni nimetab teie president, härra Madera,» vastas inglane. 

«Ah, Madera!» lausus Euerta. «See mees on usaldanud mulle kogu sõjaväe. Tema käsutuses on 
vaid mõhingad närused politseinikud!» 

«Aga siiski,» vastas inglane, «nimetab tema relvade vastuvõtu komisjoni.» 

Huerta naeris kähisevalt ja ütles: «Tema? Kes aga esitab talle ohvitserid, kes peavad olema 
komisjonis? Või arvate, et presidendi nõuandjatele ei pääse ligi sellega?» Ta tegi pöidla ja 
nimetissõrmega raha ettelükkamise liigutuse. 

Kuid inglane oli järeleandmatu ja lausus kõrgendatud häälel: «Kui teie, härra kindral, nii kõrget 
altkäemaksu. . .» Ta pöördus minu poole ja käskis kõigepealt seda tõlkida ja sõna «altkäemaks» 
öelda väga selgesti. Seejärel jätkas ta: «Kui te nii kõrget altkäemaksu nõuate, siis te küll unustate, 
härra kindral, et me iga hetk võime lasta pommi plahvatada.» 

«Missuguse pommi?» küsis Huerta. 
«Selle,» vastas inglane, «et. te olete võtnud Inglismaa käest raha ja et te pole muud kui müüdav 
agent!» 

Huerta naeris kõmisevalt: «Teie, härra, näite arvavat, et niisuguse asja avalikuks tegemine on 
Inglismaa autoriteedile väga kasulik. Aga kuidas soovite. Ta tõusis irvitades ja lisas: «Minu käes on 
tegelik võim Meh- 

hikos ja ma võin ka relvi teie konkurendi, sakslaste juurest osta!» 


Inglane oli sunnitud järele andma ja Huertale relvatehingu pealt suuremat tasu lubama. Ta'oTi aga 
Huetta käitumisest nii ära pahandatud, et ta tagasiteel minu ees igasugusest ettevaatusest loobus ja 
seda petist kindralit sõiJ;nas. Sealjuures kgulsin ma veel, et krahvoli üks peaosanikke selle 
ke-musliku relvatehingu juures. See, mis ma seal teada sain, erutas mind väga ja ma rääkisin oma 
sõbraga selle üle. Too üt:es aga, et president Madera on meie mees, teda peab vaid usaldama. Nii 

lohutasid rtlind kõik. Mina aga alustasin se'da juttu üha. 
uuesti. Sealjuures ütlesin ma teiste:e, et meie liberaalset valitsust ähvardab suur hädaoht, kui Huerta 
juba uhkustas, et tal on tegelik võim riigis, ja kui ta on ühe mütsi all niisuguse suurmaapidajagg, 
kaevanduste omanikuga ja speku.-and:ga nagu krahv Adola. 

Mind ei tahetud kuuldagi. Siis olin ma mõni aeg vait ja panin hoolega tähele, mis minu ürmber 
toimub. Ühel õhtul kõnetas mind keegi sõdur. Sain kohe aru, et ta tahab mulle marihuaanat pakkuda. 
Ma andsin talle raha, lükkasin aga ta käe marihuana pakiga eemale ja ütlesin: «Mul on vend, kes 
võeti sõduriks, ja ma tahaksin meelsasti teada, kuidas te elate ja kuidas ma teda saaksin aldata.» See 
oli muidugi väljamõeldis, aga kuidas muidu oleksin ma saanud teda rääkima panna? Me läksime 
mingisse hiina kohvikusse, kus ei istunud ühtki inimest peale meie: Seal lasksin ma talle pisut 
magusaid küpsiseid tuua ja me jõime teed. Siis sulas ta üles. See oli räpane, koltunud näoga mees. 
Ta kaebas, et nüüd on nii palju kirjutajaid sõjaväkke tuluud. Ma imestasin selle üle ega mõistnud, 
mispärast see nii hirmus on. Siis seletas ta, et need kirjutajad on koos linnapeadega uue valitsuse 
poolt oma kohtadelt minema aetud. Nüüd mõistsin ma, et jutt on sellest müüdavast rämpsust, keda 
ma nii vihkasin. Kirjutajad ikestasid vanu sõdureid, kuna need lugeda ja kirjutada ei osanud. «See 
siis on Huerta sõjavägi!» mõtlesin ma ja läksin väga rusutult koju. Nagu rohutirtsud langesid sõdurid 
küladele ja rüüstasid, riisusid, tapsid ning süütasid maju põlema. Seda oli kõikjalt kuulda. 

Meie kohvikus aga jutlustasid liberaalid, minu sõbrad, veel kka meie revolutsiooni saavutustest. 
Mind ajas nende lobisemine iiveldama. Ma ju nägin, et kõik need inimesed ei taha aru saada, et 
president Madero, hoolimata oma heast tahtest kodanlikke reforme läbi viia, pidas sõda omaenda 
rahva vastu. Mind rõhus see nii, et ma praegu vaevalt mõistan, kuidas ma need paljud kuud mööda 
saatsin, mis nüüd järgnesid. Ma ei käinud kellegagi läbi ja lugesin palju, kuid mu tuju oli halb. Siis 
märkasin, et krahv muutus äkki väga rahutuks. Ta kutsuti president Madero juurde audientsile. Ta 
külastas inglise saadikut ja oma inglise ärisõpru silmatorkavalt sageli, ilma et ma oleksin teadnud, 
milles asi seisis. 

Ühel õhtul kohtasin ma üht oma kunagistest sõpradest liberaalide kohvikust. Ta peatas mind ja 
küsis: «Mida ütleb siis teie krahv relvaskandaali kohta?» 

Ma olin nagu pilvedelt alla kukkunud. «Mis skandaali?» küsisin. 

Ta tõmbas mu kuhugi nurka ja sosistas: «Kas sa ei tea, et relvad, mida sinu krahv ja teised 
Inglismaalt sisse vedasid, on peaaegu kõlbmatud? Tule ometi kord jälle kohvikusse! Seal saad 
rohkem kuulda.» 

Ma läksin kohe järgmisel päeval. Mind tervitati tormiliselt ja päriti kohe, mis ma oma tegevuse 
jooksul krahvi juures olin teada saanud. Viimaks ometi olid nad valmis mind kuulama! 

Ma rääkisin, et kindral Huerta on Inglismaa palgaline agent ja et ka tema teenis tehingult 
kõlbmatute relvadega. «Seda peab kohe lehte panema!» hüüdis üks ajakirjanik. See oli kaunis valjul 
häälel öeldud. 

Ma märkasin, et seal istusid veel paar härrat, kes meid väga ebasõbralikult silmitsesid. Äkki tasusid 
nad arve ja lahkusid. Kes nad olid, seda ma ei tea. Ajakirjanik tapeti samal ööl. Teel kantseleisse 
kohtasin ma üht oma sõpra, kes andis mulle nõu jalamaid linnast kaduda. «Aga Madero on ju meie 
president!» vastasin ma. «Jajah,» ütles ta kannatamatuit, «kuid kindral Huerta jälitab sind!» 

Ma läksin koju. Perenaine ütles mulle, et poole tunni eest olevat käinud seal -krahvi pistoleero ja 
küsinud minu 

järele. Ta polnud iialgi varem minu juures olnud, seepärast teadsin ma, et oli ülim aeg kaduda. 
Ülejäänut teate ise. Mis nüüd peale hakata?» 

«Esialgu,» ütles Jeronimo naerdes, «on sinust taltupoeg saanud.» 

«Kui ma vaid oleksin tõeline talupoeg!» vastas Mario rõhutult. .«Ja kellel sest kasu on?» 


XIII. MARIO JUTUSTAB 


Järgmisel õhtul küsis Jeronimo: «Kas sa täna veel jutustad?» 
«Aga mida?» küsis Mario vastu. «Minu lugu te tunnete juba.» 

Nad vaikisid. Siis söandas Trini esitada küsimuse, millega ta kõige rohkem oli tegelnud ajast, mil 
vana kokk Manuela oli ta kõrvad oma lobisemisega täitnud. «Onu Mario,» küsis ta, «kas on olemas 
nõidasid, kes läbi õhu lendavad?» 

Mario ei osanud kohe vastata. Kuidas seda ära seletada? Siis ütles ta: «Kas on olemas nõidasid? 
Sa pole kindlasti kedagi nõidumas näinud.» 

Nüüd, jutustati Mariole piprakaunast lillepotis, millega Jeronimo olevat tahtnud krahvinnat ära 
nõiduda. Räägiti paksust Marianast ja sellest, et paljud usuvad, et ta on nõid. 

«Kas te teate,» küsis Mario,» mis haigus see oli, mille kätte nii paljud külas surid?» 

«Katk,» vastas Jeronimo. 

«On olemas palju katku liike,» vastas Mario ja jutustas neile üsna väikestest olenditest vees ja 
mikroskoopidest, millega neid näha võib. Kõik see oli kuulajatele täiesti uus ja andis nende mõtetele 
veel mitmeks päevaks tööd. 

Jeronimo jutustas oma emale Mariost. Ambrosia oli umbusklik ja tuli varsti selle järel sinna, et 
teda ise näha. Kuna ta ligines nii, et teda ei märgatud, siis võis ta silmitseda, kuidas Mario koos 
Triniga töötas. Poiss näitas Mariole, kuidas ta pidi istutama. Mario haaras 

ühe taime, pööras seda edasi ja tagasi ja näis sealjuures talle midagi jutustavat, mis poissi väga 
huvitas. 

Alles siis, kui kumbki jälle omaette töötas, otsis Ambrosia oma poja üles ja rääkis temaga pikemat 
aega. Braulio ja Trini silmitsesid neid, kuidas mõlemad Paco ja Mariaga aru pidasid. 

Teisel päeval läksid Paco ja Mario teele ja lubasid paari päeva pärast tagasi olla. Braulio ja Trini 
oleksid meelsasti teada tahtnud, kuhu nad lähevad, kuid neid oli õpetatud mitte palju küsimusi 
esitama. Järgmisel õhtul istusid mõlemad tummalt koos Jeronimoga onni ees. 

Siis ütles Jeronimo: «Linnas on koole, meie siin ei õpi aga midagi. Kui härrad meid petavad, siis 
ka meie märkame seda. Meie ei oska aga lugeda, mida nad oma raamatutes kirjutavad.» 

«Kuid Mario oskab,» ütles Braulio. «Ta aitab meid, kui see vajalik on.» . 

Jeronimo raputas pead. «Me peame ise kirjutama õppima. Sellepärast nad mõlemad läksid ära. 
Mario ütles: «Et poisid saaksid lugema ja kirjutama õppida, on raamatuid ja paberit vaja.» Paco 
müüb turul puuvilja, et saadud raha eest kirjutustarbeid osta.» 

Ta vaikis. Ka Braulio ja Trini ei öelnud midagi, kuid mitte sellepärast, et neid see teade oleks 
ükskõikseks jätnud. Vastupidi, neid haaras mõte, et nad siis raamatuid lugeda võivad ja paljust, 
paljust aru saavad, mis neile seni oli kättesaamatu. 


Alatiseks ei saanud külas teadmatuks jääda, et mõisa varemete äärsetes onnides elab veel kolmas 
mees, kes näeb peaaegu samasugune välja ja ka töötab nagu indiaanlane, kuid tõeliselt on linnahärra. 
Talupojad arvasid, et iga linnainimene on rikas. Need viis aiandist olid veel omavahel kokku 
leppinud, et keegi ei tohi teada saada, miks Mario end seal varjab. Esimesed, kes teda tõeliselt 
hägid, oli neljast poisist koosnev rühm, kes sooritasid retke mahapõlenud mõisa õue. Nad leidsid 
Mario parajasti tegelemas sellega, et ta laskis Brauliol ja Trinil raamatust kõvasti ette lugeda. Kuna 
nad isekeskis indiaani keelt rääkisid, siis polnud nende hispaania keel 

eriti hiilgav, ja Mario pidi neile mõnede sõnade tähendust seletama. 

Poisid jäid pisut maad eemale seisma. Mis salapärane raamat see oli? Ka eriline toon, millega 
nendele tuntud Trini rääkis, laskis aimata midagi salap'ärast. Et kõik lapsed kõikides koolides niiviisi 
loevad, seda ei võinud nad teada, kuna nad polnud tialgi viibinud kooli läheduseski. Nad ctsustasid 
võimalikult tähelepandamatult edasi silmitseda. 

Vahepeal alustasid Braulio ja Trini midagi uut. Nad põlvitasid pingl ette, mis muidu oli istumise 
jaoks. Pingile asetasid nad valged paberid ja panid nende vahekohta väikese mustalt läikiva asja. 
Braulio pistis punase pulgakese sinna sisse ja tõmbas selle uuesti välja. Sedasama tegi Trini. Nad 
näisid pulgakesega midagi paberile kritseldavat, kuna Mario lausus pikkamisi midagi, mis kuulajaile 
oli arusaamatu. 

Juurdehiilinud poiste vaatluse katkestas Jeronimo hääl. «Mis te varjate endid, nagu kutsutaks siin 
kuradit välja. Vaadake, kuidas need mõlemad kirjutama õpi- 

vad. Ka teile oleks see kõige parem, kui te samuti õpiksite!» 

Kohmetult lähenesid poisid Mariole. See tõstis pilgu ja hüüdis: 

«Seal tuleb vist küll ka teisi, kes tahavad kirjutama õppida?» 

«EL» vastas üks poistest häbelikult. «Me tulime vaid siit mööda.» 

«Sa ütled ei?» sõnas Mario. «Kas te ei taha õppida?» Poisid muutusid veelgi kohmetumaks. «Aga,» 
küsis üks, «kas seda saab siin õppida?» 

Mario pöördus Jeronimo poole. «Mis sa arvad sellest. Kas ma peaksin neid ka õpetama?» 
Jeronimo vastas: 

«Seda peab järele kaaluma. Siis tuleb lõpuks kogu küla, ja kuidas me seda korraldame? Koolimaja 
pole. Ühelgi talupojal pole lauda. Siis peavad ju poisid kõhuli maapinnal lamama, et kirjutada.» 

Mario naeris. Sellest ajast alates kui ta Brauliot ja Trinit õpetas, ei tundnud ta end enam üleliigsena 
San Bartoldos. Nüüd paistis see talle väga lõbusana, kui kõik poisid tema ümber kõhuli lamaksid. 
«Muidugi oleks see pisut primitiivne,» ütles ta Jeronimole. «Aga kujutle! meie rahvas õpib! Ilma 
selleta ei saa ta end vabastada!» 

Jeronimo kutsus Paco ja rääkis talle sellest. Sellal, kui nad aru pidasid, sosistasid neli poissi õhinal 
omavahel ja tulid uuesti Jeronimo juurde: «Sellest pole midagi, kui lamame kõhuli ja kirjutame. Me 
tahaksime meelsasti kaasa teha!» 

«Aga poisid,» vastas Jeronimo, «te ei saa ju kuuekesi ühest raamatust lugeda ja teil on ka 
kirjutuspaberit vaja. See aga maksab raha!» 

«Kas see on kallis?» 

«Ei. Aga kas teie isad teile seda onnavad?» 

«Me võime ju seda neilt küsida,» vastas poiss. 

Paco oli senini vaikinud ja ütles nüüd: «Kui poisid tahavad õppida, Jeronimo, siis ei tohi me seda 
takistada!» 

Mario oli mõninga vahemaa tagant kuulatanud ja noogutas. «Jeronimo, sa tahad, et Trini midagi 
õpiks. Ka teistel on õigus selleks.» 

Jeronimo nägi, kuidas nelja poisi näod särama lõid. Siis naeratas ka tema. «Noh, hästi! Aga poisid, 
«ärge rääkige sellest asjast liiga valjusti! Mõelge sellele, et meil on palju vaenlasi!» 


XIV. VAENELAPS ROSA 

Jeronimo aimas õieti: jutt õpingutest aias läks varsti laiali ja isad vaidlesid selle üle. Algul meeldis 
neile mõte, et nende pojad kirjutama õpivad. Siis aga juhtus midagi ootamatut. Külas oli üks 
vaenelaps, nimega Rosa. Ta elas oma vanaema juures, kes pikaksveninud kõhna tüdrukut ei sallinud, 


kuigi see oli virk ja hakkaja. Kuid Rosal oli siiski ilmne vastumeelsus majapidamistööde vastu ja 
meelsamini rassis ta oma vanaisaga põllul. Kuna vanale töö juba raskeks läks, eriti just kõplamine ja 
maisilõikus, oli ta Rosaga väga rahul ja püüdis oma naist vaigistada, kui see ütles: «Mis tüdruk 
niisugune on? Kõhn nagu tapuritv ja kannab põllul kübarat nagu mees?» 

Ühel päeval ilmus Rosa aeda. Ta läks otsekohe Mario juurde ja ütles oma kriiskava häälega: 
«Härra, ma tahaksin lugema õppida!» 

Mario imestas selle ebahariliku tooni üle, eriti veel sellise alaealise juures. «Jah,» ütles ta veidi, 
kõhklevalt, «see on muidugi hea, kui ka naised midagi õpivad.» 

Rosa võttis neid sõnu äraütlemisena, pöördus ringi ja lahkus sõnagilausumata aiast. See võõrastas 
Mariot veelgi rohkem. Mis imelik olevus see küll oli? 

Tunni aja pärast ilmus Ambrosia koos oma mehega. Tema esialgne umbusk Mario vastu oli 
muutunud lugupidamiseks, kui ta märkas, kui väga Trini Mario küljes rippus. 
Oli juba õhtu ja Ambrosial olid maisikoogid kaasas. 
Pärast sööki küsis ta, mis Rosaga juhtus. Jeronimo vastas, et ta oli nii kummaliselt käitunud ja 
kiiresti lahkunud. 

Ambrosia raputas pead. «Teie, mehed, ei oska mõtelda. Kui üks inetu plikake teie juurde tuleb ja 
midagi otsustavalt soovib, siis ei tohi teda ära joosta lasta. Mehed 

arvavad alati, et nad on tugevad ja abivalmis. Aga vaadake kord seda Rosat lähemalt! Kui on vaja 
kedagi kaitsta, siis see siia ja sinna lükatud tüdruk teeb seda! Jeronimo, ma pidasin sind targemaks. 
Homme tulen ma Rosaga uuesti. Te hakkate ka teda õpetama!» 

Jeronimo langetas pea ja lausus: «Ema, seda peame ka Mariolt küsima. Ta töötab siin peenardel ja 
õpetab ühtlasi. Mida me aga talle selle eest anname?» 

Enne, kui Ambrosia sai vastata, ütles Mario liigutatud häälel: «Aga, Jeronimo! Mis mul selle eest 
vaja on? Mul on ju hea teie juures. Varem ma töötasin halbade inimeste jaoks ja elasin halba elu. 
Varem neelasin ma oma meelepaha alla ega saanud midagi teha. Aga nüüd? Te võtsite mind vastu 
nagu venda. Siin ei tarvitse ma karta oma arvamist avaldada. Senini unistasin ma sellest, et tuleks 
luua parem ühiskond. Kuid ma ei teadnud, et see juba olemas on!» 

«Pärisorjade ühiskond!» .ütles Ambrosia tõrjuvalt.. Kõik olid kohkunud ta hääle kalkusest. 

Paco kogus end esimesena. «Ambrosial on õigus. Mida Mario siin meie juures näeb, seda armastame 
me ka ise. Aga Mario, sa tead, et ma pidin Tepotlast ära tulema. Ja miks? Kuna talupojad 
kummardasid härra ees. Sulle meeldib, et me nii pehmed oleme. Kuid kuradile see pehmus! Kui me 
niisugusteks jääme, siis valitsevad härrad veel tuhat aastat meie, indiaanlaste üle!» 

Trini vahtis Pacole otsa, kelle nägu loojuvas päikeses paistis punasena, kuna ta mustad silmad 
välkusid. Trini imetles Pacot ja siiski oli tal kahju Mariost, kuna temaga sõideldi. Ta mõistis seda 
inimest täiesti. Kuidas oli ta nende nädalate- jooksul siin muutunud! Ta oli tõeliselt rõõmus, sellest 
ajast, kui ta lõpuks elas ausate inimeste hulgas. 

Ambrosia katketas vaikuse. «Mario, kas sa tahad ka Rosat õpetada? Kuid ta ei saa maksta paberi ja 
raamatute eest. Ta vanavanemad on vaesed ja vanaema ei salli teda .» 

«Saada ta vaid siia, ema Ambrosia!» vastas Mario. «Ja veel üht tahtsin ma teile ütelda,» jätkas 
Ambrosia, «teie, mehed, lasete poisse õppida ja tahate ise rumalaks jääda?» 

Jeronimo vaatas Trini poole ja ka see vaatas temale otsa, langetas aga pea, et ta naeratust ei nähtaks: 
Ambrosia oli aga seda kohe märganud ja küsis: «Mis saladused teil seal on?» 

Jeronimo kohmetas ja ütles, kõrvalt Mario poole vaadates: «Sul on õigus, ema, meil oli saladus, 
mida ka Mario ei teadnud. Iga päev kadusin ma Triniga teatud ajal, ja siis jutustas ta mulle kõik, mis 
ta Mariolt oli õppinud. Samuti teeb ka Paco oma poja Braulioga.» 


«Ah nii?» hüüdis Mario. «Sellepärast pidite te nii tihti ära minema!» Ta naeris heledalt. «Aga 
sõbrad, mis mõttetus see on! On siis häbi õppida?» 

Ambrosia noogutas. «Ei mingi häbi! Kõige parema meelega õpiksin ka mina mldagi. Aga ma ei 
saa alati siia tulla, ja siis ei leiaks minu mees toitu eest, kui ta näljasena töölt tuleb. Niisiis, ma tulen 
homme Rosaga, ja te aitate teda, ka siis, kui ta teile ei meeldi!» 

Rosa ilmus nüüd iga päev õpingutele. Ta nägi suurt vaeva, kuid ei õppinud hästi. Mario tegeles 
temaga rohkem kui teistega. Ka töö ajal aias või põllul mõtles ta selle üle järele, miks sel kinnisel 
tüdrukul õppimine nii raske on. Alles hiljem kuulis ta, mis iga päev juhtus, kui Rosa koju tuli. Ta 
vanaema ei löönud teda ja oligi targem seda mitte teha, kuid köögis sõitles ta teda teravate sõnadega. 
Rosa ei paistnud kõiki neid alandavaid sõnu kuulvat, vaid paar korda võttis ta oma meestekübara, 
sidus selle nööriga kinni ja läks vanaisa juurde, kelle kõrval ta siis vaikides töötas. 

Ühel päeval küsis, vanaema oma lapselapselt: «Ütle mulle kord, mis tüdruk sa küll oled?» 
Niisugustele ütlustele järgnes tavaliselt pikk jutlus korraliku naise käitumisest. 

Rosa hõõrus parajasti põlvili olles maisi. Ta vaatas oma vanaemale otsa, tõusis rohmakalt ja ütles: 
«Seda ma näitan sune kohe!» 

«Ah sa muutud tõrksaks ka veel?» karjus vanaeit. 

Rosa ei teinud väljagi, vaid võttis ühe suure korvi ja asetas sinna pisut pesu ja maisikõpla. 
Vanaema silmitses seda pahase pilguga: «Kuhu sa tahad minna?» küsis ta. 
«Ära!» ütles Rosa ja läks. 

Vanaema seisis kivistunult ja hüüdis peaaegu nutuselt: «Rosa!» Kuid Rosa ei pööranud ringi. 

Pool tundi hiljem oli ta aiandis. Jeronimo tõusis oma töö juurest püsti, imestades, mida ta 
niisugusel ajal ja korviga teha mõtleb. 
«Kas ma tohin siia jääda?» küsis ta. «Ma võin teile süüa teha ja töötada.» 
«Ja sinu vanavanemad?» 
«Nad pole minu vanemad!» vastas Rosa kindlalt. Siis nägi Jeronimo, et ei tasu temaga selle üle rää- 
kida ja näitas Rosale, kuhu ta võis oma asjad panna. 

Vastu õhtut ilmus Rosa vanaisa ja püüdis oma leplikul viisil tütarlast mõjutada tagasi tulema. See 
oli, aga asjata. 


XV. TÜLI KÜLAS 


See juhtum oli viimane tõuge selleks, et külas inimeste meeled ärevaks muutusid. Rosa vanaema 
jooksis naabrinaiste juurde ja siunas Jeronimot ja tema kooli. Poisid külas naersid riiaka vanaeide 
üle, aga kaks päeva hiljem leidis mäe peal aset poiste koosolek. Seal rünnati nelja poissi, kes ka vähe 
aja eest olid aeda õppima asunud. 

«Mis toredad semud te olete! Miks te meile midagi ei ütles või tahate härradeks saada ja meie, 
teised, peame rumalateks jääma?» 

Poisid käratsesid nii kõvasti, et keegi talupoeg, kes läheduses töötas, sinna tuli. Poisid jäid 
otsekohe vait ja talupoeg läks pead vangutades minema. 

Nüüd jätkus vaidlus pisut vaiksemalt. 

«Me ei saanud ju teisiti,» ütles üks neljast. «Jeronimo kinnitas meile mitu korda, et me ei tohi 
sellest asjast laialt rääkida. Korralik poiss ei lobise!» 

«Me tahame Jeronimoga kõnelda!» nõudis üks poistest. 

«Me tahame Jeronimoga kõnelda!» kordasid teised. 

«Me tahame ka õppida!» 

«Lähme aeda!» 

Kui enam kisa kuulda polnud, tõstis talupoeg pilgu 

töölt. Ta nägi, kuidas, poisid valgetes, määrdunud rõivastes ja vihmast märjaks sadanud 
õlgkübaratega jooksid pikas reas läbi põldude, põõsaste ja õitsvate kaktuste. 


«Mida need jõmpsikad jälle välja on mõelnud?» pomises ta endamisi. 


Samal ajal, kui poisid aia poole jodksid, oli küla ühte onni kogunenud palju naisi, kes kõik ägedalt 
Mario vastu olid. 

«Ta teeb ju meie poisid päris lollideks!» ütles üks naistest. «See pole mitte. . .» 

Küla tohterdaja Mariana katkestas tema juttu, lausudes: 

«Meie, indiaanlased, peame säilitama oma esivanemate õpetusi. Need on hispaania õpetused, mida 
see hulgus Mario seal levitab. Ta on poistele öelnud, et kehas,» ta viitas oma kõhule, «elavlad 
väikesed loomad ja peab sööma mingit pulbrit, et need sureksid. Mõelge vaid, et inimesed peavad 
mürki sööma! Ma hoiatan teid oma lapsi tema juurde saatmast!» 

«Ja minu Rosa on ta ära nõidunud,» näägutas Rosa vanaema. 

«Kes teab, mis nõiasõnad tal on, et lapsed peavad talle järgnema! Kes võib teada, et ta neid 

minema ei meelita, ükskõik kuhu, kui tal neid küllalt koos on?» 


Paater Felix'ne oli tema kokk erutatult seletanud, mis aiandis toimub. Paater Felix oli viimasel ajal 
väga mugavaks muutunud. Tema kogudus oli ka pärast krahvi minemakihutamist kõige rahulikum 
kogu ümbruskonnas. 

Pealegi hankis Trini kokale korrapäraselt parimat aedvilja ja, peent puuvilja, mida varem vaid 
krahvlik perekond süüa sai. Mõnikord oli paater Felix ka sellele mõtelnud, et ilusat, erksat Trinit 
õpetada. Võib-olla saaks teha temast preestri ja hea kantslijutlustaja? Niisuguseid oli Mehhiko 
kirikutes väga vähe. Mida kirikhärra vaimulikud vennad kantslitest alla leierdasid, oli tihti talumatu. 
Pole ime, et missal käisid peaaegu ainult vanad naised. 

Kuid siiski lükkas kirikhärra otsuse Trinile haridust 

anda üha edasi. Nüüd sai ta teada, et teda juba õpetati ja sealjuures veel kellegi enam kui kahtlase 
isiku poolt. Akki oli see isegi sotsialist? 

See võimalus erutas kirikhärrat niivõrd, et ta oma loidusest võitu sai. Erandlikult sulges ta kõilk 
oma pika musta kuue nööbid ja pani endale preestrimütsi pähe. Ta vgttis kepi kätte ja läks tolmusele 
tänavale. Mõned naised tervitasid teda alandlikult. Mehed töötasid veel põldudel. 

Kui kirikhärra higistades jõudis tasasele kõrgendikule, nägi ta aia ees suure hulga talupoja- 
kübaratega kogusid. Need tulid kiiresti temale lähemale. Alles siis tundis ta ära, et need olid poisid 
külast, kes pikas reas tema suunas jooksid. Akki näis esimene kirikhärrat kõrgendikul märkavat ja 
keeras kiiresti kõrvale. Paater Felix poleks selles näinud muud kui niisuguste poiste tavalist 
käitumist, kui mitte tema kokk poleks nii rohkesõnaliselt rääkinud Mario hukutavast mõjust. 
Sellepärast tema umbusaldus kasvas. Poisid eemaldusid temast, kirikhärrast, liiga silmatorkavalt. 

Ta oli nii sügavalt tumedaisse mõtteisse vajunud, et ta ei märganudki, kui ilus aias oli; hoolikalt 
rohitud peenrad ja sidruni- ning apelsinipuud, mille tumerohelises lehestikus rippusid pallidena 
ümmargused kuldkollased viljad. Viigipuud sirutasid oma helerohelisi lehti ja ühe onni seina ääres 
kasvas suur mangopuu. Siin lõhnas toredasti niiske mulla ja taimede järgi. 

Puude vilust tuli talle vastu Trini ja ütles viisakalt: «Tere õhtut, kirikhärra. Kas tahate kord ise endale 
aedvilja valida? Nuikapsas on veel noor. Seda võib ka toorelt süüa. Ta on nii isegi väga maitsev. Kas 
ma võiksin teile pakkuda?» 

Paater Felix sattus sellest viisakast tervitusest segadusse. Sest ta oli kavatsenud elanikud kõvasti 
pihku võtta ja küsida, kuidas on lood nende suhtumisega Kristuse pühasse kirikusse. «Tänan, mu 
poeg,» ütles ta pehmemalt, kui talle oleks meeldinud. «Ma ei tule mitte puuvilja või aedvilja pärast.» 
Kuna ta aga sealjuures nuikapsa põllule vaatas, kasutas Trini silmapilku, et kiiresti kirikhärrast 
mööda vaadata. Ta nägi veel, kuidas Jeronimo ja Mario kähku müürinurga taha lipsasid. 

«Ma tahaksin siinsete meestega rääkida,» ütles kirik härra. 


«Kedagi pole siin,» vastas Trini eriti sõbralikult. Tema sõbralikkus aga tuli eelkõige sellest, et ta sai 
vaevu naeru tagasi hoida. 

«Kuid alles äsja olid poisid külast siin!» vastas õpetaja umbusklikult. 

«Jah. Kohe pärast neid läksid ka aia elanikud minema.» 

«Kuhu?» 

Sellele küsimusele polnud Trini ette valmtstatud ja ta vastas hea õnne peale: «Minu vanavanemate 
juurde.» 

«Siis lähen ma sinna,» ütles kirikhärra pahaselt ja läks tagasi maanteele. 

Trini järgnes talle mõninga vahemaa tagant ja hiilis võsasse, kus teised end varjasid. Nad naersid 
talle vastu ja Trini pidi neile juhtunut seletama. 

«Mis meie nüüd teeme,» küsis Paco, «kui ta läheb Ambrosia juurde ja meid ei ole seal?» 

«Ma jooksen sinna,» ütles Trini, «nagu siis, kui paks advokaat külas oli.» 

«Hästi,» vastas Jeronimo. «Küllap minu ema siis juba teab, mis ta teeb.» 

«Mina jooksen kaasa,» ütles Braulio. «Mina .ka!» lisas Rosa. 

Kõik vaatasid temale. «Mis? Tüdruk?» 

«Niisiis, kõik kolm,» ütles Jeronimo naerdes. «Aga mõelge sellele, kuidas kirikhärrat Ambrosia 
juurest edasi saata! Ta peab niikaua ringi jooksma, et ta enam teinekord ei katsu meie juurde tulla, 
see isandate sõber. Preestrid on mõisaomaniwkudega kambas ja püüavad meid mõjutada, et me 
edaspidigi annaksime härradele vilja. Paljudest küladest tuleb selliseid teateid. Niisiis, noored 
taimed, jookske Ambrosia juurde!» 

Mõlemal poisil oli harjumata koos tüdrukuga joosta. 

Kuid Rosa oli neist tunduvalt suurem ja järgnes neile, ilma et see oleks talle raskusi valmistanud. 
Siis märkas Trini, et Rosa polnudki nii puine, nagu ta tavaliselt näis. 

Jooksmine pani roosatama ta pruuni, terava näo ja laskis teda kaunimana paista. 

Kõrgendikult vaatasid nad alla maanteele. Kirikhärra sammus seal mustas riietuses pikkamisi küla 
poole. Tal läheb veel väga palju aega, kuni ta Ambrosia juurde jõuab. Seetõttu võisid nad pisut hinge 
tõmmata. 

«Kas teate, mis?» ütles Braulio. «Oleks kõige parem, kui kirikhärra ka Trini vanavanemate juures 
kedagi ei kohtaks, ja keegi juhataks ta veel edasi. Las ta siis jookseb ringi öö tulekuni!» 

«Aga kes võiks seda teha?» küsis Trini. «Mina mitte. Ma alles rääkisin temaga.aias.» 

«Mina ka mitte,» ütles Rosa. «Ta tunneb mind ja saadab mu siis oma vanavanemate juurde tagasi.» 
«Tähendab, ainult sina võid seda teha, Braulio. Aga kuhu sa ta saadad?» 

«Küll ma selle juba välja mõtlen,» vastas Braulio. «Ja ktii ta sult küsib, kes sa oled?» küsis Rosa. 
«Siis olen ma Trini vanaisa õe lapselaps.» 

Nad naersid selle Trini vanaisa õe lapselapse üle ja jooksid edasi, Braulio kõige ees, Rosa kõige taga 
ja keskel kõige väiksem ja noorem, Trini. 


Kirikhärra saabus Ambrosia onni juurde näost punasena ja higisena. Braulio tuli nagu juhuslikult 
aida tagant välja. 

«Kas Cuevase peret pole kodus?» küsis paater Felix. 

«EL nad läksid kõik koos minema.» 

«Kuhu?» 

«Seal eemal on nõgu. Seal korjvad nad kive.» 

«Kas sinna on palju maad?» 

«Ei, kirikhärra. Ma võin teid sinna viia.» 

Braulio juhtis kirikhärra kõigepealt külast välja ja andis seletust selle kohta, kes ta on. Sealjuures 


jutustas ta lugusid omaenda perekonnast,: väga üksikajaliselt ja. kõikide oma õdede-vendade 
nimedega ja kuidas ja mille katte, nad surid. Kirikhärra polnud varsti sellest enam huvitatud. 
Nüüd juhtis Braulio ta teelt kõrvale ja otsis eriti ebamugava teeraja. Kord pidid nad isegi ümber 
pöörduma, kuna nad sattusid kivihunnikusse ja okaspõõsastesse. 

Lõpuks küsis paater Felix: «Kas me varsti päral oleme?» 

«Jah, varsti, selle väikese kõrgendiku taga.» 

See vaike kõrgendik polnud, nagu osutus, sugugi nii väike. Mitu korda otsis kirikhärra oma 
taskurätiku välja, võttis mütsi peast ja pühkis otsaesist. 

Viimaks ometi jõudsid nad üles ja vaatasid .telsele poole alla. Braulio tegi, nagu oleks ta eksinud, 
jooksis paremale ja siis vasemale, et otsida teed. Ta tegi seda nii kaua, kuni paater Felix kannatuse 
kaotas. Ta higistas niisugusteks retkedeks täiesti sobimatus pikas rüüs ja tal oli tugev janu. Pealegi 
valutasid veel jalad. 
Päike hakkas vajuma. Braulio teadis, kuidas võrdlemisi kiiresti maanteele tagasi saada. Kuid ta tahtis 
kirikhärrat veel pisut pimedas ümber eksida lasta. Järk-järgult siirdus ta valesse suunda. Kuna 
kirikhärra teel kogu aeg vaid enese ette maha vahtis: siis ei märganud ta midagi. 


Väga segaste tunnetega.sammus Ambrosia aia poole. Ta ei katsunudki kõnelda oma mehega 
kahtluste üle, mis teda vaevasid. Too oli heasüdamlik inimene Ja praktilistes asjades ka üsna arukas, 
praegusel juhul aga... 


Kui nad aeda jõudsid, ütles Ambrosia Jeronimole: «Mul on vaja teiega rääkida!» 
«Kas lastega ka?» 

«See puudutab neid samuti.» 

Istuti mangopuu alla. 

«Külas,» alustas Ambrosia, «tülitsetakse teie pärast. Mariana ja teised väidavad, et te olete Rosa ära 
hullutanud. Te olevat ta ka ära nõidunud. Mariost räägitakse, ta levitavat hispaania härrade õpetusi, 
et meid uuesti nende kätte mängida.» Ambrosia mustad silmad vaatlesid uurivalt Mariot. 

«Ema Ambrosia,» vastas Mario, «on olemas õpetus, mille hispaanlased siia tõid, et indiaanlasi 
pärisorjadeks teha. See on kiriku õpetus.» 

Paco noogutas. «Kirik käseb meid alandlik olla ja kuulekas härradele. Sellepärast pidin ma 
Tepotlast ära tulema; sest talupojad kummardavad uuesti isanda ees. Mario on kiriku vastu, samuti 
nagu minagi.» 

«Ka seda heidavad nad teile ette,» vastas Ambrosia. «Te olevat usust taganejad. Nad nimetavad 
teid vastalisteks ja kuraditeks.» 

«Emake,» ütles Jeronimo lihtsalt, «sa ju tunned meid. 
Kas me oleme siis kuradid?» 

«See'p see on,» vastas Ambrosia. «See ajabki mind segadusse. Sina, Mario, olevat lastele 
rääkinud, et meie kehades elavad väikesed loomakesed, keda peab ära mürgitama, meie kehade 
sees! Aga sellega ju mürgitame ka endid?» 

«Siis on sulle räägitud vaid pool, ema Ambrosia. Teine pool on jäetud rääkimata.» 

«Ja missugune on see teine pool?» 

«Lapsed ise küsisid minu käest,» vastas Mario, «kas see võib tõsi olla, et Mariana on nõid. Nad 
küsisid ka, kas ta võib muutuda linnuks või loomaks, ja kuidas ta seda teeb. Ja näed sa, ema 
Ambrosia, kui lapsed tõsiselt küsivad, siis peab neile ka tõsiselt vastama, nii hästi kui seda oskad. 
Ma teadsin ju, kuidas Mariana haigeid ravis, kui nad katkus olid. Ta ravis neid mõningate taimedega 
ja asetas valge sideme otsaesise ümber. Kõik targad naised Mehhikos teevad nii. Sellepärast 
seletasin ma lastele, et sidemetel pole mingit väärtust, kuna nende haigete sisemuses peituvad 
tibatillukesed, ainult mikroskaabiga nähtavad elusolendid. Nende vastu peab võitlema.» 

«Sellest saan ma aru,» vastas Ambrosia. «Aga kuidas on nende mürgitamisega meie kehas?» 

Mario kaalutles, kuna kõik teda pingsalt silmitsesid. 

«Kas see kõik on loomadele kahjulik, mis inimestele on hukatuseks? Kas sa võid ristikheina süüa? 
Ei või, kuid lehmade udarad paisuvad sellest ja kogunevad täis head piima. Samuti on olemas ka 
palju niisugust, mis inimestele on kasulik, loomadele aga surmav. Kui sa tõmbad kala veest, siis ta 
sureb õhu käes, ilma milleta sina elada ei saa. Nii on meie arstid leiutanud aineid, mis inimestele 
kahju ei tee, kuid haiguse tema kehast välja ajavad.» 


Ambrosia vaatas üksisilmi Mariole otsa.. Siis ütles ta kõhklevalt: «Niisiis oled sa arstide poolt ja 
meie vanade naiste ravimisviisi vastu? Ma pole aga kunagi ühtki arsti näinud.» 


«Seal see on!» segas Jeronimo elavalt vahele. «Kui ma krahvi palusin arsti tuua, kuna pool küla 
lamas haigena maas, siis ei mõelnudki ta seda teha. Hispaanlased tõid meile kiriku, kuid arste, kes 
õigel ajal abistada saavad, nad meile ei anna. Eks ole tõsi? Meil peavad olema omad arstid, kes 
meid, indiaanlasi, aitavad. Mõtle, kui Trini tahaks arstiks saada. Kas ta võib seda, ilma et ta lugeda ja 
kirjutada oskaks? Kas me peame õppima? Muidugi peame!» 


Ambrosia vahtis süngelt enda ette. Tal oli ikka veel kõhklusi. 


Siis lausus Paco rõhutatult: «Te teate, et Huerta armee rüüstab maad. See on härrade armee. 
Härrad peavad lahkuma! Ilma selleta ei saa me iial rahus elada. Miks olen ma siin, Jeronimo juures? 
Sellepärast et ma ei või külla tagasi minna! Miks elab Mario siin? Sellepärast, et ta ei või linna tagasi 
minna!» Ta peatus ja jätkas seejärel: «Mul tuleb midagi mõttesse. Teate, kuidas neid halbu jutte- 
Mario ümber lõpetada? Peab inimestele ütlema, miks ta siin on. Sellepärast; et ka tema on härrade 
vastu. Ütle neile seda, Ambrosia! Ja kui nad siis ikka veel on Mario vastu, siis ütle neile näkku: 


«Teie, nagu ma näen, olete härrade poolt!»» 
Ambrosia tõstis pea. Ta silmad vaatasid ikka veel tardunult ja tõsiselt, kui ta vastas: «Jah, seda ma 
ütlen!» 

Kui Trini vanavanemad külla tagasi jõudsid, oli juba peaaegu öö. Kiriku lähedal tormas neile 

vastu keegi naine. See oli kirikhärra kokk. «Kas te käisite Jeronimo juures?» küsis ta. 

Ambrosia kaalutles, et ta vaevalt oleks võinud kusagilt mujalt tulla ja vastas: «Jah.» 

«Kas tema kõrgeausus on veel seal?» 

«Ei, kirikhärra olevat juba ammu minema läinud.» 

«Milline õnnetus!» hüüdis kokk. «Kui temaga vaid midagi juhtunud pole! Jeesus Maria, piim keeb 
üle! Kirikhärra peab ju õhtuti piima saama! Kui temaga vaid midagi juhtunud pole!» Hädaldades 
jooksis ta kiriklasse. 

Ambrosia pöördus oma mehe poole ja ütles külmalt: 

«See inimene pole sugugi nii mures oma kirikhärra, kui selle pärast, et mitte oma kohta kaotada. Ma 
ei usu, et seda vana lobasuud tahaks ükski uus kirikhärra. Kus ta võiks aga olla?» 

Braulio andis paater Felixile käe ja juhtis teda hoolikalt mööda jalgrada. Oma ebakindluse tõttu oli 
kirikhärra juba mitu auku oma pika rüü sisse rebinud. Meeleheitel mõtles ta, mis juhtub, kui nad 
selles pimeduses enam teed ei leia! Ta oli kuulnud huntidest ja tiigritest ja kartis neid, kuigi ta 
päevavalgel teadis, et selles ümbruses metsloomadest leidub vaid küülikuid ja täiesti kahjutuid 
raisakulle. Ta ei aimanud, et Braulio teadis täpselt, kuidas maanteele jõuda. Sest tähed paistsid ja 
talupoiss oskas nende järgi minna. 

Braulio nägi juba heledamat maantee-triipu üsna lähedal, kui paater Felix seisma jäi. «Kuhu sa 
mind viid? Kas sa tead, kus me oleme?» küsis ta. 

«Seda tean ma täpselt,» vastas Braulio. «Kohe jõuame maanteele.» 

«Ma ei usu seda,» vastas kirikhärra. Kuid ta järgnes Brauliole ja oli väga üllatatud, kui nad üsna 
vähese aja pärast tõepoolest maanteele jõudsid. Kohe tõusis tal lootus saada varsti oma klaasitäit 


piima kohviga, Kui ta veel kunagi teed tundvat juhti vajab, siis laseb ta kutsuda selle poisi. Kuidas ta 
nimi nüüd oligi? Jah, ta kandis harva esinevat nime - Braulio. 

XVI. KÜLA POISID TAHAVAD ÕPPIDA 


Mitte ainult naised ei olnud aias asetseva kooli vastu, vaid ka mõned mehed. Nad ütlesid, et 
talupojad pole varem osanud kirjutada ega ole neil vaja ka nüüd seda osata. Noored aga tahtsid 
õppida. 

Ühel ennelõunal tulid neli poissi. Tepotlast Kõhetu juhtimisel ja palusid Mariot tulla mõneks 
päevaks nende juurde, et neid lugema õpetada. 

Mario küsis Pacolt, kas ta peaks seda tegema. 
«Ole ettevaatlik!» vastas Paco. «Tepotla on peremehega mõis. Härra Torres võib oma relvastatud 
kupjad sinu vastu saata. Ma olen kindlasti selle vastu, et sa Tepotlasse lähed.» 

«Ka meie oleme sellele mõelnud,» ütles Kõhetu. «Meil on läheduses küla, kus pole mõisahärrat. 
Selle ligidal asub Maide nimeline koht. Varem olevat seal olnud küla, mille aga hispaania mungad 
hävitasid. Me ehitame Mariole Moldesse onni, et ta seal võiks mõlema küla lapsi õpetada. Moldes 
leidub head vett, ja süüa toome talle iga päev.» 

«Kui palju poisse sinna tuleb?» küsis Mario. 
«Vähemalt kuuskümmend,» vastas Kõhetu. 
«See ei lähe,» tuli Mariole meelde. «Mõtelge sellele, et meil on kõigest paar raamatut!» 

«Aga see on hea, kui nad midagi õpivad ja veel parem, kui inimesed küladest kokku tulevad,» 
ütles Jeronimo. «Kuidas varem oli? Siis tunti vaevalt järgmist küla ja sealsetele inimestele vaadati 
kui röövlitele. Me peame aga ikka tugevamini kokku hoidma isandate vastu!» 

«Sul on õigus,» vastas Mario. «Aga kuidas me seda teeksime?» 

Äkki ütleb Rosa: «Mina lähen Moldesse!» 

«Sina, Rosa?» küsis Jeronimo üllatunult. «Milleks?» 

«Ma õpetan neile, mida oskan. Ja kui ma enam midagi ei oska, siis tulen ma uuesti Mario juurde 
tagasi. 

Tema õpetab mulle jälle midagi uut, ja sellega, mis ma siis, õppinud olen, lähen ma jälle Moldesse!» 

«Rosa! See on alles mõte!» hüüdis Mario rõõmsalt naeraes. «Aga me teeme seda veel paremini.» 
Ta pöör- 


145 


dus Kõhetu poole. «Kas teil on sidet teiste külade poistega?» küsis ta. 


«Jah on.» 

«Kas on võimalik igast külast kaks taibukat poissi siia tuua, Ütleme, kaheks nädalaks?» 
«Ma arvan, et võib,» vastas Kõhetu. 

«Kui palju võiks neid siis kokku tulla?» 

«Päris kenake hulk Aga millest nad siin elavad? Nad õgivad ju aia paljaks.» 

Sellele polnud Mario mõtelnud. Tal oli häbi Jeronimo ees. Too aga naeris. «Ma teen teistsuguse 
ettepaneku. Poisid tulevad üheks nädalalks. Selleks ajaks võivad nad maisikooke kaasa võtta. Et toit 
mitte liiga kuiv poleks, anname me neile midagi aiast juurde. Nädala pärast lähevad nad oma 
küladesse tagasi ja õpetavad seal, mida nad ise on õppinud. Siis tulevad nad jälle siia. Aga poisid 
peavad siin ka tööd tegema! Meil on nende jaoks onne vaja. Varsti saabub vihmaaeg.» 

Kaks päeva hiljem tulid kaks poissi, kes, olid kõigile tundmatud. Arglikult võtsid nad Paco ees 
mütsi maha ja langetasid pea. Paco ütles naerdes: «Me pole ju mingid härrad, kelle ees peab mütsi 
maha võtma. Kust te siis tulete?» 

«Tuxpamist.» 


«Nii kaugelt? Ja kes teid saadab?» 
«Kõhetu Tepotlast.» 
«Noh, poisid,» hüüdis Paco Braulilole, «võtke oma külalised vastu!» 

Juba kümne minuti pärast nägi Mario uusi poisse Rosa, Braulio la Triniga minema jooksmas, et 
pooleldi ehitatud onni katuse jaoks pilliroogu lõigata. Kui kiiresti noorus üksteist mõistab! 
Mario oli uutele kaks päeva õpetust andnud, kui saabusid kuus poissi. 

Ta kutsus Rosa sinna. See tuli oma kohmakal viisil ja näis talle andetum kui kunagi varem. Kuna 
ta aga teda kutsunud oli, siis ei tahtnud ta teda ära saata ja, ütles: «Sa tahtsid ju õpetada? Võta need 
mõlemad Tuxpamist! Ma alustan vahepeal kuue uuega peale.» 

Rosa noogutas vaid ja läks Tuxpami poiste juurde. 


146 


Uusi poisse õpetades unustas Mario Rosa ja meenutas teda alles mitme tunni pärast. 

Rosa istus veel mõlema poisi juures kükakil maas ja laskis neil kirjutada. Mario vaatas vihikutesse 
ja märkas kohe, et Rosa õpetas täpselt samuti, nagu ta oli näinud teda ennast seda tegemas. 

Imestunult kuulas ta tema õpetamist mõni aeg pealt ja ütles siis: «Rosa, lõpeta nüüd! Nii palju ei 
suuda poisid korraga meeles pidada! Seda sa tegid hästi!» 

Rosa vaatas talle otsa ja läks näost üleni punaseks. «Vaene laps!» mõtles Mario. «Sind pole küll 
vist keegi kiitnud?» 

Kui veel poisse juurde tuli, siis pidi ka Braulio mõningaid õpetama. Ka tema tegi oma asja hästi. 
Mario kükitas ühel pärastlõunal peenarde vahel töötava Jeronimo kõrval. See pööras oma näo tema 
poole. 

«Mul on suured plaanid,» ütles Mario. «Nüüd ma ei õpeta mitte enam õpilasi, vaid õpetajaid, kes 
praegu on alles väga noored. Ma ütlen neile: «Igaüht õpetan ma vaid sel tingimusel, et ta vähemalt 
kahele teisele oma teadmised edasi annab. Sealjuures peab ta omakorda oma õpilasi kohustama 
õpetada vähemalt kaht inimest. Sa tead, et see ei piirdu iialgi ainult kahega, vaid et kindlasti tuleb 
õpilasi palju rohkem. Kuidas see hakkab levima! Kui me seda mõni aeg jätikame, siis on varsti 
kõikides külades noori õpetajaid!» 

Jeronimo ei vastanud, kuna ta ei tahtnud Marialt tema rõõmu röövida. Ta teadis, et kindral Huerta 
armee läheneb nende provintsile. 

Pärast lõunat tuli Kõnetu Tepotlast. Ta rääkis lühidalt Paco ja Jeronimoga, mispeale Paco koos 
Kõhetuga minema läks. 

Braulio jooksis oma isale järele. «Kas ma ei võiks kaasa tulla?» küsis ta. 

«Ei, Braulio.» 

«Ma oskan vaikida!» ütles poeg. 

«Poiss, ma tean seda. Kuid ära pea meid praegu kinni!» 

Siis mõistis Braulio, et siin oli midagi väga tähtsat mängus. 

Aias töötas,Jeroniino vaikides, Kuuldus õpilaste valju-- 

häälset lugemist. Jeronimo teadis seda juba peast, nii tihti oli la seda kuulnud. 

Kõik olid nii süvenenud oma töösse, et nad paater Felixit alles siis märkasid, kui see juba üsna 
lähedal oli. Siis aga vaatasid nad üles ega teadnud, mida teha. «Tere õhtut, mu poeg,» ütles paater 
Jeronimole. 

«Tere õhtut, kirikhärra,» vastas Jeronimo, ajas enese sirgu ja hoidis oma käsi kangelt allapoole, 
kuna need olid mullased. 

Kirikhärra tegi, nagu ei märkaks ta, et Jeronimo ei võtnud tema ees mütsi maha. «Kas lugu on 
juba niikaugel?» mõtles paater vapustatult, ütles aga näiliselt rahulikult: «Mispärast on siin nii palju 
lapsi?» i 
«Need on sõprade lapsed,» vastas Jeronimo. Ta ei tahtnud sellele hiilivale papile midagi öelda. 


«Nad õpivad siin lugema?» jatkas kirikhärra. «Missuguseid raamatuid te kasutate?» 
Mario tuli sinna. «Neid raamatuid, mis haridusministeeriumi poolt on soovitatud,» ütles ta. 
«Kas te olete aga riiklikult lubatud kool?» küsis paater Felix ja vaatas Mariole luuravalt silma. 

See vastas naerdes: «Kui me nii kaua ootame, kuni valitsus hakkab hoolitsema kooliõpetuse eest 
maal, siis ei õpi lapsed iial midagi. Kuna te aga meile nii palju 

küsimusi esitate, siis ei tohi te pahaks panna, kui ka meie midagi küsime. Teie, kirikhärra, peate 
end muidugi oma koguduse vaimulikuks peaks? Miks pole te selleks midagi teinud, et oma 
koguduse lastele anda teadmisi, ilma milleta nad on mõisaomanike meelevalla all?» 

Kõik lapsed olid kogunenud meeste ümber. Nad vaatasid kirikhärrale pingeliselt otsa. See lausus 
sünge pilguga: 

«See, mis sa seal räägid, mu poeg, näib olevat sotsialismi õpetus.» 

«Sotsialismi?» küsis Mario imestunillt. «Meie president Madero on liberaal, kodanlane, ja mina 
olen teda kuulnud kord hüüdvat: «Sellest ajast, kui Hispaania selle maa vallutas ja talle vägivallaga 
katoliku usu peale surus, pole kirik teinud muud, kui rahvast pimestanud!» Võrreldes nende meie 
presidendi sõnadega olen mina väga pehmelt öelnud kiriku kohta.» 

Kirikhärra nägi endale suunatud paljude poiste silmapaare ja tundis, et poisid olid Mario poolel. 
Siin midagi ütelda oleks olnud asjatu. Kuidas pääseb ta aga sellest neetud uskmatuse pesast minema? 

Siis sõnas Jeronimo: «Kirikhärra, te ütlesite äsja, 

Mario ideed olevat sotsialismi ideed. Ka oma jutlustes 

olete rääkinud sotsialismi vastu. Mis asi see sotsialism on?» 

Paater Felix tõstis käed kõrgele, nagu ta seda kantslis tegi, kui ta ärritatult kõneles. «Sotsialism on 
väärõpetus, mis ütleb, et kõik maine vara kuulub kogu rahvale. 

Hoidke end silmakirjateenrite eest, kes tulevad meie maale rahulolematust külvama. Nad tahavad 
purustada kõik armastuse ja kõlbluse sidemed! Juba võitleb Mehhikos üks inimene teise vastu, poeg 
isa vastu!» 

Viimased sõnad olid poistele arusaamatud, sest nemad said oma isadega hästi läbi. 

«Kas ma sain sellest õieti aru?» küsis Jeronimo. «Härrad röövisid meie esiisadeit maa. Kui me 
seda nüüd tagasi nõuame, siis on see sotsialism?» 

«Ärge sirutage kätt võõra vara järele!» vastas kirik- 


149 

härra. «Kes haarab mõõga, see saab ka mõõga läbi hukka! Kes süütab tule, see hukkub tules! Aga 
ma näen, et saatan on teid eksiteele viinud ja teie hinged kõigekõrgema sõnadele kurdiks teinud.» 
Seda öeldes pöördus ta ringi ja läks aeglaselt minema. 

Pärast seda külastust ei saanud õpetamist jatkata. Poisid ründasid Mariot küsimustega. Nad tahtsid 
teada, kuidas see tuli, et suurem osa maad kuulus härradele. 
«Kas see oli ammu, mil hispaanlased indiaanlastelt maa ära võtsid?» küsis üks poistest. 
«Kas varem kuulus maa tõesti meile?» tahtis teada teine. 
«Tulge!» ütles Mario. «Istume puude alla! Siis ma jutustan teile, kuidas see kõik juhtus.» 


XVII. ÖINE KÕNELUS PIISKOPI SUPELKOHAS 


Paco ja Kõhetu sammusid kitsal savisel jalgrajal piki väikese ojakese äärt. Mõlemal pool kasvasid 
tihedad põõsad. Oli juba kaunis pime. Nad pidid minema üle purde, mis oli tehtud kahest 
ümmargusest puutüvest. Kui nad sellest üle jõudsid, seisid äkki kaks naervat poissi nende ees. 

«Te seisate vist küll siin valvel?» küsis Paco. «Jah; me nägime teid juba eemalt tulemas.» 
Mõned sammud edasi kaändus ojake järsult paremale. Seal lõppesid põõsad ja nende ees laius 
kõrgete puude all tume tiik, mis oli kasvanud paksu pilliroogu. Seda kohta nimetati piiskopi 
supelkohaks ja keegi ei teadnud, mispärast. 


Nad sammusid läbi rohelise rohu tiigi vasakul kaldal. Paco oli siin varem sageli supelnud ja teadis, 
et roostikus leidus lage, rahuga kaetud koht. Armastajapaarid otsisid selle koha meelsasti üles. 

Kitsal rajal, mis viis sinna, oli kõrge roo tõttu isegi päeval hämar. Praegu polnud siin üldse 
võimalik midagi näha. Isegi väikesel lagendikul ei näinud nad esialgu midagi ja kuulsid vaid 
Benjamini häält: «Tere õhtut, Paco.» 

Paco kükitas Benjamini kõrvale maha ja silmas veel teisi mehi. 

«Sa vist tead,» ütles Benjamin, «et keegi tuli Zapata juurest meile. Siin on mehi mitmest külast. 
Sa oled viimane, keda me ootasime. Me võime alustada. Räägi sina esimesena, Juan!» 

«Sõbrad!» ütles härra Torresi teener. «Eile tuli meie juurde keegi ohvitser ratsa koos kahe 
relvastatud mehega. Ma ei saanud kõigest aru, mis nad kõnelesid. Aga ma kuulsin, et kindral Huerta 
väed on mõne päeva pärast siin. Nad nimetavad seda karistusekspeditsiooniks ülestõusnute vastu. 
Ülestõusnute all mõtlevad nad talupoegi, kes pole Villa andnud. Härra Torres ütles ohvitseridele, et 
midagi taolist Tepotlas pole. Ta ütles seda sellepärast, et ta ei taha endale röövliarmeed kaela saada. 
Ma kuulsin seda ise temalt, kui ta ükskord oma pojaga rääkis. Ta ütles siis: «Selle rämpsu, need 
kaltsupuntrad ja mõrtsukad, peame me endist eemale hoidma! Las nad lähevad San Bartoldosse!» 
Sellepärast ta ütles ohvitserile: «Teatage kindralile, et siin meie juures on kõik korras! Aga seal, San 
Bartoldos, koristavad talupojad juba aastaid vilja härra maa pealt ja hoiduvad maksu maksmast. Seal 
leidub ka küllaldaselt elatisvahendeid sõduritele. Ma annan teile ühe oma kubjastest kaasa, kes teid 
sinna juhatab.» Seda kuuldes pidin ma peaaegu karjuma! Niisugune alatus!» Juan hingeldas 
pahameelest. 

«Kas sa lõpetasid, Juan?» küsis Benjamin. 

«Ei, härra Torres jutustas ohvitseridele veel midagi: 

«San Bartoldos on aed. Seal asub üks minu talupoegi, nimega Paco. Ta laskis jalga, kuna ta oli 
ässitaja. Ülepea on seal kõik tervenisti niisugused sellid. Seal on indiaanlaste kohtamiskoht. Seal 
isegi õpetatakse lapsi lugema mng kirjutama ja levitatakse sealjuures õpetust härrade ja kiriku 
vastu.» Ohvitser ütles selle peale: «Niisuguse rahvaga oskame me ümber käia!» ja ratsutas uuesti 
minema.» 

Paco kuulis, kuidas talupojad pimeduses liigutasid. Üks neist lausus poolkuuldavalt: «Siis pead sa 
sealt lahkuma, Paco.» 

Benjamini hääl kõlas rahulikult, kui ta sõnas: «Nüüd 

ütle meile, sõber, kes sa tuled kaugelt, mida Zapata meile laseb teatada.» 

«Vennad,» ütles käskjalg, «ma näen, kuidas teil läheb. Nii on see kõikjal meie maal. Ja mispärast? 
Sellepärast, et indiaanlased on olnud liiga heatahtlikud. Nad on rahuldunud sellega, et on kõige 
alatumad mõisahärrad minema kihutanud. Kui härra vaid pisutki järele andis, siis jätsid nad ta oma 
mõisa. istuma. Nad võtavad. alandlikult tema ees mütsi maha Ja maksavad edasi lõivu. Te teate et 
Emiliano Zapata oli sulane nagu teiegi, pärisori, kes töötas mõisas. Samuti nagu teiegi pole ta üheski 
koolis käinud, kuid ta mõtles kõige üle järele. Sellepärast laseb ta teil ütelda: «Meie, indiaanlased, 
saame end vaid siis vabastada, kui me ühiselt võitleme härrade vastu. Tõsi küll, mõisnikel on 
sõjariistad, kuid neid on vähe, meid aga on palju. Sellepärast peate üles tõusma ja nõudma kaht asja: 
maad ja vabadust!» Meie Zapata sõjaväes kanname punaseid lippe pealkirjaga: maad ja vabadust. 
See tähendab: me nõuarne tagasi maad, mille härrad meilt on ära röövinud. Nad peavad andma meile 
kogu maa. Neile ei tohi jääda midagi. Sest kõik on röövitud. Te peate ära minema, ükskõik kuhu, 
kurat võtaks! Ja mis tähendab vabadus? Kas olete pärisorjad?» 

«Jah! » 
«Niisiis,» jätkas Zapata saadik, «te olete veel pärisorjad. Aga ärge andke härradele midagi, mitte 
ühtki tera maisi, mitte ühtki uba, ärge enam töötage nende heaks! Arge enam võtke mütsi peast, 


ajage härrad minema! Siis olete vabad. Kas olete valmis koos Zapataga maa ja vabaduse eest 
võitlema?» 

Benjamin vastas: «Ma ei tunne siin kedagi, kes poleks maa ja vabaduse poolt, välja arvatud 
mõningad palveõed külas. Aga, sõber, sa näed ju, et röövliarmee tuleb siia. Kas saate meid aidata?» 

«Zapata saatis mmd ette. Ta on lähenemas ja tahab teada kas ta võib teiega arvestada. Kas te võite 
saata teejuhte:..võimaluse korral igast külast, kes tunnevad ka kõige väiksemaid radu?» 

Benjamin vastas: «Meil on niisuguseid juhte. Parimad neist asuvad San Bartoldo aiandis. Paco, 
räägi sina!» 

Paco tõusis. «Ma olen kuulnud, et röövliarmee tahab meile lõpu peale teha. Kas sa arvad, et 
Zapata sõjavägi võib saabuda enne röövlijõuke?» 

«Seda ma ei tea,» vastas käskjalg. «Zapata juurde jõuan ma alles homme või ülehomme, isegi siis, 
kui ma ka ööl ja päeval jookseksin.» 

«Siis on meile, aiandi elanikele, selge. Me peame lahkuma, samuti ka poisid teie küladest, kes 
meie juures õpivad. Aga öelge mulle, kas ma võin neid kõiki Zapata juurde kaasa võtta, et nad 
võiksid temavägesid meie juurde juhatada?» 

«Jah,» ütles üks. 
«Ära muretse!» lisas teine. «Me ütleme seda nende vanematele.» 

«Hästi,» vastas Paco. «Aga enne, kui ma lahkun, tahan ma teada, mida teised külad teevad, kui 
röövliarmee läheneb. Kas lähete mägedesse? On teil relvi?» 


XVIII. HÜVASTIJÄTT AIANDIGA 


Oli veel öö, kui Paco uuesti aeda saabus. Ta äratas Jeronimo, ja nad otsustasid poisse magada 
lasta, sest ligematel päevadel vajavad nad täit jõudu. . 

Hommikul, kui poisid onnidest välja ilmusid, ütles Jeronimo: «Otsekohe sööma! Siis on teie jaoks 
eriülesanne!» 

Poisid rõõmustasid, kuna nüüd oli vist vaheldust oodata ja arutasid omavahel, mis see küll olla 
võiks. 

«Täna külastame kirikhärrat,» ütles üks. «Me teeme vastukülaskäigu, nii nagu seda peened härrad 
teevad!» 

Selle üle naerdi ja mõned arvasid tõepoolest, et tahetakse minna kiriklasse ja musta härrat ärritada. 
«Tulge puude alla!» kutsus Jeronimo. 

Poisid istusid poolringis maha- Paco, Mario ja Jeronimo ümber, kes üksteise kõrval kükitasid 
mangopuu tüve ees. Selles oli midagi pidulikku. Siis tõusis Paco püsti ja võttis kübara peast. See 
avaldas poistele mõju, kuna. see tähendas, et siin leiab aset tõeline koosolek ja neid, lapsi, 
koheldakse nagu nende isasid. Nad võtsid 

kübarad peast ja panid need põlvedele, nagu nad olid näinud oma isasid tegevat. 

Paco jutustas Huerta röövliarmee lähenemisest, ja et too muuseas peab silmas just ka aiandit. 

Mõned poistest muutusid kahvatuks. Nad olid erutatud, kuid ei pilgutanud laugugi, vaid vaatasid 
oma tumedate silmadega Pacole otse näkku. Too vaatas nüüd alla Jeronimole ja istus maha. 

Nüüd tõusis Jeronimo -püsti. «Poisid!» ütles ta. «Te olete meeste otsuse kohaselt ette nähtud - 
Zapata talupoja-armee teejuhtideks. Nemad, teie isad ja vaderid, arvavad, et teie, igaüks oma küla 
väljadel, peate meie vendadele talupoja-väest näitama kõige lühemat ja salajasemat teed, et nad neile 
röövlitele võiksid peale langeda. Paco viib teid Zapata juurde. Aga. ..» ta peatus, «kas olete selleks 
valmis?» 

Äkki hakkasid istujad päid liigutama, vaatasid üksteisele otsa ja noogutasid tõsiselt. 
«Kas keegi teist tahab midagi ütelda?» küsis Jeronimo. 


Kolm poissi hüppasid korraga püsti ja hakkasid naerma, kui nad ise seda märkasid. Kaks istusid 
uuesti maha. Üks Tuxpami poistest hüüdis: «Me kõik tahame seda! Meie. . .» Ta takerdus ja läks 
näost punaseks. 

Jeronimo noogutas talle sõbralikult ja ütles: «Zapata talupojaväel on loosung. See kõlab 
järgmiselt: maad ja vabadust. Kas teie, poisid, tahate koos meestega selle eest võidelda? Siis korrake 
minu järel: maad ja vabadust!» 

«Maad ja vabadust!» vastasid poisid oma heledate häältega. 

Siis tõusis Mario püsti. 

Mida ta tahtis? 

Ta naeratas ja ütles lihtsalt: «Kas te mind ka kaasa võtate? Ma ei oska teed näidata, kuna ma teie 
radasid ei tunne. Aga võib-olla läheb mind muidu tarvis.» 

Poisid naersid. Paco hüppas püsti ja lõi Mariole õlale. «Tule kaasa!» See oli kõik, mis ta ütles. See 
kõlas aga nii südamlikult, et Mario liigutatult kohmetus ja oma talupojakuube näppis. 

«Niisiis, poisid!» hüüdis Paco. «Üles! Sellest tuleb 

pikem teekond! Jieronimo, sa annad vististi neile apelsine kaasa?» 

«Jah, poisid! Võtke endile niipalju kui te kanda jõuate ja kõigest, mis teile meeldib! Enne kui 
röövlivägi kõik ära rüüstab, võtke endile.» 

«Kas sa ei tule kaasa, Jeronimo?» küsis Braulio. Jeronimo oli nende aastate jooksul aiandis talle 
otsekui teiseks isaks saanud. 

«Ei, Braulio. Ka Trini ja Rosa jääyad siia.» 
«Nad tapavad teid!» hüüdis Braulio. . 
Trini vaatas onule ehmunult otsa. Kas ta ei lähe kaasa Zapata juurde? 

Jeronimo naeris. «Lapsed, ärge ärrituge! Muidugi ei jää me siia, aiandisse. Me ei hakka siin 
roosikrantsil'“ palveid lugedes ootama, kuni röövliarmee tuleb. Kuid meil on siin omad ülesanded.» 

Mõned poisid ronisid juba apelsinipuude otsa ja pildusid oma allseisvatele sõpradele suuri, 
punaikaskollaseid palle. 

Rosa ja Trini vaatasid lahkuvale poisteparvele kurvalt järele. Braulio nägi seda. Ka temal oli raske 
Trinist lahkuda. Jeronimo seisis tummalt ja ootas, kuni. kõik mahapõlenud mõisa müüri nurga taha 
kadusid. Siis pöördus ta ringi ja ütles sõbralikult: «Nüüd tulge siiapoole! Ma lähen külla ja teie jääte 
siia. Keegi ei tohi teada, mida me kavatseme ette võtta. Kui keegi tuleb, siis ütlete talle: kõik läksid 
mattide jaoks kõrkjaid lõikama. Pange hoolega tähele, kas te midagi märkate!» 

«Millal sa tagasi tuled, onu?» küsis Trini. 

«Seda ma ei tea.» Jeronimo pakkis kõige suurema korvi maisi täis, pani sirbitaoliselt painutatud 
koristamiskõpla sinna peale ja kattis kõik melonite, apelsinide ja sidrunitega. Kõige peale asetas ta 
suure, punaka papaya-vilja. «Niisiis, pange hoolega tähele! Kui te midagi tähtsat märkate, tulge 
minu ema Ambrosia juurde, kuid salaja! Võtke sirbid kaasa, nii nagu mina seda teen!» 

Ta pakkis raske korvi võrku. «Aidake veidi!» ütles ta ja laskus pooleldi põlvili. Nad aitasid talle 
suure vaevaga koorma selga. Ta võttis kübara peast ja pani võrgu kokkuköidetud nöörid ümber 
otsaesise. Nüüd ajas ta end püsti ja läks ettesirutatud peaga lühikeste sammu- 

dega minema. Ta ei saanud pead keerata ja lehvitas lastele ühe käega. Teises käes kõikus kübar. Ta 
ei läinud maanteele, vaid liikus mööda kõrvalist rada. 

Rosa, kes seisis koos Triniga, oli juba peaaegu täiskasvanud tütarlaps. Trini oli üheksa aastane, 
juba üsna tugevate lilkmetega ja päikesest põlenud näoga. 
«Ma hakkan nüüd maisikooke tegema,» ütles Rosa. 
«Milleks?» küsis Trini. «Meil on küllalt muudki süüa.» 
«Aga sa tead, kui kaugele plaksutamine kostab, kui tainast õhukeseks lüüakse. Siis mõeldakse, et 


siin on kõik nagu ennegi. Peale selle on meil tagavara tarvis. Kes teab, kus me juba homme oleme?» 
Trini noogutas. «Ma lähen, silmitsen ümbrust.» 
Kogu päev ei juhtunud midagi erilist. Põldudel ei paistnud isegi ühtki talupoega. Pärast õhtusööki 
konutasid nad kahekesi viigipuu all ja kuulatasid öö sse. Kas ei peaks magama heitma? Kas 
Jeronimo tuleb tagasi? 
Kuuldus krabinat, kuid tuhmil tähtede valgusel ei näinud nad midagi. 
«Trini?» hüüdis Üks pois::kesehääl vaikselt. 
«Tulge siia!» hüüdis Trini vastuseks. 
Need olid neli poissi külast. «Jeronimo laseb teile 
ütelda, et te kaasa tuleksite ja ka magamismatid ühes võtaksite. Me aitame teil kanda.» 

Nad paigutasid magamismatid üksteise peale ja rullisid kokku. Rosa asetas maisi, oad ja koogid 
Rosa sidusid suuremad pakid kokku ja kandsid neid otsaesisega, nii, nagu oli teinud Jeronimo. Nii 
astusid nad kobamisi pimedusse. 


XIX. INDIAANLASTE KINDLUS. 


Sel ööl oli San Bartoldos vaikne nagu tavaliselt ja ometi juhtus paljugi. Eriti ettevaatlik tuli olla 
kirikla läheduses, et mitte kära teha. Paljudel teeradadel tirisid mehed ja naised koormaid mäe 
suunas. Suurtes kandamites olid ümmargused keedupotid, täis maisi ja ube, röstimispannid, kotid. 
Lapsed kandsid õlal kirkasid ja 

käes sirpe. Ka eeslitele asetati selga pakid, mis mõlemal pool küljel õieli hoidusid. 

Nil liikusid peaaegu kuulmatult sügavas pimeduses ka Rosa, Trini ja neli poissi. Seda paika, kuhu 
nad läksid, nimetati Indiaani kindluseks. Vanad mehed jutustasid. et see on, koht, kuhu indiaanlased 
olevat alati pagenud, 

kui hispaania härrad karistusretki nende vastu sooritasid. «Ei iial,» nii jutustasid nad, «pole härrad 
söandanud sinna üles tulla. Isegi allikat, mis asub hulga maad allpool, pole nad kunagi vallutanud.» 
Kuid indiaanlased võisid vaid seni kindlusse jääda, kuni neil tagavara jatkus. Siis pidid nad oma 
põldudele tagasi minema. 

Rosa tahtis kangesti seda kindlust näha. Praegu kuulis ta vaid rändava küla samme jasumrnutatud 
hääli. Selja taga tõusis kuu. Paremalt tuli üsna pikk inimeste radu. Lapsed pidid peatuma, et teisi 
mööda lasta. Nüüdsest peale oli vaid üks tee, mis läbi kõrge metsa ülespoole viis. 

Trini ja Rosa laskusid põlvili, asetasid koormad maha ja võtsid nöörid otsaesise ümbert ära. Nad 
polnud koormakandmisega harjunud ja nad polnud ka nööre õieti asetanud. Tagant tuli uha rohkem 
inimesi. 

Nüüd kadus viimane eelkäijatest põõsastesse. Teised poisid aitasid Rosal ja Trinil nende rasked 
koormad üles tõsta ja haarasid ka ise korvi d ja kotid. Mõne sammu järel muutus tee järsku. Äkki 
paistis nende ees midagi heledat. Mets hõrenes ja kuuvalguses laius aas. 

Üks poistest ütles tasa Rosale: «Sealt puu tagant läheb järsult allapoole ja seal on allikas. Me 
peame aga paremale üles minema.» 

Jälle jõudsid nad metsa. Rada, mis alguloli olnud üsna mõnus, muutus üha järsumaks ja järsuma'ks. 
Nad kuulsid endi ees habinat, sest karedad vulkaanilised kivid liikusid jalgade all. Trini kompas 
ettevaatlikult jalgadega maapinda, enne kui astus. Oma koormaga oleks ta võinud kergesti kukkuda. 
Mis tal sinna koormasse oli laotud, oli järsul teerajal temavanusele poisile liiaks palju. Ta kõikus 
siia-sinna. Meelsasti oleks ta pisut .puhanud, kuid tema järel tulid teised. Higi jooksis tal laubalt üle 
lameda nina huultele. Ta lakkus neid keelega. Rinnas oli raske tunne. Paremal hakkas libisema kivi. 


Ainult suure vaevaga suutis Trini end kukkumisest hoida. Ta seisis hetke liikumatult ja hingas 
kiiresti. Kuid otse tema kõrval krigisesid kivid. Niisiis, edasi! Ta tundis teed Päevaste rännakute 
põhjal, kuid nüüd, pimedas, paistis see talle tundmatu ja lõputu. 

Äkki kostis ülalt krabinat. Sealt näis terve rodu ini 

mesi alla jooksva't. Küllap tahtsid nad minna külla, et teist korda tagavarasid tuua. Ta lõi näo kõvasti 
vastu koormat, mida Rosa kandis. Arvatavasti jäi kogu rida seisma, et allatõttajaid mööda lasta. 
Trini sai veel kahel korral hinge tagasi tõmmata. Siis kaardus rada paremale ja muutus tasaseks. 
Siin paistis kuu kõrgetele kivihunnikutele. See oligi indiaanlaste kindlus. Sumises palju hääli. 
Pikkamisi nihkusid lapsed kitsa sissekäigu juurde. 
«Kes te olete?». küsis üks mees. 
«Alandist,» vastas Rosa. 
«Sealt eemalt leiate te Ambrosia. Aga kas sa pole Rosa? Sinu vanavanemad vajavad abi. Nad on 
vanad.» 
«Kas nad on üleval?» küsis Rosa. 
«Ei, nad läksid praegu alla tagasi.» 
Rosa viis oma koorma mingisse toataolisse ruumi kiviseinte vahele, kus Ambrosia ja paks kokk 
Manuela oma asju paigutasid. 
Ka poisid panid oma pakid käest ära ja püüdsid leida oma perekondi selles kivivallide rägastikus, 
mis ammu tagasi olid indiaanlaste poolt kokku kuhjatud. 
Ambrosia nägi kuupaistel Trini punaseks hõõrdunud otsaesist. 
«Poiss!» ütles ta murelikult. «Istu siia!» 
«Kus on vanaisa?» küsis Trini. 
«Läks alla, et onnist veel midagi tuua.» 
Jeronimo tuli kiirete sammudega sinna ja nägi Trinit. 
«See on hea, et s,a siin oled! Kas te täna aiandis märkasite midagi?» 
«Mitte midagi,» vastas Trini. «ühtki talupoega polnud põllul.» 
Jeronimo mõtles järele. «See pole hea. See paistab silma. Ema, kas lähete homme hommikul vara 
onni? Meil on teada, et röövlivägi on veel kahe päeva teekonna kaugusel.» 
«Ja Zapata talupojad?» küsis Ambrosia. 
«Nendest ei tea me veel, kus nad on. Mul on praegu Trinit vaja.» 
«Kas sa tahad teda ka külla saata?» küsis Ambrosia. «Ta tiris siia isegi liiga raske koorma.» 
«Ei, ema, ta peab vaid siin ülal vahti pidama.» 

Jeronimo läks ees. Isegi heledas kuuvalguses oli raske siin õiget teed leida. Lakkamatult tulid 
indiaanlaste perekonnad koormatega, lõõtsutades ja väsinult. 

Jeronimo võttis veel ühe poisi kaasa ja viis neid mõlemaid mööda järsakut üles. Nad roomasid 
neljakäpukil üle lahtiste kivide. 

Jeronimo seisatas. «Poisid, täna öösel on kõik mehed teel. Siis peate teie valvet pidama. Kui te 
midagi näete, siis peab üks teist tulema alla ja mulle teatama. Kus röövlivägi peatub, seda võib juba 
eemalt näha. Bandiidid süütavad igalpool mõne maja või terve küla põlema.» 

Mõlemad poisid heitsid maha. Oma külast nägid nad vaid kirikutorni ja üksikute onnide katuseid. 
Kivikambrites neist madalamal oli jäänud vaikseks. 

Mõne aja pärast tuli veel kolm poissi nende juurde üles. 

Üks jutustas: «Meil on peaaegu kogu mais üleval. Kandmisel möödusime kiriklast. Korraga tuli 
kokk välja ja küsis: «Mis te seal teete?» Minu vanem vend ütles talle salapäraselt: «Ole valt, tädi! 
Sel ööl käivad vaimud ringi. Mine parem sisse! Ka meie viime vaid kiiresti asjad ära. Siis heidame 
pikali, et vaimud meid ei märkaks!» Venel astus koka le hästi ligi ja sosistas talle kõrva: «Kas 
kuuled, tädi?» Nimelt kandsid inimesed parajasti midagi mööda. Ja mis te mõtlete, mis kokk tegi? Ta 


ütles hästi kiiresti: «Kiidetud olgu Jeesus Kristus», lõi risti ette ja kadus. Täna öösel ei ilmu ta enam 
nähtavale!» 

Poisid naersid. 

Siis tõstis Trini äkki käe ja viitas kaugusesse: «Seal!» hüüdis ta. 


XX. KALLALETUNG 


Mõlemad ohvitserid ratsaüksuse ees jätsid härra Torrese kubjaste hooleks öösel teed leida. Nad 
arvasid, et nad tasa kõnelevad, aga, nagu inimestel ratsutamisel kergesti juhtub, kõnelesid nad nii, 
valjusti, et ratsaväelased nende taga enamiku nende kõnest kuulsid. 


160. 
«Mis te ütlete?» küsis rittmeister naerdes. «Niisugune liberaalne siga hoiab end seal peidus!» 

«Mulle räägiti, et ta ülevat õigupoolest sekretär, kes varem :krahv Ariola ingliskeelset 
korrespondentsi pidanud.» 

«Siis teab see poiss küll rohkem saladusi, kui see krahvile armas on. Muuseas, kas teate, et krahv 
oli see, kes meile muretses püssid, millega võib teha kõike võimalikku, ainult mitte lasta? Sellest 
teab plehkupannud sekretär arvatavasti üsna palju. Noh, nii vähe, kui ma ka suursugust krahvi ja 
tema ärisid armastan, sekretäril peame suu' kinni toppima, põhjalikult. Muide, arusaamatuste 
ärahoidmiseks: tal tuleb suu igaveseks kinni toppida. Pärast kallaletungi aiandile aga lähme kohe 
külla! Kolonel pani mulle südamele - see küla peab meie kätte langema.enne, kui talupojad oma 
tagavarad minema viivad: Igavene viletsus, tõepoolest! Kuhu me ka tuleme, on talupojad 
läinud mägedesse, nagu minema pühitud!» 

«Jajah, neil on hea luure, härra rittmeister.» 

«See pole kunst! Talupoegadel on, ju ka silmad. Kuidas nad siis ei näeks suitsusambaid küladest, 
millest me läbi läheme. Aga täna! Ühtki tulukest pole näha. Vaadake ringi! On aga tõepoolest juba 
ülim aeg, et saaksime kord kõhu täis süüa.» 

Kubjas peatas hobuse. «Siitmaalt oleks parem, kui me jalgsi aiandi juurde hiiliksime.» 

«Hästi,» vastas rittmeister. «Edasi öelda: hobustelt maha! Iga teine mees esimesest jaost annab 
oma hobuse ära ja tuleb siia ette!» 

Ta andis summutatud häälel käsklusi. Leitnant läks meestega minema. Varsti polnud heledast 
kuuvalgusest hoolimata neist enam midagi näha. 

Rittmeister kõndis rahutult edasi-tagasi. Ta oleks meelsasti tahtnud suitsetada, kuid seda ei 
tohtinud, liiati, kuna tema väeösa distsipliln oli nõrk. Seal oli eelkõige levinud see õnnetu marihuana 
suitsetamine. Vahetevahel olid sõdurid sellest nii uimastatud, et neid ei saanud millekski kasutada. 
Ta oli selle vastu juba proovinud tuntud vahendit. Kui kedagi kahtlustati, et ta oli marihuaanat 
suitsetanud, siis pakuti talle vett. Selle vastu on marihuana uimas inimesel äravõitmatu vasti- 

kus. Kui sõdur vee tagasi lükkas, siis sai ta nii nahutada, et ta vaevalt ratsutada suuiis. Polnud sugugi 
mõnus seda oma nahal tunda saada. Mõningate ohvitseride arvamust mööda olid marihuanal ka oma 
eelised. Uimas ei märganud sõdurid ei nälga ega väsimust. Selle arvel võis toitlustamisel kokku 
hoida. 

Niiviisi kaalutledes rändasid rittmeistri mõtted kindral Huertale, kellest ta uskus, et see ise on 
organiseerinud oma sõjaväes salajase marihuanaga kaubitsemise ja teenib sellelt toredat raha. 
Üks meestest tuli joostes ja hüüdis: «Härra rittmeister, seal ees põleb midagi!» 
Rittmei:ster võpatas ja vaatas ringi. 

Tõepool;est, põõsaste ja puude tagant lõid kõrgele leegid. Ta seisis kivistunult. Siis pööras ta end. 
äkki ümber ja karjus: «Hobuste juurde! Selga istuda! Eskadron - traavi!» 

Sellele juhmile leitnandile ta alles näitab. Või on talupojad seal midagi põlema süüdanud, et küla 


hoiatada? Igal juhul - edasi! Nii kiiresti kui võimalik külla! 
Teisel pool külla viivat teed nägi ta paremal põlevat katust. Rittmeisiri ees hüppas tänavale keegi 
mees. Osutus, et see oli kubjas. 
«Kus on küla?» karjus rittmeister. 
«Otse teie ees.» 
Kubjas pidi kõrvale hüppama, et eskadron talle otsa ei sõidaks. 
Suure kiirusega tõttas uks poistest Jeronimo juurde ja sosistas talle kõrva: «Tulekahju!» 
«Kus?» 
«Trini arvab, et see on aiandis.» 
«Poiss!» vas:as Jeronimo tõsiselt. «Kas te ei näe viirastusi? See ei või olla!» 
«Siiski! Me kõik mõtleme, et see võib ainult aiand olla. Kui ma alla jooksin, siis näis mulle, et 
katused põlevad. Tule sinnapoole! Sealt võib seda läbi puude näha.» 
Vahepeal olid ka teised tulekahju märganud. Kes oli selle süüdanud? 
«Võib-olla jäi tuli, millel keedeti, põlema, kui te ära läksite?» sõnas keegi. 

«Siis oleks vaid üks onn võinud põleda,» arvas teine. 

Jeronimo kogus end esimesena. «All külas on veel meie inimesi. Mis ka aiandis juhtunud on, me 
peame oma inimesi hoiatama. Kes tuleb kaasa?» 

Nad jooksid mäest alla, nii kiiresti kui pimedas suutsid. 

AIL, kus põllud algasid, kohtasid nad kaht meest ja üht naist, kes ütlesid: «Külas on kära! Meile 
kuuldus, nagu kostaks hobuste kabjaplaginat.» 

Rittmeister koos kahe ratsanikuga peatasid hobused kiriku juures. Vahtmeister, kes tuli ratsutades 
sinna, teatas: «Me ei leidnud ühestki majast inimesi.» 

«See pole võimalik!» karjus rittmeister. 

Veel teine ratsanik: traavis ligemale. «Härra rittmeister, me leidsime vaid ühe mehe. Muidu on 
kõik tühi. 

Näib, et ka aitades pole midagi leida,» ütles ta. 

«Kus see mees on? Siia tuua!» 

«Ta on surnud. Kuna ta hakkas sirbiga vastu, siis. . .» 
«Oh te tõprad!» hüüdis rittmeister. «Kas te mõelda ei oska? Tooge mulle mõni inimene! Tirige siia! 
Külas peab inimesi leiduma!» 

Jah, inimesi leidus. Paater Felix oli kära peale ärganud ja tahtis end just parajasti riidesse panna, et 
järele vaadata, mis lahti on, kui kaks ratsaväelast kolinal sisse tungisid. Toas oli peaaegu pime ja nad 
nägid kirikhärrat vaid ebamääraselt. Nad rebisid ta toorelt üles ja püüdsid ieda ukse juurde tirida. 

Ta tahtis midagi ütelda, kuid üks ratsaväelastest lõi talle nii kõvasti vastu nägu, et ta huul kohe 
paistetama hakkas ja ta uksepiida külge klammerdus. 

Ratsaväelased vandusid. Rittmeister tuli kära kuuldes hobuse seljast maha ja astus majja, kus ta 
pimeduse tõttu algul millestki aru ei saanud. Ta kuulis vaid oigamist ja muid võitlusega seotud hääli. 
«Lõpp kaklusele!» hüüdis ta. «Kus on külarahvas? Räägi!» 

«Ma olen paater,» vastas kirikhärra hingetult. «Siis peate ju teadma, kus teie talupojad on!» 
«Ma ei mõista,» ütles kirikhärra. «Küllap nad on oma onnides.» 

«Ma juhin teie tähelepanu sellele,» vastas rittmeister lõikavalt, «et me tunneme sedasorti jutte! 
Teate, kui teie. . .» 

Kõneluse katkestas maise kriiskamine. Kuuldus kolinat ja laksatusi. Naine karjus kiljuva häälega. 
See oli kokk. 

Kirikhärra kogus end ja hüüdis oma tugeva, preestrite seminaris koolitatud häälega: «Kes te ka 
poleks, ärge tungige süütutele kallale! Missuguse jumaliku või inimliku õiguse järgi te tahate käia, et 


teete asju, mis jumalale taevas jäledad on?» 
Kriiskamine oli muutunud luksumiseks. 
«Hoidke oma jutlus endale!» ütles rittmeister külmalt 
«Ma annan teile veel ühe minuti aega. Kui te seda ei kasuta, siis lahkun ma siit majast. Teie 
kõrgeausus arvatavasti mõistate, mida see tähendab!» 

Paater Felix vastas: «Ma olen inimene ega saa öelda, mida ma ei tea. Aga kuigi ma olen inimene, 
siiski olen ma pühitsetud ja teie...» . 
«Ma mõistan juba,» vastas rittmeister pilkavalt, «sa oled mässuliste talupoegadega ühel nõul! 
Niisugused papid pole meile mingid jumala salvitud!» 
Ta läks uksest välja. Sealjuures nägi kirikhärra, et on tegemist ohvitseriga. Lõpuks sai ta aru, et need 
on Huerta väed. Ta tahtis midagi öelda, kuid liiga hilja. 


Seal, kus külast tulevad rajad kokku jooksevad ja järsk tee viib indiaanlaste kindluse juurde met'sa, 

jäi Jeronimo koos noorte meeste rühmaga seisatama. 

Üksikult ja salkades tulid hingeldavad koormakandjad, nad olid kiirustanud kartustäratava tulekuma 

ja külast kostvate häälte pärast. 

Jeronimo peatas kõiki ja küsis, mis nad on näinud. Veel ikka ei saanud keegi aru, mis oli juhtunud. 
Äkki ilmusid põõsaste vahelt mees ja naine ning tulid kiiresti ligemale. Neil polnud kandameid. 

Kui nad märkasid metsaserval mehi, kohkusid nad: alles Jeronimo tuttav hääl rahustas neid pisut. 

Kuid nad hingeldasid nii kõvasti, et ei saanud kohe rääkida. 

Neile anti aega, et nad end koguda saaksid. 

Ikka veel erutatult jutustas naine: «Me olime just oma viimseid ube ja piprakaunu kotti panemas, kui 

kuulsime 

kabjaplaginat. Seal. tulidki juba mõned läbi kaktuse heki.» 
«Kes tuli?» küsis Jeronimo. 
«Kaks ratsanikku. Nad karjusid meie onni sisse: «Hoo! Üles!» Me olime aida juures ja tõmbusime 
eemale viigipuu taha. Üks meestest tuli hobuse seljast maha. Tänaval kuulsime me teisi ratsanikke 
mööda kihutamas. Siis hüüdis üks hääl midagi. See oli arvatavasti sinu isa, Jerornimo. Mida ta 
hüüdis, polnud aru saada. Kostis vandumist ja edasi-tagasi sagimist. See, kes hobuse seljast maha 
ronis, tuli meie aida juurde ja kummardus üle sinnajäänud koti, mis oli heledas kuuvalguses hästi 
nähtav. Kuna ta tähele ei pannud ja teised palju kära tegid, siis õnnestus meil põllule pääseda ja me 
pistsime jooksma, kuidas iganes jaksasime.» 
«Aga minu isa?» küsis Jeronimo. 
«Oli kuulda palju karjumist,» vastas mees. 
Jeronimo kaalutles. Kas ta ei peaks minema alla ja hiilima isa õue juurde? Kui isa on end ära 
peitnud, siis tuleb ta mingit teed mööda siia. Kui aga...? 
Ta seisis liikumatult seal ja laskis vaid pilgul üle maastiku libiseda. Kolme onni katused aiandis ei 
põlenud enam nii heledasti. 
Kuu seisu järgi pidi hommik varsti käes olema. Keegi puudutas Jeronimot. ja ütles: «Pole enam 
kedagi tulemas.» 
«Siia peab jääma valve, kuni valgeks läheb,» vastas Jeronimo. «Päeval näeme kõike ülalt.» 

Indiaanlaste kindluses oli enamik inimesi magama heitnud. Keegi ei puudunud enam peale 
Jeronimo isa. 

Ambrosia istus, kivikambris kottide, korvide ja pottide vahel ja vahtis tardunult enda ette. Võis 
arvata, et ta on surnud. 


XXI. TALUPOJAVÄE LIGINEMINE 


Ratsanikud olig maganud öö onnides. Hommikul otsisid. nad külas kõik nurgad läbi. Ainult 
üksikutes kohtades leidsid nad midagi söödavat. 
Kellatorni kaarekujulisest avausest vaatas välja valve 

postil seisja. Kogu ümbrus näis surnud. Küll oletasid ratsaväelased, et talupojad istuvad mäe otsas, 
kuid midagi ei paistnud tihedas metsas ega üksikutel etteulatavatel tumehallidel kivikaljudel. 
Sealt ülalt aga nägid terased indiaanlasesemad selgesti üksikut valvurit kellatornis. Nad jälgisid 
vähimatki liikumist. 

Vara hommikul oli kolm ratsanikku mööda maanteed Tepotla poole ratsutanud. Sealtpoolt oli 
oodata röövliväe jalaväeüksusi. 

Saabus pärastlõuna. Jeronimo oli pisut maganud. Paks Manuela askeldas oma pottidega. Keeta ta 
aga ei tohtinud, et poleks suitsu. 
Siis astus Trini esemetega täidetud kivikambrisse. Ta sosistas Jeronimole kõrva: «Ma näen midagi.» 

Jeronimo mõistis, et Trini ei taha lobisemishimulise Manuela juureso!ekul midagi öelda ja läks 
kohe kaasa. Trini viis ta pisut kaugemale ja osutas põõsaste taha: «Nüüd on nad kadunud.» 
«Kes?» 
«Neid on kaks, me arvame, et need on poisid, võibolla sõnatoojad.» 

«Sealt?» küsis Jeronimo näpuga näidates. «Siis võisid nad tulla tagapool asuvatest küladest. Kui 
nad vaid külla sisse ei läheks! Me peame neid hoiaiama, Trini. Võta kaasa paar poissi! Kiiresti!» 

Varsti jooksid Jeronimo, veel kaks meest ja, kolm poissi mäest alla. Nad läksid üle aasa, kus olid kar- 

jas küla lehmad ja muud loomad. Siis pidid nad läbi lõhestilku allapoole laskuma. Metsaservale jäid 
mehed maha. 

Kuid ka valvurid kellatornis olid näinud kaht poissi talupojakuubede ja kübaratega. Neli 
ratsaväe!ast saadeti sõnatoojaid kinni võtma. Nad ratsutasid algul mööda maanteed ja keerasid siis 
teerajale, kust nad mõlemat tulijat enam näha ei võinud. 


Ülalt mäelt silmitsesid valvurid mõlemat sõnatoojat, kes uuesti nähtavale olid ilmunud, kuid ei 
näinud endale vastu saadetud kolme poissi ega ratsanikke, kes lähenesid vasemalt, kuid mitte otse 
nende suunas. Oli erutav 

vaadata, kuidas maakohas, kus puudus ülevaade, igaüks kolmest rühmast omal viisil valesti liikus. 

Mõlemad käskjalgadeks saadetud poisid olid juba ammu märganud suitsu, mis tõusis kolmest 
mahapõletatud onnist. Sellepärast olid nad ettevaatlikud. Nad suundusid madalale künkale ja tahtsid 
sealt San-Bartoldole vaadata. 
Siis märkasid nad kiivrites päid. Otsekohe tõmbusid nad küüru. 
Kindlusest nägid vaatlejad, kuidas mõlemad poisid äkki oma suunda muutsid ja otse mäe poole 
liikusid. 
Nüüd aga jooksid jälle vastusaadetud kolm poissi ratsanike suunas. Oli nende õnn, et hulgalised 
kivihunnikud okkalise võsastikuga sundisid ratsaväelasi rohkem oma teed kui midagi muud silmas 
pidama. Sealjuures ei märganud nad kolme poissi, kes üsna nende lähedal äkki nähtavale ilmusid. 
Need aga nägid mitte ainult ratsanikke, vaid samal silmapilgul ka saadikuid. 
Vaatlejad ülal müksasid üksteisele külge: «Näete, nüüd teevad nad hästi. Nad jooksevad! Kohe 
peavad nad meie omadega kohtuma! Nüüd! Aga miks nad maha heidavad? Näe, nüüd liiguvad nad 
jälle!» 

Kahjurõõmsalt nägid nad, kuidas ratsanikud mingi takistuse tõttu edasi ei pääsenud ja poisid 
ühiselt kiiresti metsale lähenesid. 

Ühe kõrge puuderühma vilus seisis Jeronimo koos kahe teise mehega, sirbid tugevasti peos, et 
poistele appi tormata, kui see vajalik peaks olema. Juba olid viis poissi nii lähedal, et Jeronimo 


tundis ühes ära Braulio. Võib-olla tõi ta mingi teate talupojaväelt. 

Nelja ratsanikku polmid näha. Sellele vaatamata tõmbas Jeronimo kõik sügavamale metsa ja küsis 
alles seal, kust saadikud tulevad. «Minu isa Paco,» vastas Braulio, «laseb teile ütelda, et me eelmisel 
ööl nägime tulekuma. Mida see tähendab?» 

Jeronimo küsis: «Kas te juba Zapata juures käisite?» 

«Teda pole me veel näinud, küll aga tema üht väeosa. Talupojavägi läheneb.» 
«Millal võivad nad siia jõuda?» 

«Isa ütles, võib-olla homme.» 

Jeronimo märkas sügavaid rõngaid Braulio silmade 

ümber. «ütle mulle, pöiss, kui kaua oled sa juba teel?» küsis ta. 

«Sellest ajast, kui me aiandist lahkusime, oleme peaaegu vahetpidamata jooksnud.» 

«Hästi,» vastas Jeronimo sõbraliku noogutusega. «Nüüd sa ei või enam tagasi minna. Ma saadan 
teisi Paco juurde. Sinu eest, Braulio, hoolitseb Trini. Ka tema on juba kaks päeva jalul ja peab 
magama heitma.» 

Trinil oli hea meel, et ta sõber seal oli. Braulio oli aga nii kurnatud, et ta vaid pikkamööda suutis 
järsku mäge mööda üles minna. 


Trini ärkas rahutustundega. Esimesel hetkel ta ei taibanud, kus ta viibib. Ta lamas täiskuu valgel 
korvide ja kruuside vahel. Ta kõrval lamas keegi, üleni tekisse mähitud - Braulio. Läheduses kostis 
kõnelust. Muide, mis isemoodi valgus see on? Kas keegi oli tule süüdanud? Seda ei tohtinud juhtuda, 
kuna see oleks reetnud paiga, kus indiaanlased end ,peidus hoidsid. Trini tõusis ettevaatlikult püsti, 
et mitte Brauliole külge puutuda. 

Vaevalt oli ta kivikambrist väljunud, kui ta läbi pilude nägi tugevat tulekuma. Kas küla põles? 

Kiiresti ronis ta kivihunnikule ja vaatas enda ümber. Jah, kogu küla põles! Algul vaatas ta nagu 
nõiutud paljusid põlevaid katuseid. Alles siis mõtles ta oma vanaemale ja Jeronimole. 

Ta leidist nad teiste talupoegade hulgast, kes vaikides pealt vaatasid, kuidas nende küla maha 
põles. Kas ratsaväelased veel seal olid, seda nad ei teadnud. Alles vastu hommikut selgus, et 
ratsanikud öösel olid minema läinud. Aga kuhu? 

Ettevaatlikult hiilisid mehed suitsevasse külasse. Kiriklas leidsid nad kõigepealt koka surnuna eest, 
siis ka paater Felixi. Paljastatud peadega seisid nad tema laiba ees ega mõistnud, miks oli röövlivägi 
tema surmanud. Ambrosia läks pikkamööda oma onni. Katus suitses veel. Ukse ees lamas tema 
mees, heasüdamlik Jacinto, sirp käes. Pea oli tal lõhki löödud. 

Ambrosia ei nutnud, kuid ta seisis kaua tema ees. Päike näis talle kahvatuna, hoolimata 
kõrvetavast palavusest. 

XXII. SUUR JOOMING 


Tlepotla külla, Paco ja Braulio kodukohta, olid kahe päeva eesttulnud öösel põgenikud 
Tuxpamist, kes rääkisid hirmsaid asju röövliväe kohta. Seal Tuxpamis olid talupojad liiga hilja 
hakanud küla tühjendama. Sellepärast olid paljud neist ja peaaegu kogu nende maisitagavara 
sõdurite kätte langenud. Peale selle oli kohalik kirikhärra sõjaväejõukudele üles andnud indiaanlasi, 
kes on uute ideede pooldajad, nagu ta väljendas. Ülesantud lasti kas sealsamas maha või tapeti 
loomalikult. 

Põgenikud värisesid veel juhtunu pärast ja rahunesid alles siis, kui Tepotla indiaanlased neile 
ütlesid, et nad kõik lähevad täiesti ohutusse kohta. 

Tepotla kirikhärra kuulis ka röövliväe tegudest. Teinud lühida otsuse, istus ta eesli selga ja 
ratsutas lähemasse linna. Ta umbusaldas oma koguduse talupoegi, aga ka mõisaomanikku, härra 


Torrest. Kuidas pidigi ta käituma? Teda ei sidunud indiaanlastega isalik sõprus, kuid ta polnud ka 
röövliväe kohutava veresauna poolt. Kuidas ta ka ei käitunud, ta oleks ikka oma südame-- 
tunnistusega vastuollu sattunud. Põgenemisel jättis ta aga oma koka ja tütrekese külla, kuna tal 
kiriklike-tavade kohaselt polnud nende eest mingit suuremat vastutust, kui ükskõik millise oma 
koguduse liikme eest. 

Kui öö saabus, kuulis hirmunud kokk tasastest häälitsustest, et midagi oli teoksil. Ta hiilis välja ja 
nägi suure koormaga inimesi ja eesleid möödumas. Siis äratas ta oma lapse, pakkis endale üht-teist 
kokku ja läks koos talupoegadega ära. Kuhu mindi, ta ei teadnud, kuna ta ei põlvnenud Tepatlast ja 
tundis vaid väheseid ta saladusi. 

Mindi Kitselohku, mis asus ühe mäe tipul. Kes vaevaliselt ainsal rajal mööda täiesti paljast ja 
järsku kallakut üles jõudis, oli üllatatud, kuna sattus täiesti ümmargusse, rohelise rohuga kaetud 
nõkku. See oli ammu kustunud vulkaani kraater. Kui koormatud inimeste ja loomade pika voori 
algus jõudis kraatri servale, nägid nad kaugusest tuld paistvat. See pidi olema San Bartoldos. Selle 
järgi otsustasid nad, et röövlivägi on juba ka seal. 

Umbes samaaegselt saabusid sinna ka esimesed inime- 

sed teisest külast, kes samuti olid otsustanud Kitselohku põgeneda. 

Enne Tepotlast lahkumist oli aset leidnud tüli härra Torrese mõisatööliste vahel. Üks osa tahtis 
hommikul vara uuesti alla minna, et mõisa põllul töötada. Nooremad aga olid selle vastu. Nende 
eestvõtja oli Helistaja, kes hoolimata oma noorusest neid kõiki kehakasvu ja jõu poolest ületas. 
Sealjuures oli. tal nobe keel ja ta oskas seda kasutada, mis ta aiandis oli õppinud. 

Vaevalt nägi ta kaugusest tuld, kui ta oma sõpradega rääkis ja neist kiiresti moodustas 
võitlusrühma, kes, sirbid käes, kaitses kohta, kus järsk rada suubus avarasse Kitselohku. 

Ta näitas, kuidas ülestulevate!e sõduritele kahe sammu kauguselt peale hüpata ja neid kõvera 
sirbiga maha lüüa. Samal silmapilgul tuli kirikhärra kokk oma tütrekesega. Kohkunult nägi ta 
pimeduses pikka Helistaj at ettepoole sirutatud sirbiga kallale tormavat. Ta põikas kõrvale, aga 
sealjuures vastu oma koorma all sügavasti kummargil talumeest, kes valjusti vanduma hakkas. 

Helistaja lõpetas naerdes oma pealetungi. See oli tema viis toimida kiiresti, kuid mõnikord pisut 
mõtlematult. 

Kartlikult tõmbus kirikhärra kokk tekkiva laagri teise otsa. Ta tütar nuttis hääletult enda ette ja 
värises. Alles järgmise päeva kestel taipasid mõlemad, et leplikel indiaanlastel polnud midagi kahe 
pooleldi linnalikult riietatud olevuse vastu, jah, et nad üldse ei teinud neist väljagi. 

Helistaja näiline kallaletung oli tema nooruslikule võitlussalgale selgeks teinud, et siin võib end 
kergesti kaitsta, isegi tulirelvadega sõdurite vastu. Ka teine küla moodustas öösel oma võitlusrühma. 
Seejärel otsustasid ka vanemad mehed jääda Kitselohku ja homme tööle mitte minna. Pidi vaid 
õigeaegselt tooma alt vett, kuna seda ei leidunud kogu mäel. 

Pilkas ahelikus laskusid naised alla, igaühel kann pea peal. 


Härra Torres oli oma pojaga öösel kaua ärkvelolnud. Nad olid härrastemaja lamedalt katuselt 
vaadelnud tulekuma silmapiiril. 

«Kas sa näed,» ütles vana Torres, «väeosad läksid meist mööda, nagu ma neile soovitasin. Mind 
ainult imestab, kuidas nad nii varakult sinna jõudsid.» 

Kuna enam midagi muud nähtavale ei ilmunud, siis napsitasid nad mõnda aega. See, et härra 
Torresel oli viinaköök, sai talle endale ohtlikulks. Viimasel ajal jõi ta igal õhtul. Sellepärast tõusis ta 
ka hilja üles ja oli väga pahane, kui teda liiga vara äratati. 

Hommikul kõndisid kupjad rahutult mõisas ringi ja vaatasid üha väravast välja, kas lõpuks ometi 
mõisatöölised ei tule. Kui isand viimaiks üles tõusis õõnsa tundega peas ja kuulis, et põllul ei tööta 


keegi, hakkas ta märatsema, viskas tooli ümber ja möirgas kupjale: «Milleks on teil hobused! 
Kihutage külla! Ja taguge inimestele pealuudesse, et homme on Huerta vägi siin. Siis aitab vaid 
minu ühest sõnast ja nad tulistavad! Käige minema!» 

Kupjad keerasid kohmakalt ringi ja läksid pikkamööda minema, mis härra Torrese veel enam 
raevu viis. Nad aimasid juba, kus külaelanikud olid. 
Varsti tulid ka kupjad tagasi teatega, et kogu küla olevat tühi. Nad polnud leidnud isegi kirikhärrat. 
Algul valdas härra Torrest uuesti märatsushoog. Siis hakkas ta aga järele mõtlema. Kui Huerta väed 
kuulevad, et indiaanlased külas ei tööta - see närakatekamp on ju kõigeks võimeline! 
Ta nõudis teguilat ja valas kohe kaks klaasi alla. 
Siis tuli ta poeg joostes. «Isa, ma tean, kus mõisa töölised asuvad. Nende päid võib pikksilmaga näha 
üleval Kitselohus.» 
Härra Torres ronis lamedale katusele. Eemalt paistis tumehall ja igast küljest järsk mägi. Ülalt oli ta 
nagu hiigelnoaga ära lõigatud. Paljude vihmaaegade veed olid uuristanud vaod ta seintesse. Härra 
Torres tõstis pikksilma ja nägi kraatri serval vaatlejate päid. 
«Mis nüüd. saab?» küsis poeg. 
«Mis siis peab saama?» vastas härra Torres süngelt. 
«Seal ei saa neid ükski vägi rünnata. Ma tunnen Kitselohku. See on hea rohuga nõgu, kus 
indiaanlased võivad oma eesleid karjatada. Seal nad nüüd istuvad ja naeravad meie üle!» 
Järgmisel ööl istus mõisniku perekond alles hilise 

õhtusöögi juures, kui teener Juan teatas kupja tulekust. Torres ei armastanud neid harimatuid inimesi 
oma tuppa lasta ja läks välja sammaskäiku. 
«Härra,» ütles kubjas, «taevas on tugev valguskuma. San Bartoldo küla näib põlevat.» 

«Muud midagi?» küsis mõisaomanik. Ta polnud teisiti kujutlenudki, kui et -sõdurid rüüstavad 
küla ja süütavad siis põlema. Kindlasti kihutasid ratsaväelased sealt kaugemale edasi. 

Ta naine ja tütred läksid varsti magama, kuna ta ise pojaga katusele ronis. Tulekuma San 
Bartoldost huvitas teda vähem kui vastupidine suund, kust ta ootas Huerta armee väehulkasid. 

«Mind paneb imestama,» ütles ta oma pojale, «et sealt ei paista mingit tuld. Ma ei suuda 
kujutleda, et see sõjavägi äkki jätab külad süütamata. Närukael ei muutu üle öö heategijaks. Kui nad 
vähemalt teatetoojaid saadaksid! Ma tahaksin nende ülemust, võimalikult kõige kõrgemat, külla 
kutsuda. See oleks meile parim kaitse. Täna luuakse noor kuu, siis muutub alati midagi, ainult ei. tea 
iial, kas hea või halva poole.» 

Siis kuulsid nad tänavalt kära. 
«Ratsanikud,» ütles poeg ja juba nägidki nad kuupaistel ratsaväeüksuse eesmist osa. 

Kiiresti jooksid nad alla. Sammaskäigu ees peatusid kaks ohvitseri. «Tere tulemast, mu härrad!» 
hüüdis härra Torres: «Minu maja on teie maja. Suvatsege sisse astuda!» 

Ilma hobuse seljast lahkumata vastas rittmeister:«Enne on meil teiega üks kanake katkuda, härra. 
Teie olete ju leitnandile toreda loo kokku luuletanud. San Bartoldo ja rikas? Me saime seal nälga 
näha! Ja kirikhärra oli ka talupoegadega kambas. Me aga vilistasime talle niisugust viisi, et ta 
kurdiks jäi! Kurdiks ja hoopis: valt kui nott!» Viimaseid sõnu rõhutas ta nagu mõnutundes ja 
tagamõttega. Siis jätkas ta: «Ja ieie, auväärt härra, tahtsite meist muidugi lahti saada, mis? Nii siis ka 
liberaal, nagu president Madero, kes just nüüd suvatseb meile raskusi valmistada? Noh, varsti on 
temagi presideerimine läbi! Ja teie, härra, tahate vist küll tema saatust jagada, mis?» 

Härra Torres sosistas oma pojale: «Kõik üles ajada. Ja teguilat! Palju teguilat!» 

Muidugi ei mõelnud rittmeister, et mõisaomanik on liberaal. Ta tahtis teda ainult hirmutada, et 
temalt rohkem välja pressida. 

Härra Torres tuli võitva naeratusega välistrepist alla ja tegi rittmeistri ees elegantse kummarduse. 


«Kahetsen väga, et asjad San Bartoldos pole kujunenud nii, nagu ma neid sooviksin. Kuid teid 
hüvitatakse siinsamas.» 
Nii rääkis ta edasi, kuni Juan ilmus kandikuga, millel seisis pudel teguilat ja napsiklaasid. 
«Võtke, härra rittmeister, üks tervitusnaps! Minu enda toode. Ma saadan seda isegi Mexiko linna.» 
Siis lubas ta veel lasta valmistada toitu kogu eskadroni jaoks. 

Vahepeal laskis ta jagada pulguet ja viina, palju viina. Kuna mõisaköök ei suutnud nii kiiresti 
kõigile midagi valmistada, olid paljud ratsaväelastest varsti nii joobnud, et nad peaaegu enam midagi 
ei söönud. 

Pisut hiljem istus härra Torres rittmeistriga kaelastikku sohval ja lällutas, se:lal kui ta naine 
magusa:ma naeratusega pealt kuulas: «Mu kallis vend, tee midagi mu rõõmuks!» 
«Kõik, mida sa soovid.» 

«Saada oma sõdurid minema! Külla! Nad on purjus!» 
«Leitnant!» möirgas rHtmeister. «Ütle vahtmeistrile - kõik külla! Kõik!» 

Proua Torres oli vaid silmakirjaks pisut joonud. Ta tõusis, ja kui joodikud enam ta nägu näha ei 
võinud, siis oli see kogu magususe kaotanud. 

«Juan!» ütles ta karmilt teenri!e. «Te lähete õue, ja kui kogu joobnud jõuk on väljas, siis sulete 
värava!» 

«Käskijanna,» vastas Juan, «kui te aga soovite, et sõdurid enam tagasi ei tuleks, siis peab neile 
napsi ka külla järele saatma.» 

«Ma hoolitsen selle eest, et nad seda küllaldaselt saavad,» vastas proua Torres. . 

Öue puhastamine ei osutunud nii lihtsaks. Vahtmeister pidi väravale paigutatud vahte kasutama 
joobnute äraviijatena ja vedajatena. Nad tegid seda tööd rikkalike müksudega, nii et lõpuks läks lahti 
lööming, mis jätkus külas. See lõppes siis, kui kubjas tõi eeslil kaks võimsat anumat pulguega. See 
polnud valmis käärinud, vaid niisugune, mis alles vahutas. Seda armastavad mõned eriti, ehkki tal on 
kohutav toime. Nüüd jõid tülitsejad lepitust ja nõudsid kupjalt ka teguilat. 

Oli juba hommik, kui viin külla jõudis. Nüüd algas joorning alles õieti. Sellest eskadronist jäid 
ainult hobused kaineks. 


XXIII. HELISTAJA MÕISAS 


Härra purjutamise tõttu oli ka teener Juan harjunud vahetevahel endale rohkem kui klaasikese 
kõrri kallama. Suure joomingu ööl puudus täiesti kontroll selle üle, kes ja kui palju jõi. Seda kasutas 
Juan, kuigi tal süda pistit vaevas. Sest ta sõbrad külas pidid teada saama, mis siin toimub. Kes veel, 
kui mitte tema, Juan, võib sellise teate viia? Ja selleks peab tal aru selgeks jääma. 

Hommiku hämaruses kandsid mõlemad teenrid sohvale magamajäänud härra tema magamistuppa 
ja asetasid ta voodi. Raskem oli mõistusetult enda ümber peksvat rittmeistrit voodi viia. Lõpuks sai 
Juan asuda teele indiaanlaste juurde mäele. Ta tuikus sammaskäigust välja ja lõi parema käega õhku, 
nii nagu joobnud seda teevad, kui nad on midagi otsustanud ja ise endale oma otsusekndlust 
tõendada tahavad. 

Väsinult läks ta me õue, kus polnud kedagi näha. Värava juures lükkas ta raske puust riivi eest ja 
vaatas kergelt virvendavate silmadega välja. Ka seal polnud ühtki inimest näha. Külast kostis 
joobnud ratsaväelaste röökimist. 

Ta lipsas välja ja lükkas värava kinni. Siis asus ta mineikule, pisut murelikult, sest taamal nägi ta 
mäge kerkimas sügavhalli ja järsuna. Kuid kohusetunne võitis tungi magama heita ja ta asus mööda 


keerlevat teerada mäe suunas minema. Langetatud peaga ja vaid pooleldi teadlikuna liikus ta edasi. 
«Onu Juan!» hüüdis äkki tasane hääl. 
Ta oli väga ehmunud ja vaatas ringi. Must juuksetutt ja naervad silmad paistsid nopal-kaktuse 
kahvlitaoliste harude vahelt. 

«Onu Juan,» ütles Helistaja, «sa oled vist. küll pisut liiga sügavalt kruusi põhja vaadanud? Tahad 
sa meie juurde tulla? Siis sa oledki juba siin.» 
Imestunult märkas Juan, kuidas nüüd üks poiss teise järel nähtavale ilmus. See oli Tepotla noorte 
meeste salk tervenisti, ja kõigil olid kõverad sirbid käes. 
Juan kõneles neile, kui uskumatult purjus on kogu eskadron ja et mõisas on kõigest ohvitserid ja 
peavahtmeister ning veel paar tentsikut. 
«Ja isegi mõisa sissekäigu ees pole valvet?» küsis Helistaja. 


«Kedagi pole. Kui mitte mõni kubjastest ei luura. 


Mõisaproua ei lubanud neil juua. Kuid muidugi jõid nad sellegipoolest.» 
«Kas sa ei saaks neid päris purju panna, Juan? » 
«Jah, see pole raske. Te leiate värava vaid kokku lükatuna.» 

«Pane ta parem kinni, Juan!» ütles Helistaja. «Me tuleme sisse läbi müüriaugu.» 


Ülal Kitselohu kraatri aärel olid valvurid juba hommikuhämarusest alates jälginud, kuidas 
ratsaväelased all Tepotla külas liikusid. Nad ei saanud sellest päris hästi aru. Pisut hiljem nägid nad 
kedagi väljuvat mõisa väravast. Ta ei kandnud talupoja riietust ja kõndis mööda jalgrada, mille ääres 
pisut kaugemale asus kogu Helistaja salk. Siis paistsid nad isekeskis rääkivat. Lõpuks läks üksik 
mees mõisa tagasi. Nüüd hakkas Helistaja salk liikuma, üks tihedalt teise kannul, ja suundus küla ja 
mõisa vahelise tee poole. Tee äärde jõudes jäid nad hetkeks seisatama, jooksid siis kiiresti üksteise 
järel üle tee ja liikusid piki tee äärt mõisa poole, kuni kadusid puude taha.. 

«Nad plaanitsevad midagi,» ütles Benjamin talupoegadele, kes teda ümbritsesid. «Me peame neid 
aitama. Kes tuleb kaasa?» 


San Bartoldos otsisid talupojad oma mahapõletatud küla suurima ettevaatlikkusega läbi. Nad 
arvestasid, et eskadron sõitis endises suunas edasi ja et temale järgnev'ad röövliarmee hulgad. 
Sellepärast tõmbusid nad keskpäevaks Indiaani kindlusse tagasi. 

Vahepeal olid Braulio ja Trini kõige kõrgemalt kivihunnikult midagi lõunas märganud. Mis võis 
see olla? 'Või oli see silmapete? Tugevas päikesepaistesei kujutanud silmapiir selget joont, vaid 
koosnes ülemisest ja alumisest ebaselgest triibust. Mõlema vahel paistis olevat õhk. Sellist nähet 
tundsid poisid lapsepõlvest peale ja teadsid ka, et tähelepanekuid niisugusel korral ei või usaldada. 
Sellegipoolest pidasid nad ebamääraseid täppe silmas, mida nad varem seal polnud näinud, igatahes 
mitte märganud. 

Trini müksas Brauliole külge. Äkki nägi ta midagi hoopis lähemal, horisondi mõlema joone all. 

«Jah, sealt tuleb keegi,» kinnitas Braulio. «Ei, neid, on kaks!» 

«Kolm!» hüüdis Trini. «Ma jooksen onu Jeronimo juurde.» 

Vaevalt oli ta alla jooksnud, kui .Braulio mõistis. et tulijaid on palju rohkem kui kolm. Täpid 
näiliselt õhus hõljuval horisondil olid -kadunud. Selle asemel nägi ta paljudes kohtades terveid ridu 
valgetes talupojakuubedes mehi Indiaani kindluse poole liginemas. 
«Hei!» hüüdis ta alla. 
«Mis on?» hüüti vastu. 
«Palju inimesi tuleb sealtpoolt, talupoegi!» 
Mitu meest ronisid kivihunnikule ja nägid nüüd ka, et üle ebaühtlase maastiku liiguvad kõikjal 


talupoegade pikad read ligemale. 
«Zapata tuleb,» ütles keegi tasa. 
Seejärel hüüdsid paljud: «Zapat,a! Zapata!» ja plaksutasid rõõmu pärast käsi. 


Helistaja vaatas läbi müüriaugu mõisa kõrvalõue. Polnud kedagi näha. ja ta lipsas läbi. Teised 
järgnesid talle. Nad hiilisid, sirbid löögivalmis, piki hobusetalli külge. Sees kiirisesid tasakesi ketid. 
Üks hobune trampis jalgadega. Keegi norskas. 

Helistaja jäi seisma ja saatis kaks oma inimestest sissekäigu juurde tagasi. Teistele ta viipas, et nad 
temaga kaasa tuleksid. Sees lamasid kolm ratsaväelast heintel. Nende karabiinid ja padrunivööd 
rippusid seinal. Indiaanlased võtsid relvad tasakesi ära ja panid endile ümber. Joobnutel lasti edasi 
magada. neid jäid valvama mõned talupojad sirpidega. 

Teised hiilisid edasi peaõuele. Seal nägi neid üks köögitüdruk ja tormas ehmunult minema. Kuid 
ta oli märganud, kuidas Helistaja, keda ta tundis, asetas sõrme suule.. See rahustas teda niivõrd, et ta 
ei hakanud karjuma ja pärast paari kiiret sammu seisma jäi. 

Sammaskäiku ilmusid Juan ja teine teener. Nad viipasid indiaanlalstele, et nad tuleksid mööda 
välistreppi üles. 

Proua Torres istus oma tütardega hommikusöögilauas ja ütles kõrgeletõstetud kulmudega: «Pärast 
sõjaväe lahkumist tahaksin ma küll mõne aja võimalikult vähe teguilat oma. . .» Ta tardus, kuna nägi 
talupoegi sisenevat kõverate sirpidega. 

Härra Torres ei ärganud naiste kisast ja mõmises vaid midagi, kui tal käed selja taha kinni seoti. 
Ühe kupjaga toimus lühike võitlus. Kuid tal polnud püstolit parajasti käes .ja temaga tuldi peagi 
toime. 
Indiaanlaste saak oli viis karabiinerit, kolm jahipüssi ja seitse püstolit. 
Juan tõmbas Helistaja ,kõrvale. «Mis me aga siis teeme, kui röövliarmee tuleb?» küsis ta. 
«Väga lihtne. Siis tuled sa koos meiega üles Kitselohku.» 
«Helistaja!» hüüdis keegi värava juurest. «Kolm ratsanikku läheneb!» 
«Kust?» 
«Tuxpami poolt.» 
«Peitke end ära! Juan laseb nad sisse. Kui ma vilistem, siis tulge välja! Nendelt sellidelt võtame 
relvad ära. Meil on neid veel palju tarvis.» Õu tühjenes kiiresti. 
Juan oli jälle peaaegu kaine ja läks värava juurde, mille ta avas, kui kolm ratsanikku olid kohale 
jõudnud. 
«Kas siin on rittmeister Castro?» küsis üks. 
«Jah, aga ta magab veel.» 
«Meil on tungiv kiri.» 
Juan krimpsutas kavalalt nägu. «Ta jõi eile palju koos meie härraga. Teda on raske äratada. Kuid 
palun, astuge sisse!» 
Nad. ratsutasid värayast sisse ja silmitsesid umbusklikult, kuidas Juan selle sulges. «Miks sa seda 
teed?» küsisid nad. 
«Härra rittmeister käskis selle suletuna hoida, et tema inimesed sisse ei tuleks ja veel teguilat ei 
nõuaks.» 
«Teil on siin küll vist viinaköök?» 
«Jah, isegi väga kuulus.» Juanile tuli hea mõte ja ta sosistas: «Kui te mind ei reeda, siis toon ma teile 
kõigile pisut, enne kui ma rittmeistri äratan. Ma ütlen teile, see on mõnus tilgake!» 
Kolmik tuli hobustelt maha. Kohe pärast seda tõi Juani naine kandiku ja kallas kolm napsiklaasi 
täis, hoolikalt kuni servani. Nad haarasid klaasid, võtsid istet ja hakkasid jooma. 
Siis kostis vile. 
Igast küljest tungisid indlaanlased ülestõstetud sirpi- 

dega esile. Ühel ratsanikul läks hirmu pärast jook kurku. Ühe hetkega oli kõigilt relvad ära võetud. 
Juan pöördus salga juhi poole: «Ja kiri?» 

«Seda tohin ma ainult härra rittmeistrile anda,» kogeles mees segaduses. 

«Ära, lobise!» karjus talle Helistaja. «Sa näed ju, et siin oleme meie, talupojad!» 

Kõheldes ulatas ratsanik kirja. 

Helistaja vaatas seda ja häbenes, kuna ta oskas vaid väga vähe lugeda. Keegi neist ei osanud seda. 
Nii seisid nad siin ja vaikisid kimbatuses. 

Lõpuks ütles üks: «Selle kirja peab saatma Zapatale.» Ehmunult vaatasid vangid talle otsa. 
Helistaja lausus pilkavalt: «Te muidugi kardate Zapatat? Enne röövite ja tapate, siis aga sõeluvad 
püksid püüli.» 

Sõnade «röövite ja tapate» juures meenus Helistajale äkki, et külas asub terve röövlite eskadron. 
Isegi vaatlejat polnud ta ukse juurde asetanud! 

«Juan,» ütles ta, «kuhu võiksime oma vangid kõige kindlamalt luku taha panna?» 
«Ma näitan teile.» 

Helistaja jagas oma salga kahte ebavõrdsesse rühma, väiksem jäi vangistatute valvuriteks. Kui 
täiesti purjus rittmeister ka veel vangistatute ruumi veeti, siis nägid äsja vangi võetud saadikud, et ta 
tõepoolest siin oli. Nad märkasid, et vangistatud ohvitser ei saa veel täielikult oma olukorrast aru. 
Peale selle jättis neile masendava mulje indiaanlasüksuste tugevusest see, et nad isegi ohvitsere olid 
vangi võtnud. 

Vahepeal ütles Helistaja oma sõpradele: «Siin mõisas asuvad kõik maisitagavarad, mis härra meilt 
välja pressis. Need me jagame ära! Värava juurde läheme meie püssidega, teistesse kohtadesse 
asetame nõrgema valve.» 

«Helistaja!» ütles üks noortest indiaanlastest, kel oli püss. «Me ei oska lasta!» 

«Me laseme seda endile näidata.» 

Parajasti viidi mööda kinniseotud kupjaid. 

«Ma näitan seda teile!» hüüdis üks neist. 

Helistaja pisut tahumatu, kuid, heasüdamlik nägu muutus pahaseks. «Nimelt sina? Kas sa trügid selle 

pärast ette, et me unustaksime, kuidas sa Lorenzo poolsurnuks lõid? Viige see koerapoeg minema!» 
«Mina teen seda,» ütles üks ratsanikest. Tema abipakkumine võeti vastu. Ta oli veel võrdlemisi 

noor mees, kes alles hiljaaegu oli sunniviisil võetud sõjaväkke. Ta ligines kohe ühele noorele 

Tepotla talupojale ja kõneles talle oma elust, mis oli samasugune, nagu kõikidel talupoegade!. 

«Võtke mind oma väkke!» palus ta. 

«Millisesse väkke?» 

«Kas te pole Zapata omad?» 

«Võib-olla saame nendeks!» vastati talle naerdes. 


XXIV. TEPOTLA VALLUTAMINE 


Zapata sõitis kimli seljas mööda teerada, tema taga mõningad saatjad. Tal olid seljas 
talupojarõivad ning sandaalid paljastel jalgadel. Ta nägu oli tõmmu, ilme sõbralikult mõtlik. 
Mustade vurrude otsad rippusid suunurkadelt alla. 

Ta vaatles, kuidas tema talupojaüksused läbi põldude ja üle võsaga kaetud ülesharimata küngaste 
edasi liikusid. Tema andmete kohaselt asusid röövliväe jalaväe rühmad veel ikka Tuxpami juures 
ega liikunud edasi; sellal, kui üks eskadron oli söandanud liikuda ette kuni San Bartoldoni. Seda 
ettevaatuse puudust tahtis ta kasutada ja neid kinni võtta. Sellepärast tungis ta suure sapoteegi ”- 


indiaanlaste üksusega, keda juhtis Baltasar, San Bartoldo poole, kuna sõjaväe peamine hulk oli 
suunatud Tepotla poole. See pidi eskadronil tagasitee ära lõikama ja, kui vajalik, röövliarmeed kinni 
pidama. Kogemustest teadis ta, et talupojad, hoolimata oma tulirelvade vähesusest, võisid 
röövliväge, kel polnud erilist võitlusvaimustust, hõlpsasti kinni pidada palju tunde, kui koguni mitte 
terve päev. 

Sellele mõttele oli Zapata tulnud järgmise õnneliku asjaolu läbi. Kui ta sellesse ümbrusse marssis, 
ilmusid tema juurde eespool asuvatest küladest saadikud, enamasti poisikesed, kes talle selgesti ja 
arusaadavalt teatasid, kuidas olukord on. Talle meeldisid need agarad lapsed ja ta vestles nendega. 
Sealjuures kuulis ta, et need noorukid mitte sugugi niisama juhuslikult tema juurde ei sattunud, vaid 
et nad kuuluvad lihtsasse ja väga otstarbekohasesse külade vastastikuse abistamise organisatsiooni. 
Poisid jutustasid ka aednik Jeronimost San Bartoldo mõisavaremetes, kellel tema isand nina ja . 
kõrvad ära lõikas, ja ,et nad kõik on juba seal viibinud. Mario, linnainimene, kes isegi oskas inglise 
keelt kõnelda, õpetas seal lugema ja kirjutama. 

Kõige järgi, mida Zapata selle aiandi kohta kuulis, pidi see olema midagi rohkemat kui ainult 
lugemiskool. Selle aedniku Jeronimo, kes organiseeris talupoegi isandate va-u, tahtis ta endale võita. 
Tal oli veel liiga vähe energilisi ja tarku päid. 

Sel õhtul juhatati tema juurde kaks talupoega koos terve hulga poistega. Ta vaatles neid 
imestunult. Mida tahtsid need paljud lapsed, kes teda nii rõõmsate pilkudega silmitsesid? Nad ei 
paistnud kui hirmutatud põgenikud. Kui ta kuulis, et nad olid aiandis õppinud ja et. kõik poisid 
teejuhtidena tema juurde tulid, siis naeris ta rõõmu pärast. 

«Aga kus on see ilma kõrvadeta?» 

«Jeronimo,» vastas Paco, «on koos kogu oma külaga ühes vanas indiaanlaste kindluses San Bartoldo 
lähedal.» 

Zapata vaatas sõbralikult ühelt teisele. «Poisid, teie jaoks leidub kohe tööd. Ja teie,» ta pöördus 
Paco ja Mario poole, «jääte minu juurde!» 

Nüüd, sel ratsutamisel läbi põldude ja paljaste maakohtade, järgnesid Paco ja Mario jalgsi 
Zapatale ja tema ratsa saatjaskonnale, kes kitsal, keerleval rajal samuti kiiresti edasi ei saanud. 

Oli pärastlõunane aeg, kui mitu teadet saabus üksteise järel. Esimene tuli järsu, halli mäe otsast 
nende ees: «Seal ülal asub kahe küla rahvas kättesaadamatus kohas, Kitselohus. AIl Tepotlas on üks 
ratsaväeüksus end täis joonud ja näib veel edasi purjutavat. See peaks olema niisama hä'sti kui 
võitlusvõimetu.» 

Kaks erinevas vanuses poissi tõid teise teate. Paco jooksis ette: «Siin te oletegi, Braulio ja Trini. 
Noh, rääkige!» 

Mõlemad vaatasid talupoegadele hobuse seljas: «Me peame teatama Jeronimo poolt...» 

«Selle ilma kõrvadeta aedniku poolt?» küsis Zapata. 

«Jah, tema poolt. Meie San Bartoldo küla tervitab talupojaväge. Eilseni asus meie külas üks 
ratsalväe üksus. Öösel süütasid nad meie küla põlema. Nüüd on nad läinud, meie ei tea, kuhu.» 

«Ma arvan,» ütles Zalpata, «et ratsaväelased, kes teie küla tuhaks tegid, on needsamad, kes 
Tepotlas purjutavad. Sina, Amador,» ütles ta ühe oma saatja poole pöördudes, «ratsutad Baltasari 
juurde, kes oma sapoteekidega San Bartoldosse marsib. Kuna see küla on tühi, siis peab üksus 
Tepotla poole kalduma, kuid nii suure ringiga, et me saame Tepotlat ümber haarata.» 

Siis pöördus see kimli seljas istuv talupoeg Paco poole ja küsis: 

«Kust sa tunned mõlemaid poisse?» 

«Vanem on minu poeg Braulio.» 

Zapata nägu muutus veelgi sõbralikumaks. «Poisid, te andsite oma teate hästi edasi!» ütles ta ja 
sundis siis oma hobuse uuesti liikuma. 

«Kes see on, isa?» küsis Braulio. 


«Zapata.» 
Trini peaaegu karjus: «Tema ise?» ja lõi siis endale suule, kuna ta seda nii kõvasti oli ütelnud. 
Varsti pärast seda tuli ko:mas teade, ja see viis Paco ärevusse. Võitlusrühm Tepotlas oli Helistaja 
juhtmisel mpisa vallutanud. Saagiks oli saadud relvi, härra Torres, röövlieskadroni ohvitserid ja 
vahtmeister olid vangi võetud. 
«Mõisat hoiame me edasi oma valduses,» ütles teatetooja. «Siinjuures aga onname edasi peaasja. 
Me võtsime ära selle kirja.» 
«Mis seal on kirjutatud?» küsis Zapata. 
«Me ei oska lugeda.» 
Zapata vaatas abiotsivalt ringi. 
Mario astus ette. «Ma loen kirja ette,» ütles ta. 


«Härra rittmeister Porfirio Castro Valdez! 
Võtke teatavaks järgmist: 

1. President Madero on kindral Huerta poolt kukutatud, kes tema asemel on valitsusvõimu üle 
võtnud. 
2. Kuna on karta, et liberaalide partei linnades valitsuse vahetust võitluseta vastu ei võta, tuleb 
armeel rahutuspuhkeid maha suruda. Sealjuures peavad ohvitserid suurima energiaga toimima. 
3. Teie eskadron marsib viivitamatult Tuxpami ja saab seal edaspidised käsud.» 


Mario oli lugedes kahvatunud. 

Zapata ütles tõsiselt: «Madero on kolm aastat võidelnud meie vastu. Selleks kutsus ta selle Huerta. 
Nüüd on ta kukutatud omaenda kindrali poolt. See ei rõõmusta meid, sest Huerta on meie palju 
ohtlikum vaenlane. Nüüd jätkub võitlus tema vastu. Seda saab tema eskadron Tepotlas veel täna 
tunda!» 


Ülal Kitselohu serval oli mõlema küla elanikkond kokku kogunenud ja vaatles pingsalt, kuidas 
Zapata talupojavägi liikus Tepotla poole, sellal, kui ratsaväelased külas veel ikka midagi ei näinud 
märkavat. Mõle- 

mal pool mäge, kust indiaanlased alla vaatasid, tulid talupojad valgetes kuubedes kitsastel radadel 
nähtavale. Ka San Bartoldo suunast liikusid üksused lähemale ja piirasid Tepotla sisse. 

Äkki algas uus ärevus Kitselohus. Inimesed tungisid sinna kohta, kuhu suubus ainus ülespääs. 
Sinna saabunud käskjalg teatas, et Helistaja koos oma noorte salgaga on tunginud mõisa ja härra 
Torrese kui ka ohvitserid vangi võtnud. 

Nüüd otsustas ka teise küla võitlussalk alla joosta, et osa võtta tormijooksust Tepotlale. 


Külas nägi üks ratsaväeiane, kuidas järsust mäest tuli pikk rida talupoegi joostes alla. Ta ei 
aimanud, et kardetud Zapata talupojaväe hulgad olid veel palju lähemal. Alla jooksev talupoegade 
hulk kohutas teda hirmsasti. Ta tormas oma seersandi juurde, kes viigipuu'vilus sügavasti magas. 
Ratsaväelane raputas oma ülemat, ei suutnud teda aga kohe äratada, kuigi ta üha karjus: «Kal- 
laletung! Talupojad tulevad!». 

Äkki taipas seersant, ajas silmad pärani ja karjus: 
«Jookse mõisa! Teata!» 

Ratsaväelane jooksis külast välja. Seal nägi ta paremalt valgeid kuubi nähtavale ilmuvat. Nüüd 
jooksis ta, nagu iganes jõudis. 

Imelikul kombel avanes värav iseenesest. Ta tormas sisse. Siis haaras üks käsi tal kõvasti õlast kinni. 

Heitunult nägi ta enda ees talupoega, kes oli pikk nagu kõrge puu, ja kes talle näkku naeris. «Siin 
on meile veel üks!» hüüdis talupoeg. 


Külas karjuti: 

«Alarm!» 

«Hobustele!» 

«Siia!» 

Segasena ja peatult otsis keegi veel vankudes oma karabiini, mõni teine saduldas hobust. 
Lasud langesid küla tänavale. 

ühe onni tagant tungis rühm vanemaid Tepotla talupoegi ülestõstetud sirpidega esile. 
Ratsaväelased, kes kohe alla ei andnud, tapeti. 

XXV. KOHUS HARRA TORRESE ÜLE 


Pärast Tepotla vallutamist ratsutas Zapata mõisa. 

Mõisa köögis valitses suur ärevus. Kui Helistaja oma salgaga oli sisse tunginud, ei kestnud ärevus 
kaua, kuna kõik olid tuntud. Kuid Zapata talupoegi, kes hiljem tulid kartsid mõned köögitüdrukud 
väga. 

Seal ütles Juani naine: «Mis te siin ulute? Väeosadel on pikk rännak seljataga ja nad on näljased. 
Võtke end kokku ja valmistage nii palju süüa, kui suüdate. Siis ei tee teile ükski inimene midagi.» 

Sellest said kõik aru ja nüüd läks lahti usin praadimine ja maisikookide küpsetamine hiigelkoldel, 
mis ulatus ühest seinast teise. 

Õu ja kõik ruumid täitusid inimestest. Talupojad istusid tundmatutde ameerika kiiktoolidele ja 
hõljutasid end seal naerdes. Teised istusid härraste sohva siidkatteil. Ka külast oli tulnud palju 
talupoegi, et kord ka härraste ruumidesse pilku heita, eelkõige aga, et kuulsat Zapatat näha. Nad olid 
teda kujutlenud peenes hõbeääristega ülikonnas. Sellepärast valmistas neile pettumust Zapata lihtsus, 
mis aga teistpidi väga omane oli. Siiski ei läinud keegi talle lähedale, vaid indiaanlastele omase 
sündsustundega vaatlesid nad Zapatat tummalt teatud vahemaa tagant. Paco pidas Benjamini ja 
Helistajaga nõu, kes oma kiire otsustavuse tõttu mõisa vallutamiseloli saanud küla tunnustatud 
sõjaliseks juhiks.. Kas nad peaksid juba täna jagama ära maisi isanda suurtest salvedest? Benjamin ei 
pooldanud seda. Oli veel liiga palju korralagedust. 

Kuid oli veel üks küsimus, millega Zapata poole pöörduti. 
«Emiliano,» ütles Paco, «mida meie härraga teha?» 

«Ta kuulub teile,» vastas Zapata. «Te võtsite ta ise vangi.» . 
«Jah, aga mida teeb talupojavägi niisuguste härradega?» 

«Enamasti oli enne võitlus, ja seejärel peaaegu alati need vereimejad pääsesid putku. Nii rahulikult 
kui siin pole .me veel kedagi kinni püüdnud. Kutsuge oma küla kokku ja pidage aru!» 

«Seal võib midagi väga rumalat välja tulla,» vastas Benjamin. «Meie vanad on õigluse poolt ja 
puhta õigluse pärast hakkavad nad ka edaspidi härrat orjama!» 

Zapata naeris. «Aga kas teil pole noori? Siin seisab üks!» Ta näitas Helistajale. 

Too vaatas keskmist kasvu Zapata poole alla ja ütles järsult: «Kui meie vanad tahavad edasi härrat 
orjata. siis meie, noored, lööme ta maha!» 

«Nii see ei lähe,» vastas Zapata. «See tekitaks külas ainult tüli. Kui küla nõupidamisel vanad 
rumalusi räägivad, siis teed sina suu lahti. Sul on ju hääl olemas.» 

Benjamin raputas pead. «Meie talupojad on veel pärisorjad. Nad ei söanda mõtelda. Sina, 
Emiliano, oled üks meie hulgast, kuid sina oled järele mõelnud. Tule meie küla nõupidamisele!» 
Talupojad, kes olid kogunud rühma ümber, noogutasid tõsiselt. 

«Nii on õige. Meie veel ei mõista!» ütles üks. 
«Korraldage nõupidamine kohe siin mõisa õuel!» hüüdis Zapata. 


Pimenes, enne kui kogu küla elanikkond jõudis kokku tulla. Trini oli väga väsinud, sest viimastel 
päevadel oli ta kõigest mõne tunni maganud. Sellegipoolest jäi ta üles, et kuulda, mida küla härra 
Torrese kohta otsustab: 

Juan riputas õlilambikese sammaskäiku, millest tuhmpunakas valgus langes seisvatele inimestele. 
Välistrepi astmetel istusid Zapata, Paco ja Benjamin, nende taga olid Mario, Braulio ja Trini. 

Benjamin tõusis ja palus üht vanadest istuda nende kõrvale astmetele. Vana raputas kohmetult 
pead. Ta polnud harjunud avalikkuses rääkima. Keegi neist ei söandanud seda. Isegi Paco ei teadnud, 
kuidas koosolekut avada. Siin puudus niisugune mees nagu Jeronimo. 

Zapata oli sageli sellist kitsikust talupoegade juures kogenud. Ta tõusis ja võttis kübara peast. 
Kõik tegid sedasama. 

«Sõbrad Tepotlast!» ütles ta hispaania keeles, kuna ta ei osanud siinset indiaani keelt. «Teil on 
vaprad noored. Nad võtsid täna mõisaomaniku ja ohvitserid vangi. Ma palun teid ohvitserid mulle 
välja anda. Sest röövli- 

armee on ka meie inimesi vangi võtnud ja käib nendega halvasti ümber. Me tahame ohvitsere saada 
vahetamiseks. Teisiti on see mõisaomanikuga, tema perekonnaga ja kubjastega. Te peate ise 
otsustama, mis niisuguste kurnajatega teha.» 

«Maha lüüa!» karjus Helistaja. «See rämps lööks ka meid maha, kui me neil peos oleksime!» 
Räägiti läbisegamini. 

«Härra peab meile maisi välja andma!» karjus keegi. 

Paco tõusis. «Kas ta meile maisi välja annab, seda me talt ei küsigi. Seda teeme me lihtsalt. Aga mis 
teha temaga ja tema perekonnaga? Kas nad siia elama jätta?» 

«Ei, nad peavad lahkuma!» ütles keegi. 

«Jah, ära!» 

Mario muutus rahutuks ja tõusis. «Sõbrad Tepotlast!» ütles ta. «Ma pole teie hulgast. Kuid te olete 
mind näljasurmast päästnud ja mind vastu võtnud nagu venda. Selle tgttu tunnen ma nagu teie. Maa, 
mida mõisaomanik teil harida käskis, on tema või tema esiisade poolt teie käest pettuse teel ära 
võetud. Ta peab selle uuesti teile andma ja kirjaliikult oma maast ja hoonetest loobuma.» Mario istus 
maha. 

Räägiti läbisegamini. 

Paco pidas vaikselt Zapataga aru ja tõusis pÜsti. 

«Sõbrad, Mario ettepanek on hea, aga kas see on küllaldane? Kas ta on ära teeninud, et ta lihtsalt 
loobub ja siis vaba on? Kas tema ja tema inimesed pole istunud meie turjal nagu cochinilla“-täid 
nopal-kaktusel ja meid verest tühjaks imenud? Seepärast panen ma ette: tooge mõisaomanik siia! 
Mario loeb talle loobumiskirja ette. Kui ta keeldub seda alla kirjutamast, siis lastakse ta maha. Kui ta 
aga alla kirjutab, siis peaksime ta Zapatale üle andma, et.ka teda ja ta perekonda meie vangivõetud 
vendade vastu välja vahetada.» 

Hulgast astus esile igivana mees valgete juustega ja habemega, palju kortse pruunis näos. Ta ütles: 
«Paco, sinus kõneleb meie esivanemate tarkus. Olgu nii, nagu sa ütlesid.» 

«Olgu nii!» hüüdis keegi teine. 

Paco vaatas üle kokkukogunenud inimeste. Kõik tume- 

dad näod pigimustade juuste alt vaatasid teda rahulikult suurte silmadega. Nad olid nõus. 
«Kas Mario on kirjutamisega valmis?» küsis Paco. «Helistaja, mine ja too mõisaomanik!» 


Kitsas toas oli pime ja lämmatav. Vangid konutasid põrandal. Keegi ei rääkinud. Pärast eilseid 
rohkeid napse oli meestel tugev janu. 
Uks avanes ja õlilambi nõrga s valguses tundsid van gid ära Helistaja, kelle vari paistis 


hiigelsuurena valgendatud seinal. 

Proua Torres tõusis kiiresti ja langes Helistaja ette põlvili. «Ma palun teid Kristuse armastuse 
nimel, ärge laske teda maha! Laske paater Felix tulla San Bartoldost, kuna meie kohalik pastor pole 
siin! Ärge tapke kedagi ilma usu lohutuseta!» 

Helistaja vastas: «Kuidas me saame paater Felixit tuua? See mees seal,» ta viitas rittmeistrile, 
«laskis kirikhärra mõrvata. Üles!» ütles ta veel kord mõisaomani,kule. «Kaasa tulla!» 

Vapustatult vaatas naine talle järele. 

Härra Torres sammus langetatud päi läbi indiaanlaste hulga, kes vaikides talle teed andsid. Kui ta 
välistrepi ette jõudis, tõusis Paco püsti. «Härra Torres!» ütles ta. 

Zapata hakkas valjusti naerma. «Mis see rumalus tähendab? Kas ta on teie isand? Kas olete veel 
tema pärisorjad?» 

Mõisaomanik vaatas Zapatale ehmunult otsa. Kes see oli? Ta tundis ju kõiki oma küla inimesi. 
Siin aga oli hulk võõraid indiaanlasi. Talupojaarmee sealolekust ei teadnud ta midagi. 

«Kas kirjutad alla?» ütles Paco Torresele. 

Mõisaomaniku sooviks oli vaid aega võita. Sellepärast ta küsis: «Mis see on?» 
Mario astus ette, paberileht käes. 

«See on teie lahtiütlemise tõend kõigest, mida te siin omate,» ütles ta. 

Mõisaomanik kuulis Mario kõnest, et see näiline talupoeg oli haritud mees. See viis teda 
segadusse. Pärast lühikest kõhklust küsis ta: 

«Mis siis juhtub. kui ma sellele alla kirjutan?» 

Paco vastas: 

«Siis ei lase me sind maha.» 

Torres nägi Pacot, võib-olla oma kõige ohtlikumat vaenlast, kogu indiaanlase väärikuses seal 
seismas. Ta mõistis ka, et vaikiv hulk pooldab Paco arvamist. Sellepärast pdüdis ta võimalikult 
rahulikult haarata sulepea. mille Mario talle ulatas. Kuid ta käsi värises. 

Paco sirutas käe ette ja peatas teda. «Seis!» ütles ta ja vaatas enda ümber. «Neli poissi tulgu minu 
juurde!» 

Kui poisid Torrese ja Mario ümber olid kogunenud, ütles Paco: 

«Talupojad ei oska seda kirjutust lugeda. Meie, vanad, sureme, enne kui möödub kaks generatsiooni. 
Sellepärast 

peab nende laste, kes kauem elavad, endine isand kõvasti ette lugema, mis siin on kirjutatud. Teie, 
poisid, aga peate hoolega kuulama ja kõik oma südames säilitama. Loe, endine isand!» 
Torres võttis paberi ja luges kõvasti, kuid ebakindlalt: 
«Mina, Ignacio Torres Beltran, loobun enda ja oma järeltulijate nimel maast, kõikidest hoonetest ja 
kõigest ülejäänud varast Tepotlas, mida ma seni oma omandiks pidasin. See loobumine peab 
kehtima nagu vanne piiblil ja ristil.» 
«Kas te kuulsite?» küsis Paco poistelto 
«Jah,» vastasid need kooris. 
«Kas te peate seda meeles, kuni raugaikka jõuate?» 
«Jah.» 
«Siis kirjuta alla!» käskis Paco. 
Kui endine mõisaomanik sulepea Mariole tagasi aal astus Paco ette, võttis härra Torresel õlgadest 
kinni ja ütles kõvasti: 

«Nüüd annab Tepotla küla selle mehe ja tema perekonna ja tema inimesed üle Emiliano Zapatale, 
talupojaväe juhile.» 
Kohkunult vaatas Torres Zapatale otsa. Nüüd mõistis ta, kes kõik need võõrad näod olid. 
Zapata tõusis, astus rahulikult mööda trepiastmeid alla ja ütles Torresele: 


«Nüüd kardad sa küll, sina vereimeja? Jah, kui meiesugune satub röövliarmee kätesse, mille te 
meie vastu lahti olete lasknud, siis peab ta küll kartma. Sina aga pea silmas: meie, talupojad, 
võitleme maa ja vabaduse eest.» 


2. KOLMAS OSA ZAPATA TALUPOJAVÄES 


AMBROSIA OTSUS 


Mdiaanikindlusest silmitses Jeronimo, kuidas talupojaväe vasak tiib algul suundus San 
Bartoldosse, siis aga põikas kõrvale Tepotla poole. Vastu õhtut ta veel ei teadnud, et röövliväe 
eskadron oli Tepotlas osalt löödud, osalt vangi võetud. Kuid kõik nägid, et San Bartoldo talupoegi 
enam mingi oht ei ähvarda. Üks osa läks juba mäest alla, et külas mahapõlenud onnide kõrval 
ööbida. 

Jeronimo jättis oma vaatluspunkti kivihunnikul ja läks oma ema Ambrosia juurde. Ta leidis ta 
tegevusetult Manuela kõrval istumas, kes oma laiade peopesade vahel maisitainast pallikesi 
õhukesteks ümmargusteks kookideks lõi. Kas Ambrosia kuulis Manuela lobisemist kirikhärra surma 
kohta? Igal juhul oli ta pilk tardunult maha suunatud. 

Jeronimo jäi tema ette seisma. Kuna Ambrosia teda ei märganud, kükitas Jeronimo temaette maha 
ja lausus sõbralikult: 

«Ema, mida me nüüd teeme?» 

Ambrosiale meeldis, et Jeronimo nõnda küsis. «Sa muidugi tahaksid, Jeronimo, et ma sinu juurde 
aiandisse koliksin?» ütles ta. 

«Kas pean seal onni teist korda üles ehitama?» 

«Ta pole vist küll oma Rosariat veel ikka unustanud,» mõtles Ambrosia ja ütles: «Elu tuleb edasi 
elada!» See kõlas aga vägä kurvalt. 

«Emake,» algas Jeronimo uuesti, «sa siis ei taha oma onni külas tagasi minna?» 

«Seal elasin ma koos teiega,» vastas Ambrosia, «Trini isaga ja emaga ning vanavanaemaga.» 

Ta.ei nimetanud oma mehe Jacinto nime ja siis mõistis Jeronimol et ta ei suuda veel tema surmast 
rääkida. 

«Mida mõtled sa teha, Jeronimo,.» jätkas ta süngelt, «kui sa aiandisse tagasi ei lähe?» 

«Lähen Zapata juurde,» vastas Jeronimo. «Mulle teeb vaid muret, mis teist saab, Trinist ja sinust.» 
Ambrosia vaatas Jeronimole otsa. «Kes sulle seal keedab? Kes peseb su pesu? Ma olen kuulnud, et 

seal on ka naisi, kes sõdurite eest hoolitsevad. Ma võin joosta ja toidutagavarasid kanda, sellal, kui 

sa võitled.» 

«Ja Trini?» 

«Ta tuleb minuga,» vastas Ambrosia. «Siin, külas pole tal enam midagi õppida. Võib-olla õpib ta 

teel midagi.» 

«Hästi, ema. Siis peame aga veel sel ööl minema hakkama. Trini ongi juba Zapata juures.» 
«Hakkame kohe minema. Õhtul on hea käia,» vastas 
Ambrosia. «Ja külla ei taha ma. enam tagasi minna,» lisas ta süngelt. 


MARIO SAADETAKSE TEELE 


Talupoegade kaotused Tepotla vallutamisel olid olnud tühised, saagiks aga olid nad saanud umbes 


sada karabiini. Tulirelvadest oli Zapata väes suur puudus. Üha uued võitlejad liitusid talupoja- 
armeega; pikk Helistaja oma noormeeste salgaga Tepotlast, peaaegu niisama suur hulk San 
Bartoldost ja ka rühmad teistest küladest. Teisel hommikul tuli sinna ,ka Jeron:mo koos oma ema 
Ambrosiaga. Zapata teadis kohe, kes oli see ninata ja kõrvadeta mees. 

«Kas tuled minu juurde, Jeronimo?» küsis ta. 

«Kui saad mind kasutada, Emiliano?» 

«Just sind ma vajangi. Kui me siia ümbruskonda jõudsime, tundsime igal pool sinu kätt - ja sinu 
pead!» 

Jeronimo imestas Zapatalt nii suurt kiitust kuuldes. Ta ise ei arvanudki, et on sooritanud midagi 
erilist. 


Kaks päeva pärast röövlieskadroni hävitamist Tepotlas hakkas Zapata oma väega liikuma. Ta 

laskis ühe saagiks saadud hobustest Jeronimole anda ja ütles talle: 

«Sa tunned siinset ümbrust ja sul on külades sidepidajaid mehi - õigemini öelda: sidepidajaid 
poisse.» 
«Kuhu sa tahad marssida?» küsis Jeronimo. 
«Mehhiko on mõõtmatult suur,» vastas Zapata, «ja kõikjal elavad talupojad orjuses. Me vabastame 
neid seal, kuhu me läheme. Nüüd katsun ma lilkuda tagasimarssiva röövliväe kõrval. Kus nende 
allüksused on ettevaatamahid, nagu siin, Tepotlas, seal anname pihta. Kus nad kõikide relvadega 
meie vastu poörduvad, seal põletame nende nina all härrastemajad maha ja tõmbume tagasi. Kui nad 
lakkavad meid ründamast, siis ilmume uuesti. Sellega sunnime neid tihedalt koos hoiduma. Kuna 
nad aga külad tühjaks õgivad ja üha loomalikumaks muutuvad, põgenevad talupojad nende eest, nii 
nagu teie, seda tegite. Nii muutuvad röövlid üha nõrgemaks ja meie tugevamaks. Nende sõdurid ei 
taha võidelda: kuna nad on näljased, ja meie talupojarühmad võitlevad, et end sellest nuhtlusest 
vabastada.» 

Vastu õhtut ratsutas Zapata sisse ühte väikesse linna. Ta laskis oma kimlil tantsida, keda ta aga 
kohe rahule sundis, kui naised tulid juurde, et tal kätt suudelda. 

Ambrosia ja teised talupojaväe naised, kes Üksustele korrapäratu hulgana olid järgnenud, läksid 
majadesse ja alustasid oma õhtust söögitegemist. 

Kui Zapata parajasti Jeronimo ja mõningate teistega õhtust sõi, ilmus uksele Mario koos pisut 
kartliku härraga, keda esitleti kui linna notarit. «Tal on tähtsaid teateid Mexiko linna sündmuste 
kohta,» ütles Mario. 

Notar tegi ZapaJale viisaka kummarduse, naeratas armastusväärselt. ja ütles nagu üleskeeratult: 
«Minu maja on teie maja, härra kindral. See 'asub Ninos Heroese tänaval, number 22. Meie 
elaniikud, ja eelkõige ka mina, on väga rahul, et teie meid oma juuresolekuga austate. Ma loodan, et 
te kõikjal olete märganud tähelepanu, mis on teie teenete vääriline.» 

Ta armastusväärne kõneviis oli Zapatale igav, kes ootas kannatamatult, millal ta uudist kuuleb. 
Lõpuks jõudis notar peaasja juurde ja alustas: «Minu härrad!» 


Zapata naeratas selle kõnetamisviisi üle. 

«Te olete siiamaani kuulnud vaid, et kindral Huerta on president Madero tagandanud. See Huerta 
aga, nagu me nüüd teame, pole niisama lihtsalt omapead toiminud, vaid välismaa saadikute, eriti aga 
inglise saadiku ülesandel. Neilt näib ta ka olevat saanud ülesande Maderot tappa.» 
«Kas Madero on tapetud?» jahmus Zapata. 
«Jah, Huerta korraldusel lasti ta ühes Mexiko eeslinnas maha. Tasuks tegid saadikud Huerta 
presidendiks.» 

«Kuidas nad seda said?» küsis Zapata. 

«Ah, härra Zapata, nagu see nõnda raske oleks! Ainult Juarez möödunud sajandil ja Madero kolme 
aasta eest valiti tõepoolest presidendiks. Huertaga oli nii, et välismaised saadikud tulid kohe pärast 


Madero mõrvamist valitsuse paleesse. Seal oli selleks kõik ette valmistatud. 

Huerta võttis nad vastu, nemad aga tervitasid teda oma valitsuste nimel kui uut presidenti.» 

Zapata kummardus ettepoole ja ütles pilkavalt: 

«Siis võin ka mina lasta Huerta ära tappa, välismaised saadikud valitsuse paleesse kutsuda ja olengi 
president?» 

«Ei, teie juurde välismaised saadikud ei tule, kuna teie pole nende valitsuste poolt nende 
eesmärkidel ära ostetud.» 

«Ah nii!» vastas Zapata. «Muidugi oleks see nii. Aga öelge mulle, kas kõik linnas on sellega nõus, 
et see verekoer ja joomar Huerta on võimul?» 

«Ei!» vastas notar erutatult. «Pahameel on tohutu, aga Huerta laseb igaühe maha lasta, kes midagi 
tema vastu ütleb.» 

«Siis peaksid ju ka liberaalid tema vastu olema?» 
«Seda nad ongi, kõigest südamest!» 
«Kõigest südamest?» ütles Zapata mõtlikult. «Üks liberaal ütles mulle kord, et ta on kõigest 
südamest vabaduse poolt. Sellest hoolimata võitles liberaalide valitsus meie vastu, kes me ka 
vabaduse poolt oleme. Te ütlete ka, et olete rahva poolt. Aga kes oh rahvas? Need oleme meie, 
talupojad, kelle vastu te võitlete.» 
«Rahvas pole mitte üksnes talupojad,» vastas notar. 
«Muidugi mitte, kuid olen kuulnud, et meie maal igast kümnest elanikust on üheksa talupojad. Siis 
jääb üks 

linnainimene, kes tahab üheksat talupoega orjastada. Kas see polnud teie liberaalse Madero 
poliltika?» 

Notar langetas pea: «Kust me seda teame, kas ta seda viga mitte kibedasti ei kahetsenud, kui tema 
enda kindrali sõdurid teda halvasti kohtlesid ja ta lõpuks nende püssitorude ees seisis?» 

«Jah, kui juba lilga hilja oli,» vastas Zapata halvakspanevalt. «Milleks ta siis nii palju ülikoolis 
õppis, kui ta ise seda lihtsat asja varem ei näinud? Oli ta siis rumal?» 

Mario oli vaikselt pealt kuulanud ja ütles nüüd: «Emiliano, ma vist võin seda sulle seletada. 
Madero on linnas üleskasvanud nagu minagi. Ta on linnakodanik Mida me teist teadsime? Meie 
koolides vaevalt tarvitati sõna «talupoeg». Me õppisime ladina keelt, kuid ei midagi tegelikust elust! 
Kui ma teie juurde tulin, San Bartoldo . aiandisse, siis pidin ma häbenema, kuna ma midagi teha ei 
osanud. Väike poiss, Jeronimo vennapoeg Trini, pidi mulle tegeliku töö iga võtet näitama.» 

«Kas sa nüüd aga mõistad meid?» küsis temalt Zapata. 

«Jah, teie vajate maad ja, vabadust,» vastas Mario. 

- Zapata nägu, mis oli kogu aeg olnud rahulolematu, selgines. 

«Kas sul leidub vaprust hoolimata mahalaskmistest, minna linna ja oma sõpradele seletada, miks 
meie maad 

ja vabadust vajame? Ja kui sa oled küllalt paljude inimestega rääkinud, kas tuled siis tagasi ja ütled, 
tahavad nad nüüd meiega koos minna?» 

Mario oli nendest sõnadest väga liigutatud. Talupoeg Zapata usaldas teda niivõrd! 

«Emiliano,» ütles ta, «ära minu mõju üle hinda! Täna ei mõista ka mina enam liberaalide 
lühinägelikkust. Kes teab, kas ma leian veel nendega ühist keelt? Aga ma lähen linna ja räägin teie 
eest, nii hästi kui suudan.» 


Braulio ja Trini olid tühja toa telliskivist põrandale kolm matti lahti rullinud, ühe Ambrosiale ja 
Rosale, teise Jeronimole, Pacole ja Mariole, kolmanda endile - kahele poisile. Seepeale läksid nad 
tänavale, et linnakest vaadata. Mõlemad olid seni ainult külasid näinud, kus oli kõigest 
üksainusakendega maja, nimelt kirikla. Siin aga seisid terved read selliseid maju, üksteise kõr- 

vale ehitatud, lamedate katustega. Linna keskel oli väljak, mille ümber asuvatel majadel olid ees 
sammaskäigud. Nende varjus oli paar poodi. Uhes müüdi maisikoogi tainast. Seal kõrval tõusis üsna 


vastikut lõhna mahukast katlast, mille all põles tuli. Suur, paks mees segas kepiga selle sisu. Ta 
valmistas armastatud rooga praetud sisikonnast. Mõned talupojaväe võitlejad vaatasid kõrval ja 
oleksid meelsasti söönud, kuid neil polnud ühtki münti, veel vähem mõnd paberrahatähte. Kõrval 
nuuskisid koerad, kes aplalt vahtisid keetja poole. Nende kõhnadel kehadel olid läbi naha tunda kõik 
ribikondid. 

Hakkas pimenema. Kitsas rohtude ja vanaraua poes süüdati savilambid. Teises nurgas akna all 
joodi pulguet ja kõneldi kõvasti. Muidu oli elu linnakeses sel õhtusel videvikutunnil juba suikunud. 
Trini oli pettunud. Ta oli linna hoopis suurejoonelisemana kujutlenud. Samuti ka Braulio. Kuid seda 
nad teineteisele ei tunnistanud ja läksid ükskõiksete nägudega tagasi Ambrosia juurde, kes 
liikumatult seisis tagasihoidliku maja ukse ees. Ambrosia tundis puudust oma igapäevastest 
väikestest kohustustest, mida tal oli tulnud õhtuti täita, ja igatses oma keedusara katusealuse järele, 
mille all võis istuda ja pimedusse vaadata. Kuhu siin istuda? Kuna mõlemad poisid teadsid sama 
vähe, kuidas linnamajas elatakse ja kuna nendele kasutada antud majas polnud toole, siis heitsid nad 
matile pikali ja mähkisid end villastesse tekkidesse. 

Varsti pärast seda tulid mehed kolmekesi Zapata juurest tagasi. Mario oli tõsine ja sõnaaher. 
Ülesanne minna Mexiko linna andis ta mõtetele palju tööd. 

«Homme marsime edasi,» pöördus Jeronimo oma ema poole. Ilma et ta oleks enam sõnagi 
lausunud, heitis ta matile. Ta oli Zapatalt küsinud, missugusesse talupoja üksusesse tuleb tal minna. 
«Sina ja Paco jääte minu juurde!» 

Jeronimo imestanud küsimusele: «Milleks?» vastas Zapata: «Kõik, kes meie juurde tulevad, 
mõtlevad, et vaid siis ollakse võitleja, kui tulistatakse. Kuid on ka veel teisi ülesandeid. Küllap 
näete.» 

Jeronimo ei osanud kujutleda, mis ülesanded need võiksid olla. Tõepoolest, ka tema oli arvanud, et 
tõeline 

talupojaväe võitleja peab kandma .püssi või mõnda muud relva, ja seda kõrgel pea kohal viibutades 
pealetungile tormama.. 


Järgmisel päeval pakkis Rosa kausid ja muud esemed kokku. Ambrosia oli ühe teise naisega 
ühiseks majapidamiseks kokku leppinud. See oli sapoteekide juhi Baltasari naine ja ta nimi oli 
Candelaria. Trini oli teda juba eile märganud, kui ta sõnatult ja sirgena kõndis oma eesli taga. Ta ei 
erinenud teistest indiaanlannadest ja ometi ei saanud Trini temalt silmi pöörata. Trinile tundus ta 
väga ilusana. Kuid naine ei paistnud sellest midagi teadvat ja vaevalt märkas teisi inimesi. Sõbrali- 
kult andis ta Ambrosiale kasutada oma pakikandja eesli. Braulio ja Trini ülesandeks jäi iga päev 
vähesed majapidamistarbed ja magamistekid eeslile nööriga selga kinnitada. 

Kui nad sellega tegevuses olid, tuli Mario nende juurde. 

«Ma pean teist mõneks ajaks lahkuma.» ütles ta. 

Ta ei teadnud, kuidas Triniga hüvasti jätta. Öösel oli ta oma ülesande üle kaua järele mõtelnud. Kas 
polnud üsna ohtlik seiklus minna Mexiko linna, kus teda paljud tundsid? Ja sellele seiklusele, millest 
ei tea, kuidas see lõpeb, pidi ta ohvriks tooma oma kaitstud oleku indiaanlaste peres! Ta silitas Trinil 
üle mustade juuste ja pöördus siis kiiresti Ambrosia poole: 

«Mul on ülesanne Zapatalt. Elage hästi!» 

Ambrosia kergitas pisut kulmusid, vaatas talle otsa ja noogutas. See noogutus ei paistnud talle just 
eriti sõbralikuna. 

Siis tabas teda tugev hoop õlale. See oli Jeronimo. «Siin on sul veel midagi reisile kaasa 
võtmiseks, Mario. Zapata saadab selle sulle. Sul peab ju midagi süüa olema.» Jeronimo ulatas talle 
mitu rahamärki. 

Oma elukutses bürokraatliku korraga harjunud Mario võttis need vastu ja mõtles äkki: 
«Kuidas õieti korraldab see talupojavägi oma rahaasju? Kas vaid niisugusel isiklikul viisil? Nii ei või 
see ju alati kesta!» 

NOPALASSE MINEK 


Oli pikem peatus. Talupojavägi seisis tee ääres laagris lõõskaval päikesepaistel. Paljal tasandikul 
ümberringi ei paistnud ühtki haljendavat põõsast, millest oleks võinud järeldada vee lähedust. 

Jeronimo ratsutas pikaksveninud marsikolonni eesotsast voori juurde. 

«Poisid!» ütles ta Brauliole ja Trinile. «Meil pole Nopalast, mis meie ees asub, mingeid teateid. 
Meie juures aiandis viibis ju ka Eriberto Nopalast. Ma ei mõista, miks nad meile midagi ei teata. Või 
ei tea nad, et me ligineme? Teie minge Nopalasse - aga ettevaatlikult! - ja hankige teateid, mida nad 
röövliväest on kuulnud!» 

«Kui kaugel asub Nopala?» küsis Braulio. 
«Meie teejuht arvab, et sinna on kahe tunni tee.» 
«Kas me võtame sirbid kaasa, onu Jeronimo?» 
«Ei, ega te võitlema ei pea! Kui märkate hädaohtu, siis peitke end ära!» 

Jeronimo saatis mõlemat poissi kuni talupojaväe etteotsa, kus Zapata istus tee ääres ja neile 
rõõmsalt silmi pilgutas. 

Siit läksid nad üksi edasi, teades, et on täitunud nende kauneim unelm, nad on nüüd talupojaväe 
luurajad. Kuid nüüd, tegelikkuses, ei tundnud nad end sugugi nii suurte kangelastena. Küntud 
põldudel ja pruunikspõlenud lühikese rohuga niitudel ei olnud ka midagi põnevat märgata. Nad 
lasksid oma pilgu kaugemale libiseda. Nende ees laius, veel üsna kaugel, paljas küngaste ahelik, 
kuhu helehall tolmune tee näis järsult üles minevat. Õhk väreles maapinna kohal. Muidu polnud 
mingit lilkumist märgata. Paremal tiirlesid raisakullid suures kõrguses. Vahetevahel libistus mõni 
allapoole ja tõusis uuesti sügavsinisesse taevasse. 

Hakkas pikkamisi kõrgemaks minema. Ülalt silmasid nad roheliste põõsastega lamedat orukest. 
Seal pidi vihmaajal ojake üle kollakate kivide voolama. Nüüd paistis kõik kuivanud olevat. Ei, seal 
vasemal leidus väike tiik, mille ääres kasvas lumeroheline rohi. 

Nad läksid sinna. Vesi oli selge kuni kivise põhjani. Nad laskusid põlvili ja jõid pihust. Meeleldi 
oleksid nad 

200 


supelnud, kuid ei tohtinud viivitada. Varsti tõusid nad uuele kõrgendikule ja silmasid Nopala küla. 
Mullakarva onnid vaatasid üle tolmuste kaktusemüüride. Otse ees. seisis madal kellatorn. 

«Sealt vasakult läheme üle!» sosistas Braulio. «Seal nähakse meid kaugelt, ja sellegipoolest 
torkab see kõige vähem silma. Mõeldakse, et me oleme külast ja tuleme põllult tagasi.» 

Nad läksid rahulikul sammul üle kõrgendiku. Vasakul külaserval ilmus nähtavale naine, kes ajas 
kaht kitse. See jättis rahuliku elu mulje. Tagapool tulid kaks meest raskete pakkidega. koormatud 
eesliga. Neid inimesi kõnetada ei võinud olla ohtlik. Poisid kiirendasid samme. Vahepeal tuli külast 
palju naisi ja mehi pakkidega. 

«Need lahkuvad külast,» ütles Trini. «Nähtavasti nad põgenevad.» 
Nüüd läksid nad kiiresti edasi. Talupojad kitsede ja eeslitega ei teinud neist väljagi. 

Alles siis, kui poisid korrapäratule inimvoorile täiesti lähedale jõudsid, peatus üks mees. Ta 
silmitses tundmatuid poisse ja küsis nende keeles: 

«Kust te tulete?» 

Braulio viitas käega tagasi: «Sealt.» 

«Kas te põgenete röövliväe eest?» 

«Ei, seal pole ühtki röövliväe sõdurit.» 

Hulk inimesi kogunes tema ümber. 

«Miks te siis tulete?» küsis mees umbusklikult. 

«Et teada saada, kus röövlivägi asub,» vastas Braulio. Ta ei tahtnud korraga kogu tõde avaldada. 
«Miks saadab teie küla poisse ja mitte mehi?» küsis mees edasi. 

«Kuna me tunneme Eribertot teie ikülast.» 


«Missugust Eribertot?» 
«Seda, kes oli kunagi San Bartoldo aiandis.» 

«Ah see! Kiitleja! Ta rääkis, et ta olevat seal lugema õppinud ja jutustas veel palju selliseid 
rumalusi, mida keegi ei usu.» 
«Kuid ta õppis seal tõepoolest lugema,» ütles Braulio. 
«Kust sina seda tead?» küsis mees suunurki põlglikult kõverdades. Kuid äkki muutus ta ilme 
tähelepanelikuks. «Või olete ehk San Bartoldost?» 

«Jah.» 

Keegi teine mees segas vahele. «Eriberto väitis, et teil - see tähendab, tol Jeronimol, kellel nina ja 
kõrvad on ära lõigatud - teil olevat teateid Zapata talupojaväest, ja et ta tulevat meid isandatest 
vabastama.» 

«Nii see on,» vastas Braulio. Ta kõhkles pisut. Siis viitas ta käega selles suunas, kust nad olid 
tulnud. «Seal tagapool, kõigest kahe tunni tee kaugusel, asub talupojavägi.» 

Inimesed vaatasid üksteisele sõnatult otsa. 

«Kuidas sa seda tõestad?» küsis mees uuesti. 

«Saatke ometi kedagi sinna! Nad ootavad vaid teateid selle kohta, kus röövlivägi asub. Siis nad 
tulevad.» Tekkis vaikus. 

«Röövlivägi oli eile seal eemal, umbes viie tunni tee kaugusel,» alustas mees uuesti. «Me ei tea, 
kuhu ta edasi lilgub. Sellepärast lahkume külast. Kas Zapata aitab meid, kui röövlivägi tuleb?» 
«Meid saatis ju Zapata ise,» vastas Braulio. 

Seda poleks ta pidanud ütlema, sest keegi ei uskunud, et suur juht Zapata saatis kaks tavalist 
talupoissi. 

Inimesed pidasid aru. Keegi ütles, et võiks siiski paar inimest saata sinna, kus andmete kohaselt 
talupojavägi laagris asub. 

«Niisiis, poisid!» otsustas mees, kes nendega kõneles. «Me anname teile kaks meest siit kaasa. 
Teie viite nad Zapata juurde. Aga häda teile, kui te meile olete luisanud!» 

Sellal, kui nad lubatud kaht meest ootasid, ilmus Eriberto nähtavale. Ta tormas Braulio ja Trini 
juurde, kuid taltsutas siis ennast. Ainult tema säravad pilgud, mis ta poistele heitis, näitasid, kuidas ta 
rõõmustas neid kohates. 

«Nüüd viimaks usuvad mind Nopala talupojad!» sosistas ta. «Kas Zapata on tõesti läheduses?» 
«Kõigest kahe tunni tee kaugusel.» 

«Siis saab teda näha? Kuidas ta välja näeb?» 

«Täpselt niisama, nagu siinsed mehed.» 

«Mitte pisutki teisiti?» 

«Nojah, ta istub hobuse seljas, onu Jeronimo samuti... Eriberto vangutas imestades pead. 

Vahepeal oli külast lahkujate voor peatuma jäänud. Taheti ära oodata, kas Zapata tõepoolest tuleb 
ja arutati õhinal seda uudist. 


Juba eemalt nägid mõlemad Nopala mehed lagedal tasandikul Zapata ja tema saatjate hobuseid. 
Alles nüüd valdasid neid tõelised kahtlused. Kui see pole talupojavägi, vaid röövliväe jõugud? 
Seal eemal hüppas üks mees hobuse. selga ja tuli neile galopeerides vastu. 
Kui ta lähemale jõudis, siis nägid nad, et taloli talupojakübar peas. See rahustas neid juba pisut. 
Varsti selgus, et see on kõrvadeta ja ninata mees, Jeronimo. 

Vähe aega pärast seda asus talupojavägi lilkvele. Nopala juures orus kogunesid nad kuivanud 
ojakese sängi jäänud veelohkude juurde jooma ja tulid siis üsna korrapäratutes salkades külla. 

Nopala mehed seisid tummalt tee ääres, et näha kuulsat talupojakindralit kimli seljas. Naised 
liginesid aupaklikult ja suudlesid tal kätt. Ka heki ees seisev Eriberto vaatas Zapata poole. Jeronimo 


viipas poisile hobuse seljast. Siis mõistis külarahvas, et Eriberto polnud ühtki sõna liialdanud. 

Õhtu jooksul tuli palju inimesi Zapata juurde. Nende jutust sai ta üksikasjalikult teada, mis siin 
külas oli toimunud. Talupojad imestasid, et ka tema tundis huvi Eriberto vastu. 
Hiljem, kui nad kahekesi jäid, ütles Jeronimo Zapatale: 

«Ma näen, et siin on minu noorteorganisatsioon jänni jäänud.» 

«Ta oli üsna hea, Jeronimo. See Eriberto on Nopalas meie heaks võidelnud nii, nagu poiss tema 
vanuses seda suudab. Seda tööd peavad aga nüüd tegema mehed. Saadame iga päev mõned ette. 
Poleks olnud vaja saata Brauliot ja Trinit. Oleksime pidanud saatma sinu. Sinust näevad kõik, kuidas 
isandad sinuga on toiminud, ja sina oskad ka kõnelda. Nüüdsest peale teed sina seda! Sa hoolitsed 
selle eest, et meil oleks teejuhte, ja teed talupoegadele selgeks, et me neid isandatest vabastada 
tahame. Selle eest võtavad nad meid vastu ja toidavad 

paar päeva. Nad peavad ka ümberkaudsetesse küladesse luurajaid saatma. Kas sa nüüd näed, et saad 
sellega palju tähtsama ülesande, kui see, et sa püssi kannad ja tulistad?» 

«Jah, Emiliano, ainult et ma ei suuda sellega üksinda korda saada. Jookse ette, räägi 
talupoegadega, oota teid, saada luurajaid ja jookse jälle ette. Mul pole niipalju jalgu. Anna mulle 
Paco ja tema poeg Braulio abiks!» 

Zapata naeris. «Muidugi saad sa nad mõlemad. Kas sa vajad ka oma ema Ambrosiat?» 

«Emiliano!» vastas Jeronimo. «Ära räägi niiviisi Ambrosiast! Sa ei aimagi, kui tark ta on. Kui sa 
ei tea, mis teha, siis küsi tema käest nõu!» 

Zapata oli tõsiseks muutunud. «Seda ma teen, Jeronimo. Ma tean juba, mis Ambrosia meile on.» 
Pärast seda kõnelust tuli Jeronimo oma ema ja teiste juurde, et neile nende ülesandeid selgeks teha. 
Ka Trini viibis seal. Lõpuks küsis ta: 

«Aga mina?» 

«Sa oled veel noor,» vastas Jeronimo. 

Trinist oli näha, et ta seda just meelsasti ei tunnista.. Siis ütles Ambrosia: 

«Kahe päeva eest oli sinu onu Jeronimo rahulolematu; et Zapata talle püssi ei andnud. Täna on tal 
juba tegevus, millega ta võib paljude elu päästa. Ka sinu jaoks, Trini leidub midagi.» 

Sellest sai Trini aru.. Kuid ta poleks oma pettumusest nii kiiresti vabanenud, kui ta samal hetkel 
poleks näinud, kuidas tema poolt imetletud Candelaria näoilme äkki muutus. Hella naeratusega 
vaatas ta vastu mehele, kes lähenes kiirete sammudega.. Too oli kasvult väike ja laiakondiline. Tal 
oli viltune pruun nägu suure kongus ninaga. Lapseliku rõemuga vaatas ta Candelariale otsa, Oli see 
Candelaria mees, sapoteekide juht? 

«Söök on valmis, Baltasar,» ütles Candelaria sõbralikult. 

See oli niisiis tõepoolest talppoegade juht. «Ma jään selleks ööks siia,» ütles ta kõlaval häälel ja 
istus toolile nii endastmõistetavalt. nagu oleks ta alati siin elanud. 

Siis märkas ta Trinit, vaatas talle naeratades otsa ja küsis: 

«Kes sa oled?» 

«Trini, Ambrosia lapselaps ja Jeronimo vennapoeg.» Baltasar ajas silmad naljakalt pärani. «Ahaa! 
Sa oled aiandi koolist. Kas sa oskad ka lugeda?» 

«Pisut.» 

«Mina mitte!» hüüdis Baltasar ja vaatas poisile rõõmsalt ja kelmikalt otsa. «Võib-olla õpin ma ka 
kord, hiljem, kui sõda on läbi.» 

Trini istus Baltasari kõrvale sööma, kes ikka ja jälle oma naisega salajasi pilke vahetas ja sealjuures 
näis mõtlevat: «Eks ole ta ilus? Eks ole ta armas?» 


VÕITLUS 


Päike kõrvetas halastamatult. Trini vaatas, kuidas Baltasar oma suure talupoegade-üksusega liikus 
paremale maastikul, mida võimata oli kogu ulatuses silmaga haarata. Tagapool kerkis must 
pilvesein. 

Ambrosia vaatas sinnapoole ja pomises: «Täna algab vihmaaeg.» Ta vaatas ringi, kas leiduks 
mingit varju vihmavalingu eest. E1, mitte midagi. Kuid praegu veel paistis päike. Kostis kõrninat. Oli 
see mürisiamine? 

Seal; kuhu talupojad suundusid, silmas Trini kaunis maapinna lähedal valgeid pilvekesi. Kõlasid 
imelikud helid. Mida see tähendab? 

Valgus muutus kahvatuks. Uuesti valged pilvekesed ja haukuv ragin. 
«On's need suurtükid?» küsis Trini ega saanud vastust. Tuulelil ajas tihedat tolmupilve mööda teed, 
nii et kõik pidid silmad sulgema. 

Edasiliikuvad talupojad olid kadunud. Püssituli hakkas ragisema. Langesid esimesed piisad. Varsti 
rabises vihm maapinnale. 

Taamal mägede kohal lõi välku. Kõik kõmas. Nüüd polnud enam võimalik aru saada, oli see äike 
või tuli see suurtükkidest. 

Candelaria pakikandja eesel, oli üleni märg, nii et karv tilkus. Trinil jooksis kübaralt vett. Rosa 
vaatas põnevalt talupoegadele järele. 

Märg tungis läbi Trini kuue. Mööda teeveert hakkas jooksma vihmaoja. 
Jeronimo tuli kiiresti läbi lompide solistades. 
«Kõik, kes te siin olete,» hüüdis ta, «Minge tagasi!» 
Õhus kostis terav sisin. Kõigest kümme sammu kaugemal langes üks naine verisena maha. Üks laps 
karjus. 
Rosa jooksis haavatute juurde. 
«Võtke eesel!» ütles Jeronimo oma emale. Ta lausus seda rahuga, millest kõlas siiski erutust. 
«Minge ruttu minema!» 
Uuesti sisin! 
Ja veel kord! 
Naised ja lapsed jooksid kartlikult eemale. Trini tiris eeslit ohelikust. Nad ruttasid ümber 
okaspõõsaste võsastiku, lõid end kivide vastu, sattusid sügavaisse lompidesse. Vihm jooksis mööda 
külgi alla. Kõik kõmas, vihises, ragises. 

Jeronimo kõndis nende ees, et leida tihnikus käidavat teed. Nende ees oli tiik, millest ulatusid esile 
paljad põõsad. 

Uuesti kostis nende tagant sisinat! 

Trini sumpas Jeronimo taga läbi vee. Eespool kerkis küngas. Siit algas põllumaa, kus sai paremini 
kõndida. Ambrosia sammus sirgelt vihmast ja kõminast hoolimata, püüdes näidata, nagu ei märkaks 
ta ei ohtu ega vihmavalingut. 

Künka taga jäi Jeronimo seisma. «Jääge siia! Kui laskmine jälle algab, siis heitke maha 
kivihunnikute taha põlluserval. Ma lähen Zapata juurde tagasi. Trini, sa tuled kaasa! Võib-olla 
vajame sind.» 

Nad kahlasid uuesti läbi tiigi, mille vesi ulatus neil juba poolde säärde. Seda kallas kogu aeg juurde. 
Laskmine oli pisut vaibunud. 

Maanteel leidsid nad Rosa, kes põlvitas haavatu kõrval. Parajasti lõikas ta tema pükste alumise ääre 
küljest riidetükki, et siduda seda maisilehe ümber, mille ta tema jalahaavale oli asetanud. Midagi 
muud polnud käepärast. 

Nad sumasid uuesti läbi lompide ja said mööda märga maad ainult vaevaliselt edasi. Sandaalid 
libisesid neil 

järjest jalast ära, jäid pori sisse kinni ja lirtsusid välja tõmmates. 
Zapata seisis kivihunnikul ja vaatas ettepoole. Ta ei näinud peaaegu midagi. Silmapiiri varjas 


vihmasein. Ta pöördus Jeronimo poole: 

«Röövlikindralil oli kavatsus meid üllatada. Ta tahtis meid seal sisse piirata, kus meie naised 
asusid. Meie aga saatsime sapoteegid õigeaegselt vastu. Ma küsin endalt - mida ta praegu kavatseb. 
Ta kahurid ei lase enam.» 

Üks käskjalg lähenes läbi muda. Ta astus Zapata kõrvale ja ütles: 
«Baltasari üksusel on suuri kaotusi kahuritule läbi.» 

«Mida see tähendab?» küsis Zapata. «Röövlite kahurid ei tulista enam. Ma ei kuule sealtpoolt ka 
mingit püssituld. Kas teile tungitakse peale?» 

«Ei, nüüd on meie ees vaikne.» 

«Baltasar peaks ühe väikese üksuse paremale ette saatma ja kindlaks tegema, kas röövliarmee tahab 
meid sealt sisse piirata! Mida te teete haavatutega?» 

«Nad lebavad eespool.» 

«Miks te ei too neid tee äärde tagasi?» 

«Mis sellest kasu on? Eespool saame me neid pisut 

aidata.» 

«Oleks mul kas või üksainuski arst!» ütles Zapata. 

«Aga kui meil olekski arst, poleks ikkagi mingit sidumismaterjali. Teistes vägedes olevat 
haigevankrid.» 

Kurvalt lausus ta seda ja vahtis uuesti vihma valingusse, kuna üle ta kübara serva jooksis alla vesi. 

Niisama kiiresti kui vihmavaling oli alanud, ta ka lakkas. Samuti nagu iga päev vihmaperioodil 
säras päike kahe tunni pärast uuesti sügavsinisest taevast. Loigud maapinnal kadusid. 

Kui vihm lakkas, siis paistis ka lahing lõppenud olevat. Zapata istus hobuse selga ja ütles 
Jeronimole: 
«Jää sina siia! Ma pean ise nägema, mis on juhtunud vasakul tiival.» 

Jeronimo ja Trini võtsid riided seljast ja asetasid läbimärjad asjad kividele kuivama. Ka nende 
pruun nahk kuivas varsti ära. 

Zapata leidis ees vasakul tiival täieliku rahu. Neil oli 

seal vastas dlnud võrdlemisi nõrk röövliväe üksus. See oli nüüd tagasi tõmbunud. 
«Te jääte esialgu siia,» käsutas Zapata. «Vahepeal tõmban ma Baltasari üksuse tagasi. Neit oli 
kaotusi, nüüd peavad nad võimalikult varsti kusagile külla. saama, kus võib haavatuid ravida.» 
Seejärel keeras ta oma hobuse ringi ja traavis mööda teed edasi, kuni jõudis kohani, kus 
suurtükilasud olid langenud naiste, laste ja eeslite voori hulka. 
Rosa astus ta hobuse ette nii, et ta oli sunnitud peatuma. 


«Emiliano,» ütles Rosa. «Nii ei lähe!» 
«Mis ei lähe nii?» küsis ta, imestades pika, kõhna tütarlapse energilise tooni üle. 
«Siin ei hooli keegi haavatutest. Ka ei ole midagi sidumiseks!» 
«Kust seda võtta?» 
«Kust võtta?» vastas Rosa. «Anna mulle eesel ja ma laon kõik talle selga. Meil on tarvis viina 
pesemiseks. See põletab, kuid mõjub hästi. Meil on tarvis lehti, mis 

verejooksu vaigistavad. Neid leidub külades. Targad naised annavad meile, kui ütleme, et see on 
haavatud indiaanlaste jaoks. Ning lappe lehtede sidumiseks saan ma ka.» 

Sellal, kui Rosa rääkis, vaatas Zapata šrapnelli läbi haavata saanud naist, kellel olid suured valud. 
Naine meenutas talle tema ema, kui too suri. See oli kurb. Polnud kedagi, kes oleks saanud teda 
aidata. 

Hoolimata neist rasketest mälestustest. Zapata peaaegu naeratas, kui ta küsis: 


«Kuidas su nimi on?» 
«Rosa.» 
«Veel täna saad sa eesli. Kas sa tead midagi ravimisest?» 

«Ei, aga mis siin ikka palju teada? Lehti peale panna, siduda. ja haavatud külla viia. Seal on naisi, 
kes rohlkem teavad. Nad ravivad siis meie jnimesi.» 

Ka Zapata tundis seda ravimisviisi ja teadis ka, mis siis sageli juhtus. Ta oli näinud haavatuid 
kangestuskrampides või palavikuliste silmadega. Niisugustest ohtudest ei öelnud ta Rosale midagi, 
et teda mitte ära kohutada, pealegi rõõmustas ta selleks liialt teise energia üle. Sellepärast ta 
noogutas ja lausus: 

«Niisiis, Rosa, sa hakkad haavatute eest hoolitsema! 

Ja kui sul midagi vaja on: tule minu juurde!» 


MARIO ETTEKANNE 


See oli mitu kuud hiljem. Kogu tõsidusega. pidas Rosa oma sanitariametit. Ta ei kandnud mitte 
ainult meeste kübarat, vaid ka pükse. Seljatagant võis teda pidada väheldaseks maheks. Ainult ta 
terav nägu ei sobinud mehele. Rännakul ikäis ta alati oma eesliga, kellel oli punane rist päitsete 
küljes, võimalikult eesväe ligidal, et tulistamise ajal kohe käepärast olla. Õhtul tuli ta Ambrosia 
juurde ja magas pärast tema kõrval. 

Ta naeris harva ja näis tihti pahurana. Sellele vaatamata oli ilmne, et ta Ambrosiat sügavasti austas. 
Pealegi armastas ta Trinit ja muretses alati tema pärast. 

Too polnud mõistagi oma praeguse eluga sugugi tahul. Ta pidi alati vooriga kaasas käima, ilma et 
oleks teadnud, kuhu mindi, miks niikaua peatuti, kuhu edasi minnakse. 

Ühel õhtul peatusid nad kusagil külas, kui hobuse seljas saabus mustas ülikonnas härra. Trini 
tundis temas ära Mario. Ta noogutas aga poisile vaid eemalt ja läks kohe Zapata juurde. 
Alles mitme tunni pärast tuli ta Ambrosia juurde. 
«Kas ma võin siis teil ööbida, nagu varem?» küsis ta ja punastus veidi. 
«Kui sa vahepeal pole teisiti harjunud,» vastas Ambrosia ja silmitses jahedalt ta ülikonda. 

«See on tõsi,» vastas Mario pisut kohmetult. «Kuid ma ei tunne end praegu sugugi paremini kui 
tookord teil aiandis. Ma pean tõsiselt kaaluma, kas ei oleks õigem teie juurde tagasi pöörduda.» 

Ta oli sel õhtul väga mahedas meeleolus. Sellal, kui nad sõid maisikooke, tulid Paco ja Helistaja, 
et uudiseid kuulda. 
Pärast sööki istusid nad köögikatuse all, vaatasid, kuidas päike loojub ja viimne õhtuvalgus kaob. 
«Mario, kas sa olid Mexiko linnas?» küsis Paco.. 
«Jah, olin ka seal. Teil pole aimugi, mis seal toimub. 
Päeval paistab, et elu on korras. Kuid rahutused öösel! Iial ei tea, kes jälle on vangistatud või isegi 
maha lastud. Sellest hoolimata juhtub paljugi, mis sellele hullule metsloomale, kindral Huertale ei 
meeldi. Salaja trükitakse puulõikeid. Surnupealuuga ämblik võrgus. Või ta ratsutab laipade vahel, 
mis lebavad suures vereloigus. Neid pilte müüakse salaja kõikjal. Eriti otsitud on puulõikaja Posada 
lehed. Neid leitakse hommikuti maja seintele kleebituna. Ka valgendatud kirikumüüridele on 
joonistatud suured pildid. Välk tabab paksu meest paljasse lagipähe. Te teate, et paljaspäid on ainult 
välismaalastel, mitte aga indiaanlastel. Paljaspäisel mehel on pealegi veel piits käes. See kõik on nii 
selgesti maalitud sellepärast, et meie rahvas ei oska lugeda. Te võite seal ära tunda täissöönud pappi, 
kes hoiab oma kätt õieli, et sinnapandaks hingeõndsuse eest raha, 

kõrval mõisaomanikud tulvil maisikottidega kupjad, röövliohvitserid, ameeriklane kukruga.» 
«Miks siis ameeriklane?» küsis Paco. 
«Vaevalt oli Huerta Madero tapnud ja välismaiste saadikute poolt presidendiks tehtud, kui nende 


vahel suur tüli lahti läks,» vastas Mario. «Ameerika saadik oli raevunud, kuna Huerta vaid inglaste 
tahtmist täitis. Siis tegi ameeriklane näo, nagu polekski Madero verd tema kätel. Ta ähvardas oma 
laevastiku meile saata ja tulistada meie sadamalinna Veracruzi, kui Huerta ei kao ja presidenti õieti 
ei valita.» 

«See on ju hea!» ütles Paco. 

«Jah, kui ameeriklased meile tõepoolest õigust sooviksid! Kuid nende tõeline siht on upitada 
presidendiks kedagi, kes ainult neid kuulaks.» 

«Ja sina, mida sina nüüd teed?» küsis Paco. Juba ammu tahtis ta seda küsimust esitada. 

«Ma lahkusin siit selleks,» vastas Mario, «et liberaalidele selgeks teha, et on viga talupoegade 
vastu võidelda. Kui ma Mexiko linna jõudsin, siis ei leidnud ma enam paljusid seal ees. Huerta oli 
kõik kohtadelt tagandanud ja asendanud oma poolehoidjatega, kes olid võimetud ja müüdavad 
inimesed. Ühte neist sa tunned, Paco. See on endine mõisaomanik Torres. Ta pole rumal, kuid ta 
istub väga harva kainena oma kirjutuslaua taga ja märatseb hirmsasti.» 

«Sealjuures ei olnud ta pooltki nii pahatahtlik ja valelik nagu tema poeg,» sõnas Paco vahele. 

«See on praegu röövliarmees ohvitser,» vastas Mario. «Kuid lase mul edasi jutustada. Enamus 
liberaale on linna põgenenud ja asutavad kaugel Põhjas oma armeed Huerta vastu. Nende juht on 
üks, minu vana tuttav, Venustiano Carranza, ja ma käisin tema juures.» 

«Niisiis on praegu,» ütles Paco, «kolm armeed, kes võitlevad Huerta vastu, mõlemad 
talupojaarmeed ja Venustiano Carranza oma?» 

«Jah,» vastas Mario, «ja sellega oli õieti Zapata ülesanne lahendatud, millega ma liberaalide 
juurde läksin. Venustiano Carranza palus mind aga tema juurde jääda, tal olevat varsti vaja Zapatale 
teadet saata, ütles ta. 

Sellepärast jäin ma seniks tema juurde. Nüüd aga saatis 

ta mu siia ja teeb Zapata ja Pancho Villale ettepaneku, ühineda temaga võimsaks armeeks.» 
«Ja mis ütleb Zapata selle kohta?» 
«Ta oli sellest palju vähem vaimustatud, kui ma võisin arvata, ja küsis kohe, kes oleks siis juht.». 

«Selles on tal õigus,» kostis pimedusest Ambrosia hääl. «Senini te võitlesite meie vastu, nüüd 
peame meie teie eest võitlema? Ei!» 

«Mina pole ju nende hulgast, kes teie vastu võitlesid?» ägestus Mario. 
«Aga nüüd,» vastas Ambrosia, «tood sa teate inimestelt, kes meie vastu võitlesid. Et sa nüüd nende 
hulka kuulud, seda näeb juba sinu ülikonnast. Sa tead ise, et sind sellega härraks peetakse.» 
«Jah, seda ma näen, Ambrosia,» vastas Mario löödult. 
«Kuid südamega kuulun ma teie juurde.» 

«Nii, südamega?» jätkas Ambrosia halastamatult. «Kuid sa poleks ju tulnud selles ülikonnas, kui 
sa oleksid tahtnud meile jääda. Kindlasti lähed sa Carranza juurde tagasi.» 
«Jah, seda ma pean. Zapata ise ootab minult, et ma temalt vastuse viiksin.» 

«Seda ma usun,» vastas Ambrosia rahulikult. «Ta vaatab sinule kui Carranza saadikule ja mitte 
kui meie omale.» 

«Miks te ei usu, et ma aus olen?» hüüdis Mario. «Kui ma seal olen ja näen, et nad teid petta 
kavatsevad, tulen ma teie juurde tagasi!» 
«Nii?» kostis Paco. «Kuid on küsimus, kas me sind siis veel tahame.» 
Mario püüdis end kaitsta, kuid leidis kõigi juures kahtlusi. Kui ta sijs onnis lamas ja kõik teised juba 
magasid, juurdles ta veel selle üle, mida ta peaks tegema. «On tõsi, et ma nüüd tõepoolest olen 
rohkem Venustiano Carranza saadik kui Zapata oma. Sellele ma seni ei mõelnud. Ma pean aga 
Carranza juurde tagasi minema ja võib-olla tema armeesse jäämagi. Aga kas see pole siis tõsi, et mu 
süda on enam talupoegade juures?» 

Talle tegi valu, et Trini polnud talle head ööd soovinud. Kuid kas see oli kombeks indiaanlaste 
juures? Ta 

ei teadnud seda. Varem, kui ta kuulus täiesti nende hulka, polnud ta seda tähelegi pannud. 
Teisel hommikul ratsutas ta uuesti minema. Ta ei vaadanud vasemale ega paremale, et mitte näha, 
kuidas talupojad teda silmitsesid. Nagu põlgusealune ratsutas ta liberaalide armee juurde tagasi. 


HELISTAJA UUS AMET 


Mitte ainult Trini polnud rahulolematu, et ta vooris pidi eeslit juhtima ja tal igasugused seiklused 
puudusid. Teatud määral käis samuti ka Helistaja käsi. Ta oli ju väejuhiks saanud viisil, nagu seda 
elus harva juhtub. Ta oli kasutanud eskadroni purjusolekut ja ohvitseride kergemeelsust, et vallutada 
Tepotla mõisa. Nüüd arvas ta, et talupojavägi pakub talle palju selliseid võimalusi. Selle asemel 
mindi vaid üha edasi ja ainult kord oli röövliarmee talupoegi rännul rünnanud. Seegi oli juhtunud 
sellepärast, et märatseja Huerta oli oma kindralitelt toores toonis nõudnud ükskord ometi 
talupojaarmeele lõpp teha. 

Zapata ei saanud röövliarmee otsustavuse puudust ära kasutada. Ta juhid olid vaid kaitsel head, 
arvasid aga, et nad tõelist armeed rünnata ei suuda. Zapatat kisti ka kõrvale. Juhtus tihti, et tema 
juurde tulid talupoegade saadikud palvega nende ümbrusesse põigata, kuna nad üksi ei tule toime 
mõisaomanikkude ja nende relvastatud jõukudega. Siis eemaldus talupojavägi kaugele röövliarmeest 
ja liikus rahulikult läbi maa. Mõisaomanikud, kupjad ja muu rämpskadusid enne, kui talupojaarmee 
hulgad pärale jõudsid. Nii ei leidunud mingeid võimalusi pisematekski kangelastegudeks Helistaja 
võitlusvaimu jaoks. 

Mõnikord tulid nad kohtadesse, kus elu kulges nagu aastasadade eest, mil valitses veel piiramatu 
pärisorjus. Indiaanlased mõistsid küll, mille eest Zapata võitles, kuid nad ei söandanud ise midagi 
oma vabastamiseks ette võtta. Seal pidi Jeronimo küladesse minema ja talupoegadega rääkima. Siis 
seisis ta oma vigastatud näoga nende 

213 
keskel, palja päi, ja rääkis sellest, mida tähendab Zapata loosung: maad ja vabadust. «Te ei tohi jääda 
ootama, et talupojaarmee teile maad annab, vaid, peate seda endale ise võtma ja ka kaitsma, kui 
härrad püüavad tagasi tulla!» 

Trini käis sageli onuga koosolekutel kaasas. Ta teadis juba iga sõna, mis tuli, ja nägi, kuidas 
indiaanlased tähelepanelikult kuulasid, kuid siiski vaikisid. Sealjuures oli nii palju küsida! Ta nägi 
ka kurnatud inimesi, kes end vaevaliselt sinna lohistasid. Muidugi, ka. San Bartoldos oli haigeid. 
Nüüd alles aga nägi ta, kui palju neid oli kogu maal. . 


Sagedamini kui sellistesse puutumatutesse paikadesse sattusid nad küladesse, kus oli võidetdud. Seal 
oli röövliarmee onnid põlema süüdanud, loomad tapnud või ära vedanud. Siis tuli talupojavägi sinna 
ja mõisamajad hävisid leekides. Ambrosia oli seda algul võtnud kui endastmõistetavat; nüüd aga 
hakkas ta selle üle järele mõtlema. 
Kord õhtul kusagil linnakeses istusid Zapata ja Jeronimo linnapea toas. Neil polnud. kombeks ust 
sulgeda, kuna nende juures külas uksi polnud. Sellepärast võis igaüks pealt kuulata, kuidas nad aru 
pidasid, millisesse ümbrusse minna. 
Nad vaatasid ukse poole, kui Ambrosia sinna ilmus. 
Mõlemale oli selge, et ta ei tule mingi tühise asja pärast. 
Ambrosia läks tooli juurde, viis selle laua äärde ja ütles: 
«Emiliano, kas see on õige, mida sa teed?» 
Zapata vastas imestunult: 
«Mis siis lahti on?» 
«Meie hulgume ringi ja röövliväe jõugud hulguvad samuti ringi. Nad rüüstavad maad. Kas ka meie 
ei tee seda? Vaata ainult seda viletsust ja kuidas rahvas nälgib!» 

«Me ei rüüsta talupojaonne, Ambrosia, vaid ainult härrastemaju. Me peame seda tegema, et 
isandaid alatiseks maalt välja ajada.» 
«See on tõsi,» vastas Ambrosia. «Aga :kui palju aastaid läheb selleks vaja, et maad vabastada?» 


Zapata langetas pea. 

«Kuidas kavatsed sa seda kiiremini teha?» küsis ta. 


Ambrosia ei vastanud. Nad istusid kurvalt vaikides. 


Kohe pärast nõupidamist saatis Jeronimo Trini Helistaja juurde naaberkülla ja laskis talle öelda, et 

ta peab oma meeskgnna kohe kettelegi teisele üle andma ja Jeronimo juurde tulema. 

Kui Trini seda Helistajale teatas, küsis see imestunult: 

«Mida ma seal tegema hakkan?» 

«Ka mina ei tea seda,» vastas Trini. 

Helistaja liikus vastumeelselt järgmise onni juurde ja ütles ühele Tepotla noortest meestest: «Sa pead 
nüüd minu meeskonda juhtima.» Küsimustele ta ei vastanud ja läks vaikides Triniga piki kivist teed. 
Ta süda oli väga raske, et ta oma Tepotla inimesed pidi maha jätma. Jeronimo selgitas talle tema uut 
ülesannet: rajada kohalikku kaitset talupojaväe tagalas. Muidugi leidis Helistaja selle olevat austava, 
et ta kuülus nüüd vahetult Zapata lähikonda. Kuid see ei teinud teda rõõmsaks. Ta mõtles oma 
Tepotla sõpradele. 

Jeronimo laskis kohaliku elanikkonna kokku kutsuda. Ta ise seisis Helistaja ja Triniga kõrgemal 
kivivallil, mis ümbritses väikese väljaku kaevu. Ta ootas, et Helistaja ütleb midagi. Too aga oli 
kohmetuse tõttu sõnatu. 

Jeronimo pidi ise kõnelema. 

«Sõbrad, me liigume homme või ülehomme edasi ja teie peate end ise härrade ja nende sabarakkude 
eest kaitsma,» ütles ta. «Selleks moodustate te küla kaitse. Mida te sellest arvate?» 

Keegi ei liigutanud. 

«Noh!» hüüdis Jeronimo. «Kas siis keegi noortest meestest pole valmis nende relvadega, mis teil on, 
küla kaitsma?» 

«Meil pole relvi!» lausus keegi kõvasti. 

Pikakasvuline Helistaja elavnes nüüd äkki. «Mis?» 

hüüdis ta. «Sina, Trini!» Ta näitas teele. «Sa tuled sealt, püstol vööl! Sa oled mõisavalitseja ja tuled 
talupoegadelt vilja nõudma. Ja mina? Mina olen teie küla relvastatud jõud. Ma olen siin kaktuseheki 
taga peidus, sirp käes. Peab nimelt püssidega ja püstolitega vereimejad 

hästi lähedale tulla laskma. Vaadake, sealt ta tuleb, mõisavalitseja, vereimeja!» 

Trini tuli rahulikult mööda teed, ainult et ta ei näinud sugugi välja nagu vereimeja, vaid nagu kena 
kümneaastane poiss. Talupojad hakkasid kihistama. 

Ta oli juba Helistaja läheduses ja tegi nii nagu ei märkaks ta midagi. 

Siis hüppas hiiglasuur poiss ette. Ta kõrgele õhku sirutatud pikk käsi ilma seal leiduva sirbita 
vuhises alla näi lisele vereimejale ja kiskus ta maha. 

«Kas näete!». Helistaja' pöördus talupoegade poole ega teinud väljagi nende rõkatavast naerust. 
«Nii tehakse seda! Ka seal on teie inimesed peidus ja seal! Ja seal! Kas teate ka, milline relv on sirp! 
Laseme vaid närukaelad ligi tulla! Kui te nad maha. löönud olete, siis võtke püssid ja püstolid ära! 
Põmnm,, siis on teil head relvad. Niisiis, kes tahab küla kaitsest osa võtta? See astugu ette!» 

Veel väga noor mees tuli otsekohe joostes. Talle järgnesid teised, pisut tagasihoidlikumalt. 

«Noh, siin ta on, teie külakaitse!» hüüdis Helistaja. 

«Nüüd on teil veel juhti tarvis. Selle peate ise valima.» 

Jeronimo naeris. .Vaene Trini oli aga tulise Helistaja poolt nii järsult pikali tõmmatud, et Rosa pidi 
tema kätt siduma. 


DOKTOR PEPE 


Nad liikusid kaugele alla paikadesse, kus nad lõuna ajal pidid puhkama, kuna oli väga palav. 
Palmipuud seisid longus, ülal kimp salkus pikki, kuivanud lehti. 

Öösiti oli nii soe, et tarvitses end vaevalt katta. Siin oli suuri istandusi, kus kasvatati kõrget 
suhkrupilliroogu. Hiigelsuurte heleroheliste lehtedega banaanipuhmaste all asusid kerged onnid. 
Inimesed näisid olevat siin rõõmsamad ja elavamad. 

Ühel päevaloli Paco väga rõhutud ega tahtnud süüa. 
Ta ei suutnud oma luurajate ja nende teadetega tegelda ja vedas end vaevaliselt vooriga kaasa. 
Tuhmide silmade ümber asetsesid sügavad ringid. Järgmisel hommikul 

suutis ta vaid Braulio abil käia. Igal peatusel uinus ta kohe magama. Sealjuures külmetas ta isegi 
rusuvalt palavas päikesepaistes. Candelaria, kes näis muidu mitte kellegi vastu huvi tundvat peale 
oma mehe, põlvitas tema kõrvale maha, asetas tema pea õrnalt pisut kõrgemale ja rääkis temaga 
sõbralikult. 

Õhtul muutus Paco väga rahutuks. Ambrosia saatis Trini ühe naistarga juurde. Too tuli ja vaatas 
pool suletud silmadega alla Pacole. 

«Anna talle teed juua!» ütles ta Ambrosiale ja läks rahulolematu näoga minema. 

«Et talle teed vaja on, seda tean ka mina!» ütles Ambrosia ja pöördus Trini ning Braulio poole. 
«Kas teate, miks ta nii kiiresti lahkus?» Ilma vastust ootamata jätkas ta: «Ta ei tea, mis haigus see 
on. Ega tea ka, mis selle vastu peab ette võtma.» 

Candelaria ja mõlemad poisid vaatasid murelikult Pacole. 

«Meil on vaja arste,» jatkas Ambrosia süngelt. «Meil on aga vaja omi, indiaanlaste arste! Mitte 
mingeid peeni hispaania härrasid, kes istuvad linnas ega tule meie, talupoegade juurde maale, sest et 
me neile küllalt maksta ei suuda!» 

«Kas ma ei võiks selleks saada?» küsis Trini. 
Ambrosia vaatas talle suurte silmadega otsa. «Seda saab vaid linnas õppida ja see maksab palju raha. 
Meie läheme koos talupoja-armeega. Ta toidab meid. Mis meil muidu on?» 
Pärast päikese loojakut tuli Jeronimo. 
«Meil on palju haigeid,» ütles ta tasa Ambrosiale. 
«Nad lamavad samuti nagu Paco. Zapata tahab siia jääda nii kaua kui võimalik, et nad terveks 
saaksid. Ta saatis kedagi linna. See peab vaatama sealt arsti, parem on, kui alatiseks. Ainult ta ei tea, 
kuidas temaga ümber käia. Niisugune tahab ju elada teisiti kui meie, talupojad!» 
Braulio jäi veel pimeduses kaua:ks liikumatult oma isa juurde valvama. Kui agar Paco oli nii 
osavõtmatu, siis pidi ta olema väga haige. 
Teisel päeval ei muutunud ta olukord paremaks. Candelaria' ja Braulio asetasid ta põõsa varju. 

Järgmisel päeval lõunaajal tuli väikese hobuse seljas ratsutades keegi härra, see oli arst. Ta polnud 
enam noor mees, ja Trinile torkas silma ta rahutu, tähelepanelik pilk. Ta viidi Zapata juurde, kes siis 
temaga ja Jeronimoga läks haiget vaatama. 

Kui ta Paco juurde jõudis, silmitses ta teda ja küsis: 

«Kas ka samad tunnused?» 

«Jah,» vastas Jeronimo. 

Arst pöördus Zapata poole: 

«Nii, nagu ma teile juba ütlesin, palju ei saa ka mina teha. Mul puuduvad vajalikud arstimid ja juba 
aastaid kestnud kodusõja tagajärjel saab neid vaevalt nii kiiresti muretseda.» 

«Kas tahate meie juurde jääda?» küsis Zapata. «Meil pole talupojaväes ühtki arsti.» 

«Sellele, ei saa ma enne vastata, kui ma siinset elu tunnen. Ütlen seda teile paari päeva pärast. 
Haigete käsutuses peab olema iga päev kas mõni onn või telk. Mul peab olema ka võimalus ravimeid 
osta.» 


Talupojad olid kohmetuses ega teadnud, mida nad arstiga pidid veel rääkima. 

Siis ütles Ambrosia: 

«Mina ja Candelaria hakkame tema eest hoolitsema.» Arst vaatas Ambrosiale otsa ja noogutas. 
«Hästi, püüame teha, mis võimalik.» 

Veerandtunni pärast tulid Ambrosia ja Rosa arsti juurde. «Seal on sinu jaoks onn. Rosa juhib 
rännakutel eeslit sidematerjalidega. Mida sa veel vajad? Kuidas su nimi on?» 

Arst polnud sellega harjunud, et teda lihtsalt sinatati. Aga see tegi talle nalja. «Kutsuge mind 
Pepeks. Näita mulle, mida sa seal eeslil kaasa vead, Rosa!» 

Trini kartis, et arst, keda ta väga tähtsaks meheks pidas, leiab Rosa ja ta sidumisribad ja lehed 
naeruväärsed olevat. Kuid arst silmitses neid asjalikult. «Nendest teed sa siis esimesi sidemeid, 
Rosa? Tõepoolest, mida. muud siin saakski tena?» Ta pöördus Ambrosia poole. «Nüüd vajan ma 
veel kedagi, kes mind abistaks. Ta peab minema läbi küla ja ütlema, et haiged võivad minu juurde 
tulla.» 

«Siis võta see poiss! Tema nimi on Trini.» 

Arst vastas: «Teil on tõepoolest imelik komme. Aga hästi! Trini peab mind abistama. Ma pean 
paljude haigete jaoks korralduse andma. Et sa lugeda ei oska, siis ütlen ma sulle ette. Kas sa suudad 
seda kõikjal korrata?» «Ma oskan lugeda,» ütles Trini. 

«Nii? Seda tuleb meie rahva juures väga harva ette. 

Aga minu kirja sa kindlasti ei oska lugeda. Kas sa oskad ka kirjutada?» 

«Jah, doktor Pepe, pisut.» 

«Hästi, siin on paber. Kirjuta ise üles. Hiljem saad sa seda kõikjal ette lugeda.» 


Mõne päeva pärast oli Paco surnud. Braulio oli tema juures valvanud ja teda kannatamas näinud. 
Nüüd viidi ta ära ja maeti maha, nii nagu paljud olid maetud. 

Zapata tuli ühel hommikupoolel on ni ette, kus elas doktor Pepe. «Me peame katsuma.siit minema 
minna. Sõjavägi nälgib. Kuid on veel haigeid. Kas võime sellegipoolest liikuda?» 

«Haiged suudavad arvatavasti vastu panna. Kui neid peab kõndimisel toetama ja mitte väga 
kaugele marssima. Seda aga suudavad nad.» 
«Ja kuidas on lood teiega?» küsis Zapata edasi. «Kas jääte meie juurde?» 
«Jah, ma jään.» 
Zapata oli kartnud, et arst läheb ära. Ta ei mõistnud, miks arst jäi talupoegade juurde, kuid ei 
küsinud seda. 
Samuti oli lugu Triniga. Igast teisest ta teadis, mida temast arvata, kuid sellest mehest mitte. Doktor 
Pepel oli komme sageli pisut kibedalt naerda. Õhtuti istus ta nagu teisedki ja silmitses tähti või 
maastikku kuupaistel. Kuid ta ei rääkinud iial enesest. Keegi ei teadnud, kas tal ka naine ja lapsed 
olid. 


LAHING SÖEPÕLETAJATE ASULA JUURES 


Zapata talupojavägi oli kasvanud nii suureks, et verejanuline Huerta pealinnas kartma hakkas, 
liiati, kui teda samaaegselt ähvardas ka Ameerika. Selle suured 

ärimehed ei tahtnud, et Mehhikos valitseks Inglismaa poolt äraostetud president. 

Hoolimata oma tegelikust võimust Lõuna -Mehhikos jäi Zapata sõbralikuks, lihtsaks inimeseks. 
Jeronimo oli tema juures staabiülema kohustustes, kes jagas luurajatele ülesandeid, kogus teateid ja 
hoolitses armee varustamise eest. Relvade õigeks jagamiseks oli tal abiline. See oli jäme, aga tubli 
inimene, kes hirmsasti vandus, kui paugutati asjatult padruneid. 


Ambrosia polnud Zapata silmis algul muud midagi, kui huvitav vana naine. Siis oli ta tema 
lühidatest märkustest aru saanud, kui hästi ta inimesi tunneb. Sellepärast küsis Zapata Ambrosialt 
nõu, kui nägi, et mõni tema alljuhte toime ei tule. Ühel sellisel puhul andis Ambrosia talle nõu, 
kohalike külakaitsete organiseerimist mitte enam Helistaja hooleks jätta. «Võta selleks mõni 
rahulikum inimene, kes vahetevahel võib jääda sõjaväe taha, eelkõige aga asja palju põhjalikumalt 
teeb.» 

«Hästi, aga keda sa soovitad?» 
«Baltasari.» 
Zapata mõtles järele. «Baltasar on hea väejuht, ainult mõnikord liiga ettevaatlik.» 

«Just sellepärast,» vastas Ambrosia. «Anna sapoteekide juhtimine Helistajale. See mõnikord ka 
söandab midagi. Baltasar aga oskab suurepäraselt talupoegadega ümber käia ja õpib kiiresti, kuidas 
neid tagalas nii liita, et nad ükskõik missuguse raskuse puhul kohe laiali ei jookse.» 

Zapata kutsus kokku allüksuste juhtide nõu'pidamise. Palavus oli nii suur, et mehed kogu aeg endile 
tuult lehvitasid. Nad pidasid vahet vaid hetkel, mil Zapata teatas Baltasari asendamisest Helistajaga. 
Kõige enam löödud oli Baltasar ise, kes kurvalt maha vahtis. 

Siis ütles Zapata: 

«Ära mõtle, Baltasar, et tahan sind tagandada. Tead isegi, kui tähtis on vabastatud maakohti 
kindlustada mõisaomanike jõukude kallaletungide vastu. Ja seda suudad sina, Baltasar, võib-olla 
ainsana meie hulgast!» Ta pöördus uuesti kõigi poole: «Me seisame selle sõja pöördepunktil. Enne 
me olime nõrgad ja põikasime röövarmee eest kõrvale. Nüüd aga tungivad meie armeed 

kolmest küljest maa keskele kokku. Ma sõlmisin Pancho Villaga lildu verise Huerta kukutamiseks. 
Meil pole Pancho Villast eriti head arvamust. Ta on ikka alles paremat sorti röövlipealik. 
Sellegipoolest võitleme temaga koos selle nõndanimetatud presidendi vastu Mexiko linnas. See 
tähendab: me ei põika enam kõrvale! Me tungime peale! Te kannatate siin madalal maal palavuse 
all. Hästi, me jätame selle lõõmava maa ja siirdume kõrgetesse mägedeseo Seal pool on röövliarmeel 
oma toetuspunktid. Nad teevad katset meid kõrgetes mäekitsustes kinni pidada. Meil tuleb seal 
kõvasti võidelda.» 

Talupojajuhid noogutasid, kõige rohkem vaimustatud aga oH Helistaja. 


Pärast mõnepäevast marssimist palaval lausmaal algas tõus. Vasakul teeserval jooksis üle 
puhtaksuhutud kivide selge veeojake alla. Indiaanlased sammusid aeglaselt ülespoole. Siin polnud 
enam helerohelisi banaanipuhmaid, selle eest aga kasvasid siin roosaõielised põõsad ja laiavõralised 
puud. Nende taga laius taamal sügav org, mille põhjas oli kindlasti väga kuum. Veel kaugemal, 
sealpool laia orgu, tõusis mäeseljandik mäeseljandiku taga sinetavasse kõrgusse. Üsna silmapiiril 
tõusis taeva poole valgesse pilve mähitud koonus, vulkaan, millest paistab meri. Trini kõndis 
sidumismaterjaliga koormatud eesli järel. 

Selle väsitava mäkketõusu kesteloli juba mitu korda puhatud. Jälle oli peatus. Siis mindi pikkamisi 
mööda metsa edasi, kus tee oli pisut vähem järsk. Lõhnas põlenud puu järgi ja varsti nägid nad 
teeraja ääres ümmargusi söemiile, kust tõusis suitsu. Paremal asus paar onni. Söepõletajad naeratasid 
neile vastu. 

«Kas arst on teiega?» küsis nõgise näoga mees. 
«Ta tuleb kohe minu järel,» vastas Trini. 
«Mu ema on haige. Kas ta saab teda aldata?» küsis söepõletaja murelikult. 

Hulk räbalais lapsi seisis seal ja kõneles elavalt niisuguses indiaani keeles, mida Trini ei mõistnud. 
Siis pöördusid nad tema poole ja küsisid talt midagi... Ta vastas oma keeles, mida nemad ei 
mõistnud. Selle peale hakkasid kõik naerma. 

Siia asulasse .jäid arst ja voori naised ööbima. Söepõletajad müüsid süsi tihedamini asustatud 
orgudes ja oskasid hispaania keelt. Selle tõttu mõisteti üksteist varsti suurepäraselt. 

Jeronimo tuli eestpoolt ja palus oma emalt Ambrosialt paar maisikooki. 


«Ma lähen täna öösel Zapataga kaugemale ette,» ütles ta. «Osa meie armeest läheb salajast teed 
mööda üle mäestikultarja. Mõelge sellele, et selles kõrguses on öösiti väga külm! Pange end hästi 
kõvasti riidesse!» 

Väikses asulas polnud küllaldaselt onne nii paljude inimeste jaoks. Selle eest oli seal palju 
puumaterjali ja lehti, ning söepõletajad ja nende lapsed aitasid oma lahkel viisil ehitada onne. Nad 
oskasid pehmeid aserneid valmistada. Jeronimo oli ilsjatult muretsenud. Igatahes väljaspool onne oli 
väga külm. Okste ja lehtede all aga külmetasid nad vähem, kui nad sageli oma kodukülas olid 
külmetanud. 

Oli alles pime, kui Trini ärkas kära tõttu. Ta ümber oli mingi iseäralik valgus. Kuu paistis läbi 
okste. Kusagil kaugel oli kuulda ebakorrapärast laskmist, mitte ainult püssidest, vaid ka 
suurtükkidest, mille kõma veeres kaugele. 

Trini kuulatas seda mõnda aega, kuid jäi uuesti magama. Ta ärkas alles siis õieti üles, kui hommik 
juba koitis. Ta ei saanud kohe selgust helide kohta, mida ta kuulis. Talle tundus, nagu oleks nüüd 
kaugel nendest tagapool lastud! Kuidas oli see aga võjmalik? 

Ta ronis kiiresti välja ja leidis ka teised, kes hommikuses jaheduses väljas seisid ja kuulatasid. 
Sõbralik söepõletaja vestles tasa:kesi Ambrosiaga. 

«Tea, et siin mägedes võib kõla väga petlik olla,» ütles ta. «Kui ma mitte ei eksi, siis võideldakse 
Praegu San Agustini orus.» 

«Ja kas see on meile soodus?» küsis Ambrosia. 

«Jah, kuid ma ei mõista ainult, kuidas röövlikindral seal oma suurtükke sai üles seada. Org on ju 
väga kitsas.» 


Juba õhtul enne seda oli Helistaja kogu oma üksusega teele asunud. Ees läksid eelväena 
sadakonnad Tepotlast 

ja San Bartoldost. Tagapool järgnesid sapoteekide hulgad. Teejuhiks oli vana söepõletaja, sõnakehv 
mees, kellest räägiti, et ta tunneb mägestikus iga kivi ja iga puud. 
Kui tuhanded sapoteegid oma retke enne pimenemist algasid, ütles teejuht: 

«Mitte sõnagi rääkida! Silmitsege enne maapinda, kui te sammu astute! See on raske, kuid me 
sammume aeglaselt.» 

Need hispaania keeles öeldud sõnad öeldi edasi sapoteekide keeles, sellal kui juba teejuht ja 
Helistaja koos eesväega mööda kitsast rada edasi sammusid, kus üks sai vaid teise järel astuda ja rida 
varsti üsna pikaks venis. 

Nii suurele üksusele oli see retk tõepoolest väga raske. Varsti pöördus söepõletaja põõsastesse 
kasvanud ojasängi, mis viis järsult üles üle kaljurahnude. 

Kadus viimne päevavalguse kuma. Lõpuks muutus ojasäng tasasemaks, aga ikka leidus veel suuri 
kaljupanku teel. Kruusapind andis järele, nii et indiaanlased oma sandaalidega üle kederluu vette 
vajusid. 

Lõpuks jõudsid nad mingisse püstlaadis seintega kaljuruumi, kus asus väike, ümmargune tiik. 
Näis, et seal pole enam mingit võimalust edasipääsuks. Söepõletaja aga pöördus vasemale, haaras 
männi väljaulatuvatest juurtest :kinni ja vinnas enda üles kitsale kaljuservale. See koht oli järele 
tulijatele suureks takistuseks. Paljud pärinesid lõunapoolseilt tasandikelt ja polnud ronimisega 
harjunud. Peale selle kandsid nad seljas püssi ja õlal magamistelki. 

Söepõletaja liikus kaljuserval väga pikkamisi edasi, et pikk järele tulijate ahelilk ei katkeks. 
Vasakul nende all haigutas kuristik, kuhu hakkasid juba kogunema väikesed, tugevad sapoteegid. 
Ülalt võis neid vaid ähmaselt näha, rohkem oli kuulda nende sandaalides jalgade astumist ja vee 
lirtsumist, kui nad jalgu külmast kruusasest savist välja tõmbasid. 

Nüüd ronis söepõletaja mööda järsku metsaga kaetud kaljuseina ülespoole. Seal tuli end juuri ja 
oksi mööda kõrgemale rebida. 

Lõpuks jõudsid kõige esimesed ti'pule ja istusid tihedas okasmetsas maha, et teisi järele oodata. 

Söepõletaja tõmbas Helistaja kohta, kus kuu paistis läbi puude. Ta näitas ettepoole ja sosistas: 
«Seal on röövliarmee.» 

Nad asusid vihatud Huerta väe parema t'iiva seljataga. Söepõletaja näitas veel rohkem: vasakul 
asetses kitsas San Agustini lõhe. Helistaja mõtles pisut järele ja asus oma Tepotla ja San Bartoldo 
noorte väesalgaga teele, sellal, kui tema peajõud - sapoteegid - veel pidid kogunema. Nad hiilisid 
peaaegu kuuldamatult läbi metsa, jälgides kõigi meeltega, mis toimub ees. Pikk Helista'ja heitis 
järjest pilgu kuule, et metsas mitte suunda kaotada. 

Äkki kuulsid nad eespool kahinat. Nad peatusid ja jäid liikumatult seisma. 

Paremalt tulid sammud ja kostis hääl, mis näis midagi jutustavat. Need olid kaks meest, kes läksid 
umbes viiekümne sammu kauguselt mööda. Seal siis arvatavasti oli röövliarmee parema tiiva ainus 
taganemistee. 

Kui enam midagi kuulda polnud, läksid Tepotla omad edasi ja jõudsid varsti. teele, kus kaks meest 
kõrvuti käima mahtusid. Ainult veidi maad eemal vasakul nägid nad lagendikku. Helistaja juhtis nad 
sinna. Et neid täiskuu valgusel ei nähtaks, hiilisid nad õige ettevaatlikult kaljuservale, kust järsk 
kaljusein allapoole langes. All kitsas orus kulges läbiokäigutee, ainus suur tee üle mägede siinses 
ümbruses. Sellel liikusid inimesed. Kuna aga suurem osa mäekitsusest varjus asus, ei saanud 
Helistaja midagi selgesti näha. 

Helistaja mehed asusid kaljuserval vaikides kohtadele. Rohkem märkide abil tegi Helistaja oma 
inimestele selgeks, et nad ei tohi lasta, enne kui ei kuule võitluskära röövliarmeele selj a tagant 
teostatud pealetungist. 

Seejärel hiilis ta üle kuu poolt valgustatud lagendiku tagasi ja läks kobades läbi pimeda metsa 
sinna, kuhu vahepeal sapoteekide hulgad pärast vaevarikast ülesronimist olid. kogunenud. Ta käskis 
allüksuste juhtidel ette astuda ja seletas neile, kuidas röövliarmee paremale tiivale ootamatult selja 
tagant kallale tungida: hääletult ja pikkamisi, allüksused üksteise kõrval, igaüks tihedalt oma juhi 
järel. Ta ise käib lähedal nende ees. 

Nüüd viitas ta ülespoole, kus seisis ,kuu ja näitas ära 

pealetungi suuna. Otsekohe, kui kostavad esimesed lasud, peavad nad hoolimatult edasi tormama. 

Sellal, kui sapoteegid metsas samm sammu järel hääletult nagu kassid edasi liikusid, lamas 
Tepotla ja San Bartoldo noorte salk kaljuserval ja vaatas alla. Nõrk öötuul libises üle kõrgendike. Oli 
külm. 

Kalju varju edasiliikumisest tänaval märkasid nad, kuidas aeg möödus. 

Siis läks paremal tulistamine lahti. Nad ehmusid, kuigi nad kogu aeg seda olid oodanud. Mets ja 
kaljud andsid kära mitmekordse kajana edasi, nii et kostis, nagu tuleks see mitmelt poolt. See oli 
erutav. 

Nüüd paistis kuu otsekohe lõhestikku. Inimesed sagisid teel ümberringi. Noorte salk võttis nad 
kirbule ja tulistas. . 


Paremal hakkasid mürisema suurtükid. Aga kuhu võisid nad selles võimatus maastikus tulistada? 
Kuuldus lalksumist ja tärinat. Ragisesid kuulipildujad. 
Idas hakkas paistma esimene koidukiir. 
Valgenedes jäi vaiksemaks. Mida see tähendas? 

AII teel ilmusid paremalt sõdurite korratud salgad. Röövliarmee taganes niisiis. Neli hobust, kes 
vedasid suurtükki, kihutasid seljatagant jalaväelastele otsa. Helistaja omad tulistasid. 

Üks hobustest langes maha. Tekkis metsikult siplevate kehade pundar. Sõdurid jooksid end 
kaljuseinte äärde hoides eemale. 

Järgmine suurtükk kihutas ümber nurga ja peatus äkki takistuse ees, mille tekitasid üksteise peal 
lamavate hobuste kehad. 


Samal ajal kuulatas Trini söepõletajate asulas võitluse kära. 
Doktor Pepe tuli tema juurde ja ütles: 
«Nüüd algab meie töö. Kui ma asjast õieti aru saan, ootab meid väga raske päev. Ma kardan, et on 
palju haavatuid. Tule kaasa!» 

Varsti jõudsid nad teele, mis juba helendas päikesepaistest, kuna sügav org nende taga oli veel 
mähitud halli uduloori. Tee pöördus järsult vasemale ja seal nägi Trini esimesi surnuid lebamas. 

Kiiresti sammus ta doktor Pepega etteulatuva kaljuperve juurde. Selle taga leidsid nad suure hulga 
lõhkistes mundrites sõdureid. Need kõik olid haavatud, kes veel käia suutsid. 

Võõras arst vormis askeldas seal ja hüüdis doktor Pepele: 

«Minge sinnapoole, härra kolleeg! Siin aitab minust, kuid seal!» 

Maapinnal lebasid verised inimesed, mõned hädapärast seotud. Doktor Pepe alustas kohe oma 
tööd. Kiiresti kujunes tema ette kergelt haavatute järjekord. Sinna toodi veel teisi juurde. Mõned 
röövelsõdurid, kes tundsid hirmu, hoolitsesid talupojaarmee haavatute eest. Kes teab, võib-olla 
kuulusid nad varem mõisates pärisorjade tooreste sundijate hulka! 

Kõike seda märkas Trini muuseas, sellal, kui ta arstile instrumente ulatas. 


PÄRAST LAHINGUT 


Zapata lälks mööda teed kuni mäestikulõhe alguseni. See oli ummistunud sõidukitest, surnud 
inimestest ja hobustest. Ta ootas teateid üksusest, kelle ta oli saatnud põgenevat röövliarmeed 
jälitama. 

Vasaku kaljuseina äärde hoidudes tulid talle vastu vangid katkestamatus vooris. Oks rühm 
sapoteeke tõi ta ette vangivõetud ohvitsere. Nüüd seisid nad tema ees, määrdunud ja kahvatud, osa 
ka varjamatu hirmuga. Ta heitis neile vaid lühida pilgu, ei tahtnud aga nendega kõnelda. Alles mõne 
päeva eest oli talle jälle röövliarmee ohvitseride julmusest teatatud. 

«Viige nad sinna nurga taha!» ütles ta. «Oodaku seal!» 
Kui vangid olid kuuldekaugusest väljas, viipas ta Jeronimole, kes tuli talle üsna ligi. 

«Mine ja küsitle neid!» ütles ta. «Ma pean teadma, kas me pole löönud ainult eelväge ja järelikult 
peame olema ettevaatlikud, või oli see kogu röövliarmee, mis siin lõunas meie vastu võitleb.» 

Jeronimo leidis ohvitserid teeservalt ülesrivistatuna. Otse nende ees lebasid kaks surnut 
röövliarmeest. Ta nägi, kuidas üks ohvitseridest end teise selja taha püüdis peita. 

«Hei, sina seal!» hüüdis Jeronimo. «Mis sa peidad end minu eest? Astu ette! Sul on vist küll halb 
südametunnistus?» 

Peitupugenu astus ette Ja vaatas Jeronimale jultunult otsa. See oli tugevat kasvu leitnant, keda 
Jeronimo ei tundnud, kuid suure umbusaldusega vaatas. 
«Missugused väeosad olid siin meie vastas?» küsis ta. Leitnant ei vastanud. 
Selle asemel hakkas keegi vanem major väeosasid laetlema. See ei öelnud Jeronimole palju ja ta 
kaalus, mida järgnevalt küsida. 
Kui major oma silmatorkava valmisolekuga esitatud loetelu oli lõpetanud, ütles Jeronimo: 
«Te ei nimetanud kindral Pablo Gonzalezi uksusi.» See kindral oli talupoegade ohtlikumaid 
vastaseid. 
«Need! väeosad,» vastas major, «asuvad kaugel põhjJas.» 
«Ja mis on veel meie ees?» küsis Jeronimo. 
«Mida te mõtlete? Kas reservid?» 
«Jah, need.» 


«Siin pole enam kedagi. Kõik väeosad olid ette saadetud.» 

Jeronimo tegi näo, nagu poleks see teade talle eriti tähtis. Ta sai aru, et majori abivalmidus tuleneb 
sellest, et ta oma nahka päästa tahab. Sest jõhkrus, millega röövliväed vange kohtlesid, oli ka 
talupojad kalgiks muutnud, nii et sõda peeti mõlemalt poolt halastamatult. 

«Kui major mulle ainult midagi ette ei luiska!» mõtles Jeronimo. Sellepärast küsis ta veel teistelt, 
kus asuvad kõrgemad ohvitserid, kelle nimesid ta juhuslikult teadis. 

Kuna sealjuures mingeid vasturääkivusi ilmsiks ei tulnud, lõpetas ta ülekuulamise, et Zapatale 
selle kohta teateid anda. 

Kuni selle ajani oli ette kutsutud leitnant seisnud rivi ees. Nüüd pööras ta end ringi ja ütles 
majorile tasa, kuid küllalt kõvasti, et kõik ohvitserid teda kuuleksid: 

«Te tahtsite vist küll pugeda talupoegade ees? Alamast soost inimeste puhul nimetatakse seda 
reetmiseks!» 

Major vastas, raevukalt: 

«Leitnant Torres, just teie häbitegude pärast peame siin kõik kartma! Muide, on väga kerge 
kangelast mängida, kui pole peret toita.» 

Ta tahtis vist veel rohkem öelda, kuid Torres oli midagi teel märganud ja peitis end jälle kiiresti oma 
sõbra selja 

taha. Kuristikust oli ilmunud haruldaselt pikk indiaanlane, kaks padrunivööd ümber keha, 
kannustega saapad jalas. Tal oli uljas hoiak ja julge pilk. Torres sosistas oma sõbrale: 

«Täna võttis see mu teist korda vangi ja tunneb mind väga hästi. Me oleme samast kohast pärit.» 
«Kes see on?» 

«Teda nimetatakse Helistajaks. Meie küla Tepatlat rünnati tema juhtimisel.» 

«Ja kuidas sa tookord vabaks said?» 

«Meid vahetati vangivõetud talupoegade vastu välja.» Teine muutus reipaks. «Siis võib-olla 
vahetatakse ka meid välja,» ütles ta. 

«Võib-olla sind,» urises Torres pahaselt. «Mind mitte. Juhtus lugu, mida ma siin ei taha jutustada. 
Paari kuu eest võtsime kolm talupoega vangi. Nende hulgas oli üks meie endine mõisatööline.» 
«Aga' peab siis Helistaja seda teadma?» «Indiaanlastel on igal püol silmad ja kõrvad. Kuula 
hoolega!» Ta sosistas üsna tasa: «Ma langen nüüd nagu surnu pikali. Kui teid ära viiakse, jätke mind 
lamama. Päike on juba üsna madalas. Sa pane mulle sealt selle . surnu tekk üle pea!» 


Baltasar tuli röövliarmee kolme sõduriga Zapata juur.de. Need olid teiste väga räbaldunud 
sõduritega võrreldes hästi riides ja kandsid mingit kasti. 

«See on ühe rügemendi kassa,» ütles Baltasar. «Ka kirjutajad võisime vangi. Nad pakuvad end siia 
jääma ja tahavad kirjutaja ametit pidada.» 
«Kas sa saad neid kasutada?» küsis Zapata Jeronimo poole pöördudes. 
Pärast lühikest järelemõtlemist vastas Jeronimo: 
«Jah, ma saan neid kasutada, aga. . .» 
«Mis aga?» 
«Seda ütlen ma nelja silma all, Emiliano. Läheb külmaks, Candelaria seadis meile ööseks maja 
korda.» 

Majake seisis kõrgete mändide all. Ta seinad olid püstitatud üksteisele asetatud puutüvedest. Sees 
põles madalal kivilaual lõke. 

«Kas tahate kohe süüa?» küsis Candelaria. 

«Oota veel!» vastas Zapata. «Mis saladused sul, on, Jeronimo? 

«Neil seal Pancho Villa armees on halbu kogemusi inimestega, kes neid kirjatöös aitasid. Ma ei 
tea täpselt, mis seal juhtus, aga Pancho Villa on kaks meest, kelle ta veel kinni sai nabida, ise maha 
lasknud.» 


«Milleks teil siis kirjutajaid vaja on?» küsis Ambrosia. «Meile langes saagiks rügemendi kassa,» 
vastas Jeronimo. «Kas võib aga igaüks sealt võtta? See ei lähe ju.» 
«Sealt ei tohi midagi võtta, ilma et Jeronimo oleks juures!» ütles Zapata. 

«Aga sa tead, Emiliano, et kui seda korralikult teha, siis peab kõik üles kirjutama. Ja sa Itead, et 
ma vaid üsna pisut kirjutada oskan. Ka arvutamine ei lähe mul. Me pole seda õppinud.» 

«Need mehed, kes seal väljas seisavad,» ütles Zapata, «ei meeldi mulle. Kust nad need head 
mundrid said? Kuid sul on vaja kirjutajaid, võta nad!» 

Siis astus sisse Helistaja. Zapata tõusis ja võttis tal mõlemast käest kinni. «Sa tegid seda täna hästi! 
Kui ma vangivõetud ohvitsere välja vahetan, asetan ma tingi musi, raskeid tingimusi!» 
Helistaja vaatas pahuralt põrandale. 

«Emilianoa, ma saan sellest ju aru - aga midagi on mulle väga vastumeelt! Kujutle, mis juhtus! Kord 
varem ma jutustasin sulle, kuidas meie endise mõisaomaniku Tarrese poeg kolme meie inimest igal 
võimalikul viisil seni piinas, kuni nad surid. Täna teatati mulle liiga hilja, et me selle timuka vangi 
oleme võtnud. Ma läksin kohe sinna, et veenduda, kas see ori tõesti nii! Kuid ta oli kadunud! Aga 
ma vannun sulle: kui ta kolmaskord veel peaks minu kätte sattuma, siis ta elusalt ei pääse!» 

«Sul on õigus,» vastas Zapata. «Aga istu ja söö meiega koos.» 

Kohe pärast lihtsat õhtusöaki heitsid kõik pikali, peale Ambrosia, kes ootas Trinit. Ta oli oma elus 
kannatlikkust õppinud ja pealegi erutasid teda veel praegugi tänase päeva sündmused. Sellest 
hoolimata istus ta seal sirgelt, nii, nagu oli tema komme, ja ükski korts ei liikunud tema rangesnäos. 
Keegi poleks võinud temast arvata, kui tugevasti ta mõtted keerlesid Trini ümber. Näiliselt laskis 

ta Trinit kasvada metsikult, nagu rohukõrt põllul. Kuid ta mõtles kogu aeg, mida teha, et Trini saaks 
areneda kellekski niisuguseks, keda nende perekonnas veel kunagi polnud ette tulnud. Kas tal on 
võimalust kunagi arstiks saada? Kindlasti oli see Trini soov sellest ajast alates, kui ta oli doktor Pepe 
abiline. Kuid Ambrosia kahtles, kas Trinile avaneb selleks tee. 

Kui aeg üha möödus ja Ambrosia juba kaks korda oli asetanud puid lahtisse koldesse, läks ta rahutult 
tähtedest siravasse öösse. Oli nii külm, et ta võbises. Teel ja eemal metsas põlesid punakad 
tulukesed. Nende kõrval lamasid telkidesse mähitud talupojad nagu pruunid tombud. Vasakul nägi ta 
kaljul valge tule vastuhelki. Ta pöördus sinnapoole. Tee käänaku taga pimestas karbiidi lamp ta 
silmi. Ümber ereda tule liikusid tumedad varjud. Seal opereeris doktor Pepe haigeid nii hästi, kui see 
siin võimalik oli. Rosa ja Trini aitasid vaikides kaasa. Trini värises pisut, küllap vist külmast ja 
väsimusest. 

Märkamatult vaatas Ambrosia mõnda aega pealt ja küsis siis: 

«Kas toon teile midagi süüa?» 

Artitilt tuli vastuseks vaid mingi lühike, arusaamatu pomin. Ta näis küsimuse ülepea unustanud 
olevat, kuni ta juhuslikult heidetud pilguga märkas, et Ambrosia ikka veel seal seisab, pea, rind ja 
käed mähitud rätti. 

Siis osutas ta pintsetiga, mis tal parajasti käes oli, haavatutele põrandal: «Nad kõik ootavad meid, 
ja mõned . ..» Küllap ta mõtles: ei ela enam päikese tõusuni, kui ma ei kiirusta. «Aga Trini, kui 
tahab, võib minna koos sinuga ja tulla siis tagasi ja Rosa välja vahetada.» 

«Mina ei taha!» vastas Trini. «Ma ei saa praegu süüa.» 

«Mina ka mitte,» vastas Rosa. 

Ambrosia vaikis hetke ja ütles siis soojalt kõlaval häälel: 

«Kui te aga tööga valmis olete ja tulete, siis äratage mind otsekohe!» 

Ära minnes mõtles ta: 

«Kui palju kannatusi ja verd peab see kümneaastane juba nägema! Aga ka doktor Pepe ei säästa 
end.» 

DOKTOR PEPE NOORUS 


Zapata armee läks üle uue mäekitsuse. Kogu mäikketõusu kestel oli ümbrus olnud paljas ja tüHi. 
Teisel pool mäeharja aga algas võimas mets teravate kaljudeg-a, mis ulatusid kõrgele Üle puude 
latvade. Trini tundis end selles maakohas lausa võlutuna. Ta kõndis, nagu enamasti rännakutel, 
doktor Pepe kõrval. 

«Selles paigas olen ma sündinud, siin möödus minu noorus,» ütles arst vaikselt. 

«Siin on ilus,» vastas Trini. 

«Oli ilus - kuni minu kasuema suri.» Doktor vaatas mõtlikult halli kaljut vasakul metsas. «Kasuema 
pole õieti päris õige nimetus. Minu vanemad hoolisid minust vähe ja jätsid mu tema, Margarita 
hooleks.» 

«Kuidas on see võ:malirk, et teie vanemad hoolisid teist vähe?» küsis Trini huvitatult. 

«Sul on sellest raske aru saada, Trini. Teil ei tule midagi taolist ette. Minu vanemad olid rikkad. 
Nad elasid enamasti Mexiko linnas. Minu ema tahtis alati näida noorena. Võib-olla oli ta tõepoolest 
väga ilus, ja ta hoolitses enda eest ka väga. Sellepärast suples ta eeslipiimas, laskis end masseerida ja 
kuumi, märgi rätte näole asetada, et tal õhtul oleks värske, roosakas jume. Ta mõtles vaid endale ja 
püüdis varjata, et tal on laps. Mida vanemaiks ma sain, seda enam meenutasin ma talle ta tõelist 
vanadust, ja seda vähem tohtisid külalised mind näha. Sellepärast mind nii-öelda peideti ära isa 
mõisasse. Härrastemaja oli ruumikas ja ma oleksin olnud päris üksi, kui mitte Margarita poleks mind 
oma hoolde võtnud. Ta põlvenes otomi '' suguharust ja tundis end võõrana ainult hispaania keelt 
rääkivate inimeste hulgas. Ta laulis mulle oma rahva vanu laule ja jutustas lugusid oma külast. See 
kõik oli pisut kurb, kuid oli räägitud nii sõbralikult. Kui ma vanemaks sain, siis küsisin ma temalt 
paljude asjade kohta. Ta ei tahtnud mulle inimestest midagi halba kõnelda, kuid ma mõistsin kogu 
õiglusetust, milles me elasime. Nüüd ma väljendusin valesti. Õieti ei kannatanud mina kui härraste 
poeg ebaõigluse all. Aga kuidas võisin ma seda näha teisiti, kui indiaanlaste silmadega? 

Siis juhtus midagi. Minu vanemad tulid linnast ja ma pidin neid tervitama. Kuid nad olid mulle 
võõraks muutunud ja ma ei mõistnud ka, kuidas peavad käituma lapsed hispaania perekondadest, 
vaid ma olin omandanud indiaani lapse kombed. Minu ema mõõtis mind sellise eemaletõukava 
pilguga, et ma õhtusöögil mõtlesin vaid sellele, kuidas ma jälle minema pääseksin. Margarita tuli 
sisse, et mulle, nagu alati, piima tuua. Siis saatis mu ema ta uuesti minema, sest Margarita oli palja 
jalu, ja käskis, et teener peab mulle piima tooma. Selle teenri olid nad linnast kaasa toonud ja ta tegi 
Margarita selja taga kahjurõõmsa näo. Ma ei tea, kuidas ma sellele tulin, kuid igatahes jooksin ma 
välja. Nüüd läks äike lahti: «Sina kasvatamata laps! Sa oled täiesti metsikuks muutunud! Istu 
jalamaid!» Kui lõpuks see piinarikas õhtusöök minu ema ja vähemagi huvita pealtvaatava isaga oli 
möödas ja ma võisin kaduda, siis jooksin ma Margarita juurde ja nutsin enda ta süles välja. Ta silitas 
mu juukseid, kuid ei öelnud midagi. Mida pidigi ta ütlema? Et need mõisaomanikud polnud ammu 
enam minu vanemad? Sellest ajast peale teadsin ma, et ma ainult Margaritat armastasin.» 

Doktor vaatas kaugusse. «lial ei leidnud ma oma vanemaid uuesti. Nad lahkusid ka varsti jälle 
mõisast. Siis suri Margarita. Kuigi ma olen arst, ei mõista ma tänaseni, mille tõttu ta suri, see oli 
mingi neist paljudest haigustest, millele indiaani keeles pole nimegi. Meeleheites jätsin ma 
härrastemaja ja lahkusin sealt jäädavalt. Mul oli pisut raha, kuid see sai varsti otsa. Inimesed küsisid 
minult, kes on mu vanemad, kuid ma ei tahtnud seda öelda, vaid nimetasin oma ema venna nime, 
keda ma vaevalt tundsin. Ta elas lähemas linnas ja oli advokaat. Sinna mind viidigi. Ta vestles 
minuga kaua ja laskis siis oma indiaani teenijal mind voodi viia. Palju hiljem sain ma teada, et ta 
veel samal ööl kirjutas oma õele, see tähendab minu emale kirja, milles ta karmide sõnadega keelas 
tal mind edaspidi oma pojaks nimetada. Samas nõudis ta ka igakuist summat minu kasvatamiseks. 
Seda maksti korrapäraselt.» 

«Aga kas te oma ema uuesti nägite?» küsis Trini. 

«Jah, aga see oli hulk aastaid hiljem. Onu mõjutas mind selleks.» 

«Miks?» 

«Mu onu vihkas oma õemeest, minu isa. Ta rääkis mõisaomanikest ja pappidest väga halvasti. 
«Aga,» ütles ta mulle, «peab õppima oma ebameeldivatest mälestustest üle saama. Vaata oma emale 
otsa ja saa endast võitu!» Sellega olin ma nõus. Ma olin siis juba arstiteaduse üliõpilane ja kuulusin 
liberaalide rühma, nagu mu onugi. Oma ema leidsin ma täiesti muutununa. Tal olid silmad sügavasti 
auku vajunud ja ta vaatas mulle otsa täis hirmu. Ma kummardasin, suudlesin ta kätt ja käitusin 
viisakalt. Kuidas ta suur ilu kadus, seda ma ei tea. Võib-olla kasutas ta liialt palju iludusvahendeid. 
Veerandtunni pärast ma tõusin ja lahkusin. Meil polnud teineteisele midagi öelda.» 

«Ja teie isa?» küsis Trini. «Tal oli ju suur mõis.» Siis naeris doktor Pepe ja sosistas Trinile: «See oli 
tal, kuid Zapata põletas selle maha.» Trini vaatas arstile kohkunult otsa. 

Arsti naer muutus naeratuseks. «Kas saarvad, Trini, et ma seda Zapatale pahaks panen?» ütles ta. 
«Ei, muidu poleks ma siin. Ma olin mõisa pärija, ja see tegi mulle muret. Et seda täiesti mõista, 
peaksin ma sulle. jutustama, kuidas olid lood minu abieluga.» Ta raputas kurvalt pead. «Seda ma ei 
tahaks aga sulle rääkida. Vaid nii palju: minu naine oli indiaanlane. Tema pärast läks lahti tüli minu 
sugulastega. Nad kuulutasid vihaseit: pruun indiaanlanna ei kõlba ometi härrastemõisa valitse- 
jannaks! Muidugi oli see minu onupoegade jultunud ettekääne, et mind pärandist ilma jätta. Seadus 
oli minu poolel, aga üks mu onupoegadest oli linnapea ja võis meie kandis teha, mida ta heaks arvas. 
Sa ju tead, kuidas see Porfiro Diazi diktatuuri ajal oli. Ta vend toetas teda advokaadina. See oli 
inimene, kes vääris täiesti seaduseväänaja nime. See tüli maksis mulle palju raha ja kannatust. Nüüd 
on Zapata selle probleemi lahendanud.» 

«Kas ta teab seda?» Küsis Trini. 
«Arvatavasti mitte. Ma ei mõtlegi seda talle öelda.» 

MÕISAST ILMA JÄETUD MÕISNIKUD 


Perekond Torresel oli Mexiko linnas kõrgete tubadega maja, mis oli ehitatud üheksateistkümnenda 
sajandi keskel, nüüd 1914. aastal aga näis vanamoodsalt süngena ja oli pisut lagunemas. Proua 
Torres istus oma toas ja parandas pesu. Ta tegi seda halvasti, kuna ta seda oma nooruses polnud 
õplpinud. Midagi selletaolist polnudki tol ajal sobiv tema seilsusest tütarlapsele. 

Uksele koputati. Kiiresti toppis ta pesutükid kummuti laekasse. Siis koputati uuesti. Ta kõhkles. 
Iga külaskäigu puhul kartis ta, et nähakse tema meest. Kuna mees joomise pärast oli teenistusest 
vallandatud, siis polnud ta enam kunagi kaine ja ütles vahel väga sobimatuid asju. 

Koputati uuesti.. Naine läks ukse juurde ja nägi läbi pesemata ruutude väljas määrdunud mundris 
ohvitseri seismas. Oli see tema poeg? 

Ta avas kiiresti ukse. «Tule ruttu sisse!» ütles ta ja lisas sosinal: «Ära mine isa juurde! Kas sa 
kuuled, kuidas ta märatseb? Kuid jutusta! Miks oled sa nii kõhnaks jäänud? Ja nii määrdunud?» 

Sellal, kui poeg jutustas, kuidas ta oli teeselnud surnut ja öösel kõrvalist teed mööda talupojaväe 
käest põgenenud, harjas ema teda ja tahtis samas kinni nõeluda ta kärisenud pükse. Siis avanes uks ja 
isa astus sisse. 

Ta vaatas poega imestunult. «Noh, leitnant Torres! Nüüd oled sa oma ideaali saavutanud ja oled 
saanud räbalaohvitseriks, nii nagu ma sulle ennustasin!» Kähisevalt naerdes vajus ta toolile. Siis 
Jätkas ta teises toonis: «Mis sa kardad, Carlota? Ma pole peaaegu sugugi joonud.» 

«Mu jumal!» vastas naine temale suunatud tardunud pilguga. «See peab olema ei midagi! Kuidas 
sa seal märatsesid!» 

«Mul oli ka põhjust! Ma tahan üles otsida oma vana naabri, krahv Ariola, kes elab nagu vagel 
pekis!» 


«Tahad temalt aimust kerjata?» ütles naine vastikustundega, 
«Torres ei kerja!» vastas mees väärikusega, mis talle ei sobinud. «Ma lähen tema juurde 
poliltilistel põhjustel!» 

«Pane siis vähemalt endale hea ülikond selga!» 
«Mina - hea ülikonna? Las vagel näeb, kuidas kirikurott elab!» Seepeale läks ta välja ja, tuikus 
tõepoolest pisut vähem kui tavaliselt. 
Kui uks oli sulgunud, laskis naine käed langeda ja vaatas põrandale. 
«Kus õed on?» küsis leitnant. 
Ema vastas tasa: «Nad töötavad.» 
Enne, kui poeg sai küsida, mis töö see on, jätkas ta: 
«Isa on tükk aega ära. Nüüd võid sa mind ennustaja juurde saata.» 
«Usud sa siis niisuguseid asju?» 
«Ah, poiss! Varem ma ei uskunud. Aga sellest ajast, kui mul muresid on, isaga - ja ka õdedega... 
räägitakse, et tema ennustused üllataval viisil täide lähevad. 
Ja sina - mida sa nüüd tahad peale hakata?» 
«Mida ma peaksdn tegema? Teel siia kuulsin, et president Huerta on talupoegade ja teiste 
ähvardustel tagasi astunud. Kes on õieti täna riigis peremees? Ma pean otsima väe, kes mind vastu 
võtab. Sest minu rügement on saba ja sarvedega vangi võetud.» 


«Ah, peaks ükskord ometl see hirmus kodusõda lõppema!» lausus proua Torres meeleheitel... 

«Mis sa räägid, ema!» karjus poeg, ja metsik alatu ilme tekkis tema muidu ilusasse näkku. «Sõda 
peaks lõppema? Ja mina peaksin siin, linnas, kirjutaja koha vastu võtma? Tahad mind sundida elama 
seda kokkusurutud elu? Ma olen vaba elu tundma õppinud! Elu ilma arvestuseta!» 

«Kas tõesti täiesti ilma arvestuseta?» küsis ema. 


«Täiesti ilma!» vastas poeg välkuvate silmadega. «Sõda toidab meid ja sõda on halastamatu!» 

Ema vaatas talle kohkunult ja kurvalt otsa. Ta mees oli varem nii ebainimlikult rääkinud nende 
mõisa töölistest ja kus on ta nüüd? Kuna ta pojale ei osanud vastata, lausus ta rõhutult: «Tähendab, 
sa tuled kaasa ennustaja juurde?» 


Krahvi ukse taga oli äge kokkupõrge pistoleeroga, kes kulunud riides härra Torrestei tahtnud sisse 
lasta. 

Ariola kuulis seda ja astus laia, kirjude kiviplaatidega sillutatud käiku tubade ees. 

«Härra krahv!» hüüdis Tarres. «Mina kui naaber võin ju ometi teid külastada?» 

«Palun,» vastas Ariola. «Minu maja on teie maja. Teil tarvitseb vaid käskida.» Nende vanade 
hispaania kõnekäändude ajal, mida juba aastasadasid enam keegi tõsiselt ei võta, mõtles ta, kuidas 
külalisest lahti saada. Ta laskis Torrese astuda oma kabinetti ja sosistas pistoleerole: «Veerand tunni 
pärast sa teatad, et inglise saadik soovib minuga viivitamatult rääkida.» Seejärel astus ta tuppa. «Kas 
ma võin teile pakkuda suurepärast sigarit?» 

Kui Torres oli sigari läitnud, alustas ta: «Te teate president Huerta lõppu. Mulle See jõhker sell ei 
meeldinud, aga mis saab nüüd?» 

«Mõni teine kindral kuulutab end presidendiks,» vastas krahv nagu muuseas. 

«Jah, üks kindral - ta nimi on vististi Obregon on siia marssimas. Aga ka Zapata ja Pancho Villa 
liginevad. Me peame midagi tegema! See peab olema tegu, mis vapustab maailma!» 

«Millist vastikut teatrit see lakkekauss teeb,» mõtles krahv. «Aga mida ta tahab? See ei kõla nagu 
almuse palumine.» 

«Suurim tegu! Tegu, mis päästab isamaa!» Torres oli omaenda sõnadest nii haaratud, et tal pisarad 


silmi tulid. «Rajada uus armee, et hävitada talupoegade, nende kuradite, võim! Teie, krahv Ariola, 
olete rikkaim meie, võõrandatud mõisatega mõisaomanike seas. Astuge raha-annetajate etteotsa! 
Relvastage noori mehi, kes on veel valmis meie vanade ideaalide eest oma eluga riskima!» 

Krahv kuulatas, kas pistoleero juba kord ei tule. «Sõda pidada,» vastas ta külmalt, «võib vaid riik, 
aga mitte eraisik.» 

«Tähendab, te keeldute ka kõige vähematki tegemast?» karjus Torres, kes igapäev korduvates 

enesega kõnelustes oli varunud viha tagavaraks krahvi vastu. Ta tõusis ähvardavalt. «Teie, 
kaevanduste omanik ja miljonär, keeldute?» 

Siis avanes uks. Pistoleero tahtis ette kanda temale ülesandeks tehtud teadet, aga krahv jõudis temast 
ette: 

«Teie, härra Torres, tahate mind ähvardada minu enda majas?» 

«Reetur!» karjus külaline. «Kas teil oli mõni mees ukse taha peidetud?» 

Ariola andis pistoleerole vaevalt nähtavalt märku. 

Noor mees astus ette, mõlemad käed püksitasikus, ja vahtis härra Torresele jultunult otsa ja ütles: 
«Parem, kui te lahkute vabatahtlikult!» 

Torres vaatas pärani avatud silmadega algul temale, siis krahvile. Äkki langes ta pea rinnale. 

«Nii koheldakse vaeseks jäänud, murtud meest!» ütles ta. 

Pahameelest ja enesehaletsuses't nuttes lahkus ta majast. 

Ariola ütles asjalikult oma ihukaitsjale: 

«Mitte kunagi enam sisse lasta!» . 


MEXIKO LINNA VALLUTAMINE 


Jälle marssisid Zapata talupojad üles mägedesse. Tasandik, kus asub suur Mexiko linn, on igast 
küljest kõrgete mägede ringiga Ümbritsetud. Zapata oli arvestanud, et mõisaomanike väed hakkavad 
teda mäekitsuse ületamisel kimbutama. Kuna aga samaaegselt Pancho Villa oma talupoegadega 
ühele teisele mäekitsusele ligines ja Venustiano Carranza armee samuti surus Mexikole peale, siis 
olid röövlisõdurid linna ümbruse tasandikule kokku tõmbunvd. Neil oli liiga halbu kogemusi 
võitlusest mägedes, samuti said nad oma suurtükke tasasel maal paremini kasutada. 

Rännu kestel sai Zapata teada, kus vastase väeosad seisavad. Seepeale otsustas ta veeta öö oma 
talupoegadega mäekitsuses, et homme laskuda linna. 

Tee tõusis keereldes metsa ja kaljude vahel mäkke. Peaaegu korraga muutus kõik. Tee muutus 
tasaseks, ja Trini sattus maastikku, mis talle oli võõras. Mets taandus mõlemal pool teed ja koosnes 
tihedalt asetsevatest 

kõrgete, küünalsirgete tüvedega mändidest. Mõlema metsa serva vahel lebas õhtupäikeses mahlakalt 
roheline aas. Veidi eemal seisid tee ääres puumajad. Tavaliselt otsisid reisijad kibekülmadel öödel 
neis majades varju ja jõid klaasidest kuuma piima kohviga. 

Need vähesed majad võisid vaid väikese osa armeest vastu võtta. Ülejäänud veetsid ebamugava 
külma öö, ehkki olid süüdatud lõkketuled. 

Teisel hommikul hakati vara liikuma. Mindi alla mööda paljude keerdudega teed. Trini püüdis 
vaadata linnale, kuid nägi ainult leitsakut ja tolmu tasandiku kohal. Alles siis, kui järsud kiviseinad 
seljataha jäid ja esimesed maisipõllud paistma hakkasid, nägi ta kuulsate kuppelkirikute piirjooni. 
Kui palju neid oli! 

Eemalt, oli kuulda kahurite tulistamist. Pancho Villa eelvägi oli juba võitlemas röövliarmeega. 
Mexiko linna elanikkond oli ärevuses. 

Varem polnud kodanikud jõudnud küllalt kiruda verekoera Huertat. Nüüd nad peaaegu igatsesid 

teda tagasi ja kartsid, et talupojad hakkavad rüüstama. 


Krahvinna Ariola istus oma toas sohval, mille tugi oli mitmevärviliste patjadega peaaegu üleni 
kaetud. Rahutust tundes oli ta kutsunud oma peaaegu täiskasvanud laste prantsuse kasvatajanna 
enda juurde. 

«Nüüd on vähemalt suurtükituli pisut vaikinud! Öelge mulle, madmuasell, kas Prantsusmaal on ka 
nii palju hirmsat, kui siin Mehhikos?» 

«Oh, proua krahvinna, ka meil on suur õnnetus. Juba mitu kuud on osa Prantsusmaad Saksa 
vägede poolt okupeeritud ja keegi ei tea, millal see kohutav maailmasõda lõpeb!» 

Krahvinna hüppas püsti ja hüüdis: «Ma kuulen oma meest tulevat.» Ta jooksis ukse juurde ja 
hüüdis prantsuse keeles: «Sigi, on sul uuemaid teateid?» 

Ariola tuli kiiresti sisse. «Lase kohe kõik aknaluugid sulgeda! Meie väed võitlesid halvasti. Mis 
sellelt rämpsult ikka oodata võiski! Nad põgenevad talupoegade eest täie auruga. Kas sul on veel 
ehteasju kodus?» 

«Minu suur briljantidest kaelakee, diadeem ja kõik muu on panga seifis.» . 
«Ah, need seifid!» vastas krahverutatult. «Kui ma 

oleksin Zapata, siis vallutaksin ma kõigepealt Mexiko panga ja võtaksin sealt kõik ära. Kui minu 
konto seal konfiskeeritakse, siis jääb mulle vaid tühine summa välismaal. Muide sain ma 
iiksikasjalikumaid teateid lähenevate vägede kohta. Sa mäletad veel meie aednikku Jeronimot, kelle 
ma lasksin terveks ööks San Bartoldos müüri külge rippu tõmmata. Kas tead, kus ta praegu on? Ta 
on Zapata parem käsi. Võib-olla veel ohtlikum meile on üks Venustiano Carranza lähemaid sõpru ja 
nõuandjaid, teatud Mario Puente. Ka teda sa tunned. Ta oli minu inglise sekretär ja teab relvaärist, 
mida ma tegin koos Inglismaa ja Huertaga. Ta on liberaalide partei üks radikaalsemaid esindajaid, 
fanaatiliselt igasuguse äraostetavuse vastu - ja sealjuures tunneb ta meie maja väga põhjalikult!» 
Krahvinna surus ehmunult taskuräti suule - sealjuures aga ettevaatlikult, et mitte puudrit maha 
pühkida. 
Tütar tuli tuppa. Ta silmakulmud olid raseeritud ja maalitud otsaesisele kitsa joonena. Oli näha, et ta 
toatüdruk oskas seda teha. 

«Mu jumal, Elena!» hüüdis krahvinna. «Täna sellises kleidis! Kas te siis ei mõista, et ülestõusnud 
talupojad võivad iga hetk siin olla?» 
«Ma juba tean, kuidas nendega käituda, ema,» vastas tütar üleolevalt. 

«Ei, ei, sa ei tea seda!» hüüdis ema. «Pane endale midagi lihtsamat selga! Pane endale rätik 
valmis, nii nagu seda tavalised naised kannavad!» 

Poeg tormas sisse. «Ametiasutused põgenevad! Talupojad on juba linna servades!» 


Saja aasta eest surnud keisri Iturbide palee läheduses asetsevate äride akendele tõmmati raudsed 
rulood ragisedes ette. Naised jooksid poodidesse, kus maisitainast müüdi, ja pagariäridesse, et end 
järgmisteks päevadeks varustada. Varsti oli kõik müüdud, siis suleti uksed ja pandi seestpoolt riivi. 
Juba õhtuhämarikus .polnud enam kedagi tänaval. Polnud kuulda ühtki häält. Kõigi nende aastate 
jooksul oldi sellega harjunud, et igal ööl siin seal mõni lask kõlas. See öö oli aga nii vaikne, nagu 
oleks kogu elanikkond välja rännanud. Röövliväed olid 

ära. Suured härrad pistoleerodega hoidsid end peidus, samuti nagu kogu muu inimrämps, kes nii või 
teisiti nende .teenistuses oli. 

Kui juba see vaikus rahvast imestas, siis järgmine hommik veel rohkem. Näis, et mitte midagi ei 
liigu. Mehed, kes piilusid läbi oma puust luukide pragude, nägid vaid aeg-ajalt möödumas valgetes 
ülikondades ja õlgkübaratega talupoegi, kõik ilma relvadeta. 

Need talupojad omakorda imestasid vaikuse üle. Nad olid kuulnud, et linnas voogab inimvool 
mõlemal pool tänavat ja keset tänavat sõidavad samal ajal vankrid. Kuid täna ei liikunud ei inimesi 
ega vankreid. 


Ühes maadligi asetsevas majas, mille ainus tuba oli samal ajal nii töötuba, köök kui ka 
magamistuba, istus koos kogu, kingsepa perekond. Läbi uksepragude immttses sisse pisut valgust. 
Kingsepanaine kükitas põrandal katkiste saabaste kultja kõrval ja puhus puusöe tuld põlema, et süüa 
keeta. 

Uksele koputati. 
«Ära tee ust lahti!» sosistas ta oma mehele. 
«Aga kui nad tulistavad või ukse maha murravad?» ütles mees ja avas ukse praokile. 

Ta nägi väljas seismas kaht talupoega, kes ta ees kübarad peast võtsid ja küsisid: «Kas sul on 
meile midagi süüa anda?» 

Naine ulatas kiirustades paar maisikooki. 

Talupojad tänasid ja läksid edasi. 

Pärast seda, kui kingsepp ukse uuesti oli sulgenud, vaatas ta hämaruses oma naisele otsa. Ka naine 
vaatas imestanult mehele ja äkki hakkasid mõlemad kogu südamest naerma. 

See ei juhtunud aga mitte ainult seal. Talupojad olid Zapata ja Pancho Villa poolt linna kerjama 
saadetud. Nii vähemalt nimetasid seda linnakodanikud, kes ei mõistnud, et võidukad talupojad 
polnud mingid rüüstajad ja nägid linnas ainult seda võimalust, et end pisut kasutada. 


Hiljem kohtusid mõlemad talupoja-kindralid ja ratsutasid koos saatjatega siselinna. Juba oli 
elanikkond jõudnud veenduda, et võitjatel puudub julmus. Uha rohkem 

uksi avanes. Seejärel avati ka kahvikud ja väikesed poed. 

Õhtul voolas inimesi tänaval nagu tavaliselt. Talupojasõdurid seisid äride ees, imetlesid kauneid 
kangaid ja huvitavaid asju vaateakendel. Nad ei ostnud aga midagi, kuna neil polnud raha. 

Ka Baltasar kõndis koas Braulio ja Triniga mööda tänavaid. Paljude asjade nägemine väsitas neid: 
Lõpuks ei teadnud nad enam, kus nad asusid. Nad jõudsid linnaassa, kus valitses kohutav hais. Sinna 
olid ehitatud plekist, laudadest ja kottidest ebakarrapärased onnid. Palju lapsi jooksis poris sigade ja 
kanadega koos. Naistel alid juuksed sassis ja katkised, mustad hilbud seljas. 

Mõlemad poisid vahtisid seda viletsust. See oli õudne ja neil hakkas him. Sealjuures ajas see 
Vaatepilt segamini nende kujutluse pealinna rikkusest. 

Ka heasüdamlikku Baltasari kohutas see, miga ta nägi. Tema ülesanne seisis selles, igal pool, kust 
Zapata väed olid läbi marssinud, rahvastikust moodustada rahvakaitse isandate vastu. Kuidas pidi ta 
seda siin tegema? Ta ei suutnud mõista, et need viletsusse sattunud inimesed olid olnud talupajad. 
Nüüd elasid nad mingeist juhutöödest. Ta tundis, et ta neid õnnetuid ei saa organiseerida 
enesekaitsele. 

Räpane linnaosa muutus vaeseks eeslinnaks, kus väikesed käsitöölised pooleldi tänaval, pooleldi 
majades istusid ja töötasid. 

Baltasar ali liiga kohusetundlik ja aus, et endale salata, et ta oli siin abitu uue alukorra ees. See 
kõik rõhus teda nõnda raskelt, nagu see võib vaid rõhuda talupoega, kes varem linna ei tundnud. 
Sellal istusid Zapata ja Pancho Villa kusagil mitte sugugi toredas kahvikus. Kummalgi kindralil 
polnud enam seljas talupajakuube. Nad kandsid nüüd tumedaid ülikondi väga kitsaste pükstega. 
Pancho Villa lõi rusikaga lauale. «Mis me nüüd selle neetud linnaga teeme? Selle peaks maha 
põletama!» 

Mida kauem Zapata Pancho Villaga koos oli, seda enam tundusid talle Villa mõtlematud sõnad ja 
käitumine eemaletõukavaina. 

«Maha põletada?» kordas Zapata. «Me aleme juba liiga palju lõhkunud. Neli aastat oleme juba 
pidanud 

sõda isandate vastu. Enamus mõisaist on varemetes. 
Sealjuures kuulub aga maa seaduse järgi veel ikka härradele. Niipea, kui me kusagilt oleme läinud, 
püüavad nad seda kohe endale tagasi haarata. Minu armee loosung on: maad ja vabadust. Kas meil 
on aga tõepoolest maad ja kas meil on tõepoolest vabadus?» 

«Selles on sul õigus, Emiliano,» ütles Pancho kõmisevalt. «Maal hulgub veel neetult palju 
alaväärtuslikku rämpsu ringi. Selle peame põhjalikult välja suitsetama!» 

«Pancho,» alustas Zapata uuesti, «ma alen otsustanud linnast lahkuda. Mis läheb ta meile korda? 
Ma tahan külades korda luua. Seal peab maa õieti talupaegade vahel ära jagatama. Mida sina teed?» 

«Mina teen samuti. Käigu põrgusse härrad ja kõik, kes nende poole hoiavad!» 


KÕIK VALMISTUVAD 


Pancho Villa Wkus põhja poole, kus olid mõõtmatud avarused kohati viljakandvat pinda, enamasti 
aga tühjad alad, kus põud laseb vaid kasutut võsa kasvada. Zapata seevastu siirdus lõunasse, oma 
Morelose provintsi poole, kus ta kolme aasta eest ama kuulsaks saanud Ayala plaani oli välja 
kuulutanud, mida tema pooldajad sõnadesse «maad ja vabadust» kokku võtsid. Tal polnud seal 
vastas vaenlasi, nii et ta võis rahulikult oma vägede eesotsas mööda teed ratsutada. Külades 
tervitasid mehed teda aupakliku vaikimisega, naised käesuudlusega. Vaid selliste tervituste puhul ta 
naeratas. Muidu laskis ta oma pilgu tõsiselt üle maastiku libiseda. Ta mõtted olid millegagi väga 
raskesti tegevuses. 

Ühel õhtul küsis Jeronimo: 

«Emiliano, oled sa oma leppest Pancho Villaga loobunud?» 

«Jah. Õieti pole ma seda talle küll öelnud.» 

«Miks sa nõrgendad ennast? Kas sa pead liberaalset härrat Venustiano Carranzat usaldusväärsemaks 
liitlaseks?» 

«Ei. Aga Jeronimo, mõtle järele! Mis on Pancho Villa! 

Röövlipealik, kellel on just nii palju mõistust, et võidelda mõisaomanike vastu. Kas sellest piisab? 
Ta pole iialgi meie Ayala plaani omaks võtnud. Ta on narr, kes usub, et ta mõisate 
mahapõletamisega võib talupoegi alatiseks aidata. Ka meie oleme palju maha põletanud, aga ainult 
selleks, et talupojad näljast pääseksid ja jõukaks saaksid. Jõukaks, Jeronimo, tahan ma neid teha!» 


Kui talupojaarmeed paari nädala eest tungisid Mexiko tänavatele, oli leitnant Torres oma vormi 
ära peitnud ja end isegi mitte erariides tänaval näidanud, kartusest kohata mõnda talupoega Tepotlast 
või koguni Helistajat ennast. Nüüd pärast talupoegade tagasitõmbumist lähenes linnale uus armee, 
Venustiano Carranza armee. Ka seal oli Torresel vaenlane, kes teda arvatavasti tundis, Carranza 
nõuandja Mario Puente. Ta hoidus isale meelde tuletamast, kuidas Mario oli vangistatud mõisa- 
omanikule Tepotlast loobumise dokumendi ulatanud. Sest isa siunas niigi juba liiga ettevaatamatult 
liberaale. Tema aga, poeg, oli nõus sõnades liberaaliks muutuma, kui nad teda ohvitserina oma 
armeesse võtaksid. Sealjuures mõtles ta: «Mida need sulesorkijad sõjapidamisest teavad? Ma neile 
alles näitan, kui kasulik ma olen!» 


Doktor Pepe, Rosa ja Trini istusid õlilambisi nõrgalt valgustatud köögikatuse all, sõid maisikooke 
ja jõid pruunidest tassidest kohalikku teed. Jeronimo tuli sinna ja istus kivile. Ta ootas, kuni 
söömaaeg oli lõppenud. Siis noogutas ta Trinile, et see kaasa tuleks. Nad läksid tükk maad mööda 
tänavat, kuni jõudsid onni juurde, mille ees Ambrosia neid ootas. 

«Mis kavatsus neil minuga on?» küsis Trini endamisi. Ambrosia alustas tasa: 
«Zapata nõuab, et keegi talle ajalehti ette loeks. Seda pead tegema sina.» 
«Doktor Pepe oskab seda palju paremini. Temale saadetakse ka aeg-ajalt lehti.» 


«Me ei talla seda,» vastas Ambrosia. «Sa oled seda juba oma õpetaja Mario puhul näinud. Ta 
tõotas meile truudust ja jäi siis Venustiano Carranza juurde.» 
Jeronimo lisas: 

«Eile kuulsime, et Carranza on tunginud Mexiko linna ja käitub seal presidendina. Liit meiega, 
talupoegadega, oli kohe unustatud, kuna ta meid enam ei vaja. Zapata on sellest väga ärritatud, et me 
midagi nii tähtsat kuuleme vaid juhuslikult, kuna see kindlasti on trükitud ka ajalehtedes. Kas sa 
mõistad nüüd, miks sa meile pead ette lugema?» 

«Jah, onu,» vastas Trini vaikselt, kuna see ülesanne näis talle ületamatult raske. «Aga kas ma ei 
võiks endale doktor Pepel seletada lasta, kui ma aru ei saa?» 

«Seda sa võid, Trini. Niisiis, ma hoolitsen selle eest, et me ajalehti saaksime ja kutsun sind, kui 
nad saabuvad.» 


Noor Torres oli selle rahutu aja võimaluste kohta hästi riietatud ja luusis juba mitu päeva mööda 
linna. 

Juba mitmel korral oli ta tahtnud kõnetada Carranza armee ohvitsere, kuid ei söandanud, kuni ta 
ühes väikeses kohvikus nägi istumas ohvitseri, kes jättis talle üleoleva inimvihkaja mulje. «See pole 
kirjasolkija,» mõtles ta, astus sisse ja tegi võõra ees kerge kummarduse. «Kas lubate, et ma teie 
juurde istun?» küsis ta. 

Teine vaatles tulija riietust ja mõtles endamisi: «Sellel näib raha olevat!» Ta vastas viisakalt: 
«Palun väga! Mis teeb mulle seda au?» 

«Te saage minust aru,» vastas Torres ettevaatlikult, «mul on suur sümpaatia teie armee vastu.» 
«Nii?», vastas leitnant' ja tõstis kulmud kõrgele. «Oleneb sellest, kuidas seda võtta.» 

Torres vaatas ohvitseri õelalt irvitavasse näkku. «Või nii? Seda meest tuleb vist küll teisest kandist 
kohelda,» mõtles ta ja lausus: «Kas arvate, et Carranza hakkab talupoegade vastu võitlema, kui ta on 
juba presidendina tunnustatud? Mulle näib see täiesti tõenäolisena. Sel juhul oleks mul huvi tema 
armees teenida.» 

«Või nii on lood teie sümpaatiaga liberaalide vastu?» irvitas leitnant. «Muide, minu nimi on Alonso. 
Kui ma teid vaatlen, siis näib mulle tõenäolisena, et te põlvnete mõisaomanike perekonnast nagu 
minagi?» 

Torres noogutas. 

«Teie näovärv räägib muide selle pooli:, et te juba olete sõjaväljal viibinud.» 

Torres jutustas nüüd avameelselt oma loo ja taipas Alonso heakskiidust, et ta võib oma sõnadele 
vaba voli anda. Nii jutustas ta kõigi üksikasjadega, kuidas ta kord kolm vangistatud talupoega oli 
hukanud. 

Alonso lõi talle sõbramehelikult õlale. «Lõpuks kohtan ma kedagi, kes pole pirts ja... noh, teie 
juba tunnete nooti! Meie rügemendi kolonel just otsibki niisuguseid inimesi.» Ta kummardus 
Torrese poole ja sosistas: «Arvatakse, et ta peab salajasi läbirääkimsi Carranzaga. Talupojad tegid 
lollisti, et nad pealinna maha jätsid.Meil an nüüd võimalus armeega - võib-olla on see kindral 
Obregoni oma - siit keskusest põhja poole Pancho Villa't ründama minna. Teise armeega võime lõu- 
nas Zapata vastu võidelda. Ma ise loodan, et mind sinna saadetakse, sest räägitakse, et Pablo 
Gonzalez saab lõunaarmee juhiks. Kas teate teda?» 

«Jah, ta ei arvesta millegagi. Ka mulle oleks ta rohkem meeltmööda.» 

«Sõber, tulge! Pange oma munder uuesti selga ja tulge kaasa koloneli juurde - ta on minu onu. 

Tema ees ei tarvitse te karta oma suud paotada.» 


Doktor Pepe oli harjunud, et tema abiline Trini oli alati käepärast. Seetõttu imestas ta, kui Trini 
ühel hommiikul puudus ja ainult Rosa teda abistas, asjalikult, nagu alati. Pärast mõningate haigete 
läbivaatamist läks ta rahutult Trinilt .otsima. Ta leidis poisi linnavalitsusest ühest toast, kus ta istus, 
lai õhg-kübar peas, ajaleht ees. 

«Kust sa selle said?» küsis doktor Pepe. 

Trini ei teadnud, kas ta tohib seda öelda. Kuna ta aga polnud õppinud valetama, vastas ta kõheldes: 
«Onu Jeronimolt.» 

«Ah, sa pead midagi tema jaoks läbi lugema? Aga sul on ju kuulutused ees! Mida sa siis pead 
lugema?» 

Trini sattus veel enam kimbatusse ja lausus viimaks: 

«Kõike, mis meie sõjaväele tähtis on.» 

«Imelik ülesanne lapse jaoks,» mõtles arst. Kuna ta Trini abitust märkas, siis istus ta tema kõrvale. 
Sõna järgnes sõnale ja alles nüüd mõistis doktor Pepe õieti, 

et Trini on saanud endale tõelise ameti. Need, kes tegid talle selle ülesandeks, nähtavasti ei osanud 
kujutleda, kui raske see on kümneaastasele! Kas suudab seda üldse poiss selles vanaduses? Tuleb 
proovida! 

Doktor Pepe ei teadnud, et Zapata, Ambrosia ja Jeronimo teda täiesti ei usalda, ja see oli hea. Sest 
nii võis ta Trinit ilma kibedustundeta aldata ja varsti valmistas see talle suurt rõõmu. Alles nüüd 
märkas ta, kui vähe ettekujutust oli Trinil maailmast väljaspool küla ja et ta ei oska isegi veel 
soravalt lugeda. See-eest aga oli poiss igale õpetusele väga vastuvõtlik. 


MARIO ÜLESANNE 


Mario sammus presidendi palees suurest trepist üles ja kuulis juba kõrgete võlvidega koridoris 
palvete vastuvõtmise saalist kostvate häälte suminat Nagu iga päev liikusid siin ringi sajad mehed. 
Kannatamatud härrad mustades ülikondades, tärgeldatud kraedega, lipsud ees, ja abitud inimesed 
räbaldunud riideis, paljud palja jalu. 

Üks vana habemik mees astus sammu Mario poole ja ütles: 

«Kas te saate mind abistada? Ma ootan siin juba kuu aega igapäev. Ma ei saa aga kauemaks linna 
jääda.» 

«Ma ei kuulu presidendi sekretäride hulka,» vastas Mario, kes oli ebameeldivalt puudutatud. Ta 
teadis hästi, kuidas saadi vastuvõtule. Tarvitses vaid mõnele sekretärile teatud summa: pihku pista. 
Siis viis see külastaja otsekohe mõne. kõrgema sekretäri juurde. See istus kirjutuslaua taga ja .oli nii 
kõvasti tegevuses, et ta vaevalt midagi nägi või kuulis. Kuid tarvitses ainult suletud käsi tema 
paberitele asetada ja või talle veel arusaadavamalt rahatäht paberite alla nihutada, kui sekretär virgus 
imetlemisväärselt reipana ja kuulis äkki suurepäraselt. 

Mario teadis, kuidas sekretärid teda vihkasid, kuna ta oli mitu korda president Carranza 
tähelepanu juhtinud uskumatule altkäemaksuvõtmisele nii tema eestoas kui ka kogu riigis. Kuid 
esialgu ei saanud sekretärid Mariole 

kätte maksta. kuna ta kuulus presidendi lähimate usaldusaluste hulka. 

Seesmine eestuba oli peaaegu tühi. Sohval istusid kaks riigisekretäri lõbusas vestluses. Laias 
tugitoolis sirutas end igavusttundvalt krahv Ariola. Mario oli oma endist šeffi viimasel ajal sageli 
kohanud, kuid vältinud temaga kõnelemist. 

Krahv tõusis nüüd ja palus Mariot inglise keeles tema kõrval istet võtta. Mario istus vastu tahtmist. 

«Ma olen sõja hullumeelsuse üle järele mõtelnud,» alustas krahv. «Euroopa veristab ennast 
nõndanimetatud maailmasõjas ja tal on kõigest puudus. Me võksime teda varustada, suurt äri teha, 
kui meil maal kõik mitte uppi ei läheks. Teie, härra Puente, olete ju presidendiga lähedalt seotud. 


Kas te poleks nõus uuesti minuga koos töötama, muidugi hoopis teistel tingimustel kui varem?» 
Mario gleks kõige meelsamini järsult ära öelnud, kuid lausus: 

«Mida te loodate sellisest koostööst?» 

«Ainult siis, kui. maal on lõpuks kord loodud, saab suurt äri teha. Mõelge näiteks kas või sellele, et 
Inglismaa varem suure osa oma nisu sai Venemaalt, nüüd. aga mitte ühtki naela. Kuid meil oleks 
nisu, kui Pancho Villa ja Zapata liikumine alla surutaks.» Kranv vaatas Mariole küsivalt otsa. 
Presidendi toast väljus külastaja ja Mariot paluti sinna minna. 

Carranza astus elavalt Mariole vastu. 

«Kallis Puente, mul on väga tähtis talupoegadega läbi rääkida. Need inimesed peavad ükskord ometi 
mõistuse pähe võtma! Kas te oleksite nõus viima Zapatale minu poolt teate? Teil on ju nendega hea 
vahekord.» 

Mario vastas küllaltki jahedalt: 

«Kokkulepe on vaid siis võimalik, kui talupoegadele. järeleandmisi tehakse. Zapata ja Pancho 
Villa valitsevad kõigi reeglite järgi suurt osa maast.» 

«Väga primitiivne valitsemine!» vastas Carranza. «Ma onnan välja seaduse, millega 
suurmõisaomanike maa antakse talupoegadele. Ja üldse annan ma välja seadusi, mille edumeelsuse 
üle isegi teie, kallis Puente, imestute. Nii olen ma valmis vastu võtma Zapata loosungit «maad 

ja vabadust» ja selle kogu maal ellu viima. Kuid istuge ometi! Ma tahan teile oma kavatsetavaid 
seadusi pisut tutvustada.» 
Mario jälgis suurima huviga ja lõpuks vaimustusega presidendi sõnu ja lubas reisida Zapata juurde. 

Enne äraminekut aga nägi ta, kuidas krahv Ariola presidendi juurde kutsuti. Mida ta sellele 
spekulandile ütleb? 

Mario astus välimisse eestuppa. Suur hulk jutulesoovijaid tuli tema juurde, kõik nad palusid teda 
vahendada. Ta nägi nende ausaid nägusid. Nad usaldasid teda, kuid tema ei saanud neid aidata. 

Ta lahkus majast. Mõtlikult võttis ta istet lähedal olevas kohvikus. Carranza nimetab Zapata 
valitsust primitiivseks. See on küll tõsi, kuid Zapata mõtleb seda ausalt. Aga siin? See müüdavus ja 
onupojapoliitika! Ka varem on antud välja edumeelseid seadusi, kuid iialgi ei ole neid ellu 
rakendatud: Sealjuures liiguvad veel kuuldused, et Carranza salaja valmistab ette tugeva armeega. 
avalikku sõda Zapata ja Pancho Villa vastu. Kas pole hullumeelsus lasta end lähetada saadikuna 
Zapata juurde? 


Zapata laskis oma allüksuste juhid kokku kutsuda. Kui nad tulid näotusse valgendatud saali ja 
Zapata sisse astus, siis pani neid imestama, et ta tuli koos neile kõigile tuntud Triniga. Milleks oli 
siin see poiss, kes hoidis käes mõningaid ajalehe väljalõikeid? 

Zapata avas koosoleku ja lausus: 

«On juhtunud midagi väga tähtsat, Venustiano Carranza mitte üksnes ei asu väga kahtlasel 
s!tisukohal meie suhtes, vaid tema kindral Obregon ründas Pancho Villat ja lõi teda. See poiss siin 
loeb teile ette ajalehe teateid selle kohta.» 

Sellal, kui Trini veeloma heleda häälega ette luges, tuli sisse üks talupoeg püssiga. «Emiliano. 
väljas seisab keegi härra, kes nimetab end Mario Puenteks ja tahab sinuga rääkida. Ta väidab, et tal 
on edasi anda teade vabariigi presidendilt.» 

«Niisugune näru!» hüüdis Helistaja ja kõik hakkasid läbisegamini rääkima. 


249 
«Tasa!» hüüdis Zapata. «Oleks rumal teda mitte kuulata. Me peame ju ometi teadma, mis sünnib.» 
Mario tuli sisse, mustas ülikonnas, kannused kõrgete saabaste küljes. Väga sirgelt ja pikkamööda 
astus ta Zapata juurde, nii nagu sellistel puhkudel on kombeks käituda valitsuse ametlikel 
esindajatel. Sealjuures tundis ta a'ga end ebakindlana, eriti seepärast, et ootamatult nägi enda ees 
kõiki talupoegade juhte. Selline eriline puine olek tundus aga talupoegadele üleolekuna ja häälestas 
neid veel enam Mario vastu. 


Mario jäi Zapata ette seisma. «Mind saadeti siia, kuna Carranza tahab teiega kokku leppida. Ta 
kavatseb anda välja seadusi, mille eelnõud mul kaasas on. Kas tohin ma neid teileette lugeda?» . 
«Loe!» vastas Zapata, ilma et ta oleks Mariole istet pakkunud. Selline külm vastuvõtt viis Mario veel 
enam segadusse, nii et ta ise lugemise kestel tundis, kui arusaamatud need juriidilised 
forrmuleeringud pidid olema talupoegade juhtidele. Seejärel tahtis ta loetut lihtsas 

arusaadavas keeles ära seletada, tõstis pea ja ütles: «President Venustiano Carranza.. .» 

«Carranza ei ole president!» katkestas teda Zapata. «Ei meie siin lõunas ega need, kes on maa 
põhja.osas, pole teda valinud. Ütle oma isandale: see on hulk ilusaid sõnu, aga samal ajal, :kui ta 
meile maad lubab, laseb ta rünnata Pancho Villat. Me mõistame väga hästi, miks ta sind saatis: petta 
tahab ta meid!» 

Talupoegade juhid noogutasid üksteisele. 
«Kas ma pean edasi rääkima?» küsis Mario segaduses. 
«Ei,» vastas Zapata, tõusis ja lahkus ruumist. Teised järgnesid talle. 

Mario seisis seal kivistunult. Ta nägi Trinit enda poole vaatavat ja noogutas talle kohmetult. Kuid 
ka Trini pöördus ringi ja lahkus. Peaaegu teadvusetult haaras Mario paberid kokku, hiilis ruumist 
välja ja käskis ratsaväelastel, kes teda siiasõidul olid saatnud, tema hobuse otsekohe saduldada ja 
valmistuda ärasõiduks. 


Veel samal õhtul, mil ta Mexiko linna saabus, võttis president teda vastu. 

«No-noh! Mis on juhtunud?» 

Ilma et ta oleks istet võtnud, ütles Mario pikkamööda: 

«Zapata laseb mul kahte asja teatada: esiteks, et Venustiano Carranza ei ole president, kuna ei 
Zapata ega Pancho Villa pole teda valinud. Teiseks: Zapata saab väga hästi aru, et talupoegi uue 
seadusega vaid tüssata tahetakse.» 

Carranza kahvatus, pöördus ära ja kompas siis mõtted laokil, kirjadele vajutiseks asetatavat kotka 
kuju, kes sööb madu. Seejärel ütles ta: «Hästi, Zapata peab saama vastuse! Ma sõlmisin krahv 
Ariolaga lepingu relvade hankimiseks.» . 

«See tähendab,» vastas Mario, «et teie, härra president, tahate talupoegade vastu sõda alustada, 
kuna teil ei õnnestunud Zapatat petta?» 

«Teie olete ka vististi liidus nende kurjategijatega?» karjus Carranza. 
«Kurjategijatega?» vastas Mario. «Teel siia mõtlesin 

ma selle üle järele ja olen jõudnud veendumusele, et 

kogu teie edumeelne seadusandlus on vaid selleks, et seda mitte ellu rakendada. Ma jätan teie endi 
otsustada, kas Zapata, kes ümbritseb end ausate inimestega ja tõelist vabadust soovib, või.. .» 
«Lõpp! Ma olen küllalt kuulnud!» karjus Carranza. 

«Ma palun end vabastada,» ütles Mario külmalt. «Sest ma näen, et te pole ka minuga. ausalt 
käitunud. Ainult sel tingimusel töötasin ma teiega, et te talupoegade nõudmised täidate.» 
Sellepeale pahvatas president kurjalt naerma. 

«Hästi, minge!» ütles ta. «Eks näeme, kes edaspidi teie kaastööst hoolib!» 


MARIO TAGASITULEK 


Kuna polnud võitlusi, oli Zapata talupojaarmee enamasti pikemat aega tegevuseta ega võinud 
kokku jääda. Muidu oleksid nad üsna lühikese ajaga külad ümbruskonnas paljaks söönud. Nii asusid 
üksused enamasti üksteisest kaugel. Sidet nende vahel hoidsid alal noored talupojad, kes end selleks 
vabatahtlikult üles andsid. Kuid nüüd ujusid välja jõugud, keda mõisaomanikud ülal pidasid. Palju 
sidepidajaid langes nende kätte ja surmati elajalikult. Zapata ütles Ambrosiale: 


«Kas sinu arvates oleks võimalik rohkem naisi kaasa tõmmata teadete edasiviimiseks?» 

«Kuidas küll, teie, mehed, alati küsite,» vastas Ambrosia. «Ära arva, et naised oleksid niisuguste 
ülesannete täitmiseks halvemad, kui mehed. Teie näete alati noori ilusaid naisi ja mitte meid, kellel 
meil enam pole tarvis väikeste laste eest hoolitseda. Me oleme ka palju vähem silmatorkavad, kui 
teie. Lähme mõne anumaga või juurviljakorviga mööda maad. Ja ma ütlen sulle, et nii kavalad, kui 
on paljud meist, pole ükski mees.» 

«Aga Ambrosia,» vastas Zapata, «mulle on ikka silma paistnud, et suurem osa naisi, ei taipa midagi 
sõjalistest küsimustest. Kirja ei või neile kaasa anda,. sest talupoegade juhid ei oska seda lugeda.» 
«Nagu seisneks asi selles! Kõik meie naised teavad, 

mille eest me võitleme. Meil on seekõige tähtsam, et meie meestel ja lastel midagi süüa oleks. Sa 
räägi neile teadet mitu korda, iga kord samade sõnadega. Kui nad seda täpselt samuti korrata 
oskavad, siis nad ei unusta ka seda. Mõnikord on kõige rumalamal kõige parem mälu. Kõige tähtsam 
on see, et ta ustav oleks.» 
«Hästi, ma mõtlen järele,» vastas Zapata. Järgmisel päeval laskis ta Ambrosia kutsuda. 
«Kuule, Ambrosia, sa muretse mulle sidepidajaid naisi,» ütles ta. «Meie staabis onname nendele 
ülesandeid. Kuna me aga mitte alati ei saa siin olla, siis võtad sina neid tagasitulekul vastu. Kas sa 
suudad kõiki teateid meeles pidada?» 
«Seda ma suudan. Sealjuures vajan ma aga ka Trinit.» 
«Milleks? Ta peab mulle ajalehti lugema!» 
«Selles asi seisabki, Emiliano. Tema kogub trükitud, mina aga suulisi teateid.» 
«Jah, see kuulub kokku,» lausus Zapata. «Nii siis, tee seda.» 
Ambrosia laskis kutsuda Trini ja ütles talle: 
«Poiss, viimati esitasid sa oma aja leheteateid väga hästi. Kas sa vajad veel doktor Pepe abi?» Kui 
Trini vastusega viivitas, lisas Ambrosia: «Sellest ajast, kui Mario oma petliku teatega Carranzalt siin 
oli, ei usu keegi enam liberaale. Doktor Pepe ei tarvitse enam kõike teada: Kuidas sa talle ütled, et sa 
teda kauem abistada ei saa?» 

«See ei tekita mulle raskusi, vanaema. Onu Jeronimo vajab mind kirjatöödeks.» 

«Jah, ütle talle seda! Ja veel midagi! Sa hakkad nüüd siin tegema seda, mida tavaliselt teevad eriti 
valitud täiskasvanud. Sellepärast pead sa vaikima, nagu vaikivad täiskasvanud!» 

Trini vaatas Ambrosiale imestunult otsa. Et ta veel vajalikuks pidas teda manitseda! Trini polnud 
ju mingi lobiseja! 


Ühel tuulevaiksel hommikul ronis Trini äsjasaabunud lehtedega väikese kalju otsa tänava kõrval, 
et pärast külma ööd lasta end päikesest soendada. 

Sellal, kui ta pingutatult luges, kuulis ta äkki üsna ligidal mingit kõrbinat. Vari langes ajalehele. 

Ta vaatas üles ja kohkus. Tema ees seisis Mario, kuid millises olukorras! Habe ajamata, 
määrdunud. Kõige rohkem ehmatas Trinit tema ekslev pilk. Kas Mario on ehk hulluks läinud? 

«Trini!» ütles Mario tasa. «Ma saan aru, kui sa mind põlgad. Kuid mul on teile ülimalt tähtis 
teade! Kas sa võid nii korraldada, et ma saaksin rääkida Zapataga või Jeronimoga või Ambrosiaga? 
Muide, minu ja Carranza vahel on kõik lõpetatud. Ma pidin Mexiko linnast pggenema. 
Sellepärast...» meeleheitel pööras ta näo kõrvale, «pean ma teid paluma mind uuesti vastu võtta. Ma 
jutustan teile, mis on juhtunud, ja siis te mõistate, et ma siiski teie juurde kuulun! Trini - sa võid 
mind päästa - ja ka teid kõiki! Te asute suures ohus!» 

«Tule Ambrosia juurde!» vastas Trini. «Ta mõistab rohkem, kui teised.» Tõesti mõistis Ambrosia 
ühest pilgust Mariole, mis oli juhtunud. Ta andis talle ka süüa ja saatis Trini Jeronimo järele. See 


läks kohe Zapata juurde ja tuli teatega tagasi, et talupojakindral ei usaldavat Mariat, kuid on nõus 
teda kuulama. 

Poole tunni pärast ilmus Mario Zapata ja tema kitsama staabi ette. Ta esinemine oli nii erinev 
viimasest korrast, et see kõiki jahmatama pani. Midagi polnud jäänud ametlikust rahust ja 
väärikusest, vaid siin seisis hooldamata, tagaaetud inimene, kes lausus rutukalt: 

«Kõige tähtsam kõige enne! Teil oli õigus: iga Carranza sõna oli vale! Juba enne seda, kui ta mind 
teie juurde saatis, oli ta kindral Pab!o Gonzalezile, sellele nõnda nimetatud röövel Gonzalezile käsu 
andnud, valmistuda viivitamatuks pealetungiks teie talupojaarmee vastu niipea, kui ta selleks käsu 
annab. Sealjuures lootis Carranza, et sa tema lubadusi usud ja oma talupojad koju saadad. Kui ma 
tagasi läksin ja sjnu vastuse talle edasi ütlesin, siis ilmnes tema kurikavalus. Veel samal päeval andis 
ta röövel Gonzalezile käsu teid rünnata. Tema vastas oli kolonel Livio talupojaüksus. See polnud 
röövliarmee rünnakuks ette valmistatud ja on nüüd kõigi nelja tuule poole laiali pillatud. Nüüd 
marsivad röövliväed Carlos Rubio üksuste vastu.» 

Zapata katkestas teda järsult: 

«Sina, Mario, oled meile varem puru silma ajanud. Ma eiusu sind!» 

Zapatat ümbritsevad mehed silmitsesid põnevusega Mario käitumist. 

Too muutus kahvatuks ja lausus meeleheitlikult: 

«Pange mind vangi, kui te soovite, kuid uskuge üht: te olete suures ohus! Muidugi ei jõua röövel 
Gonzalez paari päevaga maa keske!e, kuid teie välimised üksused ta hävitab, kui te armeed kokku ei 
tõmba!» 

Mõned pidasid poolkuuldavalt nõu. 

Siis avas Zapata suu: «Ma olen. . .» 

Ambrosia astus nii kiiresti sisse. et kõik tema poole pöördusid. 

«Mis on?» küsis Zapata. 

«Üks naine teadetega saabus just praegu. Ta on kõn- 

dinud päeval ja öösel ja on täiesti kurnatud. Carlos Rubio teatab: ootamatult ilmusid tugevad 
röövliüksused idast ja tungivad talle peale. Ta püüab loode poole mägedesse tagasi tõmbuda.» 
Pärast hetkelist vaikimist ütles Zapata: 
«Mis Mario ütles, see leiab kinnitust. Läheme kõrvaltuppa! Me peame otsekohe tegevusse astuma!» 
Nad läksid temast mööda, ilma et Mario oleks teadnud, mis temast saab. Ta langetas pea ja jäi 
üksi keset tuba seisma. Sel õnnetul päeval, mil ta .esimest korda 
Carranza juurde tagasi pöördus, oli Paco talle öelnud karmid sõnad: «On veel küsitav, kas meie 
sind siis enam tahame, kui sa tagasi pöördud!» Nii oli see tõepoolest juhtunud. Zapata oli tema teate 
õigsuses veendunud, aga kas võis ta nüüd siia jääda? Ja kui mitte, mida pidi ta siis peale hakkama? 
Jeronimo tuli kõrvaltoast ja nägi Mariot seal määrdununa ja lõhkistes riietes seismas. Ta ei mõistnud, 
miks ta nii rõhutud oli. Kui ta lõpuks taipas, siis läks ta Zapata juurde. 
«Emiliano, sa tead, kui palju mul nüüd on tegemist. Anna mulle Mario abiks!» ütles Jeronimo.. . 


«Võta ta!» 

Kui talupojaväed järgmisel päeval hakkasid põhja poole liikuma, oli Marlol uuesti valged 
talupojariided seljas ja. lai kübar peas, nagu varemalt aiandis. Talle tegi headmeelt kanda 
talupojaarmeesse kuuluvuse väliseid tunnuseid. Selles riietuses oli ta ka Trinile ja teistele jalle 
omane. 


AMBROSIA JA PIME 


Retkel röövel Gonzalezi vastu saabus kohale üha uusi teatetoojaid naisi ja peale selle noori mehi 
küladest. Kõik teatasid üht ja sama. Röövliarmee sammus peatamatult edasi. Nende taga 


moodustasid mõisnikud, kelle maad olid võõrandatud, ja muud rahva kurnajatena tagandatud isikud 
jõuke, kes tungisid küladele kallale, rüüstasid ja tapsid. Sünge näoga kuulas Zapata Ambrosia 
teateid. Siis küsis ta Trinilt: «Ja mis on kirjutatud 

lehtedes sündmuste kohta? Pancho Villa võib vaevalt nii löödud olla, et seal kõik läbi on?» 
«Ta on Obregoni eest taganedes üle piiri Põhja-Ameerikasse põgenenud. Siunatakse kindral 
Pershingit.» 

«Kes see on? Põhja-ameeriklane?» 

«Jah, gringo. Talle anti käsk, Pancho Villa Põhja Ameerikast minema ajada. Nad kiruvad teda, 
kuna Villa üha uuesti käest ära libiseb, ja nimetavad teda võimetuks kirjutuslauakindraliks.» 

Zapata muutus pisut rõõmsamaks. Siis aga surus ta käe rusikasse ja tõusis. 

«Pancho Villaga ei saa meenam arvestada,» ütles ta. «Me peame üksi toime tulema. Kas te teate, 
mis see tähendab? Võib-olla peame jälle jagunema väikesteks üksusteks. Kui röövliarmee väeosad 
on ettevaatamatud, siis tunglme neile kallale. Ka selliselt võib teda järkjärgult hävitada.» 
Ambrosia langetas pea ja lausus karmilt: 

«Emiliano, rahvas usub sinusse! Sa ei tohi teda petta! Elus ei lähe nii, nagu arvad. Alati läheb teisiti. 
Sa ei tohi armee ühtsust vabatahtlikult käest anda.» 

«Seda ma ei teegi,» ütles Zapata ja noogutas talle sõbralikult. «Aga röövel Gonzalez on meid 
viimasel ajal alati üllatanud, nagu teaks ta, mida me kavatseme.» «Ta teabki seda,» ütles Mario äkki. 
Kõik vaatasid talle küsivalt otsa. Selle asemel, et vastata, läks ta ukse juurde, sulges selle ja jätkas 
alles siis: 

«See on kirjutajate tõttu. Valitsusepalees kuulsin ma nende kohta nii mõndagi. Ühel osal teie 
kirjutajatest pole selge, kes võidab, kas talupojad või teised. Sellepärast on nad ühenduses 
inimestega, kelle sidemed ulatuvad valitsuse paleesse. Nad saavad sealt isegi raha, kui nad 
tarvitamiskõlbulikke teateid teie ja teie kavatsuste kohta toovad.» 

«Tähendab, tuleb kogu jõuk välja visata?» küsis Zapata. 

Keegi ei vastanud kohe. 

Lõpuks lausus Jeronimo: 

«Kui oleksime veel väike hulgake nagu varem — aga meil on armees tõeline valitsemisaparaat. 
Selleks on meil kirjutajaid vaja.» 

«Salakuulamist ei saa sa ülepea takistada,» ütles Mario. «Igas armees on sama häda. Meie viga on 
vaid see, et meil seal pole oma vaatlejaid. Mis te arvate, kui ettevaatamatult mõned röövliohvitserid 
kõnelevad! Paljud meie sõbrad kuulevad seda, kuid ei teata meile. Siin peab midagi ette võtma!» 
See oli üldiselt puhtsüdamlikele talupoegadele täiesti uus probleem, nii et keegi ei osanud midagi 
öelda. 

Lõpuks lausus Zapata: 
«Magame enne ühe öö! Iga uus hommik toob uusi mõtteid. Nüüd aga peame otsustama, mis meil 
homme on vaja teha.» 


Sel õhtul tuli Trini Jeronimo juurde ja ootas läbirääkimise lõppu. Siis sulges ta ukse, nii nagu 
Mario seda enne oli teinud ja sosistas: 
«Onu, vaatlusi seal võiksin ju teha mina!» üllatunult küsis Jeronimo: 
«Kuidas sa seda endale kujutled?» 
«Röövliarmee vaenlased on ju meie sõbrad, lihtsad inimesed, kellega ma võin rääkida ja välja 
uurida, mis seal lahti on.» 
«Kas sa arvad tõesti, et sinule, väikesele jõnglasele, hakkavad nad midagi rääkima?» 


«Aga keegi ju peab seda tegema!» ütles Trini kannatamatult. 
Jeronimo raputas pead. «Tule minuga kaasa vanaema juurde!» 

Ambrosia oli äsja saanud teate Zapata väeosade uuest lüüasaamisest. Ta istus rõhutuna õllgedega 
punutud toolil. Jeronimo kandis talle ette Trini plaani. Ta lükkas selle peaaegu samade sõnadega 
tagasi, mis Jeronimogi ja ütles: 

«Mina teen seda! Mina lähen sinna!» 

Trini küsis kohkunult: 

«Millal tuled sa siis tagasi?» 

Ambrosia naeratas vastu oma harjumust. 

«Siis, kui mul see õnnestunud on, mida ma olen ette võtnud,» ütles ta. 

Trini ei teadnud, et ta oli Marioga juba pikalt rääkinud ja teda küsitlenud, kuidas luurajad mujal 
töötavad. 

Sellepeale ei osanud Mario palju Ivastata. Ka Ambrosiale polnud see selge ja sellepärast tahtis ta ise 
sinna minna. 


Teisel hommikul oli Ambrosia kadunud. Candelaria andis Trinile süüa nagu alati ja teatas: 
«Braulio, laseb sulle öelda, et Helistaja on teda oma võitlusrühma võtnud.» 

Viimasel ajal oli nende sõprus lõdvenenud. Brauliol polnud nii palavat õppimisindu kui temast 
palju-nooremal Trinil ja oli seetõttu Trinist maha jäänud. Seevastu oli ta arenenud tugevaks nooreks 
meheks, kes sobis rohkem praktiliseks tegevuseks ja relvaga võitlemiseks. 

Sellal, kui Trini mõtlikult oma maisikooke sõi, ilmus doktor Pepe. 
«Tere hommikut, Candelaria! Tere hommikut, Trini! 
Kas olete Rosat näinud?» küsis ta. 

Candelaria pööritas kimbatuses oma suuri tumedaid silmi. Sellest aimas Trini, et Rosa on läinud 
koos Ambrosiaga. Ka doktor nägi indiaanlanna kohmetust. 

«Ära karda, Candelaria! Siis pean ma endale uusi abilisi otsima, kui kõik minu juurest ära 
jooksevad,» ütles ta ja pilgutas Trinile silma. 

«Liikvele!» kõlas tänavalt. 


Retked järgmistel päevadel jäid üha lühemaks. Zapata ei tundnud end küllalt tugevana, et 
röövliarmeed rünnata. 

Ambrosia asemel võttis Trini teadetetoojatelt naistelt teateid vastu ja informeeris Zapatat, et 
röövlivägi hoiduvat võrdlemisi vaiksena. Zapata lähedus nähtavasti takistas teda külglööke andmast. 

Trini oli suures mures oma vanaema pärast. Sealjuures turgatas talle pähe, kuidas tema suhtumine 
vanaemasse oli muutunud. Millal see oligi, kui suri tema armastatud vanavanaema, kes oskas nii 
ilusasti jutustada, ja kui ta ise oli raskesti haige? See oli oma viis aastat tagasi. Tookord kartis ta 
karmi Ambrosiat. Kui mõistmatu paistis see talle nüüd! Muidugi, vanaema ei hellitanud kedagi, aga 
keda võis veel kindlamini usaldada kui teda? 

Kahe nädala pärast ilmusid Ambrosia ja Rosa uuesti nähtavale. Trini jooksis neile vastu. Kuidas 
aga nägi ta vanaema välja! Nii kõhn ja väsinud! Sellegipeale vaatamata läks ta, ilma et ta oleks enne 
söonud, Zapata juurde, et talle teateid edasi anda. 

Zapata käskis Trinil kutsuda Jeronimo, Mario ja Baltasari. Siis istusid nad kõik Ambrosia vastas. 
Tõsiselt ja rahulikultalustas Ambrosia: 

«Me oleme saavutanud nii mõndagi, kuid mitte kõike. Küsimus oli, kelle poole pöörduda 
röövliarmee maa-alal? Siis mõtlesime sellele, kui hästi söepõletajad, meile teateid tõid enne lahingut 
San Agustini mäekitsuse pärast. Seejärel rääkisime ühe söepõletajaga.. See juhtis meid aga pimeda 


kerjuse juurde nimega Valentin, Molinose linnas, kus asub röövel Gonzalezi peakorter. Seda 
pimedat polnud ka raske leida.» 

«Ma ei mõista, kuidas võib meile kasulik olla mees, kes ei näe?» küsis Zapata. 

«Pime ise küll ei näe, aga seisab päev päeva kõrval oma nurgal. Teda võib alati leida. Pimedad 
kuulevad kõike ja neil on hea mälu. Seda ma sain kohe aru. Ma tegin ettepaneku mõelda märgusõna. 
Tema aga ütles: «See on pahasti! Ei mingeid sõnu! Meil, pimedail on peen tunne. Meie sõbrad pistku 
meile raha asemel kivike pihku. Kellelegi ei torka silma, kui mõni kerjusele midagi pihku surub.» 
Zapata naeris. «Noh, Ambrosia, sellele mõttele poleks ka mina tulnud! Aga ütle, mis sa nüüd tahad 
teha.» 

«Mina ja Rosa läheme uuesti ära, aga seekord kumbki isesuunas. Meil peab palj udes kohtades 
olema inimesi, kes teateid koguvad ja kelle juurde me sidepidajaid naisi saame saata. Nüüd me 
tahame paar päeva puhata. Võid arvata, kui palju me oleme ringi jooksnud!» 

«Puhake end välja!» hüüdis Zapata. «Ja sööge kõhud korralikult täis! Näib, et teil on seda vaja. Te 
tegite mind päris rõõmsaks!» 


3. NELJAS OSA TALUPOEGADE SÕJA LÕPP 


KÕHETU TEPOTLAST 


Veel 1915. aastal püüdis röövel Gonzalez Zapatale edasisi lööke anda, tegelikult aga toimusid ainult 
vähemad kokkupõrked. Sellele järgneval 1916. aastal kujunes mõlema relvastatud poole vahel nagu 
mingisugune vaherahu-olukord. 

Trini andis Zapatale ja tema staabile korrapäraselt teateid maailmasõja käigu kohta Euroopas. 
Algul oli ta seda sõda kujutlenud võitlusena maisi kasvatavate talupoegade ja mõisaomanike vahel 
kaktustega kaetud paljastel mägedel, nagu Mehhikos. Siis aga õpetas Mario talle, et Euroopa näeb 
hoopis teisiti välja. Nüüd ei osanud ta sündmusi endale enam üldse ette ikujutada. Palju suurem oli 
tema huvi Pancho Villa vastu. Pärast retke läbi ühendriikide kõige lõunapoolsema osa oli Pancho 
Villa oma vägede riismetega Mehhikosse tagasi tulnud. Tuli ette võitlusi tema ja valitsuse vägede 
vahel. Sellest aga kirjutasid lehed väga ebaselgelt. 

Ühel õhtul kõndis Trini mööda peatänavat linnakeses, kus elas Zapata. Tänaval toimus harilik 
sagimine. Kõhn pikk noormees, pea langus, toetus vastu majanurka. Lai talupojakübar varjas ta 
nägu. Liigutuste järgi otsustades näis ta olevat joobnud. Pikkamisi tõstis ta pea ja vaatas väsinud, 
pärani avatud silmadega ringi. 

Äkki ta naeratas ja ütles imeliku häälega: 

«Trini?» 

«See ma olen. Kust sa mind tunned?» 

«San Bartoldo aiandist. Te nimetasite mind Kõhetuks Tepotlast.» 

Trinil oli raske ära tunda täiesti muutunud inimest. kelle Zapata mõne aasta eest Pancho Villa 
juurde oli saatnud. lial polnud ta mingi teatega tagasi ilmunud. 

«Ah siis niiviisi põhja vajunu,d on ta,» mõtles Trini ja ütles: «Miks sa jood nii?» 
«Ma ei jo0,» vastas Kõhetu kurvalt. «Mul on palavik.» 
Trini haaras ta käe. See oli kuum. 
«Tule! Meil on siin arst,» ütles Trini. 
Kõhetu raputas pead. «Kes arsti juurde läheb, see sureb.» 
«Seda räägivad vanad naised külades,» vastas Trini. «Kes muidugi liiga hilj.a arsti juurde läheb, 
see sureb. Ära lase end külanõidade ebausust heidutada, vaid tule!» 
Doktor Pepe vaatas Kõhetule vaid otsa ja ütles kohe: 


«Heida siia pikali! Trini, sa tule alles homme lõuna ajal uuesti, kui sa temaga tahad rääkida! Siis on 
palavik arvatavasti väiksem.» 

Teisel päeval leidis Trini haige mati! lamamas. Villase teki altvaatasid talle paar hirmunud silma 
otsa. «Kuidas täna käsi käib?» küsis Trini. 

Kõhetu ei vastanud kohe ja sosistas siis: 

«Arst ei taha mind ära lasta, kuid ma pean Zapataga rääkima! Sest ta saatis mind tookord Pancho 
Villa juurde ja ma pean talle teateid andma! Aita mind, et ma siit minema saaksin, ilma et arst seda 
märkaks!» 

«Kuid miks siis? Sa võid ju ka mulle öelda. Ma tõotan sulle, et ma talle iga sõna edasi ütlen.» 

«Ah, kui sa seda teeksid! Ma oleksin juba ammugi tulnud, aga me olime nii kaugel, täiesti Põhjas, 
palavatel lagendikkudel. Juba siis vedasin ma ennast' vooriga kaasa, kui palavik mind nõnda raputas. 
Kuidas oleksingi suutnud siia tulla? Kuid päeval ja öösel mõtlesin ma: «Zapata peab ju ometi teada 
saama, mis seal sünnib! Ma ju armastan Zapatat, kuna ta on ainus, kel on meiega täiesti ausad 
mõtted!» 

«Kas seal juhtus nii kohutavaid asju?» küsis Trini. «Jah! Algul tõepoolest näis Pancho Villa mulle 
veel suure talupoegade juhina - aga siis, kui ta lüüa sai! Siis unustasid nad täiesti, mida tähendab 
maa ja vabadus! Rüüstata! Juua! Seda nad teevad! Aga et talupoegi tõepoolest vabastada, seda nende 
juures enam pole! Lõpuks ratsutas Pancho Villa lihtsalt mõningate endale lähedaste inimestega 
minema, oma mõisasse, nagu rää- 

giti. Meid jättis ta üksi. Siis jooksid ka kõik teised laiali. Kõik on seal läbi!» 

«Aga kuidas sa tagasi jõudsid?» 

«Ah, Trini! Sa ju tead, kui abivalmis on meie talupojad, kui keegi on hädas! Kord viibisin ma kaks 
nädalat kusagil külas. Ma ei suutnud enam edasi minna. Nad polnud rikkad, ükski neist, kuid nad 
näitasid mulle head nägu! Ei mingit kannatamatust; kuigi ma neile nii kaua koormaks olin!» Äkki 
vaatas ta Trinile hirmunult otsa ja küsis: «Aga teie juures?» 

Trini ei saanud päris hästi aru, mida see küsimus tähendab, kuid mötles: «Teda tuleb rahustada.» 
Nii ütles ta: «Ka siin näed sa ainult häid nägusid.» 

«Aga ma ei suuda ju võidelda, sa näed seda! Ja ka mitte töötada!» 

«Kõigepealt pead sa oma Jõu tagasi saama.» 

Kõhetut vaevas mõte, et ta ei kõlba mitte millekski. 

Seejuures aga oli ta üldiselt armastatud. kuna kõik nägid, kuidas ta ihu ja hingega talupoegade 
üritusele kaasa tundis. Isegi Zapata külastas teda, kui ta haigena maas lamas. 

Kui äge palavikultoog mõne päeva pärast möödus, ütles Ambrosia Trinile: 

«Kõhetule peab andma mingi tegevuse, mida ta teha suudab. Las ta esialgu loeb koos sinuga 
ajalehti!» 

See mõte meeldis Trinile. Kõhetu naeratas rõõmsalt nagu laps. Vaevalt said nad aga koos lugema 
hakata, kui ilmnes, et ta tookord aiandis väga vähe oli õppinud, kuna Trini praegu juba soravalt 
luges. 

See tegi Kõhetu uuesti kurvaks. «Nüüd olen ma peaaegu kaks korda nii pikk kui sina ja pean sinu 
juures õppima!» Puhtsüdamlikult lisas ta: «Aga sa aitad mind, eks ole?» 

Jah, Trini tegi seda meelsasti. Nüüd selgus, et Kõhetul oli erakordselt terane mõistus. Väsimatult 
istus ta kummargil, püüdis lugeda, veeris tundmatuid sõnu ja küsis nende tähendust. 

Kord istus Kõhetu pärast õhtusööki Ambrosia juures, keda ta väga austas, ja ütles mõtlikult: «Hea 
on teiega olla.» 

Ambrosia vaatas talle tõsiselt otsa. «Ma tean, et sa vaeva ei põlga. Sa pead aga veel kiiremini 


õppima: et sa Trinit asendada saaksid!» 
«Teda asendada? Mida siis tema tegema hakkab?» «Seda ma ei tea veel, kuid vaata teda. Tema hääl 


on varsti juba madal ja ta on tugev ning terve. Kas .sa arvad, et ta jääb alatiseks ajalehtede kohale 
konutama?» 


CARRANZA ÜLESANNE 


Oli möödunud ligi kolm aastat 1919. aasta algusel seisid Zapata väed ikka veel peaaegu 
tegevusetult kindral Gonzalezi vägede vastas. 

Ümmara kehaga advokaat, doktor Eduardo Arista, polnud ümbermõõdus vist küll rohkem juurde 
võtnud sellest ajast, kui ta San Bartoldosse ratsutas, et krahvile talupoegadelt vilja nõuda. Seevastu 
oli ta muutunud palju väärikamaks, sest ta kuulus nüüd presidendi lähimate kaastööliste hulka. Ta 
lootis isegi kuberneriks saada, mis oli suurepärane võimalus kiiresti palju raha teha. Et mitte kaotada 
presidendi soosingut, ei öelnud ta kellelegi, kui selgesti ta Carranzat läbi nägi, kes end meelsasti 
päitas auväärse patriarhina. Ta teadis ju, kuidas Mario Puente käsi oli käinud tema ägeda kriitika 
puhul Carranza kohta. Oli targem säilitada nii ohtliku härra soosingut. 

Selle soosingu pärast istus advokaat ka täna presidendi sisemises aestoas. Algul oli ta üksinda, aga 
kohe pärast seda lasti sisse krahv Ariola. Nad tervitasid teineteist ja istusid. 

«Mis see relvahangeldaja siit tahab?» mõtles Arista. «Viimasel ajal pole ta presidendi juures just 
eriti hinnas.» . Selleks, et krahvikavatsusi uurida, lausus Arista: 

«Nagu ma kuulen, pakuvad praegu, pärast maailmasõja lõppu Euroopa suurriigid niisugustele 
maadele nagu Mehhiko hulka relvi odava hinna eest.» 

«Meilt ei teeni need suurriigid kuigi palju,» vastas 

krahv võrdlemisi ebasõbralikult. «Meie maa on üheksa aastat kestnud revolutsiooni ja kodusõja 
tagajärjel välja kurnatud. Me peame uuesti väärtusi looma. Mehhiko on rikas metalli ja nafta poolest. 
Me võime ka puuvilja, banaane, kookospähkleid, ananassi, apelsine välja vedada.» 

«Ahaa! Krahv loobub relvaärist ja tahab eksporteerida,» mõtles doktor Arista. «Ja mida ütlevad 
teie inglise sõbrad selle kohta? Kas on na,d valmas ostma?» küsis ta. 

«Inglise sõbrad? No-jah.» Krahv silmitses oma sigaretti. «Mina isiklikult tegelen parema meelega 
haritud inglastega kui nende tahumatute ameeriklastega. Kuid tuleb tõele näkku vaadata. 
Maailmasõja tagajärjel on Inglismaa sügavasti võlgadesse sattunud. Nüüd on Põhja-Ameerika kõige 
tugevam kapitalimaa maailmas.» 

«Aga kas ta ostab meilt?» 

«Selles ongi raskus. Äriinimesed kaalutlevad väga kainelt. Nad ütlevad: «Kas te siis saate meile 
pakkuda? Teil pole ju õiget valitsustki. Maa ühes osas valitsevad talupojad, teises mingid kindralid, 
kes on veel palju hullemad.» 

«Kas teie arvates on see nõndanimetatud röövliarmee veel hullem, härra krahv? See armee aga 
võitleb teie kui mõisaomaniku huvide eest.» 

«Ah, härra doktor, ma pole nii vanamoeline. Moodsates riikides on mõisaomanikud ainult veel 
sallitav ilustis. Tegelikult aga valitsevad töösturid ja pankurid. Peab end õigeaegselt vastavalt 
seadma.» 

«See tähendab niisiis,» vastas advokaat, «et te oleksite nõus jätma maa talupoegadele, kui teil 
ainult lastaks oma kaevandustest maapõuevarasid välja kaevata ja puvilja eksporteerida. Siis aga 
oleks võitnud Zapata 

oma loosungiga «maad ja vabadust».» 

«Kuni teatud kraadini muidugi, aga mis see aitab? Me vajame rahu.» 

Arista vaatas krahvile imes'tunult otsa. Kes teab, kas mitte see inglaste ja ameeriklaste sõber ei 
avalda nende vaateid! 

Doktor Arista kutsuti presidendi juurde, kelle ta leidis suures ärevuses. 

«Me peame kodusõja lõpetama!» lausus Carranza ägedalt. «Meie kassad on tühjad. Millest me 


oma võlgu maksame?» Pärast seda kirglikku hüüet kogus ta end. «Kas saame aga sõda niisama 
lihtsalt katkestada? Kui Zapatat saaks ära osta, oleksin ma meelsasti nõus talle suure mõisa kinkima. 
Kuid see mees ei saa isegi aru, kui talle vahendajate kaudu midagi taolist mõista anda! Te peate 
teadma, et on juhtunud midagi väga ohtlikku. Eile ütles mulle ameerika saadik, et Ameerika 
Ühendriikide huvides on hävitada rahutuskolded, mis nüüd pärast sõda veel lõõmavad. Kui ma 
temalt küsisin, missuguseid rahutuskoldeid ta mõtleb, ütles ta: «Esimeses järjekorras bolševismi 
Venemaal. Ja peale selle,» lisas ta rõhutatult, «on Mehhikos, mis asub Ühendriikide piiril, olemas 
Zapata!» 

Ma võtsin seda saadiku märkust kui ähvardust. 1847. aastal vallutasid gringod üle poole meie 
maast, Kalifornia, Santa Fe, Texase, - mul ei tarvitse seda teile üles lugeda. Kas te tahaksite olla 
meie maa niisugune president, kelle valitsuse all need ülbed naabrid poole ülejäänud maast ära 
lõikavad? Mina mitte! Zapata tuleb hävitada! Kas oleksite nõus kindral Pablo Gonzalezi juurde 
reisima ja talle- täiesti ebaametlikult! - teate edasi andma?» 

Arista ei mõistnud, miks president tahtis anda oma armeele pealetungi käsu täiesti ebaametlikult. 
«Kes teab,» mõtles ta, «võib-olla on see saladuse hoidmiseks, et Zapatat üllatada!» Igatahes nõustus 
ta hea meelega, kuid hoidus oma rõõmu liiga avalikult näitamast, et Carranza ei märkaks, kui väga 
tema, Arista, ihaldab kuberneri kohta. Võib-olla saab ta pärast Zapata lüüasaamist kusagil tema 
praeguses võimupiirkonnas sellise koha? 


KIRI 


Kui Trini ja Kõhetu kord kandsid ette ajalehtede teateid, üt)es Zapata Mariole: 
«Kas sa võid mulle seletada, mis seal Venemaal õieti lahti on? Kas see Venemaa on suur?» 

«Väga suur!» 

«Kas nii suur kui Mehhiko?» 

«Palju suurem.» 

«Ja seal valitseb talupoegade juht Lenin?» 

«Ta pole mitte talupoegade juht, vaid tööliste juht.» «Kuid ta andis härrade maa talupoegadele,» 
ütles Zapata. «Siis tahab ta sedasama, mis meiegi. Kas ei peaks me talle kirjutama? Ma arvan, talle 
tuleks teatada, mis me siin o:eme teinud, ja selgitada meie loosungit - maad ja vabadust. Ja tema 
peab meile teatama, mille eest ta võitleb. Ajalehtedest saab aru, et nüüd on ka gringod meie vastu, ja 
gringod on ka Lenini vastu. Sellepärast võiksime ehk meie Leniniga liidu sõlmida.» 

Otsustati, et Mario peab kirja inglise keeles koostama. Kui kiri oli kirjutatud, siis ilmnes suur 
raskus: kuldas seda Moskvasse toimetada? Lõpuks pani Mario ette, paluda üht sõpra, kes võtab 
edasitoimetamise enda peale. «Tal on side mehega, kes võib asja käsile võtta. Aga kes viib kirja 
kõigepealt minu sõbra kätte?» 

Neid katkestas Ambrosia, kes uues ilma sissejuhatuseta: 

«Rosa on kinni võetud! Teda peksti hirmsasti.» «Kas ta kõneleb?» küsis Zapata. 

Ambrosia tõstis pea. 

«Ta ei ütle midagi! Temaga võib teha kõige hirmsamat, kuid ta ei räägi iial. Sa tead, et hiljuti langes, 
ka Ines vangi. Inesel olid tähtsad teated peas, ja ta on pehmem kui Rosa, kuid ka tema ei öelnud 
midagi, kuigi talle ei antud süüa ega juua. Lõpuks lasti ta minema. Röövliohvitser ei teadnud 
kindlasti, kas ta on üks meie luurajatest.» 

«Siis lastakse arvatavasti ka Rosa minema,» arvas Zapata. 

Ambrosia raputas pead. «Mõtle ise järele, Emiliano! Rosa käitub tõrksalt. Ma kordan, et ta ei tule 
enam tagasi.» 

Veel samal päeval laskis Zapata Trini kutsuda ja ütles talle: 

«Sa pead tähtsa kirja edasi toimetama. See peab kindlasti Mario sõbra kätte jõudma. Kuid sa ei või 
minna lühimat teed mööda. Seal asuvad röövliväed. Ambrosia 

annab sulle esimese teeosa jaoks saatja kaasa. Kas sa suudad seda ülesannet täita?» 
Trini läks ärevusest punaseks. Zapata ise andis talle tähtsa ülesande! 
«Ma teen seda!» ütles ta. 

Zapata noogutas. «Hästi. Sa saad ka raha kaasa. Mario, seleta talle täpselt, kus sinu sõber asub! 
Kas sa kirjutad talle selle üles?» 

«Ei,» ütles Ambrosia. «Nii seda ei tehta. Mario ütleb talle seda nõnda kaua ette, kuni ta täpselt 
teab.» 

«Ja kuhu ta kirja paneb?» küsis Zapata. 

«Ta võib kaasa võtta tühje savipotte võrgu sees,» ütles Ambrosia, «ja ühes on pisut maisi ning 
selle all kiri.» 

Jeronimo raputas pead. «Neid on raske kanda, ehkki ta oma viieteistkümne aasta kohta on tugev 
poiss.» 

Kõik mõtlesid järele. 

«Doktor Pepel on katkine arstitasku, mida ta enam ei kasuta,» ütles äkki Trini. «Sinna pistame 
vanu apteegiesemeid. Ma kleebin tühja klaaspurgi paberiga kinni. Sisse paneme kuivanud lehti, 
niisuguseid, mis tugevasti lõhnavad. Nende vahel asub kokkurullitud kiri. Kui minult keegi küsib, 
kuhu ma lähen, siis ma ütlen, et lähen linna arstimeid ostma. Doktor Pepe võib mulle ka nimekirja 
kaasa anda. Siis ta ei imesta, miks ma äkki kaon.» 

«Ära arva, et doktor Pepe nii rumal on!» naeris Mario. 
«Aga mõte on õige,» ütles Zapata. «Millal ta peab teele asuma, Ambrosia?» 
«Täna õhtupoolikul.» 


KOHUTAV TEADE 


Doktor Jose Aguas Leon elas valgekslubjatud majadega tänaval, mis asus provintsi pealinna 
võimsa katedraali ja Santa Rosa kiriku vahel. Trini astus sisse. Vastuvõtutoa uks oli lahti. Toas 
polnud kedagi. 

Köögist tuli paks naine, kes Trini väga kulunud arstitaskut nähes ütles: «Minu poeg ei osta 
rohtusid.» 

«Ma ei tuie arstimeid müüma, vaid pean edasi andma sõbralikke tervitusi kelleltki kolleegilt.» 
«Ja mis veel?» 
«Mul on tema jaoks kiri.» 
«Tule lõuna ajal uuesti!» Naine kadus kööki. 
Trini läks turule. Üle poodide vahelise käigu olid tõmmatud rätid, et päikeselõõma takistada. 
Juurvilja ning lihapoodide taga asusid toiduköögid, mille laudade ääres istusid talupojad. Ka Trini 
istus sinna ja laskis higisel naisel tuua endale pruune ube ja pisut liha. 
«Kas sa tahad neid vürtsitatult saada?» küsis naine. 
«Jah, vürtsistatult.» 
Naine raputas ümmargusest savinõust pisut kuuma punase pipra mahla toidule. 

Trini silmitses söömise ajal röövliarmee sõdureid, kes lonkisid üle turu. Turunaised vaatasid neile 
vaenulike pilkudega. Nendelt oodati vaid halba. 

Lõuna ajal läks Trini uuesti doktor Aguase juurde. Kuid teda ei olnud ikka veel kodus. Alles õhtul 
astus majja noor mees ja hüüdis kööki: 
«Ema, ma sõin juba haigemajas.» 
See siis oligi Mario sõber? 
Trini tuli vastuvõtutoa uksele. 
Arst vaatas oma kirjutuslaualt üles ja küsis: 
«Mis on?» 


«Mario Puentelt palju tervisi.» 

«Üks silmapilk!» Arst hüppass üles ja ütles pisut sunnitud naeratusega: «Ma ei saa ju läbivaatust 
teha, kui igaüks tänavalt sisse vahib!» 

Ta sulges akna ja ukse. Siis jatkas ta: 

«Jumala pärast, seda nime siin nimetada! Mis siis lahti on?» 

Trini võttis nahktaskust purgi ja sellest kokkurullitud kirja. Arst luges pealkirja ja küsis 
imestunult: «Leninile? Jah, selle võin ma küll edasi toimetada, aga. . .» ta veeretas erutatult plilatsit 
edasi ja tagasi, «kas sa saad otsekohe ümber pöörata? On midagi palju pakilisemat!» 

«Saan küll.» 

«Siis kuula! Täna pärast lõunat kutsuti mind väga kiiresti ühe ohvitseri juurde. Ta oli liiga palju 
joonud ja sai südameataki. Sellal, kui ma talle kamprit süstisin, 

rääkisid teised ohvitserid, kes olid purjus, igasuguseid asju läbisegamini. Kui ma õieti aru sain, siis 
tahetakse Zapatat läbirääkimistele meelitada ja teda sealjuures mõrvata. Sa pead talle viivitamatult 
teatama, et ta kohtumisele ei läheks!» 

«Kas te teate, kuhu Zapatat tahetakse meelitada?» küsis Trini ehmunult. 

«Seda ma kahjuks ei tea. Ja mul pole kahtlust äratamata võimalik seda teada saada.» 

«Siis asun ma otsekohe teele!» 

«Pea!» hüüdis arst. «Mida sa kavatsea teha?» 

Trini ei tahtnud talle seda öelda ja kõhkles. 

«Usalda mind ometi!» ütles doktor Aguas. «Võib-olla tahad sa otsekohe itta miana. See on ju lähim 
tee. Aga mina sinu asemel väldiksin seda. Mööda seda teed kulgeb röövliarm'ee kogu lilklus. Sa 
pead..:» Ta mõtles järele. 

«Mis sa siis ütled, kui keegi küsib, kuhu sa lähed?» Trini kõhkles uuesti ja ütles siis: 

«Ma pean lähimast linnast doktor Adolfo Zaragosa Solerile aspiriini ja veel muud selletaolist 
ostma.» 

«Doktor Adolfo Zaragosa Soler elab sealpool.. Kuidas sa aga sellel!e nimele sattusid?» küsis arst 
jahmunult. 

«Ma ei hakka ju ometi teie nime nimetama, härra doktor, ja pidasin sellepärast meeles teise arsti 
nime, mida ma möödudes märkasin.» 

«Ahnii! Sa oskad lugeda? Sa paistad arukas poiss olevat. Sa võid minna maanteed mööda. Kas sul 
on midagi kirjalikult kaasas?» 

«Ainult arstimite nimekiri, mida ma näilikult ostma pean.» 

«See on hea. Aga mulle meenub veel midagi. Sinu tee läheb üle jõe ja silla juures seisavad 
valvurid. Miks peaksid sa sealt läbi minema? Ma näitan sulle teist teed üle jõe. Sa mine nüüd turule. 
Ma lähen siis sinust mööda ja sina järgned mulle teatud kauguses.» 

Sellal, kui Trini kõndis turu värava poole, võttis arst kiiresti paar süsti ja ampulli ja läks siis 
tänavale, mis kulges turu taga. Tänava lõpul asusid prügihunnikud. Seal jooksis arst alla jõe poole. 
Trini suutis talle vaevalt järgneda. Jõe kaldale olid 

kaevatud augud, mille ääres asusid virnas savist vormitud telliskivid. Looklev rada viis läbi mahlaka 
rohu purde juurde, milleks oli tugev laud. mis oli asetatud üle mitte just laia, kuid sügava jõe. 
Kõikudes läks Trini sellest üle. 

Lõpuks jäi arst seisma. Talle näis tulevat mingi mõte ja ta hakkas sammuma noormehe poole, kes 
koos noore tüdrukuga ehitasid onni. 

Trini kuulis, kuidas nad mingis temale tundmatus indiaani keeles elavalt vestlesid. 

Noor indiaanlanna kutsus ta käeviipega ligemale ja ütles hispaania keeles: «Istu! Ma toon kohe 
maisikooke. Enne pikka teekonda pead sa mitlagi sööma.» Ta oli niisiis mõlema mehe omavahelisest 


jutust aru saanud. 

Trini ei tahtnud viivitada. «Ma pean edasi minema!» ütles ta. 

Arst pöördus tema poole. - «Rahu! Domingo ütles mulle just praegu, et ta toob kaks eeslit. Siis 
viib ta sind järgmise linnani. Sa pead oma jõudu edasiseks teekonnaks hoidma.» 

Indiaanlannal oli lame, ümmargune nina ja eriti suured, pehmed silmad. Ta ulatas Trinile 
maisikoogi teravamaitseliste taimedega. Trini armastas seda väga, kuid oli liiga erutatud, et isuga 
süüa. «Päästa Zapata!» kisendas tema hing. «Päästa Zapata, Mehhiko parim mees!» 


KERJUS VALENTIN! JUURES 


Sellal, kui Trini ratsutas Domingo kõrval eesli seljas läbi öö. mõtles ta oma tee üle järele. Tal oli 
olnud kavatsus niisamuti tagasi minna, nagu ta oli tulnud, see tähendab, Molinose linnast kauges 
kaares mööduda. See oleks tal aga pool päeva rohkem aega võtnud, ja selle aja jooksul võis iuhtuda 
hirmus lugu, nimelt võis Zapata juba olla teel läbirääkimistele. 

«Domingo!» hõikas Trini tasa. 

«Jah?» 

«Ma pean minema üle Molinose.» 

«See aga on röövlisõdureid täis. Kindral Gonzälez ise 

elab seal. Ma võiksin sind ainult linnani viia, aga kuidas saad sa sealt edasi?» 
«Ma leian sealt kellegi, kes mind aitab.». 

Domingo ei vastanud kohe. Ta vaatas oma eesli pikki kõrvu, mida ta veel pimedaski nägi igal 
sammul vankuvat. Lõpuks sosistas ta: 
«Kas see on tõesti vajalik? Kas sa mõistad ka, missugune hädaoht seal varitseb?» 

«Jah, ma tean seda,» vastas Trini. «Alles hiljuti võeti seal üks meie luurajatest kinni.» Ta mõtles 
Rosale, ei tahtnud aga tema nime nimetada. 
«Ja mis temaga juhtus?» 

«Keegi ei tea seda.» Kõik need päevad, mis olid möödunud Rosa kadumisest, ei suutnud Trini 
vabaneda kurbusest. 

«Ja sellegipoolest tahad sa Molinosesse minna?» küsis Domingo. 
«Sa tead, mis sellest oleneb. Ma pean.» 


Molinose suur turuplats, mille keskel asus purskkaev, oli osalt veel hommikuses varjus. Mõned 
naised, põlvili maas, pakkisid välja juur- ja puuvilja. Söögiköökides haigutati alles ja hakati siis 
aeglaselt puusüsi hõõgvele puhuma. Tlilni ostis endale paar kuldkollast banaani ning hakkas sööma, 
kuna ta pilgu üle väljaku libistas, eelkõige iga tänavanurka silmitsedes. Röövlisõdureid polnud veel 
turul näha. Indiaanlannad, seelikud paksult ümber puusade, tulid palja, jalu, ikka kahekesi koos ja 
ajasid rahulikult omas keeles juttu. 

Vasakult ilmus nähtavale keegi mees. Ümber nurkade liikus ta väga imelikult, iga pöörde puhul 
kõheldes. See oli pime kerjus. Trini läks banaani närides temale ligemale. Mehelolid täiesti valged 
silmamunad, mida ta liiga kaugele külgedele pööras. 

Trini astus tema kõrvale ja ütles: 

«Isake, kas ma võin sind üle tänava juhtida?» 

Kerjus pööras oma suured silmamunad täiesti tema poole ja noogutas. Trini haaras mehe parema käe 
ja surus sealjuures talle kivikese pihku. Siis jäi Valentin seisma, pööritas oma silmi veel 
kohutavamalt ja ütles tasa ning rahulikult: 

274 


«Ma tahan enne veel kirikus käia.» 
Kergelt Trini kätt tõmmates näitas ta, kuhu ta tahab minna. Nad läksid ülespoole mööda võrdlemisi 


järsku tänavat armetute majade vahel ja jõudsid väljakule, kus kasvasid puud ja asus kirik. Nad 
astusid kirikusse ja lõid risti ette. 


DAS 


Kirik oli seest rikkalikult kaunistatud. Altarite kohal helkisid pühapilte ümbritsevad kuldsed raamid. 
«Kus on niisugune koht, kus kedagi pole põlvitamas?» küsis pime. 
Vasakul polnud ühtki inimest. Peaaltari ees pühkis vana naine tolmu. 
Nad põivitasid ühe kõrvalaltari jrepiastmetele, lõid uuesti risti ette ja tõstsid pead altaripildi poole. 

Trini sosistas, nagu loeks ta palvet ja ütles, et Zapatat tahetakse mõrvata. Pime hakkas end 
liigutama ja pööritas silmamunasid. 
«Kassa tunned Ambrosiat?» küsis ta. 
«Ma olen ta lapselaps.» 
«Seda, mis sa rääkisid, me veel ei teadnud,» alustas pime meelega osavõtmatul toonil. «Aga see on 
muuga, kooskõlas. Mõne päeva eest olid siin linnas kõrgemad ohvitserid koos. Keegi härra Mexiko 
linnast kõneles neile. Ma seisin katkise akna taga, kus võib pisut kuulda, mis saalis räägitakse, kui on 
head kõrvad. Härra ütles, et teda on saatnud president Venustiano Carranza. Kas sa suudad seda 
kõike meeles pidada? Pean ma kordama?» 
«Ei, mul on kõik meeles.» 
«President laskvat ohvitseridele öelda, et ta on nende teated kätte saanud ja näeb, et nad on liiga 
nõrgad talupoegade armee ründamiseks. Seejärel ütles ta nii tasa, et ma vaevalt aru sain, eton võetud 
tarvitusele erakordsed abinõud, mille läbi jõudude vahekorrad võivad muutuda. Pea meeles: on 
võetud tarvitusele erakordsed abinõud, mille läbi jõudude vahekorrad võivad muutuda. Armee peab 
olema valmis paari päeva pärast rünnakule minema. Kas said aru?» 
«Jah, isa Valentin.» 

«Siis istusid nad koos presidendi saadikuga kogu öö ja purjutasid. Eile pärast lõunat lahkus rühm 
ohvitsere ja ratsanikke.» 
«Ja kuhu nad ratsutasid?» 
«Kiriku kõrval asuvat tänavat mööda välja, aga kuhu, seda ma ei tea. Võib-Olla tahavad nad seal 
kusagil Zapatat kohata ja teda tappa.» 
«Siis pean ma kohe minema!» ütles Trini pisut liiga 

ägedalt paiga kohta, kus nad asusid. «Kas sa saad hästi kiiresti muretseda mulle kedagi, kes mind 
edasi viib? Vahest ainult mina saan veel Zapatat päästa!» 


KIIRMARSS 


Teejuht, kelle Valentin muretses, tõi Trini vastu keskpäeva külla, millest kaugemale ta enam teed 
ei tundnud. Paremal kerkisid kõrgele järsud mustavad kaljud. See andis külalesünge ilme, liiati veel 
sellepärast, et ükski maja polnud valgeks lubjatud, vaid kõik olid laotud põletamata savitellistest. 
Väljak küla keskel oli tühi ja tolmune. Seda ümbritsesid majad, mille etteulatuvad katused seisid 
jämedalt tahutud palkidel nagu sammastel. 

Nad keerasid põiktänavasse, khus asusid talupojaonnid kohe peaaegu linnamoeliste suletud majade 
taga. Ühe etteulatuva katuse all istus naine, kes käsitsi vormis punakaspruuni kruusi. Tema kõrval 
seisis mees laua ääres ja silus kepikesega alles põletamata nõude pealispinda. Tagapool asusid 
laudsil juba põletatud ja ka veel põletamata potid. 

Trini saatja kõnetas meest omas keeles. Potissepp vastas pikkamisi ja tal näis olevat aega küll, 
kuna Trini oli kannatamatu. Ta silus edasi oma kruusi ja ütles hispaania keeles: 

«Siin all tasandikul seisavad röövliarmee valvepostid. Sealt ei saa keegi läbi. Peab minema ümber 
mäe. Seal on tee, kus veel eile polnud ühtki valveposti. Aga see on paha tee.» Ta kõõritas Trini 


poole.. «Sa oled alles noor ja juba kaua teel, nagu ma kuulen. Kas sa suudad veel sellega hakkama 
saada?» 

«Suudan!» vastas Trini ja lisas: «Zapata päästmiseks peab suutma!» 

Potissepp kuulas seda näiliselt täiesti ükskõikselt, pani aga oma kepikese kõrvale ja ütles: 

«Naine, onna meile maisikooke kaasa! Kas sa tahad juua, poiss?» 

«Jah, mul on suur janu,» vastas Trini. 

«Anna ka mingi nõu vööle riputamiseks, naine!» 
Potissepp tõmbas endale rahulikult, nagu ta kõike tegi, sandaalid jalga. 

Naine sidus mehele nõu vööle ja vaatas talle tummalt otsa. Mees ütles talle midagi omas keeles, 
võib-olla et ärgu tundku hirmu. 

Nüüd sammusid nad Triniga üle väljaku ja läksid pikkamisi onnide vahelt läbi. Väljaspool küla 
aga, kus tee oli halvem, kõndis potissepp kiiremini. Kui nad põõsastesse jõudsid, ütles ta: 

«Siin ei näe meid enam ükski röövlisõdur! Kuid sa ära räägi veel!». 

Teerada keeras esialgu mäkke ja kaardus siis ümber mäekülje. Potissepp kõndis veelgi kiiremini. 
Iga kord, kui paistsid neist paremal asetsevad põllud, silmitses ta neid teravalt. Kuid näis, et seal 
polnud kedagi. 

Äkki jäi ta seisatama ja küürutas kiiresti maha. Trini tegi sedasama. ; 

Mees viitas ettepoole. Küllap tähendas see, et seal on hädaoht. Ta tõmbas Trini pisut tagasi ja juhtis 
teda mäkke. Pärast lühikest vaevarikast ronimist jõudsid nad pisut tasasemale kohale. Seal andis ta 
Trinile poti ja sosistas: «Joo, ja siis maga, kuni ma tagasi olen! Sa pead magama! Kas sa teed seda?» 
Ta vaatas Trinile tõsiselt otsa. 

Trini noogutas. Ta suutis end vaevalt jalul hoida ja mõistis, et potissepal ainult üksinda on 
võimalik leida rada, mis viib röövlivägede vahipostidest mööda. 

Kui palju aega oli möödunud, seda Trini ei teadnud, kui ta tundis, kuidas keegi teda puudutab. Ta 
ehmus, kui nägi võõrast nägu enda kohale kummardumas. Indiaanlane aga, kes seal seisis, vaatas 
talle sõbralikult otsa. «Tule kiiresti!» ütles ta. «Patissepp ootab sind üleval.» 

Trini ei osanud endale seletada, kes see võõras on, kuid järgnes talle. See oli tugev, keskmistes 
aastates mees, kes teda. kerge vaevaga kõrgetele kaljupankadele tõstis ja siis ise kiiresti järgnes. 
Sellest hoolimata olid mõlemad varsti üleni higised. Muutus veel järsumaks. Kuidas üldse sinna üles 
saada? Ent võõras näis teed hästi tundvat ja äkki nägi Trini ka potisseppa kõrgel endi ees. 

Vaevalt jõudsid nad tema juurde, kui ta lausus: «Nüüd edasi!» 

Mõlemad mehed aitasid Trinit raskematest kohtadest üle. Kuid tal läks üha raskemaks teistele 
järgneda. Mehed märkasid seda küll, kuid neil näis olevat põhjust nii kiiresti edasi tõtata. Nüüd läks 
tee järsult alla. Trinil värisesid pingutusest põlved. Tugev indiaanlane ulatas talle käe, et ta ci 
kukuks. 

Lõpuks jõudsid nad võrdlemisi heale teele. Kiire käigu juures ütles võõras Trinile: 

«Hädaoht on möödas. Siin pole enam ühtki röövlisõdurit. Sellegipoolest tuleb sul veel mõni aeg 
jõudu pingutada. Oli õnn, et potissepp mind siin kohtas. Ma saatsin oma poja meie külla ette. Sealt 
saadavad nad käskjala meile vastu. Külas ootab jälle keegi. See viib teated edasi. Indiaanlased on 
alati nii teinud. Saad aru?» 

Trini võis vaid noogutada: Higi jooksis tal mööda otsaesist ja kukalt alla. Ta oli liiga kumatud, et. 
täiesti selgesti mõelda, kuid talle tundus kergendusena, et nüüd jooksevad teised. 

Kui nad möödusid ühest põõsast, nägid nad noort meest tõtates tulevat. 

Trini oli nii hingetu, et ta saadikule vaid kogeldes sai öelda oma teate lauseid. Veri kohises tal 

kõrvus. Kui nüüd suudaks veel mõtteid koos hoida! 
Ta ütles saadikule kolm korda: 
«Carranza tahab Zapatat meelitada läbirääkimistele ja teda sealjuures mõrvata lasta. Pärast mõrva 


peab röövliarmee ründama juhita jäänud talupojaarmeed.» 


KIRJUTAJAD 


Viimane saadik oli oma teate hoolikalt meelde jätnud ja ligines kiiresti linnakesele, kus oli Zapata 
asukoht ja mida ta hästi tundis. Päike hakkas juba vajuma. 

Ta läks linnavalitsuse hoone juurde, ei leidnud aga kojas kedagi. Kas kõik on läinud õhtust 
sööma? Ta koputas siia ja sinna ning astus ka kohe sisse, kus uks 

oli lahti. Asi oli kiire. Lõpuks leidis ta ülal võrdlemisi noore mehe mustades pükstes ja särgiväel. 
«Kus ma võiksin näha Emiliano Zapatat?» 
«Teda pole siin.» 
«Aga kelle poole võiksin ma pöörduda?» 
«Kõik on minema ratsutanud,» vastas kirjutaja huvitult. 
«Kuid asi on tungiv!» 
«Siis ütle seäa mulle!» 
Talupoeg teatas sõnasõnalt, mis talle oli ülesandeks tehtud. Kirjutaja kuulas, sillmad pärani. «Hästi, 
ma teatan edasi,» ütles ta asjalikult ja ootas, kuni, käskjalg oli läinud. Siis pani ta kuue selga ja läks 
kiiresti poodi, kus kaks kaaslast istusid ja pulguet jõid. 
«Tulge otsekohe kaasa!» 
«Tööaeg on läbi! Kas Zapata on juba tagasi?» 
«Ei, aga...» Ta kummardus nende poole ja sosistas: 
«Asi on veel tähtsam!» 
Mis võis olla tähtsamat,. kui see, et ülemus kutsub? Kuna nad aga nägid kaaslase kannatamatust, 
tasusid nad arve ja lahkusid. 
Oma toas kuulsid nad nüüd, et Zapatat tahetakse mõrvata ja võib-olla juba varsti rünnatakse talupoja 
armeed. 
«Juhid on kõik ära,» ütles üks. «Siis saab meie armee haledasti lüüa.» 
«Ja meie,» lisas teine, «langeme röövliarmee kätte. Seal pole muud kui: sa kuulud mässajate hulka, 
ja juba seisadki seina ääres!» 
«Kuid me oleme nendele seal ju teateid saatnud, näiteks, et Ines ja Rosa nende juures luuravad. Rosa 
on ju ka kinni võetud.» 

«Jah, sõber,» vastas esimene, «kui keegi röövliarmeest seisab sinu ees ja hoiab sul püstoli nina all, 
tõesta siis midagi! Ei, niisugusesse hädaohtu ma ei jookse! Veel täna öösel ma lahkun!» 
«Kas tahad röövliarmeesse üle joosta?» 
Kirjutaja irvitas kavalalt. «Mul on teine .plaan. Kõige kavalam oleks, kui ma selle üksi täide viiksin, 
aga mul on teie abi vaja. Eelkõige,» ta langetas häält, «ei tohi 


keegi seda teadet kuulda. Muidu on terve öö siin majas 

liikumist. Siis ei saa me teostada seda, mis ma teile praegu ütlen.» 


Trini teadis, et käskjalad tema teate kiiresti Zapata staapi viivad. Sellegipoolest tõusis ta pärast 
mõnetunnilist magamist uuesti üles ja läks, ikka veel oma arstitaskuga, pimedasse öösseo Kas oli 
veel jõutud Zapatat hoiatada? 

Kuu tõusis. Öö oli täiesti vaikne. Kui Trini jõudis linnakese peatänavasse, ei näinud ta kusagil 
tulukest ega inimesi tänaval. See erutas teda. Kas armeed polnud alarmeeritud? Ta ruttas majja, kus 
pidi olema Ambrosia. Kuuvalgus langes tuppa. Ambrosia lamas teki all matil põrandal. 
«Vanaema!» hüüdis Trini tasa. 

Ambrosia ärkas kohe. «Trini? Sa oled juba tagasi? Kas sa ei saanud linna minna ja Leninile 
saadetavat kirja edasi anda?» 


«Aga, vanaema, kas sa ei saanud kätte teadet, mille ma saatsin?» 
«Missugust teadet?» 
«Zapatat tahetakse läbirääkimistel mõrvata ja meie, armeed rünnata!» 

Ambrosia tõusis võpatades püsti. «Mis? Jah, aga Zapata on läinud, koos Jeronimo, Mario ja oma 
allüksuste juhtidega.» 
«Läinud läbirääkimistele?» küsis Trini ehmunult. 
«Jah, muidugi. Tule, lähme otsekohe Zapata majja!» Teel raäkis Trini, kuidas ta oli teate saatnud 
kiir.käskjalgadega. 

Ambrosia ei vastanud, vaid sammus kiiresti Zapata maja poole. Nad astusid sisse. Tuba 
paremaloli tühi, vasakul samuti. Nad sammusid üles. Ka seal polnud kedagi. 
Ainbrosia jäi seisma, «Kus on kirjutajad?» Siis pöördus ta Trini poole. «Kas sa tead, kus Baltasar 
elab?» 
«Jah.» 
«Too ta kohe siia! Või ei! Parem läheme sinna tema juurde.» 
Nad äratasid ta ja jutustasid suurest hädaohust, mis neid ähvardab. Paistis võimatu Zapatat veel 
hoiatada. 

Sellepärast oli kõige hädavajalikum armeed kaitsevalmis hoida. 

«Kes suurte üksuste juhtidest on siin?» küsis Ambrosia. 

«Kõik on ära,» vastas Baltasar. 

«Siis pead sina armee ülemjuhatuse endale võtma!» Baltasar oli vapustatud ja tahtis vististi vastu 
rääkida. Tema näoilmet polnud pimedas näha. 

Ambrosia ennetas teda ja lausus häälega, mis ei lubanud vasturääkimist: «Võib-olla, et röövlivägi 
ründab meid hommikuhämaruses. Selle ajani on .meil veel paar tundi aega. Ma saadan otsekohe 
Mesi Molinaesse, kus asub röövel Gonzalez. Nii ümmargune ja mahe kui Ines ka näib, niisama kaval 
on ta. Me peame teada saama, mis Zapataga on, ja ka seda, kas meid tahetakse rünnata. Sinna 
tulevad kõik teated. Kas sa suudad meie väed. koidikuks võitlusvalmis seada, Baltasar?» 

«Kõiki mitte. Igal pool tuleb ju uued juhid nimetada. Aga ära korda, Ambrosia., Just niisuguse 
kaitsevõitluse pidamise oleme põhjalikult selgeks õppinud.» 


Pärast kõnelust Inesiga läks Ambrosia koos Triniga tänavale. Heledas kuupaistes kogunesid 
talupojaüksused juba teeleasumiseks. 
Zapata majas otsis Ambrosia lambi ja tegi valgust. Kus küll olid kirjutajad? Olid nad ehk purjus ja 
lamasid kusagil? 
Mõlemad kõndisid toast tuppa. Põrandal vedelesid hunnikus paberid, mahajäetud linnavalitsuse 
toimikud. 
Endises Jeronimo toas ütles Ambrosia: 
«Näita siia valgust!» 
Seal seisis lõhutud kast. Nad vaatasid sisse. See oli olnud talupoja-armee välikassa. Nüüd oli ta tühi. 
«Sellepärast siis ei saanudki me enam .kirjutajaid leida,» ütles Ambrosia. Ta pööras oma karmid 
mustad silmad Trinik «Nüüd teed sina siin kirjutamistööd!» 
Jahmunult vastas Trini: 
«Kuid ma ei oska seda küllaldaselt!» 
«Kuid sa ei röövi kassat!» vastas Ambrosia. 
Trini oli väga väsinud, kuid kas ta võis siis magada,. kui teised läksid lahinguväljale? Ja kui Zapata 
on SUI- 

nud? Ja Jeronimo! Ja Mario! Trini tundis ju kõiki, kes koos Zapataga olid teele ratsutanud. Nad olid 


temaga sageli naljatanud, talle ütelnud: «Näe, jooksjast on kirjatundja saanud!» On nad nüüd tõesti 
kõik surnud? 
Trini vaatas toas ringi ja nägi uksel Kõhetut nagu vaimu seismas. 
«Sa oled juba tagasi!» ütles ta. «Mis seal väljas lahti on? Miks väed lähevad lilkvele?» 

Trini pidi teist korda jutustama. Talle tundus see talumatu piinana. Kas tõesti oli kõik otsas, kui 
Zapata tõepoolest on mõrvatud? 

Kõhetu kuulas Trinii pärani avatud silmadega ega vastanud midagi enne, kui ta oli lõpetanud. 
Tardunult vahtis ta nurka. Nii istusid mõlemad, ilma et oleksid end liigutanud. Trini märkas, kui 
Jahedalt tungis ööõhk tuppa, kuid ei teinud sellest väljagi. 

Hakkas valgenema, saabus aeg, mil nad. tavaliselt üles tõusid. Tõusev päike ei rõõmustanud neid. 
Pisut hiljem läksid nad Ambrosia ja Candelaria juurde. Tusk oli nende sisima nii tarretanud, et nende 
näod olid hallid ja nad midagi süüa ei tahtnud. 


MÕRV 


Leitnant Torres nägi pimedas tänavoas rühma ohvitsere ratsa liginemas. Kui nad kindral 
Gonzalezi asukoha ees hobustelt maha tulid, tundis ta ühes neist ära oma sõbra Alonso, kel!e abiga 
ta omal ajal Mexiko linnas oli uuesti leitnandi koha saanud. Vahepeal olid neid sidunud ühised teod, 
mis tegelikult olid kuriteod. Torres astus Alonso juurde ja küsis: 

«Kust te niisugusel tunnil tulete?» 

Alonso tõstis sõrme suule. Alles siis märkas Torres, et kindral ise oli tulijate hulgas. Pärast seda, kui 
kindral mõningate kõrgemate ohvitseridega oli majja kadunud, ütles Alonso: 

«Ma pean midagi jooma!» 

«Lähme koos saali, kus major Calvo Cano oma nimepäeva pühitseb!» 

«Sinna mitte!» vastas Alonso. 

«Mis sinuga on? Miks oled sa täna õhtul nii tõrges?» 

«Ära küsi!» vastas AJonso ärritatult. «Ma ei taha ka, et need seal nimepäevapeol mind küsitlevad!.» 


«Mis on siis juhtunud?» 

Alonso kummardus Torrese kõrva äärde. «Me kohtusime Zapataga ja. . .» 
«Te pidasite talupoegadega läbirääkimisi? Aga mida siis kindral mõtleb!» 
«Ei mingeid läbirääkimisi! Me lõime nad maha! Kõik!» 

«See on ju suurepärane!» karjus Torres. 

«Mees, ära karju nii kõvasti! Kas siis igaüks peab teadma, kes seda tegi!» 
«Sa siis.. . tegid kaasa, Alonso?» 

«Selleks võtsid nad mind ühes!» 

Mõlemad jäid. valt, kuna keegi ligines kiiresti. 
«Ah, teie olete!» ütles kapten. «Kas teate juba kõige uuemat uudist? Talupoja-armee juhid on 
tapetud. Seda peame niisutama!» 
«Nii?» vastas Alonso, nagu kuuleks ta seda esimest korda ja läks nüüd kõhklematult kaasa. 

Varsti täitus saal ohvitseridest, kes rääkisid erutatult läbisegamini. Alonso kallas kiiresti klaasi 
pulguet kõrist .alla. 

«Tule!» hüüdis kapten. «Joome majori terviseks! Selline nimepäev! Nüüd on see nõndanimetatud 
talupoja liikumine omadega läbi.» 
Nõuti muusikat. 


Major istus laua ääres ja tõusis püsti, kui ohvitserid oma klaasidega temal poole aslusid. Ta naeratas 
vaid hetke, siis aga muutus ta nägu süngeks. 
Kui noored ohvitserid uuesti istusid, sosistas Torres Alonsole: 

«Kas major tunneb moraalset hingepiina mõrva tõttu? Kas ta siis ei mõisla, et me nüüd oma 
mõisad tagasi saame? Alanso, sõber! Kui ma jälle oma mõisas istun see on suur ja kõik on veel alles! 
- siis pead sa mind külastama! Me läheme jahile! Mul on ka teguila põletamise köök! Kas tead, kui 
ilusaks muutub meie elu?!» 

«Leitnant A:onso!» hüüdis kapten kõmiseval häälel üle saali. «Tulge! Teid on eriliste teenete eest 
kapteniks ülendatud!» 

Alonso ehmus. Nüüd teadsid kõik, mis ta oli teinud. Ka Torresele sai selgeks, et tema sõber 
Alonso oli mõrva juures mänginud peaosa. Teda valdas raske tunne. Ta langes toolile. «Kadestan ma 
teda?» mõtles ta. «Aga ta on ju minu sõber!» Ta. vaatas üles. ja nägi, kuidas kõik kogunesid Alonso 
ümber, talle napsiklaasi pihku stlrusid ja temaga kokku lüüa tahtsid. Surutus näis AlonsoJt kaduvat. 
Särava näo ja tõstetud peaga tühjendas ta ühe klaasi teise järel. 

«Ah nii!» mõtles Torres. «Alonso kartis, et pärast seda tegu ei taheta temasti. enam midagi teada, 
nüüd aga näeb ta, et kindral Gonzalez tasub talle avalikult! Ja mina?» Kõige meelsamini oleks 
Torres saalist lahkunud. 


285 


aga kas siis kaaslased ei hakka teda pilkama: «Sa oled vist küll kade, et sina seda pole teinud!» 

Üks rühm indiaanlasi muusikariistadega tuli saali. Üle õla kandsid nad vana kombe kohaselt kirjut 
viljatekki. Kõik mehed olid väikest kasvu, vastupidiselt paljudele õige suurekasvulistele 
ohvitseridele. Ka oli näha, et nad pikka aega olid liiga vähe söönud. 

«Neetud bande!» mõtles Torres. «Kas see rämps ei tule ehk ainult selleks saali, et meid luurata? 
Kõik need indiaanlased on ju talupoegadega kambas!» 

Äkki seisis Torrese ees lõbus kapten ja küsis: «Kas tulete kaasa?» 

«Kuhu, härra. kapten?» g 

«Ah, teid!» Kapteni silmad olid juba pisut udused. «Kas te siis millestki aru ei saa? Me pühitseme ju 
kahekordset pidu, nimepäeva ja seda, et Zapatale on tehtud lõpp, aga kõiki häid asju on kolm! Meil 
on seal kaks talupoega, kah niisugused ässitajad! Köit nende jaoks juba leidub!» 

Torres hüppas püsti. Kõik, mis ta raskeid mõtteid eemale juhtis, sobis talle täna õhtul. 

Vahepeal kõnelesid moosekandid tasakesi omavahel. Kui mõni ohvitser neile lähenes, siis rääkisid 
nad sellest, mida nad nüüd mängidakavatsevad. Muidu aga kõneles üks neist ägedasti teistele: 

«Ka mul on perekond, aga siin ma enam ei mängi! Meile öeldi, et see on nimepäeva. pidu. Nüüd 
aga kuulete, mida nad pühitsevad! Et nad on tapnud meie kangelase, Zapata, meie kangelase!» Ta 
silmad täitusid pisaraist. 

«Mis see seal ulub?» küsis üks ohvitseridest. 

«Ah, härra leitnant,» vastas mandolilnimängija, «kui ta on pisut joonud, siis hakkab ta enamasti ikka 
uluma.» 

«Ma tunnen teisigi selliseid,» naeris ohvitser. 

«Välja!» sosistas mandolilniga mees. «Kui meilt küsitakse, miks me lahkume - kindral kutsub 
meid!» 

Major oli istunud juba tugevasti purj.us uue kapteni Alonso kõrvale ja karjus talle, et end 
häältesuminas arusaadavaks teha: 

«Teie, noored inimesed, ei mõista üldse, mis lahti on! Te kujutlete, et Zapata surm on meile, 
ohvitseridele, 

õnneks! See on suurim õnnetus! Nüüd lõpeb sõda kindlasti! Millest aga meie elame? Me elame 
sõjast! Te olete meile endile kurja teinud.» 


AMBROSIAST SAAB KOLONEL ”? 


Endises Zapata toas toimus talupoegade uute juhtide nõupidamine. Nad istusid madratsiga voodi 
kõrval, mida Zapata polnud kasutanua, kuna ta selliseid asju pidas enda liigseks hellitamiseks ja 
laskis öö tulekul asetada mati voodi kõrvale telliskivipõrandale. 

Voodisamba küljes rippus veel tema sirp märgiks, et ta on olnud talupoeg ja tahab sellele truuks 
jääda. 

Baltasar ja Ambrosia istusid kõrvuti ukse vastas, esimene sõbraliku, kuigi väga kurva pilguga, 
teine rangena ja sirgena. Keegi tulijaist ei rääkinud. 

«Me peame arutama, mis edasi saab. Kõnelge!» ütles Baltasar. 

Jässakas talupoeg tõusis püsti. Pisarad voolasid tal silmist. «Zapata on surnud. Ta oli meie pea. 
Ilma peata on käsi rumal käsi. Meie üritus on luhtunud.» 

Pärast teda rääkis Helistaja. Oma suure pea ja võimsate.liikmetega ulatus ta kõrgele üle teiste. 

«Meie, noored, austasime Zapatat nii, nagu vanad austasid oma isasid. Kes võib nüüd olla meie 
juhiks?» Ta liigutas pead, nagu pohiks sellel kindlat tuge ja istus raskesti. 

Mehed nutsid langetatud peadega sügavas kurbuses. Trini seisis Kõhetuga nende taga, raskelt 
rõhutud, kuid ei nutnud, sest ta nägi, et tema vanaema oli pahane. Ambrosia pilk libises ühelt teisele. 
Siis pöördus ta Baltasari poole, sosistas talle midagi ja lahkus toast. 

Üks talupoegade juhtidest, eriti tumeda näoga mees, ütles: 

«Me .ei saa enam võidelda, Meie külades ootab põld harimist. Laske meid sinna tagasi pöörduda.» 
Ambrosia tuli uuesti tuppa, Tal olid nüüd talupoja püksid jalas ja padrunivöö ümber puusade. Peas 
oli tal 

lai kübar. Nii läks ta kurvalt istuvate meeste hulgast läbi, kes teda imestunult silmitsesid. 

Kui ta Baltasari kõrvale jõudis, pöördus ta ringi ja võttis kübara peast. 

«Kui mehed muutuvad naisteks, siis peavad naised tegutsema!» sõnas ta. «Te ütlete, et me oleme 
kadunud. Ümberkaudsetes külades asub meie armee. Kas tal on relvi? On. Kas tal on juhte?» 
Ambrosia vaatas halastamatult meestele silma. Keegi ei vastanud. Kõik ootasid, mida ta ütleb. Keegi 
ei nutnud enam.. . 

«Meie armeel on juhid, kes oskavad võidelda. Teie olete need juhid! Kuid te peate 
matusekõnesid! Sealpool on külad, kus asub röövliarmee. Talupojad seal teavad paremini kui teie, 
mis tuleb teha. Nad hiilivad läbi vaenlase valvepostide ja toovad meile teateid. Nad teevad seda 
selleks, et röövlikindral ei saaks meile kallale tungida ja meid lüüa. Ja teie tahate laiali joosta? 
Igatahes Venustiano Carranza, Zapata mõrvar, rõõmustaks väga. Siis võiks ta teid üksikult kinni 
nabida. Ta ei hoiaks kokku ei püssikuule ega poomisnööri!» 

«Juhi sina armeed, Ambrosia!» hüüdis keegi.. 

«Ma ei oska isegi lasta! Kuid ma õpin. Armeed ma ei juhi. See seal,» ta viitas Baltasarile, «võib teid 
juhtida.» 

Baltasar tõusis. Tal oli lahke naeratus näol, mis ei lasknud teda sugugi paista sõjalise juhina. Ta ütles 
lihtsalt: 

«Sinuga .koos, Ambrosia, usaldan ma seda teha. Sa juba tõmbasid püksid jalga. Niisiis - sa oled 
kolonel!» 

Talupojad rõõmustasid. Ambrosia aga tõstis käskivalt käe. 

«Ma pole veel kõike öelnud. Üks meie luurajatest teatab, et röövel Gonzalez seal arvab, meie 
juures on kõik segamini. Ta pole meid veel rünnanud, kuid kavatseb rünnata sel öösel. Kas me 
võime võidelda, või peame tagasi tõmbuma?» 

«Meie asukoht on hea,» vastas Baltasar. «Vasakult oleme kaitstud peaaegu ligipääsmatu mäega ja 
paremal pole ainustki teed. Seega ei saa röövlikindral oma kahureid siia vedada.» 

«Niisiis - me võime võidelda!» otsustas Ambrosia. 

ÖINE KALLALETUNG 


Talupoja-armee hulgad olid oma üritust samuti kadunuks pidanud, nagu nende juhidki. Nüüd aga 
tulid uued juhid Baltasari ja Ambrosia juurest nõupidamiseit ja andsid käskusid kaitseks, mis olid 
igaühele arusaadavad. See elustas kõiki: 

Kindral Pablo Gonzalez otsustas pärast oma koledat tegu mitte enam kaua aega kaotada. Öösel 
tahtis ta rünnata talupoja-armeed, kellelt tema juhid olid röövitud, ja teda nelja tuule poole laiali 
pillata. Nõupidamisel selle üle muutus ta väga tooreks, sest üks osa ohvitsere oli veel nii vintis, et 
nad üksteisele otsa vahtides igasuguste rumaluste pärast naersid. 

Kaks tundi pärast pimeduse saabumist ratsutas ta ristteele. Sealt ei saanud ta edasi, sest teel 
marssis rügement, kes õieti pidi juba terve tunni olema oma kohal. Kindral püüdis kolonnist 
mööduda ja hüüdis: «Paremale!» 

Siis aga hakkasid sõdurid kiruma: «Tammu ise kord sellist teed mööda!» 

Sõdurid ei tundnud pimedas ära, et see oli nende kindral, kes siin püüdis ette ratsutada. 
Sellegipoolest paistis talle see hüüe kolonnist yäga mõtlemapanev. Talle puutusid kõrvu ka sõnad: 
«Kui need seal üleval arvavad, et talupoja-armee niikuinii laiali jookseb, miks ajavad nad siis meid 
veel tulle?» 

Ta oli käskinud, et marss öiseks pealetungiks peab töimuma täiesti hääletult. Et sõduritel aga 
kallaletungiks igasugune isu puudus, kostis rohket lärmi, vandeid ja soovimatut kära. 


Kusagil külas, millest röövliväed läbi läksid, hiilis noor indiaanlane rada mööda, mida ta tundis 
oma lapsepõlvest kitsekarjatamisest saadik. Ta teadis, kus talupoja-armee eesmised valvepostid veel 
eile olid seisnud. Sellepärast imestas ta, kui kuulis otse enda ees kõbinat. Kas olid röövliväed juba 
siin? Ettevaatlikult hiilis ta palja jalu edasi ja kuulis sosistamist talle võõras indiaani keeles. 

Ta tõmbus põõsa taha ja liikus kobamisi õige tasa 

edasi. Siis märkas ta vasemai midagi valendaval. See pidi olema mõni talupoeg. Ka paremal oli 
keegi. Küllap on need talupojaväe luurajad, kes nii kaugele ette on tulnud! 

Ta astus peidust välja. Esialgu ei märgatud pimedas, et ta on võõras. Alles siis, kui ta hispaania 
kee:es küsis juhti, tunti murrarkust, et ta on kohalik elanik. Keegi tõmbas ta põõsa taha ebatavaliselt 
suure mehe juurde. 

«Helistaja, siin on keegi, kes tahab sulle midagi ütelda.» 

«Ma olen külast teie ees,» ütles noor talupoeg. 
«Röövliarmee liigub siiapoole. Ta pole enam kaugel.» 

«Me teame juba,» vastas Helistaja tasa. «Aga see on hea, et te seda meile viivitamatult teatate. 
Jää siia! muidu võid sa sattuda otse tulle. Küllap röövliarmee imestab, kui leiab meid nii kaugel 
ees!» Helistaja naeris endamisi. 


Kindral Gonzatez oli lõpuks saabunud teede ristumiskohta, mis oli küllalt. kaugel joonest, kus 
tõenäoliselt pidi minema võitluseks, juhul, kui talupoegade armeel üldse oli väljas 
nimetamisväärseid jõude ja ta mitte lihtsalt oma külades ei maganud. 

Erutatult sammus kindral edasi-tagasi. Õieti ei teadnud ta täpselt, kus asus tema rünnakkolonnide 
algus, kuid oli selge, et kõik on väga hilinenud ja valitseb suur korralagedus. Iial enne polnud talle 
lahingu tulemus olnud nii tähtis kui praegu. 

Ta vaatas oma käekella helkivat numbrilauda. Varsti pidi tõusma kuu. Selleks ajaks tahtis ta juba 
olla talupoja-armee külades. 

Paremalt kostis kaunis lähedallask Missugusel tõpral oli relv lahti läinud? 


Jällegi lasud. 

Tärisev püssituli! Jälle nii lähedal paremalt! Mis see tähendab? Seal ei oleks tema andmete kohaselt 
pidanud olema ühtki talupoegade väe üksustest. Jah, laskmine lakkaski kiiresti. Küllap oli keegi seal 
närvid kaotanud ja teisi oma erutusega nakatanud. Paha! Nüüd on võimalus üllatada niisama hästi 
kui läbi! 

Kindral muutus veelgi närvilisemaks. 

Nüüd läks lahti püssituli vasakul ja äkki ka otse ees. Kuulid vihisesid kindrali ümber, nii et ta 
tahtmatult pea õlgade vahele tõmbas. 

Kohe aga ajas ta end jälle sirgu. Ta pidi ju head eeskuju andma! Sealjuures töötasid ta mõtted 
kiiresti. Loomulikult tulistatakse öösel kergesti liiga kõrgelt, aga vaevalt küll kahe kilomeetri 
kaugusele. Kuidas said talupojad nii ligidale? Ja see oli väga äge tuli. Kas olid talupoegade luurajad 
jälle kõik teada saanud? Nad näisid olevat kõikjal, kuna tema luurajad ei teatanud peaaegu midagi. 
Vahel tekkis tal isegi kahtlus, et nad andsid talle valeteateid, see neetud indiaani rämps, kes ju alati 
oli Zapata poolt! 

Paremal tõusis kuu ja rippus kui suur punane ketas tühjade põldude kohal. 

Vasakul mürisesid nüüd suurtükid. Ent kuhu nad lasevad? Kui talupojaväed olid tõesti 
võitlusvalmis ja seisid nii lähedal, siis võisid suurtükid ju ainult üle nende tulistada. . 

«Kõik läheb täna viltu!» mõtles kindral. «Aga mis saan ma teha? Kui ometi mõni minu 
rügementidest endast märku onnaks, et ma vähemalt teaksin, kus nad seisavad.» 

Suurtükid mürisesid. 

Kuu paistis juba heledamalt. 

Kindralile näis, nagu oleks püssituli tema ees vaiksemaks jäänud. Kuulid ei vihisenud enam tema 
ümber. 

Jumal tänatud! Talupojad tõmbusid tagasi! 

Ees liikusid inimesed ja tulid kiiresti lähemale. Kas tema sõdurid jooksevad laiali? 

Kiiresti käskis ta oma staabi ohvitseridel laiali jaguneda ja sõdureid tagasi hoida. Ta ise läks ühe 

mehe juurde. «Miks sa taganed?» küsis ta. 

«Ees on ju kõik surnud!» Mees möödus temast. 

Kimbatuses püüdis kindral teist sõdurit tagasi hoida, nägi aga, et sel polnud enam püssi. Ka teised 
ohvitserid ei suutnud midagi korda saata. Tihedates salkades tulid sõdurid mööda teed ja kandsid 
haavatuid tagasi. Kõik olid löödud. 

Äkki lakkas suurtük-mürin. Mida see jälle tähendas? Kindral vaatas ringi. Üks ohvitser võttis ta 
ees valvel- 

seisaku ja tõstis käe mütsi äärde. «Ekstsellents, meist eespool ei paista enam kedagi olevat.» 
Ärritatult vastas kindral: «Tagasi!» 

Lahinguväljalt minema ratsutades pidi ta möönma, et ta selle lüüasaamisega oli kaotanud väljavaate 
saada tugevaimaks meheks riigis. 


MÄSS 


Molinosesse tagasi jõudes leidis kindral Gonzalez linna keskusse vii va tänava täistuubituna oma 
sõdurite karjuvast hulgast. Ta pidas seda tavaliseks korralageduseks ja ajas oma hobust hoolimatult 
edasi, et endale läbipääsu rajada. 

«Tagasi! Siit ei saa keegi läbi!» karjus sõdur talle vastu. 
Kindralile valgus puna näkku. «Te nähtavasti ei tea, kes ma olen. Laske mind läbi!» 


«Õgimine kõigepealt!» hüüdis keegi vastu. «Meil on nälg!» 
«Selles asjas pöörduge oma väeosa ülema poole!» vastas kindral kannatamatult. «See on tema asi!» 
«Ah, või nii!» karjus teine. «Enne lööb meie toidurahad läbi ja räägib siis, nagu oleks see meie 
ülema asi!» 
Üks sõdur tõmbus teiste selja taha küüru ja hüüdis siis: 
«Niisamasugune reetmine, nagu Zapata puhul! Enne annab talle ausõna ja siis laseb maha tappa!» 
Nüüd sai kindral aru meeleolu ohtlikkusest. 
Tagantpoolt surusid uued väed peale. Ta ei tahtnud lasta end sulgeda siia mässulisse hulka ja ütles 
tasa = omaohvitseridele: «Tagasi!» 
«Mõrvar Gonzalez!» hüüti talle järele. 
See hüüd meeldis sõduritele nii, et nad kooris kordasid: «Mõrvar Gonzalez! Mõrvar Gonzalez!» 
Hapu näoga pöördus ta kõrvaltänavasse, et läheneda oma peakorterile teisest küljest. Varsti aga 
tegi ta kindlaks, et ta ka sealt läbi ei pääse, vaid peab veel kauge- 

male kõrvale kalduma. Lõpuks saatis ta ühe ohvitseridest kuulama ja istus ise kuhugi väikesse kõrtsi. 
Seal sai ta teada, mis oli juhtunud. 

Esimene tõuge rahutuseks oli antud juha õhtul. Keegi kapten oli karistusega ähvardanud sõdureid, 

kes oma püssid minema viskasid. 

Sellepeale karjusid mehed kaptenile: 

«Kes kihutas meid talupoegade käes olevatele positsioonidele? Teie, ohvitserid, ei tea isegi seda, et 
enne, kui rünnata, peab hankima teateid!» 

Meeleolu oli nii erutatud, et ohvitserid ei söandanud enam käsklusi anda. Lühikese ajaga lakkas 
igasugune kord. See üksus koosnes suuremalt osalt talupoegadest, keda vägivaldselt oli teenistusse 
sunnitud. Nad tahtsid oma kü.ladesse tagasi ja uskusid seda kõige paremini saavutavat siis, kui nad 
oma relvad minema viskavad ja ohvitseride ees väga ebameeldivalt käituvad. 

Kiiresti nakkas korralagedus ka teistesse üksustesse. Sealjuures tekkis paanika ühes suurtüki 
patareis. Juba tükk aega oli selle liikumine olnud takistatud tagasivalguva jalaväe poolt, kui keegi 
äkki hüüdis: «Talupojad tulevad!» 

Suurtükiväelased sundisid oma hobuseid, kuna samal ajal jalaväelased oma hirmuga tunglemist 
tänaval veelgi suurendasid. Nüüd ei saanud suurtükiväelased enam üldse edasi, sest kohmakad 
suurtükid olid neile takistuseks. Siis raiusid nad mõõkadega trengid katki, hüppasid hobuste selga ja 
tormasid jalgsi põgenevate hulkade sekka jalaväelasi alla ajades. Tekkis metsik sõim. 

Ka jalaväelased tahtsid oma koormast vabaneda ja viskasid püssid, padrunivööd, ranitsad ja tekid 
minema. 

Esimesed rühmad saabusid lõunaks väsinult ja näljaselt Molinosesse. Väliköökide juures tekkis 
korratu tunglemine, nii et mõned said palju, teised aga ei midagi. Seetõttu tekkis uus kisa ja ägedad 
nõudmised. Hiljem saabuvad väeosad kuulsid hirmsat lärmi ja nõudmist söögi järele. Siis levis 
nende seas kuuldus, et intendant olevat toidurahad üle löönud ja põgenenud, sest et sõda pärast 
Zapata surma niikuinii varsti lõppevat. Kui aga intendant nähtavale ilmus, väideti, et kmdral 
Gonzalez ise on rahad üle löönud. Nüüd võtsid kisamisest osa ka 

väed, kes teeloma paiknemiskohtadele Molinosest ainult läbi marssisid. 

Kindral istus ikka veel väikeses kõrtsis, kui kapten Alonso tõi sinna leitnandi, kelle pea jooksis 
verd ja munder oli lõhki rebitud. 

«Ekstsellents,» ütles Alonso, «rüüstatakse toiguainete ladu!» 

«Ja mis on leitnandiga?» küsis kindral, kellele sugugi ei meeldinud näha Alonsot, kuna see tuletas 
talle meelde tema murtud ausõna, mida sõdurid talle juba küllalt selgesti ette olid heitnud. 

Alonso vaatas leitnandile ja ütles: «Torres astus rüüstajatele vastu ja laskis ühe neist maha. Siis 
tungisid kõik talle kallale ja peksid ta vaeseomaks.» 


«Jah, noormees,» vastas Gonzalez ilma kaastunde jäljeta, «teie käitumine oli seaduse järgi õige, 
kuid mõelge, sellises olukorras! Mida te selle lasuga saavutasite?» 
Torres oli oodanud hoopis teistsugust kohtlemist ja vastas erutatult: 

«Kas me siis sallime niisugust mässu? Mitte kellelgi teisel ei jatkunud julgust selle vastu midagi 
ette võtta!» Ta kõneles edasi ja kordas ikka sedasama. 

Kindral vaatas talle jahedalt otsa. Ta teadis sellest Torresest juba mõndagi. Alles kahe päeva eest 
oli leitnant koos kellegi kapteniga kaks vangivõetud talupoega kägistamise teel hukanud ja siis saali 
ukse mõlemale küljele rippu tõmmanud, mille järel edasi purjutatt Niisuguseid mehi oli ju muidugi 
vaja, aga... 

Pisut hiljem käskis kindral oma staabiülemal leitnant Torres otsekohe teise rügementi ümber - 
paigutada. Sest nüüd oli vaja kõigepealt sõdureid rahustada. Kui vaid pealinnas ei saadaks teada 
Molinose vahejuhtumistl Kindralil oli palju vaenlasi - linnapead, kellelt ta oli raha välja pressinud, 
kaupmehed, kellele ta ei maksnud. Oli ka küllalt inimesi, kes teadsid, et ta oli võtnud toidurahadest 
suurema osa kui tavaks oli kujunenud ja oma tasku pistnud. 

DOKTOR PEPE RAHUTUS 


Trini oli teel doktor Pepe juurde. Juba hulk aega enne seda, kui ta jõudis majadeni, kus haavatud 
lamasid, kuulis ta kedagi meest vingudes karjuvat. Läbi avatud = ukse nägi ta arsti kirja lugemas. 
Miks ei aita ta meest, kui sellel on niisugused valud? 
Kui Trini sisse astus, tõstis arst pea ja noogutas, kuigi pisut kurvalt, nagu Trinile näis. 
«Miks ta nõnda karjub?» 
«See on marihuana-hull, kes sattus haavatuna meie kätte,» vastas Pepe. «Ta nõuab oma 
uimastamismürki. Muidugi võiksin ma talle morfiumi süstida ja mul oleks paar tundi rahu piinajast. 
Aga selle eest ei saa ma vastutada. Kui neil inimestel tuleb himu oma mürgi järele, siis kaotavad nad 
igasuguse tasakaalu ja nad anuvad vahet pidamata, et neid aldataks. Mida sa soovid?» 

«Ambrosia tahab teada, kui palju haavatuid on meil .. selle öise lahingu tagajärjel.» 

«Mõned kergelt haavatud. Kõik on varsti jälle võitlusvõimelised. Aga kas sul on aega? Istu siia! 
Mul pole kedagi, kellele ma võiksin südant puistata. Kui ma eelmisel ööl haavatuid sidusin, toodi 
mulle kiri. Ma pistsin selle tasku ja unustasin. Alles nüüd ma lugesin, mida ta sisaldab. Sa tead, et 
mu naine on sumud. Nüüd sain ma teada, et ainus inimene, kellega. mul veel sidet oli, on ka surnud. 
Nüüd,» ta vaatas Trinile sõbralikult otsa, «olete teie minu ainukesed sugulased, kui ma teid nii võin 
nimetada. Aga vaata! Pole iial olnud sõda, mis kestaks igavesti. Mis aga saab minust pärast sõda? 
Teil on oma kodu, oma küla, mul mitte.» 

«Tulge meie juurde!» hüüdis Trini. «Meil pole külades ühtki arsti!» 

Pikkamisi raputas doktor Pepe pead. «Sa mõtled seda hästi, Trini. Aga niisama vähe, kui ma 

kuulun oma endiste sõprade juurde, niisama vähe kuulun ma teie juurde.» 

«Aga, doktor! Sellest ei saa ma aru. Mispärast viibisite siis nii palju aastaid meiega?» 

«Ma ütlen seda sulle, Trini. Kuna ma nägin, et te mind vajasite. Pealegi jättis Zapata mulle juba 
esimesest hetkest sügava mulje. Ja varsti hakkasin ma teid 

armastama. Kui aga teie armee ühel päeval laiali läheb ja igaüks oma kodukohta tagasi pöördub? See 
äratab minus raskeid mõtteid. Muide, Kõhetul oli paari päeva eest malaaria tõttu uuesti väga kõrge 
palavik. Kuidas tal täna läheb?» 
«Paremini, doktor. Aga mida ma teilt ammu tahtsin küsida: kas ta üldse saab täiesti terveks?» 
«Tal on nõrk tervis, Trini. Ma ei usu, et ta vanaks elab.» 

Sel hetkel ilmus Kõhetu uksele ja kuulis viimaseid sõnu. Kiiresti tõmbus ta tagasi ja seisis hetke 
ehmunult. 


Kuid tal oli vaja sisse minna, sellepärast kogus ta end ja astus naeratades sisse. Mõlemad märkasid 
ta silmade niisket läiget, kuid ei imestanud selle üle. Ta kergesti süttiva iseloomu juures tuli seda 
sageli ette. 

«Trini!» ütles ta. «Ma ei tahaks teid jumalagajätul segada, kuid kolonel Ambrosia nõuab, et sa 
kohe tuleksid.» 

«Niisiis!» hüüdis doktor. «Millal sa iganes minu juurde tuled, Trini, sa oled alati teretulnud!» 
Tugevast tundepuhangust vallatuna embas ta Trinit tormiliselt hispaania kombel. 

Poiss oli liigutatud, kogus end ja ütles: «Ma tänan teid, doktor Pepe, kõige hea eest ja selle hoole 
eest, miste minule olete osutanud.» 

Ta pani kübara uuesti pähe ja läks koos Kõhetuga välja. Arst vaatas neile järele. Kui viisakas võib 
niisugune poiss olla, kui teda on mõistlikult kasvatatud! 


Teel Ambrosia juurde rääkis Kõhetu lakkamatult. Ta tahtis oma mõtteid kõrvale juhtida sellest, 
mis ta äsja oma tõenäoliselt lühikese elu kohta oli kuulnud. Ta jutustas Trinile, et paljudest küladest 
on tulnud talupojad, kes Ambrosiale oma häda kaebavad. Nende maisitagavarad on varsti lõpul ja 
järgmise lõikuseni on veel mitu. kutid aega. Nad ei saa armeed enam kauem toita. 

Läbirääkimise ajal talupoegadega, mis kindlasti veel kaua kestab, oli tulnud Ines ja Ambrosia 
saatis Kõhetu Trini järele, et ta luurajalt teated vastu võtaks. 

Trini leidis Inesi väga väsinuna toolil. Kui Trini sisse 

astus, muutus ta reipaks ja jutustas paanikast röövliarmees pärast kallaletungi. See oli talupoegadele 
seni veel teadmata ja muutis tähtsusetu kähmluse suurte tagajärgedega lahinguks. Sellele järgnevas 
segaduses olid terved rühmad noori sõdureid röövliarmeest, kes põlvnesid talupoegadest, oma 
küladesse tagasi pöördunud. 

Varsti pärast Inesi tuli vana talupoeg külast, kust röövliväed taganemisel olid läbi voolanud. Ta ei 
osanud end hästi väljendada ja läks sealjuures üleni higiseks. «Kogu meie küla on väljas ja kogub 
asju, mida röövlid on minema visanud, häid tekke ja paljut, mida võib kasutada. Ma pidasin aru, .et 
mis peab saama relvadest? Muist võtsime külla. Aga mis saab ülejäänud relvadest? Need võite ju 
teie võtta.» 

«Seda ei saa meie otsustada,» vastas Trini. «Tule kaasa meie armee juhi juurde!» 
Baltasar kuulas neid rahulikult, kuna ta mustad silmad näisid naeratavat nagu alati. 

«Kuidas te seda kujutlete?» küsis ta. «Meie armee peaks relvad röövliarmee nina alt ära 
varastama? Selle katse juures läheks ohtlikeks võitlusteks.» 

«Kas sa tahad röövlitele anda aega uuesti oma relvi kokku koguda?» küsis vanamees 
rahulolematult. 

«Seda me muidugi ei tohi lubada. Kas te ei saaks minna öösel sinna ja relvad maasse kaevata? Siis 
on teil ka küllalt relvi, kui te neid vajate.» 

Talupojast oli näha, et ta polnud sellega hästi nõus, ja pärast mõningat mõtlemist lausus ta: 
«Kuidas ma seda inimestele külas ütlen? Ma ei oska ju kõnesid pidada. Seda ei oska keegi meist. Me 
pole seda õppinud!» 

Kõhetu sirutas oma. kitsa pea ette. «Baltasar, las ma lähen külla! Mina võin kõnelda!» ütles ta. 
«Aga, Kõhetu, nad ei tunne ju sind!» 

«Sellest. pole midagi, Baltasar. Kui vaid see mees siin,» ta võttis vanamehel sõbralikult ümber 
õlgade kinni, «minuga kaasas on ja talupoegadele oma keeles ütleb, et ma tulen talupoja-armeest.» 

Baltasar kõhkles veel ikka. Siis aga hakkas Kõhetu nii leegitsevate sõnadega rääkima, et 
talupojajuhil jäid 

silmad pärani. «Jah, kui sa nii oskad kõnelda, siis mine!» 
Vahepeal tuli Ambrosia, kelle kõnelus talupoegadega oli veninud õige pikaks. «Nad nõuavad, et 


me siit lahkuksime, kuid ma leian, et see ei oleks õige, Baltasar. Me peame veel mõni aeg siin 
püsima. Me peame näitama, et me hoolimata Zapata surmast tugevad oleme. Ka see võib olla võit.» 
Baltasar mõtles ja otsustas: «Me jääme siia!» 


VÄLJAPRESSIMINE 


Zapata ja tema kaaslaste mõrvamine ei saanud jääda saladuseks ja kuigi seda püüti summutada, 
levis teade sellest kiiresti kogu maal. See mõjus enamiku talupoegade võitlusvaimule halvavalt. 
Paljud ei rääkinud päevade kaupa sõnagi. Talunaised istustd, nägu käte vahele surutud, ja nuuksusid. 

Liberaalse partei pooldajate vahel tekkisid lahkhelid. Üks osa ütles: «Me oleme salamõrvale 
vaadanud kõlbelise pahameelega kui mõisaomanike, kiriku ja ohvitseride vahendile. Nüüd aga 
sooritab meie partei juht ise sellise mõrva!» 

Mõned astusid protestiks isegi liberaalsest parteist välja. 

Teised seletasid: «Kuidas võis Venustiano Carranza nii mõtlematult toimida! Kui ta andis 
kindralile käsu reetmiseks ja mõrvaks, siis andis ta ise talle õiguse, teda, presidenti, samuti kohelda. 
Eks mõrvanud ju ka kindral Huerta oma presidendi Madero?» 

Doktor Arista kandis parajasti Carranzale ette võimalikult säästvates sõnades halbadest meeleoludest 
maal, kui sisse astus presidendi erasekretär, kes teatas: «Krahv Ariola palub lühikest audientsi.» 
«Palun, oodake väljas, doktor Arista!» ütles Carranza. «See võib olla väga tähtis,» 

Ariola märkas sisseastumisel Carranza ärevust tema patriarhi-habeme värisemisest ja ütles pärast 

mõningaid viisakusfraase: 

«Ma sain juhuslikult kuulda, et teie, härra president, olete Ameerika Ühendriikidelt palunud 
Mehhiko riigivõlgade intresside pikendust. Ma kuulsin oma sõpradelt. ..» Ta tegi pausi, et president 
saaks täiesti selgusele jõuda, et need «sõbrad» oli ameerika saadik ise, «et ei Ameerika ega teised. 
võimud ei taha sellistest pikendustest kuulda seni, kui Mehhikos pole rahu!» 

Carranza nägu läks punaseks pahameelest, et tema isikuga, nii vähe arvestati, et mitte saadikud ise 
seda nõuet ei esita, vaid selleks kasutasid mehhiko rahameest, kes peale muu oli tuntud oma mustade 
tehingutega. 

Erutatult vastas ta: 

«Aga kuidas saan ma mõisaomanikele nende mõisad tagasi anda? Ka teie oma mõis San Bartoldo on 
talupoegade käes!» 

Ariola vastaskülmalt: 

«Rahameestele un see ükskõik, kelle käest nad maisi või banaane ostavad, kas mõisaomanike või 
talupoegade käest. Nad loodavad isegi indiaanlaslelt veel odavamini osta. Teile, härra president, 
võiks ameeriklastelt vaid keeldumine osaks saada, kui te teataksite, et te talupoegade vastu veel 
edasi kavatsete sõdida.» Pärast neid jahedaid sõnu kummardus ta äkki ettepoole ja ütles 
armastusväärselt: «Mul on au kuuluda väga tähelepanuväärivate rahaandjate rühma, kes ei keelduks 
Mehhikosse raha paigutamast, kui nad oleksid veendunud, et raha kindlustamist ei ohusta rahutused 
- ükskõik, missugune pool neid ka ei põhjustaks.» 

President surus alla pahameele viimaste sõnade puhul, mis teda ennast kujutasid 

rahutusetekitajana, ja küsis: 
«Kui suured oleksid niisuguse laenu protsendid?» 
Ariola vastas suurejooneliselt: 
«Laenu tingimusi tahaksid rahaandjad alles siis formuleerida, kui neil on selge Mehhiko edasine 
areng.»Carranza tõusis pahaselt püsti ja lausus salvavalt: «Meil pole vist momendil enam millestki 
rääkida!» 

«Ma arvan siiski,» vastas Ar:ola kummardudes, kuid häbematu pilguga, «et ma peaksin veel järgmist 


ütlema: rahaandjate rühm säilitab oma pakkumise kuu aega. Seejärel võivad tingimused 
ebasoodsamaks muutuda.» 

«Tänan! Ma mõistan!» ütles president. 
Pärast seda audientsi oli Carranzal pikem kõnelus doktor Aristaga. Kogu ta pahameel tuli ilmsiks, 
kui ta karjus: «Sellel spekulandil, krahvil, jätkus veel ülbust esitada mulle reeglipärast tähtajalist 
ultimaatumit. Selge sõnaga on öeldud: kui minu väed ei lakka ühe kuu jooksul võitlemast 
talupoegade vastu, siis ei saa me midagi või ainult näruse laenu! Ühendriigid teavad, et ma ka pärast 
Zapata surma ei saa sõjaliselt võita. Ma pean järele andma. Mulle meeldiks kõige enam, kui teie, 
doktor Arista, kohe homme reisiksite kindral Gonzalezi juurde ja annaksite talle edasi käsu: ta peab 
oma armee tagasi tõmbama ja kõik sõdurid laiali saatma, keda me rahu ajal kasutada ei saa.» 

«Ma näen selles ohtu, härra president.» 
«Milles see seisab?» 
«Ka see kindral,» vastas Arista, «teeb oma sõduritega äri. Rahu ajal saaks ta palju vähem teenida. 
Mõtelge alati sellele, kuidas Huerta oma presidendi Madero reetis ja maha laskis!» 

Carranza naeris. «Kui see mees vajab raha, siis saab siin aidata. Iga päev sõda, kui me seda edasi 
peame, maksab meile rohkem kui üks ilus, ümmargune kingitus kindralile. Me oleme talle niikuinii 
veel pisut Zapata mõrvamise eest võlgu. Selle summa võiksite teie talle kohe üle anda koos käsuga 
demobiliseerida.» 

Röövliarmee ohvitseride hulgas räägiti, et jällegi samuti nagu enne Zapata mõrvamist, olevat 
Mexiko linnast Saabunud paks härra valge näoga, kelle kindral Gonzalez kohe vastu olevat võtnud. 
Keegi ütles teadvat, et see olevat doktor Arista, kes tuleb presidendi ülesandel. Küsiti ühelt kindrali 
adjutandilt, mida see tähendab. See võis vaid vastata: «Kõnelus toimus nelja silma all. Meile torkas 
vaid silma, kui jahe oli kindral, külalist vastu võttes ja kuidas ta teda paljude kummardustega hüvasti 
jättis.» 

See teade tegi ohvitserid rahutuks. 
Kõvasti lausus keegi: 
«Alles nüüd saime oma vägedes jälle, korra jalule, seal tuleb üks liberaalide kirjasolkija, 
mingisugune neetud tsivilist! See ei võigi midagi head kaasa tuua!» 

Päev pärast seda said väed käsu järgmisel päeval liikuma hakata. Sihtkohta polnud öeldud. 

Rügement, kuhu nüüd leitnant Torres kuulus, asus Molinosest võrdlemisi kaugel, nii et ta oma 
sõpra, Zapata mõrvarit Alonsot, ei saanud üles otsida. Kellega pidi siis ta oma kartustest rääkima? 
Kuhu mujale võidi minna kui tagasi? Seda sai võtta ainult kui talupoegade võitu, hoolimata Zapata 
surmast! Veel hullem paistis Torresele, et äramarssimisega täideti sõdurite nõue minna ümbrusse, 
mis pole veel nii paljaks söödud. Kui aga kindral hakkab järele andma, siis millega see lõpeb? 
Vaevalt oli Torres oma uude rügementi jõudnud, kui ta märkas, et tema sõdurid teda liiga 
uudishimulikult. silmitsevad. Järgmisel päevalolid pilgud avalikult vihkavad. Tema näis niisiis 
olevat tuntud kui ohvitser, kes ühe oma alluvatest oli maha lasknud. See silmitsemine tõstis veelgi 
tema umbusaldust sõdurivormis noorte indiaanlaste vastu, kelle süda kindlasti lõi talupoegade 
vabadusvõitluse poolt. 


TALUPOJAD RELVADES 


Ambrosia kuulis ühe oma naisluuraja kaudu, et röövliarmee marsib ära. Vormirõivastuse taolises 
riides, talupojakübar peas, istus ta sirgelt ja kangena ning ainult tema silmad liikusid. 

Mõne aja pärast tõusis ta püsti ja läks Trini juurde. See põlvitas Kõhetu kõrval, kes lamas mati! 
põrandal. Kõhetul plagisesid palaviku tõttu hambad, kuid siiski püüdis ta asjalikult seletada, kuidas 


ta oli rääkinud mõlema armee vahel asuvates külades. Tal oli õnnestunud talupoegi veenda, et nad 
röövlisõdurite poolt minema visatud relvad kokku koguksid ja maha mataksid. 

Ambrosia ootas ära, kuni ta oma vaevarikka seletusega lõpule jõudis, sest ta tundis lugupidamist 
Kõhetu vastu, kes end niivõrd kokku võtta suutis. Pärast seda küsis ta Trinilt: «Kas said jälle 
ajalehti?» 

«Jah. Imelikul kombel nõuavad kõik kodusõja lõpetamist.» 

«Ja röövliarmee on minema läinud,» lisas Ambrosia pikkamisi. «Kui nemad seda teevad, siis 
võime meie ka seda teha, ja sellega täidame me külade nõude, kus me asume. Tulge kaasa Baltasari 
juurde!» 

Trini vaatas talle pisut jahmunult otsa ja heitis siis pilgu alla Kõhetule, kes püüdis tõusta. Et oma 
viletsust mitte näidata, katsus Kõhetu läbi piina naeratada. 

Siis mõistis Ambrosia, mida Trini mõtleb. Ta. kummardus Kõhetu poole ja silitas tal käega üle 
otsaesise. «Sul on palavik. Jää lamama! Sa oled oma kohustuse täitnud.» 

Need sõnad mõjusid Kõhetusse paremini kui sõnaderohke lohutus. 


Mõninga marssimise järel jõudsid talupojad linnakesse jõe ääres, mis vooJas kõrgete puude ja 
kõrkjate vahel. Varsti pärast saabumist laskis Baltasar talupoja armee allüksuste juhid kokku 
kutsuda. Kulus mitu tundi, kuni nad ümberkaudsetest küladest kohale jõudsid. 


Palavus oli väga suur. Sellest hoolimata oli Trinile antud käsk koosoleku-saali aknad sulgeda. 
Nende istun- 

git ei tohtinud keegi pealt kuulata. Peale selle seisid väljas relvastatud valvepostid ja sees ukse juures 
Kõhetu ja Trini. 

Baltasar tõusis ja sõnas: 

«Kolonel Ambrosial on teile midagi ütelda.» 

Ambrosia tõusis karmina ja sirgena. «Te teate, et röövliarmee on liikuma hakanud ja meie samuti. 
Jällegi seisame vastamisi nagu juba palju aastaid, ilma, et võitleksime, kuid ka ilma, et valitseks 
rahu. Mida teha? Paljud teist nõuavad tagasipöördumist küladesse. Rääkige, mida teie arvate!» 

Helistaja hüppas vihaselt püsti. «Või meie peaksime sõdimise lõpetama?! See, nõndanimetatud 
president Venustiano Carranza mõrvas meie parimad inimesed. Selle eest peab ta võllas kõlkuma!» 

Lüheldane rässakas mees tõusis püsti. «Me võitleme nüüd juba peaaegu kümme aastat. Meie külad 
on hävinud. Kui me Zapata eest tahame kätte maksta, peame võib-olla veel aastate viisi mööda maad 
kõndima. Mina olen selle poolt, et me oma küladesse tagasi pöördume.» 

Räägiti veel edasi-tagasi, mõned tegid seda ägedalt nagu Helistaja, teised rahulikult, vana indiaani 
kombe kohaselt. 

Ambrosia oli liikumatult pealt kuulanud. Nüüd ta tõusis. «Meie teadete järgi ei kavatse 
röövliarmee edasi võidelda. Me võiksime teda jälitada. Aga mida me sellega saavutame? Tuletage 
meelde, kui sagedasti on Põhja-Ameerika juba oma vägesid meie maale saatnud! Viimastel aastatel 
oli Põhja-Ameerikal Euroopas tegemist ja ta saatis kõik pma väed sinna. Nüüd on need väed tagasi. 
Neil on tohutult relvi. Trini! Kuidas kõlas ähvardus lehtedes?» 

«See oli nii,» ütles Trini kõvasti, sellal, kui kõik pöördusid tema poole. «Paljud senaatorid on 
Washingtonis nõudnud, et Ameerika väed tuleb saata Mehhikosse, et lõpetada kodusõda, mis ei 
võimalda selle maaga kaubelda.» 

«Jah, nii see oli,» jatkas Ambrosia. «See on ähvardus Carranzale, kuid ka meile. Kas me suudame 
võidelda raskesti relvastatud gringode vastu? Ma ütlen teile: eil 

Kuna me ei suuda võidelda, siis läheme oma küladesse tagasi. Seda tahab ka enamus teist. Mida teha 
aga relvadega?» 

Rässakas vastas: «Relvad on rasked, ja meie tee on pikk. Milleks meil püsse vaja, kui me enam ei 
taha võidelda? Matame nad maha ja pöördume väikestes rühmades koju.» 

«Kas sa pole paljude võitlusaastate jooksul midagi õppinud?» sõnas Ambrosia karmilt, «Kui härra 
tahab teilt maad uuesti ära võtta, teil aga on küllalt relvi külas, siis ta vaid proovigu seda! 
Talupoegkond peab oma relvad säilitama! Ta peab ka edasi kokku jääma!» 

Hetkeks valitses vaikus. Siis hüppas Helistaja püsti. «Kes iganes kavatseb relvi matta, see tõusku 
püsti. Me tahame teda näha.» 

«Sina ise oled ainus, kes püsti seisab!» hüüdis talle rässakas. 

Helistaja istus kiiresti maha ja sosistas: 

«Ega ma seda nii ei mõelnud.» 

Kõik hakkasid naerma. 2 

Trini vaatas põnevusega vanaemale. Veel iial polnud ta teda sellisena näinud, niisuguse otsustava 
ilmega! 

Ambrosia tõusis. «Sõda on lõppenud! Aga rahvas jääb relvastatuks!» ütles ta. 


DEMOBILISEERIMINE 


Hommikul leidsid Ambrosia ja mehed muidu nii tasakaaluka Candelaria keedukolde ees nutmas. 
Nuuksudes lausus ta: «Nüüd läheme lahku!» 

Kas ainult see oli põhjuseks? Kõik vaatasid rõhutult enese ette. Kuidas läheb tagasipöördumine 
küladesse? Zapata oli palju aastaid nendes lõunapoolsetes provintsides nagu tõeline president 
valitsenud. Nüüd tuleb kindlasti kogu see valitsusametnike müüdav rämps tagasi. 

Pärast vaikides söödud hommikueinet pakkis Candelaria oma vähesed majapidamistarbed eesli 
selga. Siis pöördus ta ümber, sammus kiiresti Ambrosia juurde ja 

lõi talle käed ümber kaela. «Ambrosia!» ütles ta, peaaegu lämbumas pisaraisse. Seejärel embas ta ja 
suudles mehi ja eelkõige Trinit, kes oli juba niisama suur kui temagi. Kõhetu aga, kes pidi tema 
poole alla kummarduma, ütles nukralt säravate silmadega: «Candelaria, sa olid hea!» 

Baltasar püüdis oma hardumust valju kõnelemise taha varjata. «Meil, sapoteekidel, on kuni koduni 
pikk tee. Ma saadan Helistaja ning tema Tepotlast ja San' Bartoldost pärit olevad mehed sinu juurde, 
kolonel Ambrosia. Te tahate ju koos tagasi minna!» 

Siis ilmus uksele doktor Pepe, vaatas neile kõigile otsa ja ütles: 

«Hakkate liikuma? Aga mina?» 

Ambrosia vaatas talle jahmunult otsa. «Jah, doktor? Kas te ei taha pöörduda tagasi linna, kust te 
tulite?» 

«Mul pole seal enam kedagi.» Doktor naeratas. «Te vist küll unustasite minu? Noh, ma ei pane 
seda teile pahaks. Aga mis teha?» 

«Doktor,» ütles Ambrosia ja vaatas talle uurivalt otsa, «leidub palju inimesi, kes Tepotlasse ja San 
Bartoldosse tagasi pöörduvad. Sina tunned meid ja meie tunneme sind. Meil pole ligidal ega kaugel 
ühtki arsti. Tule meiega!» 

«Sama ettepaneku tegi mulle hiljuti ka Trini, kuid ma tean, et talupoegadel pole raha arstile 
maksta, aga millest ma teie juures elan?» 

«Kui asi seisab vaid selles!» vastas Ambrosia. «Ma arvasin, et sa vajad ilusat maja. Seda meil pole.» 

«Selle üle olen ma juba järele mõelnud, Ambrosia. Ilusat maja ma ei vaja, ainult raha, et osta 
arstimeid ja mõne raamatu.» 

«Nii palju muretseme, doktor - kui me säilitame härrade maa. See on peaasi!» 

«Hästi, Ambrosia, ma tulen teiega.» Ta vaatas kõigile sõbralikult otsa. «Ma tulen teiega isegi väga 
meelsasti!» 


Röövliarmee leidis mõne päeva pärast parema ulualuse. Veel samal õhtul levis kuuldus, et kogu 
armee saadetakse laiali. Rõõmsalt sammusid noored sõdurid, kes põlvnesid talupoegadehulgast, 
peatuspaikades 

mööda tänavaid. Nad tahtsid pigem täna kui homme oma küladesse tagasi pöörduda. Kuid leidus ka 
hulk niisuguseid mehi, kelle näod olid sünged. Need olid endised mõisakupjad ja muud allakäinud 
inimesed. Mida, pidid nad tegema? Nende külad ei võta neid kindlasti enam vastu. 

Kolm kassapidajat istusid petrooleumilambi valgusel toas koos ja sõid matsutades mehhiko 
armastatud roogasid, nagu on taco ja enchilada; kogu söömaaja krooniks oli narmasteks rebitud 
värvitu liha, mis seal maal kannab nimetust «vana pesu,». Sinna juurde võeti pidulikel puhkudel 
kasutatavat punakaspruuni kastet, mis oli valmistatud õlist ja mitmesugustest paprikasortidest ning 
millesse oli segatud rohkesti kakaopulbrit. 

Tentsik karistas taldrikud ära ja jättis kolmiku omavahele. 
Kavala näoga sirutas piduperemees kaela õieli ja ütles tasa: 

«Ma kuulsin uudiseid. Te ju teate, et doktor Arista käis hiljuti teist korda kindral Gonzalezi juures. 
E'simene kord tõi ta Zapata mõrvamise korralduse. Tegelik mõrvar, see, ülbe leitnant Alonso, 
ülendati kapteniks, ja kas te mõtlete, et kindral ei saa midagi oma ettekavatsetud ausõna-murdmise ja 
salamõrva eest? Arista andis talle presidendi nimel üle viiskümmend tuhat peesot.» 

«Inimene, ma ei usu seda! Selline jultumus! Ja missugune suur summa!» 

«See summa pidi suur olema, kuna kingitusega oli seotud ka tingimus. Ta peab armee viima 
rahuaegsesse olukorda ja suurema osa sõdureist otsekohe laiali saatma.» 

«Kas ainult suurema osa?» küsis üks külalistest. 
«Sõdurid räägivad, et kõik!» 

«Selle kuulduse on üks meie kolleegidest lendu lasknud. Nüüd aga peate hästi tähele panema, sest 

me vajame teid sealjuures.» 
«Milleks?» 
«Kuulete seda kohe. Hiljutise mässu ajal on hulk talupoegadest põlvnevaid sõdureid väejooksikuteks 

muutunud, lihtsalt jalga lasknud. Kuid nad seisavad mul veel arvel.» 

«Minul ka,» lisas teine. «Korralduse, neid nimekirjast mitte kustutada, sain ma kõrgemalt poolt.» 

«Mina samuti,» lisas piduperemees. «Korraldus tuli kõrvalteid kaudu kindralilt endalt. Kui ta aga 
arvab, et ta saab kõigi enam mitte kohalolevate sõdurite palga oma tasku pista, siis ei arvesta ta 
kassapidajate :kavalust. Ma olen vaid poole kohta jooksikutest kõrgemale teatanud.» 

«Kuid sinu major ju teab ometi, kui palju neid tegelikult on?» küsis teine kassapidaja. «Kui suure 
osa kasust sa temale annad?» 

«Ühe kolmandiku. Sellega oli ta väga rahul. Ja sealjuures,» ta tasandas, veelgi häälit, «on veel 
teisi nõkse, mida ainult meie tunneme.» 

Kolm meest naersid ja kallasid igaüks klaasi teguilat kõrist alla. 
Siis ütles üks külalistest: 
«Ma ei mõista siiski, miks kolleeg kogu armee laialisaatmise kuuldust levitab.» 

«Kujutle vaid sõdurite olukorda! Nüüd mõtlevad talupoegadest noorsõdurid, et nad võivad kohe 
koju minna, Kui aga asi kujuneb pisut teisiti, siis jookseb jälle suur osa neist laiali. Nendele pole 
meil vaja maksta demobiliseerimisraha, pealegi võime neid mõni aeg veel arvel pidada. Allakäinud 
kubjaste, kirjutajate ja muu rämpsuga on just vastupidi. Need tahavad siia jääda ja neile on vaja 
siiajäämine eriti raskeks teha. Siis lubavad nad algul meile veerandi oma palgast, hiljem aga poole ja 
veel rohkem. Nüüd te näete isegi, miks me levitame kuuldust kogu armee laialisaatmisest. Aidake 


mind, et korralagedus hästi suureks läheks. Siis on talupoegadel kergem väejooksikuks hakata, aga 
meie täidame taskuid!» 


Ohvitserid olid leitnant Torresele soovitanud mitte välja minna, kuna sõdurite meeleolu oli väga 
ärev ja kardeti, et nad võivad sõduritapjale kallale tungida. Torres istus väikeses toakeses ja ootas, et 
tema tentsik Jose talle hommikueinet tooks. 

Keegi tuligi uksele. Torres hüppas püsti, kui ta nägi pataljoniülemat ja tema adjutanti sisenemas. 
Majoril oli ebasõbnilik nägu ja ta ütles ilma sissejuhatuseta:. 

«Mul on teile ebameeldiv teade, et te olete teenistusest vallandatud. Põhjust tuleb otsida selles, et 
tema ekstsellents praeguses erilises olukorras peab talumatuks, et siia jääb ohvitser, kes oma alluvate 
viha nii suurel määral endale on tõmmanud.». 

«Lubage, härra major!» vastas Torres ägedalt. «Sõdurid rüüstasid, ja mina pean nüüd selle eest 
karistust kandma, et ma olin ainus, kes oma kohust täitis ja . vahele astus, kui teised olid liiga arad?» 
«Te tahate niisiis,» vastas major veelgi ebasõbralikumalt, «oma kaaslasi, teisi ohvitsere, süüdistada 
arguses?» 

«Seda ma ei taha,» kogeles Torres segaselt. 
«Selle üle ei võigi te kaevata. Muide soovitan teil mitte enne ööd majast lahkuda. Sõdurid on väga 
ärritatud. Selles ümbrikus leiate raha, mis teil veel saada on.» 

Major pöördus ukse poole. Alles siis märkas ta, et tema taga seisab tentsik Jose taldrikuga ja talle 
kart — likultotsa vaatab. 

Mõlemad ohvitserid lahkusid hüvasti jätmata. 

«Söö sina! Mul pole praegu isu,» ütles Torres. 

«Ka mind lasti praegu lahti,» vastas Jose tasasel häälel. 

«Miks sind?» 

«Mulle öeldi, et ma olevat parandamatu marihuana suitsetaja.» 

«Kas peale sinu ka teisi vallandati?» . 

«Jah, peaaegu kõik vanemad mehed, need, kellel niiöelda pole enam kodu. Nüüd on sunniviisil 
sõjaväkke võetud talupoegadel hea. Nad saavad oma külast tüki maad ja võivad naise võtta. Aga 
meie!» 

Torres silmitses Josed lähemalt. See oli vana indiaanlane, keda elu oli tugevasti kulutanud. Tema 
saatus aga oli Torrese omaga väga sarnane. Torresel oli, tõsi küll, veel mingisugune kodu. Suur vana 
maja oli küll ära müüdud, sest isa tegi üha uusi võlgu, aga siiski oli ole- 

mas veel teine, kuigi väga väike maja kitsa õuega, ühe toa ja köögiga. Ja sinna peaks ka veel tema 
mahtuma? 

Rahutult. kõndis ta toas edasi-tagasi ja jäi äkki seisma Jose ette, kes õngitses lusikaga kollaseid 
ube õlikastmest. 

«Ma võidan oma Tepotla mõisa tagasi! Üksi ei saa meie keegi elada, vaid ainult siis, kui me koos 
tegutseme. Kas sa võid teiste vallandatutega rääkida? Muidugi ainult nendega, kel, nagu sinulgi, pole 
enam kodu.» 

«Seda ma võin. Kindlasti tahavad siin paljud kaasa teha, aga millega te nendele tasute?» 
«Esialgu üldse mitte. Aga hiljem, kui mul on jälle mõis ja viinaköök, siis on mul ju vaja relvastatud 
mehi kubjasteks - tõrksate talupoegade vastu.» 

Jose mõistis kohe, mida sellega mõeldi. Nad tahtsid moodustada tavalise röövlijõugu, kes pidi 
elama röövimisest, kuni - võib-olla? - vallutavad mõisa. Mis jäigi neile muud üle?. 


SANTA ANAS 


Päike oli juba vajumas, kui Helistaja väeüksus ligines Santa Ana külale. Helistaja ratsutas suure 
hobuse seljas, missugused on Mehhikos haruldased. Vaikides sammusid Ambrosia ja Trini tema 
taga, kummalgi püss rihmaga õlal. Neile järgnesid Tepotla elanikud, kelle hulgas oli veel kõigest 
kaks võitlejat San Bartoldost. Teised olid ühes õnnetus lahingus röövel Gonzalezi vastu nelja aasta 
eest langenud. 

Voori lõpul kõndisid mõned naised eeslitega. Nende juures oli ka Kõhetu. Ta tundis end täna eriti 
nõrgana ja hoidis kinni eesli sabast, et kaasas käia. Piinatult mõtles ta, milleksteda küll võiks 
Tepotlas vaja minna. Kõige rohkem kolme päeva pärast pidid nadsinna jõudma. Kas Trini võtab üle 
oma mõrvatud onu aiandi? Siis võiks ta seal pisut aidata, sest raskemaks tööks maisipõllul puudus tal 
jõud. 

Tema taga ratsutas doktor Pepe eesli seljas. Ka tema ei tundnud end täna hästi. Ta nägi, kuidas 
Kõhetu hak 

kas vankuma ja eesli sabast lahti laskis, Siis ronis doktor maha ja laskis Kõhetul eesli selga istuda, 

mine juures ta teda veel aitama pidi. Ta mõtles pingutustele, mis teda kui maa-arsti ees aatasid. 
Talupojad jõudsid juba Santa Anasse ega näinud, veel ikka ühtki inimest Nad imestasid selle üle 

ja käisid külas onnist onni, kuid ei leidnud. kedag”. Ühes aias torkas neile silma suur kulti värskelt 

lõigatud oksi. Milleks oli lõigatud võsa ja oksad hoolikalt riita asetatud? Kas oli siia alla peidetud 

maisitagavarasid? E 

Kuhja alt leidsid nad midagi ootamatut: ühe väga vana mehe, kes neile hirmunult vastu vahtis. 

«Mida sa teed siin, vanaisa?» küsis keegi. 

Rauk erutus ilmselt, kuid ei vastanud midagi. 

Toodi Ambmsia. Ta põlvitas vanamehe juurde, kuid tema padrunivöö kohutas vanakest veel enam. 

«Mida te kordate?» küsis Ambrosia nende indiaani keelemurdes. «Me oleme kojupöördujad Zapata 

talupoja-armeest. Me ei võta kelleltki midagi!» 

«Kas te polegi siis. . .» vanamees jäi kartlikult vait. 

«Aga vanaisake!» Ambrosia naeris, et teda julgus- 

tada. «Vaata mind korraks! Kas teie vaenlased näevad niiviisi välja? Või on siin ümbruskonnas mõni 
mõisomanike jõuk, kelle eest te end peidate?» 

«See'p see on! Sellepärast on kõik ära. Aga mina ei saa joosta, ma olen halvatud. Seetõttu peideti 
mind siia.» 

«Mida sa sellest jõugust tead? Kus teda viimati nähti?» 

«Seal eemal! Seal tungisid nad ühele külale kallale, tapsid elanike kitsed praadimiseks ja võtsid 
kõik eeslid ära, et nendega minema ratsutada.» 

Ambrosia tõusis. «Kutsuge kiiresti Helistaja siia!» käskis ta. 

Tepotla omad tõmbasid nüüd halvatud vanamehe täiesti haohunniku alt välja. Sealt leidsid nad ka 
vimma maisikooke ja kruusitäie vett, mis abitule vanamehele sinna oli jäetud. Nad asetasid rauga 
võimalikult mugavamini pikali, tema kaogid- ta kõrvale. Nad ei võtnud sealt ühtki, ehkki neil endil 
polnud midagi süüa. See hajutas viimse umbusalduse jäänuse. 

Vahepeal rääkis Ambrosia Helistajaga, ja nad otsustasid külakaitse organiseerida. Jõugu senist 
liikumissuunda arvestades võis oletada, et nad siia tulevad. Nüüd oli vaja veel halvatult teada saada, 
kus talupojad end peidus hoiavad. Sest milleks pidid nad väljaspool küla ohus viibima, kui nad 
võisid olla siin kaitstult? 

Pärast rauga vaevarikast küsitlemist saadeti Trini minema, et külainimesi tagasi kutsuda. Trini läks 
oma relvadeta. 

Kaktusepõõsa tagant ilmusid nähtavale kaks talupoega. 


Trini jäi seisma ja ütles nende keeles: 
«Me pale röövlid, vaid kuulusime Zapata talupaja armeesse.» 

Talupojad asetasid umbusklikult paar küsimust ja viisid ta lõhestiku juurde, kus kagu küla 
elanikkond kitsalt kakkusurutuna asus. Siin asetati neile uusi küsimusi, millele Trini oma avameelsel 
viisil vastas. Kõige enam mõjutas inimesi, et ta mitte hispaania keeles, vaid nende emakeeles teateid 
andis. 

Akki küsis üks vanamees Trinit ilmse huviga silmitsedes: 

«Mis juhtus pärast Zapata surma?» 

Trinil oli kohe selge, et vanamees on külas tähtis isik. Kas ta tahtis teda veel proovida? 
Vaevalt oli Trini oma seletuse lõpetanud, kui keegi teine pöördus vanakese poole ja ütles:. 
«Ata Tomas, mulle näib," et noormees ei valeta.» 

Vanamees noogutas. Nimetusega «ata» kõnetati ainult väga auväärseid isikuid. 


Vaevalt kaks tundi hiljem istusid külaelanikud juba jälle oma köögikatuste all ja kostitasid Tepotla 
külalisi oma lihtsal viisil. 
Ata Tomase onni kõrval olid aset võtnud Ambrosia, Helistaja ja Trini. 
«Peab kindlaks tegema,» ütles Helistaja, «kuhu röövlijõuk kavatseb minna. Kui me aga kõikidesse 
suundadesse saadame piilureid, siis nõrgestame end liigselt.» 
«Oleks parem,» ütles Trini, «kui teeme nii, nagu tegime varem aiandis, ja saadame siinseist Santa 
Ana poisse kõigisse naaberküladesse. Need tunnevad iga rada ka öösel.» 
Ata Tomas vaatas Trinit tähelepanelikult. «Sa tahad, niisiis meie poistega rääkida. Ma toon sulle 
mõne. Rahuloleva näoga kadus ta pimedusse. 
Vana paks indiaanlanna, küllap vist ata Tomase naine, tõi neile kausikesed teega, mida nad 
hakkasid rüüpama. 
Äkki seisis keegi ühesilmaline poiss Trini ees ja ütles: «Tule kaasa!» Poiss Juhtis Trinit mööda 
looklevat teed ja haaras tal lõpuks käest kinni, nii läbitungimatu oli pimedus. Trini kuulis okste 
praksumist ja paljaste jalgade samme, muud mitte midagi. Äkki peatus poiss ja ütles tasa: «Me 
kuulsime ennist sinu juttu lõhestikus. Mida võiksime teha?» 
Vaiksel häälel hakkas Trini jutustama, kuidas nad aastate eest San Bartoldo, Tepotla ja teiste 
külade vahel teateid röövliarmee kohta olid edasi ja tagasi kandnud. Äkki ta ehmus. Kas teised üldse 
kuulasid? Valitses täielik vaikus. 

«Kas olete valmis,» küsis ta, «oma küla kui ka teisi ümberkaudseid külasid samuti kaitsma?» 
Kuuldus praksumist ja sosinat. Kõik tahtsid kaitsmisel abistada. 

Trini jagas nüüd ülesandeid. Sealjuures märkas ta alles esmakordselt, millise vilumuse ta oli 
omandanud korralduste andmiseks selle tõttu, et tal oli olnud tegemist talupoja-armee 
naisluurajatega. «Hommikuks, enne seda, kui valgeneb, peame saama täpseid teateid jõugu. kohta. 
Siis saame neid ka kinni võtta!» 

Ühesilmaline tõi ta ata Tomase juurde tagasi. Tagasiteel kuulsid nad kedagi Tepotla meestest 
köögikatuse all jutustavat, kuidas Helistaja oli kavalusega oma külas mõisa vallutanud. Siis kõneles 
ta lahingust söepõletajate asula juures ja suurest vangivõetute hulgast, Mexiko linna vallutamisest ja 
rasketest võitlustest röövel Gonzaleziga. 

Samuti jutustasid sel ööl kojupöördujad paljudes onnides külaelanikele, kes vaevalt märkasid, et 
nende poisid olid kadunud. 

Kõige rohkem kuulajaid oli kogunenud selle ümber, kes kõige enam rahu vajas, nimelt Kõhetu 
ümber. See oli vaimustuses kõik oma mured unustanud. Ta võrdles Zapata rahulikku suurust metsiku 
Pancho Villaga. Seejärel rääkiis ta tema mõrvamisest ja nuuksus sügavas valus. Ta,kuulajad peitsid 


oma pisarad langetatud kübaraveerte ja pearätikute alla. 


RAHUTU ÖÖ 


Torresel oli seljas midagi sõjaväevormi ja mõisaomaniku ülikonna vahepealset. Peas oli tal 
hiiglasuur tikitud kübar. Umbusalduses talupoegade vastu käskis ta ööseks pool küla kõikidest 
elanikest tühjendada ja asetas oma jõugu sinna tihedasti kokku. Ta oli karmilt keelanud maju põlema 
süüdaita. Liiga selgesti mäletas ta veel viga, mille röövliarmee aastate eest San Bartoldo ja Tepotla 
vallutamisel oli teinud, kus tulekahjud juba kaugelt nende asukohta näitasid. 

Peaaegu kõik tema mehed suitsetasid marihuanat, ja see tekitas järjest uusi lahkhelisid nende 
vahel. Külades seda suitsetamismürki ei leidunud. Sellepärast varastasid nad seda oma ihas 
vastastikku üksteiselt. Teised, kes seda endale muretseda ei saanud, muutusid rahutuks ja sattusid 
lootuseta meeleollu. 

Torres suutis neid vaid raskete' ähvardusltega sundida valvepostil seisma ja muud tegema. Ta 
vältis igasugust usalduslikku vahekorda nendega ja valitses nagu laostunud kuningas üksi oma onnis. 
Püstolit ei võtnud ta vöölt isegi mitte magades. 

Järgmiseks päevaks oli ta käskinud talupoegadel maisikookide tagavara valmis panna. 

Vastu hommikut kuulis ta üht valvurit hüüdvat ja varsti pärast seda lasku. Ta tõusis kähku, läks 
kobades ukse juurde ja astus pimedasse öösse. Ta ei leidnud valvurit oma kohal, vaid nägi teda alles 
pärast lühikest otsimist pisut eemal. 

«Miks sa end peidad?» 

«Siin pole ohutu, härra! Ennist liginesid sealtpoolt inimesed. Ma hüüdsin neid ja tulistasin, kuna nad 
ei vastanud. Siis nad kadusid.» 

«Kas sa nägid neid?» 

«Ei, ainult kuulsin. Hiljem ei liikunud enam midagi.» 

«See näeb juba vaime!» mõtles Torres ja pöördus onni tagasi. Ta ei saanud aga magada. 
Ebameeldivad mõtted rõhusid teda. Ta ei usaldanud tulevikku. 

Kaks poissi olid pisut ettevaatamatult külale lähenenud kui äkki neile hispaania keeles hüüti: 
«Seis! Kes seal on?» 

Nad jäid silmapilk seisma. Valvurit nad ei näinud. 

Lask vihises mööda. Nad ei liigutanud end ikka veel. 

Siis kuulsid nad valvuri samme. Nad liikusid pikkamisi teisele poole ja hiilisid aedade taga 
eemale. kka jälle jäid nad seisatama, kuni kuulsid lõpuks sosistamist omas keeles. Siis hiilisid nad 
ligemale. 

Üks naisehääl kõnetas neid täielikus pimeduses indiaani keeles: 
«Kes te olete?» 
«Emake, meil on teade.» 

«Teade?» sosistas mehehääl. Kuidas võis külas olla midagi, mida kõik ei teadnud? 

Poisid tulid veel ligemale. «Meie peale lasti,» ütlesid nad. 

«Me kuulsime. Mida te teete öösel väljas? Te teate ju et seal seisavad valvurid!» 

«Me ei teadnud seda, sest me oleme Santa Anast. Meile tulid sõbrad. Nad lasevad teile midagi 
teatada.» 


Kui leitnant Torres oli viimaks uuesti uinunud, tuli Jose. «Härra, külas on sahinat.» 
«Mis sahinat?» 
«Inimesed kõnnivad ringi ja kõnelevad omas keeles. Aga talupojad ju magavad öösel ega räägi.» 


«Ma vaatan hommikul järele,» vastas Torres. Ta pidas küsitavaks nii pimedal ööl küla läbi otsida. 

«Kohutav! Meil pole kusagil ühtki sõpra ja talupojad - kurat teab, need on kõik ühe mütsi all!» 

Edasi kulges öö hääletult. Varakult läksid mõned jõugu lilkmed tellitud maisikooke tooma, ei 
leidnud aga kedagi külas. Ka eeslid, mis nad eile veel olid jätnud talupoegade juurde, olid kadunud. 

Sellest teatati Torresele. Algul jäi ta tardunult istuma. Siis andis ta aga täiesti ebavajaliku 
teravusega käsu otsekohe liikuma hakata. Ta oli tahtnud oma jõugu eeslite seljas ratsutama panna, 
kuna ta kartis, et talupojad võivad oma armeest vabanedes enne teda Tepotlasse jõuda. Eks olnud 
tõenäolik, et ka Helistaja oli teel Tepotlasse? Järgmises külas kavatses Torres puuduvad eeslid kokku 
nõuda. Ta tahtis seda teha kogu brutaalsusega. Ja siis Tepotlasse! . 


LÜHIKE TULISTAMINE 


Oli lõuna paiku. Trini jooksis piki külatänavat ja otsis Helistajat. See oli oma laskurid juba mitme 
tunni eest aedadesse kaktusehekkide ja kivihunnikute taha peitnud ja seisis ühe onni kõrval, 
kõneluses Ambrosiaga ja külavanemaga. Parajasti lausus ta: 

«Ära muretse, ata Tomas! Meie kogenud laskuritel pole raske seda jõuku tagasi lüüa.» 
«Helistaja!» katkestas teda Trini. «Praegu saabus käskjalg. Jõuk on teel siia.» 
«Paremini ei võigi olla, Trini. Ma juba kartsin, et keegi näru on neile reetnud, et me siin asume. 
Kas sa tead midagi nende jõudude suurusest?» 
«Jõuk näib olevat sama tugev, nagu meiegi.» 
«Hästi. Nüüd minge varjule!» 
«Miks?» küsis ata Tomas. 
«Sest ainult see tohib end kuulide ette seada, kes relva kannab.» 
«Mul pole relva, kuid kogu küla vaatab minu poole. Ma jään sinu juurde ka siis, kui te võitlete'!» 
«Hästi,» vastas Helistaja. «Kuid ärge end tänaval näidake. Jõuk ei tohi oma saabumisel kedagi 
näha. Trini, mine onni, kuhu teated koonduvad!» 
Kuna Trini kõhkles, ütles Ambrosia: 
«Mul on püss ja ma tulistan, kui jõuk siia tuleb. Sina aga lähed!» 

Varsti pärast seda ilmus tänaval nähtavale palju ratsanikke eeslite seljas, kelle keskel, oli 
laiaäärelise kübaraga mees hobusel. See näis olevat röövlipealik. Ratsutajate taga jooksid jalamehed, 
kes jagunesid võrdlemisi laialt üle tänava. 

Pikkamisi tuli jõuk lähemale. Nüüd paistsid juba kübarate alt näod. Siis tõstis Helistaja käe ja 
hüüdis valjusti: «Tuld!» 

Ta ise hüppas tänavale ja tulistas seistes laiaäärelise kübaraga meest. Selle hobune vajus pikali. 
Mehed paiskusid laiali. 
Sealtpoolt tuli paar lasku, mis vihisesid aga kaitsjatest kõrgelt üle. 

Mdiaanlased tulistasid veel mõningaid tänava serval nähtavale ilmuvaid päid. Teel lamas palju 
mehi ja hobune. Võitlus oli lõppenud. 
Helistaja sirutas ata Tomasele käe. «Siia see jõuk enam ei tule! Meie aitasime teid, nüüd palume teie 
abi.» 
«Mida sa vajad?» 
«Otsekohe paar eeslit.» 
«Kas alatiseks?» 
«Ei, ainult praegu.» 


«Sa oleksid võiriud need saada ka päriseks. Teie kaitsesite meid rüüstamise eest.» 

Helistaja pöördus ühe oma mehe poole: 

«Jodkse kohe Trini juurde ja too ta siia! Ta peab küsitlema haavatuid. Vahepeal saadan ma paar 
meest jalgsi vastu temale kaitseks. Ei või iial teada - niisugused röövlid tulistavad veel surreski.» 

Kui Trini ilmus, oli ka juba eesel kohal. Trini hüppas talle tagant selga ja galopeeris jalgu 
kõlgutades külast välja. 

Haavatud hobuse juures lamas palju surnud sõdureid, kuid puudus laia kübaraga juht. Tepotla 
omad otsisid läbi teeäärse võsa ja leidsid veelühe mehe, kes lamas näoli maas. Nad pöörasid ta selja 
peale. Siis oigas ta raskesti ja vaatas neile pärani silmadega otsa. 

«Kus on teie juht?» küsis Trini hispaania keeles. «Põgenenud,» vastas mees kangelt. 
«Sa räägid nii, nagu oleksid sa siinsest ümbrusest pärit!» 

«Jah, Tepotlast.» 

Nüüd vaatas üks Trini kaaslastest talle tähelepanelikult otsa ja ütles: 

«Sa oled ju Nuudi-Domingo! Sul peaks kolu sisse lööma !» 

«Pidage!» ütles Trini. «Ütle, Domingo, kuhu teie jõuk läheb?» 
«Tepotlasse. Härra Torres tahab ju oma mõisa tagasi võita.» 

Trini oli Jeronimolt õppinud, et ülekuulamisel ei tohi näidata üllatust. Seda ägedamini peegeldusid 
viha ja põlgus tema kaaslaste nägudel. Nad tahtsid, uuesti haavatule lähemale tungida, kuid Trini 
küsis kiiresti: 

«Milleks oli teil vaja neid paljusid eesleid, mis me öösel teilt ära viisime?» 

Haavatu tegi jahmatusest suu lahti. See noor talupoeg, kes teda küsitles, mitte üksnes et rääkis 
peale oma keele veel niisama puhast hispaania keelt nagu mõni suur härra, vaid näis ka kõike tema 
jõugu kohta teadvat. 

«Jah,» vastas ta kohmetult. «Härra Torres kardab vaid üht inimest. Ega te ei surma mind, kui ma 
teile ta nime nimetan?» 


«Ei, selle eest sind ei surmata.» 

«Ta õiget nime ma ei tea. Teda riimetatakse Helistajaks.» 

Tepotla omad vaatasid üksteisele naerdes otsa. 

«Selles on Torresel ka õigus,» ütles üks. «Helistaja on vandunud, et kui ta selle närukaela kolmandal 
korda kinni võtab, siis teeb ta talle lõpu peale! Paistab, et ta on meil peaaegu käes.» 

Nüüd mõistis Nuudi-Domingo, et ta oli Helistaja kätte sattunud. Ta hakkas veel rohkem hirmu 
tundma. 

«Niisiis, milleks nii palju eesleid?» küsis Trini uuesti. 

«Et enne Helistajat Tepotlasse jõuda. Mida te nüüd minuga teete?» 

«Seda võib vaid küla otsustada,» vastas Trini. 

Ta hüppas uuesti eesli selga ja ratsutas galopeerides külla tagasi. 

Ambrosia ja Helistaja ootasid teda. «Kas sul on teateid?» küsisid nad. 

«Jah, see on noor Torres, kes tahab jõuguga enne meid Tepotlasse ilmuda ja oma pessa uuesti elama 
asuda. Kahjuks on ta põgenema pääsenud.» 

«Me peame selle jõugu hävitama!» ütles Ambrosia 

kindlasti. «Muidu rüüstavad nad edasi siin ümbruses ja meie ei saa iial rahu.» 
«Just selteks vajame me teie abi,» ütles Helistaja ata Tomasele. 

«Andke kõik eeslid, mis teil on, meie käsutusse, et võimalikult paljud saaksid järgmisse külla 
ratsutada. Sealt saadame eeslid tagasi. Teises külas palume endale anda uuesti eesleid ja nii võime 
veel täna ilma liiga suure vaevata Tuxpami jõuda ja homme Tepotlasse. Trini, sa pead alati üsna ees 
olema! Kas sa mõistad, milleks?» 


«Jah, ma kogun igas uues külas poisse, aga veel parem, noori mehi, kes jõuavad pikemat aega 
joosta. Röövlijõuk peab iga küla, leidma tühjana eest. Me saame talupoegi selles praegu kergemini 
veenda, sest on teada, et Torres ei süüta külasid põlema, kuna kardab end reeta. Kuni täna lõunani ei 
teadnud ta meie lähedalolust veel midagi, ja ka nüüd võib ta rvaid aimata, kes teda tulistasid.» 

«See on õigus, kuid kõik peab kiiresti toimuma!» ütles Ambrosia. 


SISSE PIIRATUD 


Torres oli pärast hobuselt kukkumist saanud end päästa põõsastesse. Tagasi roomates mõtles ta: 
«Kõigi reeglite koha,ne tuli indiaanikeelse käskluse järgi Santa Ana külas näitas, et on tegemist 
üksusega, kes on saanud väljaõppe. Arvatavasti oli seal mõni väeosa endisest Zapata 
talupojaarmeest. Nende püsside arv ulatus vähemalt kolmekümneni.» 

Enda kõrval nägi ta veel tagasi roomavat meest, kes oma paremat kätt teise käega toetas. Ka see ei 
tule võitlejana enam arvesse. 

«Tulistamine aga,» mõtles ta edasi, «näitas ka seda, et meid oodati. Sellega võib olla seoses ka 
eeslite kadumine, samuti ka selle küla, kus me peatusime, tühjendamine öösel. Tuleb arvata, et siin 
mingi meile veel tund- 


320 
matu käsi kõike korraldab. Akki on see minu vana sõber Helistaja?» 

Korraga tuli talle meelde, et Zapata juures oli olnud ka keegi mõistatuslik naine, nõndanimetatud 
kolonel Ambrosio. Mõned röövliarmeest nimetasid teda vanaks nõiaks, teised hurmavaks, ilusaks 
naiseks, kes oskab kõiki mehi võluda. Eales polnud keegi seda koloneli näinud. Igatahes kartsid teda 
kõik, kaasa arvatud kindral Gonzalez ise, kes kord ütles oma adjutandile: «Kui mul oleks selline 
luureülem! Meie agendid ei kõlba kuskile.» 

Ühe künka taga kogus Torres oma inimesed kokku. Nad vaatasid talle küsivalt otsa. Ta valitses 
end ja käitus külmalt. 

Oma hobuse asemel käskis ta ühel oma meestest endale' eesli anda, mida mees tegi varjamatult 
pahura näoga. Muide oli enamus eesleid segaduses laiali jooksnud, kes teab, kuhu. 

Jõuk marssis veelgi tagasi. Seal, kus teeharu pöördus vasakule, keeras Torres kõrvale, et liikuda 
edasi Tuxpami suunas. Juhuslikult vaatas ta tagasi. Seal nägi ta kaugemal kaht poissi üle tee 
jooksmas, arvatavasti Santa Anasse, tähendab vististi kolonel Ambrosio juurde. Seal saadakse niisiis 
tunni ajja pärast jälle teada, kuhu ta nüüd marsib. 

Ta muutus näüst kahvatuks. Siin oli ta tema poolt oletatavat luureteenistuse võrku oma silmaga 
näinud. Kas pidi ta oma ürituse jätma? Aga mis siis peale hakata? Ta püüdis teda valdavast 
ängistusest üle saada lausega: «Kuigi oleme röövlid, kuid hirmu me ei tunne!» 

Paari tunni pärast liginesid nad uuele külale. Torres käskis peatuda ja saatis kolm meest ette. Ta ei 
tahtnud veel kord ettevalmistamatult tulle joosta. 

Kolm meest liikusid mööda teeveert külla. Kõik jäi vaikseks. Nüüd kadusid nad onnide vahele ja 
ilmusid uuesti nähtavale, kusjuures nad püsse viibutasid. See tähendas: hädaohtu pole. 

Ka see küla oli tühjaks tehtud ja nii põhjalikult, et peale paari toore puuvilja midagi ei leidunud. 
Nii pidid nad tühja kõhuga edasi minema. Ülejärgmine asula oli Tuxpam. Kuid sinna võisid nad täna 
vaevalt jõuda. 


321 


Torres nägi tee kõrval varetnetes härrastemaja, kus ta lapsepõlves sageli oli viibinud. 
Tema taga alustati laulu: 


La cucaracha, see väike ritsik, 
sammugi ei marsi ta, 


sest aina ootab, tal muidu kitsik, 
marihuanat millal saab. 


«Vait!»:karjus Torres raevukalt. Selle laulu olid röövlisõdurid selles sõjas leiutanud, et. näidata 
oma rahulolematust. 
Sõdurid ümisesid meloodiat suletud huultega edasi. 


ESIMENE VASTUVÕTT 


Tuxpamis aitasid talupojad hea meelega Helistaja üksust ja andsid eeslid kohe talle kasutada. 
Paljud selle küla elanikest olid ju aastate eest olnud põgenikena Tepotla inimeste külalisteks üleval 
Kitselohus. 

Veel öösel võis Braulio koos Trini ja mõningate teistega ratsutada Tepotlasse. Tuuleõhkugi ei 
liikunud. Oli jälle väga pime. 

Küla oli vaikne ja tuledeta. See tundus imelik, sest ka sinna pidi olema saabunud teade nende 
tulekust. 

Nad ratsutasid külla sisse ja jõudsid juba kiriku juurde, kui äkki igast küljest neile palju inimesi 
vastu hüppas. «Kes te olete?» küsisid nad. 

«Tepotla omad!» hüüdis üks rõõmsalt. 

«Kes? Kes?» 

«Porfirio, Pancracioa, Juan, Braulio, Trini. Tema on küll San Bartoldost.» 

Rõõmu pärast rebiti tulijad eeslite seljast maha. Kiiresti täitus väljak meeste, naiste ja lastega. 
Siis küsis üks hääl kõvasti: «Kus on minu poeg?» 

«Isa Benjamin! Helistaja on alles Tuxpamis.» 

«Ütle, kas ta hästi võitles?» 

«Sa ei teagi, isa Benjamin, et ta oli üks talupoja armee juhte!» 

«See on tore uudis! Tere tulemast kõik! Kes läheb ükskõik millisesse onni, näeb seal lahkeid 
nägusid!» 

«Me täname sind, isa Benjamin. Aga me pole mitte selleks siia saadetud, et jällenägemispidu 
pühitseda, vaid tuleme nii kiiresti sellepärast, et noor Torres ligineb oma jõuguga ja kavatseb mõisat 
vallutada. Me ratsutame sinna ja valvame seda. Ainult Trini jääb teie juurde külla.» 

Selle kõneluse ajal oli kirikhärra tasakesi lähedale tulnud. Temast ei peetud külas lugu, sellepärast 
et ta tookord röövliarmee lähenemiseloli linna põgenenud ja oma koka ja tütre kaitsetult sinna 
jätnud. Selline käitumine oli talupoegade arvates põlastusväärne. Küla jaheda hoiaku pärast tema 
vastu tahtis ta Tepotla omade saabumist kasutada ja neid sõbralikult tervitada. 

Tema liginemisel mindi laiali. Vaevalt aga nägi Trini musta kuube, kui ta Helistaja isale kõrva 
sosistas: «Mis mul sulle öelda, pole tema kõrvadele määratud.» 

Benjamin noogutas ja kadus koos Triniga. Siis võtsid teised seda kui korraldust samuti teha ja 
pöördusid ära. Braulio ja teised kojutulijad hüppasid eeslite selga ja ratsutasid mõisa. 

Kirikhärra seisis veel ainult inimeste hulgas, kellele ta ei osanud midagi lausuda. 

«Isa Benjamin!» ütles Trini pisut kaugemal. «Sinu poeg ja teised ei saa kõik korraga ja küllalt 
kiiresti tulla, kuna Tuxpamis pole küllaldaselt eesleid. Su poeg laseb sind tervitada ja paluda õige 
peatselt kõik eeslid sinna saata, et saaks kiiresti teele asuda. Torres kavatseb teid siin üllatada. 
Helistaja ja kolonel Ambrosio tahavad teda ja tema jõuku siin lõksu meelitada ja hävitada.» 


«Seda ma mõistan. Aga kes on kolonel Ambrosio?» 


«Minu vanaema.» 
Benjamin tahtis naerda, aga talle tuli meelde, et see naine pidi olema suuri asju korda saatnud, et 
koloneliks saada. Ta ütles: 


«Eeslid ajame kohe kokku. Kogu küla on jalul.» 
«Veel midagi, isa Benjamin. Me võime jõugu vaid siis täiesti hävitada, kui meil on suur hulk 
luurajaid. 

Selleks kõlbavad goisid, kuid mul on ka vanemaid tarvis.» 

«Kas sina, Trini, vajad neid?» 

«Kolonel Ambrosio ja mina kogusime talupojaarmeele teateid.» 

«Milline perekond!» mõtles Benjamin ja küsis: «Kas kõrvadeta Jeronimo tuleb ka teiega?» 
«Ta mõrvati köos Zapataga.» 

See teade tegi Benjamini kurvaks. Kuid ta kogus end kiiresti. 

«Sa saad eeslid ja luurajad,» ütles ta. «Kuhu ma need saadan? Sa jääd ju minu juurde elama?» 

«Ei, isa Benjamin. Seal hakkab elama Helistaja. Teadete kogumise koht peab olema kusagil mujal. 
Muidu ei saa otsustaval hetkel ümbergi pöörata teadete toojate hulgas. Kas ma, võin elada Braulio 
onnis?» 

«Jah,» vastas vanamees vaikselt. Tema polnud veel iial niisuguste asjade peale mõelnud, aga see 
poiss mõistis seda juba. 


LEID 


Juba mitu tundi keerlesid mõned poisid Tepotlast Tuxpami poole viival teel külaserval. Mida 
hilisemaks läks aeg, seda suuremaks kasvas põnevus. 

Äkki nägid nad midagi, mis muutus selgemaks. Nad jooksid külla ja hüüdsid õuedesse: «Meie 
omad tulevad!» 

Nüüd tulid kõikidest õuedest inimesed ja kogunesid hulgana teeotsale. Varsti lähenes eeslitel 
ratsutav väeüksus, kelle hulgast paistis välja pikk mees suurel hobusel. 

Benjamin silmitses neid inimesi ja mõtles: «Kas see võiks olla minu poeg?» Sellisena polnud ta 
teda kujutlenud.. 

Inimeste hulk oli pettunud, kui kogu üksus mõisa poole keeras ja varsti nende silmist kadus. Paar 
poissi hakkasid sinnapoole jooksma. Neile järgnesid mõned naised, lõpuks ka kõik mehed. 
Benjamini see pahandas pisut, sest ta tahtis kojusaabujaid vanade kommete 

kohaselt vastu võtta, seda aga ei sobinud teha väljaspool küla. 

Kui ta mõisaväravast sisse astus, nägi ta oma poega rahvahulgaga rääkivat. «Aga, emake, saa 
ometi aru! Me ei või veel süüa! Kui äkki tuleb röövlijõuk! See võib siin teid tulistadal Ärge arvake, 
et nad austavad meie jälle nägemisrõõmu!» 

Nüüd märkas ta vana Benjamini ja läks kannuseid täristades tema poole... 

«Isa, ma palun sind:praegu mitte mingit pidu!» ütles ta. «Asi ei ole veel niikaugel! Kuidas saaks neid 
paljusid inimesi siit eemale viia?» 
«Kuid sa võid orpa vana isa ka tervitada!» vastas Benjamin naerdes. 

«Tervitada, muidugi, isa! Kuid hiljem! Siin tuleb pidada võitlus - võib-olla koguni raske võitlus, 
kuid viimne! Pärast seda kas ülehomme või nii, siis me pühitseme! Kas teil on ka küllalt süüa?» 
«Teie jaoks küll!» 

«Hästi, isa. Kuid aita siit inimesi ära viia! Kui röövlid ootamatult saabuvad, siis me ei ,saa isegi 
tulistada!» 

Polnudki nii raske Tepotla rahvast Helistaja korralduse õigsuses veenda, pärast seda, kui nad oma 


poegi ja vendi olid kord silmitsenud. Sellest kujunes isegi eriti südamlik tervitusviis. Aeg-ajalt lipsas 
mõni tagasitulnute emadest mõisa ja tõi oma pojale ja ta seltsilistele midagi head. Ema istus siis ise 
juures ja va.atas pojale rõõmsalt otsa. 

Külas ,istus Braulio onni ees Kõhetu ja hoolitses selle eest, et Trinit ei äratataks. Sest Trini pidi 
kogu järgneva öö valvama ja kõik teated vastu võtma. Ta polnud juba mitu ööd magada saanud. 


Möödus päev ja ka öö. Hommikul tuli Helistaja Trini juurde külla ja küsis: 

«Kas sul pole veel mingeid andmeid röövlijõugust?» 

«Vaid see, et nad üleeile õhtul polnud Tuxpamist enam kaugel.» 

«Ega ometi maa ei saa neid neelanud olla. Saada veel kord teadetekogujad küladesse!» 

«Seda ma tahtsingi teha. Kuid mõtle ka sellele, et nagu sa isegi arvasid, võis jõuk viimasel ööl 
eriti tähelepandamatult liikuda, et ttlngida mõisale kusagilt poolt ootamatult kallale. Torres tunneb ju 
siin iga puud ja iga küngast.» 

Sellest sai Ika Helistaja aru. 

Ta ratsutas mõisa tagasi. Aeg- ajalt ronis ta lamedale katusele, et ringi vaadata, kuid ei märganud 
midagi silmatorkavat. Nii möödus ka see päev ja öö. 

Hommikul istus Trini väsinuna ja tusasena onni ees, kui ilmus. Ambrosia koos Helistajaga. 

«Siin on midagi korrast ära!» ütles Ambrosia. «Jõuk pole leidnud ühestki tühjendatud külast toitu. 
Seega pole ta nelja päeva jooksul midagi süüa saanud.» 

Trini noogutas. «See'p see on,» ütles ta. «Nüüd lisandub veel järgmine raskus. Enamik talupoegi 
tühjendatud küladest tahab täna koju pöörduda. Nad ütlevad: vaenlast, keda me ei näe, pole olemas! 
Me peame niisiis väga kiiresti kindlaks tegema, kuhupoole jõuk pöördus. Seda saab, ainult siis, kui 
lähtuda Tuxpamist, kus neid viimati nähti. Helistaja, onna mulle kaasa kaks relvas 

tatud meest eeslite!. Me ratsutame Tuxpami! Sealt alustame otsimist.» 

«Mina olen selle vastu,» ütles Ambrosia. «Trini teab meist kõigist kõige rohkem. Ta ei tohi 
röövlite kätte langeda!» 

«Kolanel Ambrosio!» vastas Helistaja. «Kui jõuk ülepea veel läheduses on, siis ei liigu ta siia 
maanteed mööda, sest seal nähtaks teda juba kaugelt. Trini võib sellepärast rahulikult seda teed 
mööda sõita!» 

Nüüd nõustus lka Ambrosia. Natuke aega hiljem traavisid kolm ratsanikku külast välja. 

Tuxpamis oli palju liikumist, sest perekonnad pöördusid juba tagasi eeslite, kottide ja kõige 
muuga. Trini saiteada, et kaks poissi olid need, kes viimati röövli armeed nägid. Ta käskis nad oma 
juurde kutsuda ja laskis neil näidata suunda, kuhupoole jõu'k oli liikunud. 

«Niisiis,» ütles ta, «tahtsid ngd teie külast ringiga mööduda, et märkamatult Tepotla mõisasse 
jõuda. Kas seal on mingi tee?» 

«Jah, üks kitsas. Kuid see on kuiva ajaga käidav.» 

«Tulge ja näidake meile seda!» Sealjuures mõtles Trini: «Kust niisugune jõuk on läbi läinud, võib 
sageli midagi leida. Võib-olla on nad ikusagil peatunud. Seal jätavad nad peaaegu alati jälgi.» 

Nad väljusid külast ja läksid mööda põlluteid üle maisiväljade, mis olid mõne kuu eest ära 
koristatud ja kus praegu oli näha ainult valendavaid kuivi kõrsi. Siis tulid nad võsaga kaetud 
madalale kiviste küngaste juurde. Varsti jõudsid nad teele ja läksid mööda seda edasi Tepotla 
suunas. Tee tõusis pisut kõrgemale ja kaardus kergelt vasakule. Maapinnal oli näha raisakuile, kes 
nokkisid vististi mingit surnud looma. 

Raisakullid tõusid tulijate ees kõva tiivaplaginaga õhku. Seal, kus olid asunud raisakullid, nägid 
nad viiekesi maas midagi kirendavat. Näis peaaegu, nagu oleks tegemist närupundardega. Kui mitte 
raisakullid poleks enne siin olnud, siis oleksid nad vaid suurima ettevaatlilkkusega sellele kohale 
lähenenud. Nüüd aga oli kindel, et läheduses ei leidu ühfki inimest. 

«Seal vedeleb ju püss maas!» lausus keegiüllatunult. 

«Ja vormikuued!» lisas teine. 
Mõlemad poisid jooksid ette ja hüüdsid: 
«Ka üks surnu on siin!» 
Varsti seisid kõik nõutult hunnikusse visatud mundriesemete ja relvade juures. 
«Kas see on röövlijõugu kogu varustus?» küsis Trini. «Öelge, poisid, kas on siit kunagi sõjaväeosi 
läbi läinud?» 
«Ei, juba aastaid mitte. Need asjad pole kindlasti kuigi kaua siin olnud.» 
«Miks viskas aga röövlijõuk oma relvad minema?» 

küsis üks Tepotla omadest. «Ma vaatan korraks järgi, millest see mees suri. Näost ei saa midagi aru. 
Raisakullid on selle liiaks ära nokkinud.» 

Samal ajal, kui Tepotla mees surnul vannikuube lahti nööpis, hüüdis üks poistest: 

«Siin lamab veel keegi.» 

«See on maha lastud,» ütles Tepotla mees. 

Teised pöördusid ringi ja üks neist hüüdrs kohe: 

«See on Totres.» 

Hea ülikond rääkis selle poolt ja ka surnu kõrval lebav mõisniku kübar. Nägu oli iseäralikult 
moonutatud. 

Ka see võis olla raisakullide tegu. 

Keegi pööras kübara ümber ja leidis, et see oli must kuivanud verest. Ootamatus aimduses põlvitas 
ta ja silmitses surnut täpsemalt. 

Siis tõusis ta püsti ja ütles: 

«Nad on tal kolu sisse löönud.» 


TEPOTLA MÕISAS 


Trini jõudis alles pärast pimeduse tulekut Tepotla külla tagasi ja ratsutas kohe Braulio onni. 
Kõhetu, kes oli onni ees istunud, hüppas püsti. 
«Ah, Trini!» hüüdis ta. «Kas tead, et Benjamin leidis mulle tegevuse, milleks ma olen suuteline?» 
«Mida siis?» 
«Kooliõpetajana siin külas. Midagi taolist pole meil veel iial olnud! Meie lapsed hakkavad õppima, 
kõik!» 
«See on hea. Aga palju tungivam on hetkel, et sa mulle ütled, kus ma leian Helistaja ja teised.» 
«Nad on mõisas ja n.eil on seal nõupidamine, sest tagasisaabunutele jagatakse maad.» 


Mõisa söögisaali olid riputatud üles õlilambid. Nende tuhmjas valguses nägi Trini oma vanaema, 
Benjamini, Helistajat ja küla vanemaid istumas. Tema sisseastumisel pöördusid kõigi näod kohe 
huvitatult sinnapoole. 

Trini jäi nende ette seisma, võttis pidulikult kübara peast ja lausus: 

«Jõuk on umbes kolme päeva eest Tuxpami läheduses oma juhi Torrese maha löönud. Arvatavasti 
on see loomastunud inimene enne ühe oma inimestest, maha lasknud. Seepeale heitsid nad oma 
relvad ja mundrid minema ja jooksid laiali. Tuxpami talupojad veavad nüüd relvad külasse. Mina 
ütlesin neile: te peate moodustama kohaliku kaitse ja teiste relvastatud küladega liltu astuma. Seda 
läheb meil vaja!» 

Ambrosia tõusis püsti. 
«Nii see on!» ütles ta. «Me oleme kümme aastat võidelnud maa ja vabaduse eest. See nõudis 


paljudelt meie parimatelt elu, kuid me oleme ka ise uueks muutunud. Miks see jõuk hävitas iseenda? 
Sellepärast, et ta tundis relvastatud rahva jõudu. Ka selle poisi juures näete te seda jõudu. Ta suudab 
kuueteistkümne aasta vanuselt kohalikku kaitset korraldada! Trini! Zapata jäi alati suureks ja 
tagasihoidlikuks. Sina võitlesid meie suure ürituse eest, ära muutu iial väiklaseks!» 


MÄRKUSED TEADMISHIMULISTELE LUGEJATELE 


Mehhiko asub troopikas, aga suuremalt osalt nii kõrgel, et ööd on külmad. Enamik hiiglasuure 
maa ligikaudu kahekümnemiljonilisest elanikkonnast räägib hispaania keelt, kuid paljud miljonid ka 
veel oma vanu indiaani keeli. Varem olevat neid keeli olnud umbes kakssada, praegu aga viiekümne 
ümber. Pärast 1940. aastat loodi tähtsamatele indiaani keeltele omad tähestikud. Sellest ajast on 
paljudes koo:ides indiaani keel õppekeeleks, kuna hispaania keelt õpitakse nagu võõrkeelt. Mehhiko 
revolutsiooni ajal, aastatel 1910-1920, oli peaaegu kogu rahvas kirjaoskamatu. Raamatuid leidus 
vaid vähesel arvul ja ainult jõukatel linnakodanikel, haritlastel ning preestritel. Sotsialistidel 
marksistlikus mõttes polnud revolutsioonis veel mingit osatähtsust. Revolutsiogni päästsid valla 
maatöölised ja talupojad oma ülestõusude läbi ning linnakodanikud. Tööstustöölistel, kelle arv oli 
väike, polnud olulist tähtsust. Reetlikud kutseühingute tegelased, nagu näiteks kurikuulus Morones, 
hoidsid neid tagasi võitlemast talupoegade kõrval. Osa neist koguni viidi relvastatult võitlusse 
talupoegade vastu. 


AJALOOLISED SÜNDMUSED, KUIVÕRD NAD KÄESOLEVAS RAAMATUS 
ESINEVAD 


1519 Hispaanlane Hernan Cortez vallutab võrdlemisi kõrgesti arenenud indiaani Mehhiko Hispaania 
kuningale. Kehtestatakse pärisorjus, osaliselt koguni brutaalse orjuse kujul. 

1810 algab revolutsioon Hispaania vastu. 

1847 Põhja-Ameerika ühendriikide väed tungivad Mehhikosse ja 

kisuvad temalt ära hulga maad, eelkõige Kalifornia, UusMehhiko ja Texase. Nad mõrvavad 
«sangarlikud lapsed. Chapul Tepeci lossis. 

1855 Revolutsioon diktaator Santa. Ana, suurmaapidajate ja kiriku vastu. 
1858-1872 Presidendiks on Benito Juarez. 
1859 Algavad reformid, millega muü hulgas katoliku kiriku maaomand peaaegu täies ulatuses 
võõrandatakse. 
K:odusõda Mehhikos. Edumeelse siseministri Melehor Ocampo mõrvamine, mille sepitses 
peapiiskop Morelia. 
1861-1867 Inglise-Prantsuse-Hispaania interventsioon, milles on eriti tegev Prantsuse keiser 
Napoleon III. 
1864-1867 Mehhiko keisriks on Austria ertshersog Maximilian, kes lastakse maha Oueretaros, 
temaga koos tema kindralid Miramon ja Meija. 
1877-1910 K:indral Porfirio Diazi diktatuur. Indiaanlased muutuvad tegelikult uuesti 
suurmaaomanike, kes enamikus on hispaanlased, pärisorjadeks. 
1910-1920 Revolutsioon ja talupoegade sõda. 
1910-1913 President Madero võitleb hoolimata oma liberalsest meelsusest talupoegade juhtide 
Zapata ja Pancho Villa vastu. 
1913 K:indral Huerta vangistab Madero ja laseb ta hukata. See toimub välismaiste saadikute, eriti 
Inglise salldiku ülesandel, kes upitavad mõrvari Huerta presidendiks. 

1914 22. aprillil maanduvad Põhja-Ameerika ühendriikide väed Veracruzi sadamas. 


15. juulil loobub Huerta presidendi ametist. 
Augustis vallutab kindral Obregon Mexiko linna, 
Novembris vallutavad Zapata ja Pancho Vnla Mexiko linna. 

1915 28. juunil kuulutab Venustiano Carranza enese presidendiks. Kindral Obregon lööb Pancho Villat. 
See läheb üle PõhjaAmeerika ühendriikide piiri, teda jälitab tagajärjetult kindral Pershing. K:indral 
Pablo Gonzalez lööb Zapata vägesid paljudes lahingutes. kuid ei suuda Zapatat võita. 

1916 Suvest alates valitseb Lõunas teatud määral vaherahu. 

1917 Pancho Vilja tõmbub võitlusest tagasi. 

1919 Zapata kirjutab Leninile. 

1919 10. aprillil meelitab kindral Pablo Gonzalez Zapata läbirääkimistele ja laseb ta sealjuures koos 
tema kaaslastega mõrvata. Gonzalez saab president Carranzalt selle eest 50000 peesot. 

1920 K:odusõda vaibub vähehaaval. 

MIS JUHTUS PÄRAST ZAPATA SURMA? 


Talupoegade poolt aastatel 1910-1920 võõrandatud ning jaotatud maa jäi enamikus nende kätte. 
Suure Sotsialistliku Oktoobrirevolutsiooni mõju all loodi aastatel 1919-1920 Mehhiko Kommu- 
nistlik Partei. Enne seda polnud Mehhikos töölisparteid. 

1920 Venustiano Carranza peab kindral Obregoni eest põgenema ja mõrvatakse 20. mail. 1923 
Suurmaaomanike poolt palgatud jõuk mõrvab Pancho Villa. 

1935-1939 Presidendiks on kindral Lazaro Cardenas, kes Venustiano Carrania demagoogilised 
seadused, mida see ise iial ei kehtestanud, ellu rakendab ja välismaalaste naftavaldused võõrandab. 
Tema presidendiks olemise aega peavad mõned Mehhiko kodanliku revolutsiooni kõrgpunktiks. 
Käesoleval ajal mehhiko rahva viha ei ole enam niivõrd suunatud suurmaaomanike vastu, kelle 
osatähtsus on väike, kuivõrd just Põhja-Ameerika üheindriikide vahelesegamise poliitika vastu. 


SELETUSI 


1 Mdiaanlasetaoline - puhastverd indiaanlasi pole enam isegi Mehhikos, kus kõigist Lõuna-Ameerika 
maadest kõige rohkem on elanikkonnas indiaanlasi. Tänapäeval välditakse Mehhikos tarvitamast 
nimetust mestiits valgete ja indiaanlaste segaverd järeltulijate kohta, sest mehhiklased on rahvuslikel 
põhjustel ja protestiks Põhja Ameerika ühendriikide rassilise diskrimineerimise vastu uhked oma 
indiaani päritolule. 1910.-1920. a. revolutsiooni ajal esines veel indiaanlaste halvustamist. 

2 Agaavimahl :- saadakse suurest puhmataolisest. agaavitaimest, mis Mehhikos kannab nimetust 
maguey (loe mage-i). Pulgue (loe pullke) on valmistatud käärinud agaavimahlast ja sarnaneb õllega. 
Teguila (loe tekiila) on põletatud agaaviviin. 

3 Paater - (ladina keeles pater - isa), katoliku usu vaimulik. 

4 Mäed - Mehhikos on palju tegevaid ja kustunud tulemägesid, mille hulgast käesolevas raamatus on 
nimetatud kolm: mägi, mis rahvasuus kannab nimetust Lamav Naine; mägi, kus, rahva usundi järgi 
elutseb üks jumalaid, see mägi on Popocatepet! (5452 m üle merepinna); mägi, millelt paistab meri, 
see mägi on Citatepetl (5653 m üle merepinna). 

5 Rio Grande - piirijõgi Mehhiko ja Põhja-Ameerika Ühendriikide vahel, laskub Mehhiko lahte, 
umbes 2800 km pikk. 

6 Gringo - halvustav nimetus põhja-ameeriklase kohta. 

7 Sangarlikud lapsed - hispaania keeles nUias heroes (loe ninjos erro-es). Mehhikos võib kõikjal 
näha seintel piltenende ohvitserikooli kasvandike mõrvamisest ameerika sõdurite poolt. Igas vähegi 
suuremas asulas leidub tänav, mis kannab nimetust Niiio- Heroes. Sangarlikud lapsed on 
mehhiklaste rahvuslik sümbol võitluses ameerika imperialismi vastu. 


8 Missa- katoliku kiriku jumalateenistus. 

9 Kuldtõld - ertshertsogi kuldtõlda näidatakse koos president Juarezi kehva vankriga Chapul Tepeci 
lossis. 
10 Ornaat - missarüü. 

11 Osarik - Mehhiko on föderatiivne vabariik, mis administratiivselt jaguneb 29 osariigiks ja 2 
territooriumiks, kusiuures pealinn koos lähema ümbrusega moodustab erilise föderatiivse ringkonna. 
12 Papaya - melonipuu vili. 

13 Pachuca - linn Mehhiko kiltmaal rikkalike kulla- ja hõbeda kaevandustega, mis ka tänapäeval 
enamikus on välismaalaste omanduses, 

14 Roosikrants - nöör vastavalt lükitud eri suuruses helmestega, loetud palvete arvutamiseks. 

15 Sapoteegid - Mehhiko lõunaosas elav indiaani rahvus. Oaxaca linna ligidal Monte Albani mäel 
leiti välj akaevamisel nende vana templilinna jäänused. 

16 Cochinilla (loe kotšinHja) - - kaktusetäi, millest saadakse punastvärvainet. 

17 Otomi (loe otomii) - indiaani rahvus, keda hispaanlased pole iialgi suutnud täielikult alistada. 
Neil on oma keel. Enamik neist elab mägedes ja kasvatab maisi. 

18 Ambrosiast saab kolonel - hispaania keeles coronela (loe koronella)- naiskolonel, Inimesed aga 
hüüavad teda austavalt «coronel Ambrosio». Ambrosia on Zapata nõuandja ning luureülem, kuid 
1910..-1920. aastate revolutsioonis oli ka rida coronelasid, kes võitlesid, relv käes. 

19 La cucaracha (loe kukaratša) - prussakas. Laul «La cucaracha» on tekkinud Hispaania kodusõja 
ajal ja praegu kõigis hispaania keelt kõnelevates maades laialdaselt levinud. Hispaania keeles kõlab 
ta järgmiselt: 

La cucaracha, la cucaracha 

ya no guiere caminar, 

porgue no tiene, porgue le falta 

marihuana gue fumar. 


